
Netenka abejoti, kad praktiškasai asmens santykis su reli- 
gija yra būtinai glaudžiai susijęs su jo įsitikinimais, su teo- 
rišku religiniu pažinimu. Matydami, (kad daugelis mūsų tautos 
šviesuolių atšąla ir traukiasi nuo religinės praktikos, mes dažnai 
nusiskundžiame ir ieškome to reiškinio priežasčių. Man rodosi, 
kad tarpe pastarųjų — ar ne pirmoje eilėje — reikėtų matyti ne- 
pakankamą savo religijos pažinimą. 

Kad ne tik liaudis, bet ir inteligentai, apskritai imant, per 
maža orijentuojasi religijos moksle, matyt iš mūsų kasdienės 
ir periodinės spaudos, iš organizacijų veiklos, iš įvairių susiva- 
žiavimų pageidavimų bei... rezoliucijų, iš privačių pasikalbėjimų. 
Jei, palyginti, dažnai užeisime katekizmiškų formulių mokėjimą, 
tai tikrai retai užtiksime gilų ir platų religijos nuostatų supratimą. 
Mūsų šviesuomenei stinga susigyvenimo su katalikybės dvasia! 

Kai kas, ne be pagrindo, mano, kad savo religijai geriau 
pažinti labai praverstų šiek tiek susipažinti ir su kitomis, žy- 
mesnėmis religijomis. Kaip savo kalbos dėsnius tik tada tin- 
kamai tesuprantame, kai turime galimumo ją sulyginti su kito- 
mis kalbomis, taip lygiai ir savo religijos dvasioje geriau nusi- 


„vokiame, kada ją sugretinam su kitomis religijomis. Daug metų 


pedagoginio patyrimo įtikino mane, kad daugelis abejojimų arba 
ir tikrų nesąmonių nerastų vietos mūsų šviesuolių galvose, 
jei jiems savo laiku būtų buvusi tinkamai dėstoma religijų isto- 
rija. Tada, esu tikras, labai dažnai neliktų nei to naiviško su- 
sižavėjimo „svetimais dievais“, nei to kurijoziško idėjų supainio- 
jimo, kuris šiandieną teologus Kartais juokina, kartais pykina! 

Žinoma, būtų labai klaidinga manyti, kad religijų istorijos 
pažinimas tėra naudingas tik religiniu atžvilgiu. Niekas neturi 
teisės vadintis inteligentu, kuris visiškai nesiorientuoja žymesniųjų 
tautų ekonominėje, politinėje, kultūrinėje praeityje. Visi su 
tuo sutinka, Bet, argi leistina būtų išskirti religiją? Juk jos ryšys 
su atitinkamos tautos kultūra yra toks glaudus! Antra vertus, 
negi galima pasitenkinti tais religijų istorijos žinių trupinėliais, 
kartais labai nekritiškais, kurie užeinami žemesnėms gimnazijos 
klasėms skiriamuose istorijos vadovėliuose! 

Dar vienas dalykas. Šiandieną turime jau gana tobulas su- 
sisiekimo priemones, ir jos vis dar tobulinamos. Jų dėka, kiek- 
vienas mūsų labai lengvai gali atsidurti tokioje kultūrinėje ap- 
linkumoje, kuri bus kaip tik persisunkusi dvasia tos religijos, 
kurios mes nepažįstame, bet kurią išpažįsta tauta, atitinkamos 
civilizacijos bei kultūros kūrėja, Štai ir praktiškasai reikalas! 

Visa tai paskatino šių eilučių autorių patiekti „Tiesos Kelio“ 
skaitytojams eilę straipsnių apie žinomesnių tautų religijas. Au“ 
torius rinko žinias ilgai, kruopščiai ir sąžiningai. Tačiau jis nėra 
pedantiškas mokslinio metodo vergas tuose dalykuose, kurie 
labiau liečia formą, negu esmę. Dėl tos priežasties jis ryžtasi 
atpalaiduoti save ir skaitytojus nuo nuobodaus panaudotų vei- 
kalų sąrašo. Vietoje to, jis ketina laikytis tokios praktikos: kal- 
bant apie dalykus, mažiau aiškius ir nepatikrintus, bus nurodoma 
autorius, kuriuo sekama, Tai labiau racionalu. 

Tačiau autoriaus metodiškasai liberalizmas neina taip toli, 
kad jis drįstų išleisti pirmąjį skyrių. Jame paliekamos bendro- 
sios žinios—vieniems skaitytojams pasirodys perdaug gerai žino- 
mos, kitiems — „nežmoniškai“ nuobodžios, „nesvietiškai“ sau- 
sos. Bet, tai — bendra „nuodėmė“ visų įvadų, su jų definicijo- 
mis, sąvokų ir metodų aiškinimais. Autorius iš anksto atsiprašo. Bet, 
vis dėlto, jis geriau ryžtasi išklausyti šiek tiek pabarimų, negu patiek- 
ti kūrinį... be galvos. Toliau jis pasistengs būti mažiau įkyrus. 


I. Bendrosios žinios apie religiją, 
jos istoriją ir tyrinėjimo metodus 


1. Religija ir religijos 
a. Religijos vardas ir esmė; b. Religijos kilmė; 


e. Religijų įvairumas; d. Religijų istorijos mokslas it žymes- 
nieji jo atstovai. 


a. — Žodis religija yra kilęs iš lotynų kalbos. Ciceronas 
tą žodį veda iš „relegėre“ — pakartotinai skaityti, grįžti. Lak- 
tancijus — iš žodžio „religare“ — iš naujo surišti. Šv. Augus- 
tinas — iš žodžio „reeligėre“ — iš naujo išsirinkti. Pagaliau, 


kiti tą žodį išveda iš „relingučre“ — pamesti, palikti (žemę) dėl 
dievų ir dangaus (plačiau apie tai kalbama prof. Pr. Dovydaičio 
straipsny: Etimologija ir sąvoka žodžio „religija“, Soter 1926 
1—19 pusl). 

Žiūrint esmės, religija yra gyvenimo reiškinys, universalus 
laiko ir erdvės atžvilgiu, kuriame mes matome protingojo kūri- 
nio — žmogaus — sąmoningą, laisvą, pagarbingą ir meilingą 
bendravimą su jo Kūrėju Dievu. 

b. — Atmetus daugybę klaidingų, visiškai nekritiškų teori- 
jų (profesinės ir politinės apgaulės, naturalizmo, panbabilonizmo, 
animizmo, manizmo, fetišizmo ir kitos), kurios nevykusiai bandė 
išspręsti religijos genezės arba kilmės problemą, tenka ją vesti 
iš trijų veiksnių. jų vienas — Apreiškimas — yra antgamti- 
nės kilmės ir sudaro svarbiausį religijos šaltinį. Du kiti veiks- 
niai yra prigimtiniai ir vienas su kitu glaudžiai susiję. Tai yra: 
1) protas ir 2) tikybinis instinktas (plg. G. Čelpanovo — M. 
Reinio. Psichologijos vadovėlis. II I. 1923 m. 177 p). Žiūrėda- 
mas į pasaulio didybę, mūsų intelektas ieško proporcingos prie- 
žasties ir suranda ją idėjoje Dievo, Pasaulio Kūrėjo, kuriam nu- 
silenkti skatina mus religinis instinktas. Apie jį Vysk. prof. P. 
Būčys sako: „tą faktą, kad nėra ir nebuvo tautų be tikėjimo, ga- 
lime suprasti, tik priimdami pažiūrą, jog žmogaus prigimtyje, 
tarp kitų jausmų, yra ir tikybinis instinktas, kreipiąs mūsų širdis 
prie Dievo“. (Palg. Trumpa Apologetika. III. I, 1926 m. 42 p.). 

c. — Religija, kuri remiasi, vyriausiai, Apreiškimu, vadinama 
antprigimtine (religio supernaturalis seu revelata). Kitą re- 
ligijų grupę sudaro prigimtosios religijos (religio naturalis). 
Jąsias tenka vest išimtinai iš žmogaus prigimties. Kadangi tik- 
ras Apreiškimas tėra vienas, o žmogaus prigimtis — taip pat viena, 
tai atrodytų, kad negali būti religijų daugiau, kaip dvi. Bet tik- 
rumoje yra kitaip. Matome visą eilę religijų, gana skirtingų, ku- 
rios tariasi turinčios savo pagrindu tą patį Apreiškimą. Skirtumai, 
suprantama, eina iš to, kad Apreiškimo teigimai yra nevienodai 
komentuojami. Pasitaiko netikrų apreiškimų; o tikrasis — kartais 
net tyčia suklastojamas. Dar daugiau priežasčių yra atsirasti dau- 
gybei prigimtųjų religijų. Tiesa, tėra tik viena protingoji žmo- 
gaus prigimtis. Bet žmogaus protas įstengia pilnai suprasti tik 
ribotus dalykus. Jokia religija negali apsieiti negvildenusi 
amžinųjų, transcendentinių tiesų ir problemų. Antra vertus, žmo- 
gaus protas labai priklauso aplinkumos, kuri savu  rėžtu, 
esti labai skirtinga. Nevienoda aplinkuma, žinoma, įvairiai veikia 
vaizduotę ir aistras. Visa tai turi įtakos proto sprendimams. Per 
tai jie ir išeina nevienodi tiek kitur, tiek religijos dalyke. 

d. — Joks Dievo žygis negali praeiti be pasekmių, be vai- 
sių. Ne kitaip atsitiko ir su Dievo Apreiškimu. Kiekvienoje reli- 
gijoje, anot garsaus mokslininko Andrew Lang (plg. Idzi'o Ra- 
dziszewski'o. Geneza Religii. Wrochawek, 1911 m. 127--143 pp.) 
yra dalis tiesos, prie kurios prisiplaka, daugiau ar mažiau, fan- 
tastiško, mitologiško elemento. Tie trupinėliai tiesos, kuriuos už- 
einame įvairiose tautų religijose, yra: arba pirminio Apreiškimo 
liekanos, arba yra padiktuoti prigimtojo įstatymo, kurį skelbia ir 
saugoja protas ir sąžinė. Atskirti sveikąjį religinį elementą įvai- 
riųose tautų tikėjimuose rūpinasi mokslas, vadinamas religi- 
jųistorija. Mokslų šeimoje — tai naujoji senybė. 

Kadangi religijų lyginimas, panašumų ir skirtumų aiškini- 
mas arba bent stebėjimas rūpėdavo visų laikų šviesesniems 
žmonėms, tai, galima sakyti, kad religijų istorija yra labai senas 
mokslas. Tačiau, jis labiausiai pakilo XIX-me šimtm., kada atsi- 
rado ištisa eilė žymių mokslininkų, daug nudirbusių šitoje sri- 
tyje. Patys žymiausi bene bus šie: Kun. W. Schmidt S. V. D. 
Max Miiller — vokiečiai; Ouatrefages ir Le Roy — prancūzai; 
Andrew Lang ir Tylor — anglai; Cornel Tiele — olandas ir daug 
kitų. Čia tenka pažymėti, kad nevisų čia suminėtų autorių as- 
meniškasai nusistatymas religijos reikalu yra buvęs vienodas ir 
lygiai vertingas. Be to, daugelis jų savo studijomis, kurios 

turėjo visiškai kitus tikslus, tik atsitiktinai patarnavo religijų isto- 
rijai. Bet, tų patarnavimų svarba nuo to nemąžėja, kaip Ameri- 
kos atradimas nenustojo savo reikšmės nuo to, kad Kolumbas 
norėjo nuplaukti į Indiją. 


2. Religijų tyrinėtojo keliai ir tikslai 


a. — Iš kur religijų istorija gauna žinių; 
b. — Kaip jas sunaudoja. 

a. — Ne vienam tik vėlioniui Geručiui teko sutikti ponų 
Gerbenių, reiškiančių apie savo tėvų religiją keistų keisčiausių 
nuomonių! Ką-ne-ką, bet jau savo religiją, rodosi, kiekvienas 
padorus žmogus turėtų tinkamai pažinti! Bet, kasdienis patyrimas 
rodo, kad tai tėra pium desiderium.. Daugelis individų, net in- 
teligentijos eilėse, krauna į „katalikybės krepšį“ tokių dalykų, 
kurių to „krepšio“ šeimininkas jokiu būdu tenai pakęsti negali. 
Kas iš religininkų nėra girdėjęs „gražių dalykų“, pavyzdžiui — 
apie Nekaltą Prasidėjimą, Popiežiaus neklaidingumą, indulgenci- 
jas ir kita?! 

Jei taip pasitaiko su savąja religija, tai ką ir bekalbėti apie 
svetimąsias! Ypačiai apie tokias, kurių išpažinėjus gerokai 
skiria nuo mūsų laikas arba erdvė. Čia — ne tiktai protingam 
atsargumui, bet — ir savotiškam skepticizmui visada gali rastis 
vietos, Todėl ir klausimas: iš kur gi religijų istorikas semia ži- 
nių? — yra labai realus ir visiškai suprantamas. 

Žinoma patarlė: timeo lectorem unius libri — čionai gali 
būti pritaikyta atvirkščia prasme. Vadinasi, netoli tenueitumėm, 
jeigu, turint galvoje nepaprastą religijos klausimų svarbą ir pai- 
numą, tik vieną talkininką teturėtumėm! Ačiū Dievui esame, tuo 
žvilgsniu, daug geresnėje padėtyje. Toji padėtis, beveik, nė- 
ra prastesnė, kaip kultūros istorininko. Nes gi ir tautų religijas 
pažinti padeda mums tokie rimti talkininkai, kaip paleografija, 
archeologija, etnologija, lingvistika ir kitos. 

Pareinamai nuo to, kuriuo mokslu daugiausia pasikliaunama, 
tiriant atitinkamos tautos religiją, susidaro net keleri metodai. 
Kad ir trumpai juos peržvelgti — yra gana nuobodus dalykas. 
Mielai tai praleistumėm, jei šio skyriaus antraštė nebūtų mums 
uždėjusi atitinkamų prievolių. 

1. — Istoriškomis priprasta vadinti tas tautas, kurios 
dalyvauja arba dalyvavo mūsų civilizaciją kuriant. Raštas yra 
vienas paprasčiausių ir būtiniausių civilizacijos pasireiškimų. Ci- 

vilizuotosios tautos savo raštuose, tarp kitų reikalų, atvaizduoja 
ir savo religiją. Tačiau, čia reikalinga pažymėti, kad skaityti se- 
novės raštų originalai — nėra lengvas dalykas. Norint tinka- 
mai juos suprasti, reikalinga laikytis daugybės nurodymų, kurių 
patiekia paleografijos mokslas. Pažinimas kurios nors reli- 
gijos pagal raštus sudaro istorinį paleografinį me- 
todą. Tuo metodu naudojasi religijų istorininkas, tirdamas 
religijas tokių tautų, kaip senovės egiptiečiai, babiloniečiai, žydai 
graikai, romėnai ir kiti. Tos visos tautos yra palikusios apsčiai 
raštų, kuriuose religijai yra skriama gana žymi, gal net žymiau- 
sia vieta. Tenka pastebėti, kad panašiu keliu einama tiriant ir 
dabarties civilizuotų tautų religijas. Mokslininkas, pasiryžęs jąs 
pažinti, rūpinasi surasti raštų, kame jam rūpimoji religija yra iš- 
dėstyta autentiškai ir pozityviškai. Neatsargu būtų pasi- 
tenkinti tos religijos kritika arba negatyviu jos išdėstymu. Paga- 
liau, reikalinga atsiminti, kad praktiškasai religinis gyvenimas 
kiekvienu atveju esti geriausias atitinkamos religinės doktrinos 
komentaras. Jo taip pat paisoma. 

2. — Yra dar kita grupė tautų, kurios, gali būti, taip pat 
šiek tiek prisidėjo prie mūsų civilizacijos kuriamo darbo. Bet 
jos savo raštų nepaliko. Apie jas kartais šį tą patiriame iš kitų 
raštų. Bet toli gražu, nepakankamai. Daugiau žinių apie jas, 
ypačiai apie jų religiją, suteikia archeologiniai palikimai, mies- 
tų ir šventovių griuvėsiai, 0 labiausiai — kapinės. Vienos 
tautos savo numirėlius užkasdavo į žemę; kitos — degindavo; 
dar kitos — sukurdavo savotiškus mirusiųjų miestus, dažniausiai 
kalnų urvuose. Kartais buvo supilami milžinkapiai arba pasta- 
tomi specialūs didingi pastatai — piramidės, mauzoliejai, Labai 
dažnai laidojamieji numirėliai buvo aprūpinami lyg savotišku 
kraičiu. Kartu su numirėliais palaidoti kulto ir šiaip kasdienio 
gyvenimo reikmenys paakina tyrinėtoją, kokių religinių įvaizdžių, 
kokio supratimo apie pomirtinį gyvenimą turėjo anų laikų žmo- 
nės. Šitoksai būdas religijai pažinti vadinasi archeologiniu 
metodu. Jei ne jo pagalba, maža tegalėtumėm pasakyti kad ir 
apie tokią pelazgų religiją. 

3. — Šių dienų necivilizuotų tautų religija tiriama etno- 
loginiu metodu. Mokslininkui tenka keliaut į atitinkamą 
šalį, ilgesnį laiką tenai pagyventi, kad išmoktų čiabuvių kalbos, 
įsigytų jų pasitikėjimo ir net — palankumo. Nėra kitokių kelių 
jų papročiams pažinti, religinėms apeigoms stebėti ir tirti. Tai 
—ilgas ir nepaprastai sunkus darbas. Tame darbe mokslinin- 

kams etnologams labai daug padeda misijonieriai. Juos toje sri- 
tyse net tenka laikyti tikraisiais pionieriais. 

4. — Kalbų mokslas taip pat daug padeda pirminiams tautų 
religiniams įvaizdžiams susekti, nustatyti. Iš to, kaip kuri tauta 
vadina arba, senovėje vadindavo dievus, galima suvokti, kaip ji 
tuos dievus suprato, vaizdavosi. Pavyzdžiui, daugumas indoeu- 
ropiečių tautų vadina Dievą vardu, išvedamu iš sanskrito žo- 
džio — „dyu“ arba „div“, kuris reiškia šviesti, šviesa ir dangus 
— ne tiek fizine, materialine prasme, kiek — moraline, dva- 
sine... Nelyginant, kaip mes, sakydami kam nors „illustris“, 
„durchlaucht“, „šviesiausias pone“ ir panašiai, nemanome, kad 
tamsiam kambaryje, įėjus į jį šitaip kalbinamajam asmeniui, pa- 
liks šviesu! Iš to matyt, kuris maždaug turinys buvo dedamas 
senovės arijų į Dievybės sąvoką. Pagaliau, vieno bendro vardo 
vartojimas leidžia manyti, kad tik vienas Dievas tų tautų seno- 
vėje ir tebuvo žinomas bei garbinamas. Tai yra pavyzdys, gra- 
žiai parodęs, kaip religijoms pažinti esti pritaikomas lingvis- 
tinis, arba filologinis metodas. 

5. — Vėliau pamatysime, kad kartais tenka sujungt į vieną 
kelis arba visus čia nurodytus metodus, kadangi, esant kompli- 
kuotai padėčiai, vieno kurio nors nepakanka. Tada bus nau- 
jas — mišrusis metodas. 

b. — Pravers, bent trumpai, pasižiūrėti, kaip istorininkas- 
religininkas, mums jau žinomais būdais surinktąsias ir patikrintas 
žinias apie įvairių tautų religijas, sunaudoja mokslo reikalams. 

1. — Vieni religijų tyrinėtojai pasitenkina faktinosios pa- 
dėties atvaizdavimu. Jie pasirūpina sąžiningai, tiksliai atpasakoti 
dievų vardus, jų teogonišką kilmę, uždavinius, tarpusavius santy- 
kius; be to — atitinkamos religijos nuostatus, dorovės reikala- 
vimus, kulto veiksmus ir kita. Toksai religijų istorijos dėstymo 
būdas vadinamas pasakojamuoju arba sintetiniume- 
todu. 

2. — Kiti tyrinėtojai labiau gilinasi į dalykų esmę. Jie sten- 
giasi išaiškinti įvairių religijų istorinę kilmę, jų rutuliojimosi eigą; 
ryšį su psichologijos dėsniais ir su visa kultūrine bei gamtos 
aplinkuma. Jie nepraleidžia nepažymėję nė viršinio įvairių religi- 
nių sistemų ryšio. Kitaip sakant, tie mokslininkai laiko savo už- 
daviniu nustatyti bendrus arba universalinius religinio mąstymo 
dėsnius. Čia mes turime reikalo su lyginamuoju, arba 
analitiniu religijų istorijos tyrimo bei dėstymo būdu. Griež- 
tai imant, tik pastarasis tėra tikrai moksliškas metodas. 

Bet, reikia pažymėti, kad jis yra podraug, ir pavojingas — 
tąja prasme, kad reikalauja didesnio pasiruošimo, įsigilinimo ir at- 
sargumo. Kartais tyrinėtojas, žiūrėdamas į dalykus per savo 
subjektyvios pasauližiūros prizmę, netenka reikiamojo objekty- 
vumo ir visa mato tokioje šviesoje, kokioje... norėtų matyti ir 
kuri jam yra artimesnė, meilesnė. Tai ypačiai lengvai pasitaiko 
darant apibendrinimus, moksliškas supozicijas, išvadas. Panašaus 
pavojaus neįstengė išvengti net tokio garsaus vardo žmogus, 
kaip Kornelijus Tiele, 

Pirmojo metodo bandymą mūsų religinėje literatūroje pa- 
darė a. a, Kun. I. Skruodys, išleisdamas 1920 m. Vilniuje savo 
„Religijų istoriją“. Šio kuklaus darbo autorius bandys laikytis 
antrojo, vadinasi — lyginamojo, arba analitinio, metodo. Ži- 
noma, pirmieji ledai nelengvai laužomi,. 


II. Primitiviųjų religija 


1. Dabarties necivilizuotieji 


a. — Kas yra primitivieji? b. — Kur jie užeinami? 
c. — Klaida ir jos priežastys; d. — Tiesa apie „lauki- 
nius“ e. — Bendri jų religijos ir moralės bruožai; 


t. — Primitiviųjų kultas ir katalikų devocijonalijos. 


a. — Mokslo kalboje priimta vadinti necivilizuotomis, 
arba primitiviomis, tas tauteles, kurių žinija, technikinis 
pasirengimas ir politinis bei socijalinis subrendimas buvo ras- 
tas pačiam žemiausiam laipsnyje tuo momentu, kada kalba- 
mosios tautelės buvo europiečių rastos arba ėmė su jais bendrauti, 
Labiausiai charakteringa primitiviesiems yra tai, kad jie neturi 
rašto, šitos galingosios priemonės užfiksuoti ir perduoti ai- 
niams savo mintis, patyrimus bei laimėjimus. Šalia to, pas juos 
pastebimas nesugebėjimas sukurti bent kiek didesnį bei 
sudėtingesnį politinį ar kitokį socialinį organizmą. Ligi 
XVIII amž. pabaigos jie buvo netinkamai vadinami lauki- 
niais, Dabar mokslo leksikone prigijo terminai: primitivieji 
ir gamtos žmonės, vokiškai — „Naturvoelker“. Jų tarpe, že- 
miausia vieta priklauso tokioms tautelėms, kaip Kongo pigmejai, 
bušmenai (Afrikoje) ir Veddai (Ceilone), 

b. — Labiausiai atsilikusios tautos yra, daugiausia, juodos 
spalvos ir: gyvena Afrikoje, Okeanijoje ir Australijoje. Pasitaiko 
labai žemos kultūros tautelių ir kitur. Daug primitivumo reiškiasi 
gyvenime ir galvojime kai kurių mongolų rasės tautelių, gy- 
venančių Europos Žiemiuose ir Rytuose. Pavyzdžiais galėtų būti: 
samojiedai, ostekai, lapiai, jakutai, kalmukai, buriatai. Jų, tačiau, 
primitivumas nėra toksai grynas. Juose jau šiek-tiek ima reikštis 
įtaka labiau civilizuotų kaimynų. Panašiai tenka vertinti ir kai 
kurias Amerikos gimines. Jos yra labai sumišusios tarpusa- 
vyje. Be to, jų gyvenamosios vietos yra jau gerokai išlandžio- 
tos įvairių Europos kolonistų ar šiaip nuotykių ieškotojų, avantiu- 
ristų.. Be abejo, daug geresnę medžiagą pirminei religijai 
bei dorovei tirti sudaro Azijos pietuose gyveną pigmejai, ne- 

gritais vadinami. O jau tiesiog klasikiškus primitivumo pavyz- 
džius užeiname tarp gausių Afrikos ir Australijos, su aplinkinė- 
mis salomis, tautelių. Tai yra tikriausi „gamtos vaikai“! Be anks- 
čiau minėtų, pirmenybė priklauso: Australijos archipelage —andama- 
nams, australams, polinezams, tasmanams, kurnams; o Afrikoje — 
bantams, kaframs, hotentotams, negriliams, hamitams ir masajams. 

c. — Etnologijos mokslas nepažįsta tautų, kurios kul- 
tūriškai stovėtų žemiau už tik ką išvardytąsias. Apie kai ku- 
rias jų gana ilgai buvo manyta, būsią jos visiškai esančios 
bereliginės. Šitokiam manymui buvo davę progos tai, kad pas 
juos nerasta — nei stabų, nei šventyklų, nei atskiro dvasininkų 
luomo. Nemažą kiiūtį sudarė taip pat kalbos sunkumas ir ypa- 
tingi papročiai. Prie tokių pirmiausiai tenka priskirti „tabu“. 
Tabu -- tai uždraudimas ką-nors liesti, daryti arba sakyti. Kada 
kur yra „tabu“, vadinasi yra uždrausta pasakoti apie tikėjimo da- 
lykus, net savo tautos moterims ir jaunuoliams, kurie dar nėra 
pasiekę „įslaptinimo“ amžiaus. Tasai įslaptinimas — tai 
tam tikros apeigos ir iškilmės, per kurias jaunuoliai esti vyres- 
niųjų pripažįstami ir paskelbiami subrendusiais vyrais. Kai dėl 
svetimtaučių, tai kalbamasai „tabu“ (uždraudimas pasakoti) daž- 
nai palikdavo visada privalomu. Ir tai — su ypatingu griežtumu! 

d. — Klaidingąsias nuomones apie bušmenų, australų ir an- 
damanų tariamąjį ateizmą — pastaruoju metu — išsklaidė rimti 
tyrimai tokių mokslininkų, kaip kun. Dr. W. Schmidt (Der 
Ursprung der Gottesidee.  1912—1931 m. m.); A. Guatrefages 
(Les Pygmėes, Paris, 1887); Dr. Hahn (Tsumi Goam, The su- 
prem Being of the Koikhoi.); A. Le Roy (La Religion des Pri- 
mitifs, Paris, 1000 m.); T. Bėrengier (La Nouvelle Nursie); 
Andrew Lang (The Making of Religion, London, 1900) ir kiti. 
Nebuvimas stabų pas pačias primitiviausias gimines, kaip paaiš- 
kėjo, ėjo tik iš to, kad tie tariamieji „laukiniai“ ir „ateistai“ turė- 
jo labai aukštą ir, palyginti, gryną supratimą apie Dievą, pa- 
saulio Kūrėją, Kurį vadino tokiais vardais, kaip: „Tėvų Tėvas“, 
„Tas — aukštybėse“, „Tasai — iš šviesybės“ ir panašiai. Jie lai- 
ko jį esant“ dvasinį, neapimamą neatvaizduojamą, į materialinius 
daiktus ir būtybes nepanašų. Tai gražiai paaiškina mums, kodėl 
jie neturėjo stabų ir nebandė jų gamintis. 

Iš visa, kaip nereikia skubėti darant išvadas, parodo šis 
atsitikimas. Vienoje bušmenų giminėje misijonieriai darbavosi iš- 
tisus trejus metus. Per tą laiką jie pakankamai gerai išmoko kal- 
bos ir šiaip tarėsi pažinę tos giminės būdą ir visą jos gyvenimą. 

Tačiau, nei kalboje nei papročiuose nustebintiems misijonieriams 
nepavyko pastebėti jokių religiškų motyvų. Po truputį juose 
brendo gilus įsitikinimas, kad jie pateko į ateistų tarpą. Kadangi 
tai buvo ligi šiol negirdėtas dalykas, misijonieriai padarė net ata- 
tinkamą pranešimą Šv. Propagandai Romoje. Dalykas buvo pa- 
skelbtas „Osservatore Romano“ skiltyse. 

Laikui bėgant, visiškai netikėtai paaiškėjo tikroji dalykų pa- 
dėtis. Tai įvyko šitaip. Bekeliaudami per tą kraštą, misijonieriai 
sykį buvo priversti nakvoti miške, Norėdami apsisaugoti nuo 
netikėto plėšriųjų žvėrių užpuolimo, jie, tos šalies papročiu, įlipo 
į medį ir prisirišo, kad užmigę neiškristų.. Bet, jiems miegoti 
neteko. Bežiūrint, ėmė rinktis į tą vietą čiabuviai, Misijonieriai 
liko nepastebėti. Naktinės čiabuvių sueigos tikslas buvo — jau- 
nuolių įslaptinimo apeigos. Iš pamokymų, kuriuos, ta proga, se- 
niai teikė jaunuoliams; medžiuose pasislėpę liudininkai sužinojo, 
kad tų tariamųjų ateistų turėta labai gražaus ir kilnaus supratimo 
apie pasaulio Kūrėją. Šiaip, kasdieniame gyvenime — apie Jį 
buvo tylima, nes tai buvo „tabu“, (Iš prof. P. Būčio F undam 
Teol. paskaitų Liet. Universitete 1923 m.). 

e. — Iš šio atsitikimo ir iš anksčiau suminėtų mokslininkų 
studijų paaiškėjo šie dalykai: 10 Pačios primitiviausios tautelės 
skiria regimąjį pasaulį nuo neregimojo; 20 jos nujaučia ir pripa- 
žįsta savo priklausomybę ne vien nuo gamtos, bet ir nuo 
neregimojo, antgamtinio pasaulio; 30 tiki, kad yra Aukščiausias 
pasaulio Kūrėjas ir Tvarkytojas, visų gėrybių Teikėjas, gyvybės 
ir mirties Viešpats; 40 kad Aukščiausioji Būtybė yra amžina ir 
nematerialinė; 50 kad yra dar ir kitų dvasių, gerų ir piktų, kurios, 

„tačiau, nėra lygios Aukščiausiajai Būtybei, bet figuruoja primi- 
tiviųjų idealogijoje, kaipo Aukščiausios Būtybės padarai, padėjėjai, 
tarnai; 60 tikima žmogų turint nemirtingąją sielą ir pomirtinį gy- 
venimą; 70 skiriama šventieji dalykai nuo paprastųjų; 80 visuo- 
tinai, taip pat, tikima, kad esama esminio skirtumo tarp gerų ir 
blogų darbų, ir kad žmogus yra atsakingas už sava veiksmus; 
99 Salia kitų kulto veiksmų yra žinomas gailestis, kaipo sąžinės 
nusivalomoji priemonė; kai kur, pav, bantu giminėje, kuri va- 
dinasi „Kikuyu“, užeinama net išpažintis; 100 religija yra laikoma 
tvirčiausiu šeimyninio ir socialinio gyvenimo pagrindu ir centru; 
11? šeimos vyresnysis yra kartu ir kunigas, tarpininkas tarp žmo- 
nių ir neregimojo dievų bei dvasių pasaulio; 120 poligamija arba 
poliandrija primitiviųjų tarpe užeinama labai retai. Daugumoje 
jie žino tik monogaminę moterystę, 

Apskritai imant, jei nekalbėti apie visur pasitaikančius prie- 
tarus ir iškrypimus, primitivieji stebina rimtus ir obiektyvius ty- 
rinėtojus savo kilniais religiškais įvaizdais ir sveikais moralės prin- 
cipais, Tuo atžvilgiu, šitie tariamieji „laukiniai“, neabejotinai, 
toli prašoka kitas tautas, daugiau ar mažiau civilizuotas, kurių 
religijas tirsime toliau. Šis faktas, daug sykių ir daugelio liudi- 
ninkų patikrintas, suduoda mirtiną smūgį darvinistiškajai evoliu- 
cijonizmo teorijai, kiek ji bandyta taikyti religijos daly kui. 

f. — Jei savo laiku ikonoklastai bandė prikišti Bažnyčiai 
stabmeldybės praktiką, tai šių dienų nerimti religijų tyrinėtojai mė- 
gina ieškoti Josios kulte — tabu, totemizmo bei fetišizmo likučių, 

a) Kas yra „tabu“ — jau žinome. Jei krikščionių etika 
draudžia liesti Eucharistiją ar kitas šventenybes, tai tame reikia 
matyti ne kažkokį beprasmišką „tabu“, bet gilios ir sąmoningos 
pagarbos reiškimo formą. Šitaip reikšti pagarbą — labai natura- 
lu, Mūsų sodiečių manierose dažnai tenka pastebėti panašių 
motyvų. Antra vertus, jei primitivūs turėjo panašių pagarbos 
jausmų savo šventenybėms ir panašiu būdu tąją pagarbą joms 
reiškė, tai nič nieko nuostabaus tame matyti netenka. Ta pati 
žmogiškoji prigimtis — panašiose sąlygose — panašiai pasireiš- 
kia. Kitokia civilizacija ar kitoks kultūros laipsnis žmogaus 
prigimties nepadaro esmėje kitokios. Žmogus palieka žmogumi. 

8) „Totemizmas“ — tai kai kur pas primitiviuosius užėi- 
namąs ypatingas gyvulių garbinimas, Primitivieji kai kuriuos gy- 
vulius garbina dėl to, kad iš jų veda savo giminės pradžią, 
kilmę. Tuo stebėtis netenka. Tik prisiminkim legendą apie Ro- 
mos vilkę, Romulo ir Remo maitintoją! Nieko panašaus į tote- 
mizmą krikščionių kulte nėra. Tenai užeinami gyvuliai avinėlis, 
balandis, liūtas ir kiti — tėra tik simboliai, kurių prasmė yra vi- 
suotinai žinoma ir aiškinama, 

1) „Fetišas“ — tai koks nors materialinis dalykas, turįs, pri- 
mitiviųjų manymu, viršgamtinės galios, galįs žmonėms padėti. 
Kartais tuo žodžiu žymima vienokio ir kitokio pavidalo stabai, 
bet, dažniausiai fetišas suprantamas, kaipo amuleto sinonimas. 

Katalikybei fetišizmo prikišti negalima. Sąmoningi katalikai 
nemano, kad jų vartojamosios devocijonalijos — pačios iš sa- 
vęs — turėtų kokios nors galios. Jos tėra tik matomas ryšys su 
Bažnyčios malda įr Jos užtarymu, kuris yra tikraj galingas, nęs 
remiasi paties Kristaus pažadėjimais ir įgaliojimais. Tikėti Baž- 
nyčios maldos galybe nėra tas pat, ką tikėti metalo ar gelumbės 
gabalėlio galybe, kaip tai daro primitivieji. 

visiškai skirtingas. Tik naivūs ir nepakankamai pasiruošę tyrinė- 
tojai gali suplakti į krūvą tokius skirtingus dalykus! 


2. Žmonijos prareligija 


a. — Praistorija ir prareligija. b. — Sauvalia ir 
mokslinė supozicija. c, — Galvojimo ir aplinkumos ry- 
šiai; d. — Archeologijos talka. e. — Išvados. 


a. — Tiesos pažinimo troškimas neleidžia žmogui nurimti. 
Istorijos ribos jam rodosi perankštos. Jis norėtų sužinoti ir tai, 
kas yra anapus istorijos ribų. Tos ribos — tai rašto paminklai, 
dokumentai. Laikai, kurie nepaliko mums apie save jokių rašytų 
žinių, priklauso praistorijai. Praistorija yra įdomi įvairiais 
atžvilgiais. Religininkas daug duotų tam, kas patiektų jam aiš- 
kių, visiškai neabejotinų žinių apie praistorinių laikų žmonių re- 
ligiją! Ją kai kas vadina prareligija, 

b. — Vienas antras su tuo klausimu labai lengvai ap- 
sidirba. Lyg tasai Aleksandras su Gordijaus mazgu! Ir pas mus 
netrūksta šitokių Aleksandro „konkurentų“, Pavyzdžiu gali būti 
toksai St. Matulaitis, kuris savo „Lietuvių tautos istorijoje“ 
ima ir dogmatiškai paskelbia: „Pirminis žmogus, tik ką pradėjęs 
gyventi ant žemės, neturėjo jokių tikybinių jausmų. Jo protas 
dar taip mažai buvo išlavintas, kad žmogus savo protu dar be- 
veik nesiskyrė nuo kitų gyvulių“, (Plg. Op. nom. „Švyturio“ 
br-vės leid. Kaunas-Vilnius. 1923 m. 37 p.). Įdomu, kokį moksli- 
nį pagrindą turi šitoksai teigimas? Veikiausiai — jokio! Bent, p. 
St. Matulaitis jo nenurodo... Tuo tarpu, rimti ir sąžiningi šio 
klausimo tyrinėtojai, eidami moksliniu galvojimo metodu, pri- 
eina visiškai priešingos išvados. Jie remiasi protavimu iš ana- 
logijos. „Analogija vadiname protavimą, kuriame iš dviejų 
daiktų panašumo — tam tikrame ypatybių skaičiuje — spren- 
džiame apie jų panašumą ir kitose ypatybėse; kitaip sakant, iš 
vienos dalies ypatybių panašumo, protaujame apie panašumą ir 
kitoj ypatybių dalyj“ (Plg. A. Jakštas. Logika. Tilžė. 1922 m. 
189 psl. et sgą.). Tiesa, „analogija paremtoje išvadoje negali- 
ma gauti nieko daugiau, kaip tik tam tikra tiespanaša“ (Op. cit. 
190 psl.). Bet, tinkamai sunaudoję visą eksperimentinės psi- 
chologijos, archeologijos ir etnologijos patiekiamąją medžiagą, 
gausime šiuo klausimu labai įtikinantį vaizdą, siekiantį aukščiau- 
sį tiespanašos laipsnį. 

c. — Eksperimentinė psichologija, kartu su etnologijos 
patyrimu, gražiai įrodo, kad žmonės be kultūros yra labai ko n- 
servatyvūs. Necivilizuotų tautų gyvenimas, paprastai, nedaro 
jokios pažangos. Jų papročiai, bendravimo formos, apskritai — 
visa būsena per ilgiausius laikotarpius pasilieka nepasikeitusios. 
Iš logikos, tikriau sakant iš sąvokų padarymo mokslo — ži- 
nome, kad žmonių idėjos ir visa jų galvosena labai priklau- 
so juos apsupančios aplinkumos. Iš čia kilo ši psicholo- 
gijos taisyklė: panašaus išsilavinimo žmonės, toly- 
giose sąlygose būdami, maždaug, taip pat galvoja 
ir elgiasi. Ši taisyklė visai galioja ir religijos srityje. Jau pir- 
miau turėjome progos patirti (žiūrėk šio skyriaus 1$), kad šių 
dienų necivilizuotų tautų religijos — svarbiausiuose dalykuose— 
turi nuostabiai daug panašumo. 

d. — Netenka abejoti, kad priešistorinio žmogaus gyve- 
nimo sąlygos negalėjo daug skirtis nuo dabarties primitiviųjų 
gyvenimo. Vienus ir kitus tinkamai apibūdina terminas — „gam- 
tos vaikai“ (vok. — Naturvoelker). Bet kokį skepticizmą, berods, 
turėtų išsklaidyti eilė faktų, kuriuos patiekia mums archeologijos 
daviniai ir kurie nuostabiai sutampa su atitinkamais etnologijos 
daviniais. Štai jie: 10 Šių laikų primitivieji, laidodami savo 
numirėlius, aprūpina juos žemiškojo gyvenimo reikmenimis: in- 
dais, ginklais, maistu... Kartais — drauge palaidoja žmoną, išti- 
kimą tarną, mėgiamąjį žirgą. Iškasenos parodo, kad ir seniau 
taip pat buvo daroma. 

20 Dabarties laikais, vienur lavonai laidojami stati, kitur — 
sodinami, dar kitur — savotiškai suriečiami. Kai kur lavonai su- 
deginami ir pelenai palaidojami puoduose. Tokių pat laidojimo 
būdų užeinama neolitinės gadynės iškasenose Egipte ir paleoli- 
tinės — Europojė. 

30 Šių dienų necivilizuotieji mielai dažo įvairiomis spal- 
vomis visą savo kūną arba jo dalis, Priešistorinės gadynės kars- 
tuose randame lavonų kaulų, raudonais dažais nudažytų. 

40 Nūdieniai primitivūs mėgsta žvėrių paveikslus ir religinė- 
se apeigose dažnai vartoja kaukės. Tas pat užeinama iškasenose. 

50 Dabarties „laukiniai“ gausiai vartoja stabus, amuletus, 
talismanus. Visų tų dalykų randame daugybes milžinkapiuose ir 
kitur, kame tik yra išlikę priešistorinio žmogaus pėdsakų 
(Pig. kun. I. Skruodys. Religijų istorija. Vilnius, 1920 m. 16 p.). 

e. — Remiantis turimais mokslo daviniais, tenka padaryti 
šitokią išvadą: Žmonijos prareligija galėjo būti pa- 

naši į dabarties necivilizuotųjų religiją. Kitokia 
išvada būtų be pagrindo. Be pagrindo, taip pat, yra ir mums 
jau žinomas St. Matulaičio ir jojo bendraminčių teigimas, kad 
„pirminis žmogus... neturėjo jokių tikybinių jausmų“. 

Antra vertus, joks rimtas tyrinėtojas neturi pagrindo pa- 
neigti prof. A, Aleknos pažiūrą, kurią jis išreiškė šiais žodžiais: 
„Plečiantis žmonių giminei ir dalijantis į tautas, dilo jos atmini- 
me Dievo apreikštosios tiesos, ir tai — juo labiau, juo daugiau 
amžių skyrė žmones nuo pasaulio pradžios. Palyginamieji tiky- 
bų tyrinėjimai sako, jog seniausių tautų — indų, persų, graikų, 
romėnų ir kitų — pradžioje tikėta ir garbinta vienas Dievas, 
apie kurį žmonės žinojo iš pirmykščio apreiškimo. Naujieji prieš- 
istorijos ir etnologijos tyrinėjimai patvirtina tą nuomonę. Archeo- 
logiškose iškasenose nerandama laukinio žmogaus, lygaus gy- 
vuliui. Priešingai, pasirodo, žmogus tikėjęs į aukštesnę būtybę, 
gerbęs savo pranokėjų atminimą, turėjęs grožio ir doros pajau- 
timą. Niekur nerasta laukinių tautų, gyvenančių gyvuliškai, be 
religijos“. (Plg. Kan. A; Alekna, Bažnyčios Istorija. 4 leid. Kaunas 
1929 m. 6 pusl.). 


III. Tolimųjų Rytų religijos 


1. „Tekančios saulės“ šalies religija 
a. — Japonijos kraštas ir gyventojai; b. — Šaltiniai; 
e. — Trys religijos; d. — Šintoizmo pagrindai; e. — Kami 
kultas; f. — Japonų etika; g. — Savotiškumai. 

a. — Japonai savo tėvynę poetiškai vadina „tekančios sau- 
lės“ šalimi. Tai eilė įvairaus dydžio salų, skiriančių Japonų 
jūrą nuo Didžiojo okeano. Pagrindiniai tos šalies gyventojai va- 
dinosi ainosai, bet juos nugalėjo ir pavergė dvi mongoliškos 
kilmės tautelės — laukinės ir karingos, kurios iš Korejos persi- 
kėlė į salas, berods, II-me šimtm. prieš Kristų. (Plg. K. J. Skruo- 
dys. Religijų istorija. Vilnius, 1920 m. 50 pusl.). Agresinga atė- 
jūnų dvasia nepasidavė švelniųjų ainosų įtakai. Savotiška japo- 
nų kultūra ir seniausia jų religija (Šinto, Kami) nėra ainosų dva- 
sios vaisius. (Plg. Boxbmas Dauukaonegia C. H. HOmakoBa. 
C.-Merep6ypr». 20 t. 776. p.). 

b. — Japonų religijai pažinti didžiausios reikšmės turi du 
veikalai: „Kojiki“ ir „Nihongi“. Tiesą pasakius, jie nėra labai se- 
ni. Kojiki yra parašyta, berods, pradžioje VIII šimtm. mūsų eros. 
Nihongi — dar vėliau. Nėra abejonės, kad jų autoriai naudojosi 
daug senesniais šaltiniais. Nežiūrint visa to, vartojimas tų knygų 
moksliško tyrimo reikalams reikalauja didelio atsargumo. Tenai 
suplakta į krūvą: mitai, kulto taisyklės, etikos dėsniai, istorijos 
įvykiai, liaudies papročiai bei prietarai, ir dar daug kitokios me- 
džiagos. Vieni dalykai nuo kitų nelengvai atskiriami. Pastaruoju 
metu, tiriant japonų tautinės religijos dvasią, imta daugiausia 
kreipti dėmesio į filologijos davinius. Kalba — minčių ir idėjų 
reiškėja. Bet ir čia — nelengvas darbas. Sąvokų turinys kinta. 
Kinta ir žodžių prasmė, 

c.— Remiantis turimais negausiais šaltiniais sprendžiama, kad 
seniausia nacionalinė japonų religija yra šintoizmas. Jos pa- 
grindus, veikiausiai, bus atsinešę į salas Korejos atėjūnai. Tre- 
čiajame mūsų eros amžiuje ima įsigalėti Japonijoje kinų kultūri- 
nė įtaka. Aukštesnieji sluoksniai mielai pasiduoda konfucia- 
nizmo propagandai. Paskui koniucianizmą atseka ir bu diz- 

mas. Jis VI-me šimtm. smarkiai įsigali. Japonų liaudyje jis niu“ 
veikia šintoizmą. Tačiau ir budizmas japonų dirvoje įgauna sa- 
votišką antspalvį. Tai savotiškas budizmo ir šintoizmo miši- 
nys — eklektizmas, dažnai vadinamas „Amida kultas“ vardu. 
Randasi begalinė daugybė sektų, kurių vienos turi savyje dau- 
giau šintoiztiškų, kitos — budistiškų elementų. 

XIX-me šimtm. prasideda Japonijoje stiprus nacionalinis ju- 
dėjimas. Jis siekia nusikratyti svetima įtaka. Šintoizmas laimi na- 
cionalistų simpatijas ir vėl virsta valstybine religija. Mokslininkai 
jau nuo XVII šimtm. pabaigos deda pastangų atgaivinti pirmines 
šintoizmo formas, nuvalant jį nuo budizmo ir kitokių priemai- 
šų. (Plg. Dr. Fr. Hettinger, Lehrbuch der Fundamentaltheologie. 
Freiburg im Br. 1913 m. 375 pusl.). 

d. — Patsai senosios japonų religijos pavadinimas — „Šin- 
to“ — eina iš kinų kalbos. Pasak vienų, tasai žodis reiškiąs die- 
vų kelią. Kiti jį verčia tiesiog „dvasių religija“, Ryškiausi šintoiz- 
mo elementai yra du: religinis naturalizmas ir senuo- 
lių garbinimas. Religinio naturalizmo vardu yra vadina- 
mas, bet kokia forma pasireiškiąs, gamtos jėgų garbinimas. Vie- 
nu ar kitu pavidalu to religinio naturalizmo turi dauguma seno- 
vės tautų. Tai yra tam tikras nukrypimas, užtinkamas ne tik re- 
ligijos srityje. Pavyzdžiui, žinomi yra atsitikimai, kada mokinys, 
praktiškai su elektrotechnika susipažinęs, labai nustemba, išgir- 
dęs, kad Volta ir Amperas — tai žmonės, įžymūs fizikai. Jisai 
buvo papratęs tais vardais vadinti visai ką kita, Šis pavyzdys pa- 
rodo, kaip kalboje ir galvojime suplakama, kartais — identifikuo- 
jama, išradėjai su jų išradimais,  respektyviai — kūrėjai su 
jų kūriniais. Juo platesnė sritis, juo daugiau asmenų jąja 
domisi, — juo daugiau klaidų ir nesusipratimų gali toje srityje 
atsirasti, ir — tuo sunkiau tie nesusipratimai atitaisomi, 

Taigi, religinis naturalizmas yra toks pat nesusipratimas 
arba nukrypimas, kame Dievo kūriniai imama identifi- 
kuoti su pačiu Kūrėju. Tai išaiškinama stipria kasdienių 
gamtos poveikių apercepcija, kuri, laikui bėgant, nustelbia tos 
gamtos Vyriausiosios Priežasties individualumo supratimą. Ekspe- 
rimentinė psichologija visiškai neabejotinai įrodo, kad praktiška- 
jame gyvenime bet kuri nematerialinė priežastis, nors visiš- 
kai reališka ir gerai žinoma — užleidžia mūsų sąmonėje pirmąją 
vietą savo pačios materialiniams padariniams: konkretiems vaiz- 
dams, fiziniams išgyvenimams ir panašiai, 

Antrasai šintoizmo įžymus elementas — senuolių garbini- 
mas — yra taip pat savotiškas, nors labai suprantamas, nu- 
krypimas. Kūrėjas, kurs į Dekalogą įdėjo ketvirtąjį įsakymą — 
„»gerbk savo tėvą ir motiną“, į žmogaus prigimtį yra įdėjęs tam 
tikrą pagarbingą nuolankumą vyresniesiems, kurį priprasta vadinti 
pijetizmu. Tasai pijetizmas, tam tikromis sąlygomis, gali iš- 
sigimti tąja prasme, kad, užmiršus tinkamą vertybių hierarchiją, 
imama senuoliai garbinti, kaip dievai. Taip randasi mirusiųjų kul- 
tas, arba nekrolatrija. 

Religinio naturalizmo įsrava šintoizmui yra labai aiški, Die- 
vų vardai ir jų vaizdavimasis rišasi su gamtos reiškiniais. Vyriau- 
sia dievybė -— Amaterasu — yra saulės deivė. Piktasis Su- 
zana yra žemės dievas; Okuninuši — mėnulio; Saruta- 
-iko — griaustinio; T sun — maitinimo ir t. t. 

Greta šių, taip sakant, gamtiškųjų dievybių, yra dar gar- 
binami Ka mi. Pastarųjų garbinimas yra taip žymus, bemaž 
dominuojąs, kad kai kas patį šintoizmą bevelija geriau vadinti 
Kami kultu. Kas yra Kami, V. Cathrein'as šitaip aiškina, „Kami“, 
sako jis: „tai pavadinimas septynių, dangaus dvasių, sudarančių 
pirmąją Japonijos dinastiją, o taip pat ir 5 pusdieviai antrosios 
dinastijos. Pagaliau, čia priklauso visi krašto valdovai, kuriuos 
valdantysis mikado su savo patarėjais pakėlė į Kami laipsnį. 
Antrosios dinastijos galva vadinosi Tensio-Daizin, t. y. — „di- 
džioji, dangų nušviečianti dvasia“ (saulė). Nuo jo japonai išveda | 
savo kilmę“. (Filozofia Moralnošci. Tom II. Warszawa, 1904, 191 
pusl). Čia galima pastebėti, kaip šintoizme gamtos garbinimas 
susilieja su mirusių bočių kultu. 

Iš pasakyta matyt, kad šintoizmas yra politeistinė religija. 
Tačiau, prof. Kume, žinomas japonų mokslininkas, reiškia įsi- 
tikinimo, kad žiloje senovėje japonų religija buvusi monoteistinė, 
Jie garbinę vieną Dievą, panašų į kinų Tjen'ą. Kun. I. Skruodžiui 
rodosi, kad prof. Kume savo teigimo pakankamai įrodyti negali 
(Op. cit. 53 pusl.). Tačiau, atrodo, kad jo naudai kalba knygos 
Kojiki pasakojimas apie minėtąją saulės deivę Amaterasu, kai- 
po apie vyriausiąją dievybę. Josios sūnus, stebuklingai gimęs, 
nugalėjęs žemės dievus ir žemę pavedęs valdyti mikadui, kitaip 
vadinamam — „Tenogo“ (dangiškasai karalius) arba — Tenži 
(dangaus sūnus). Grįžęs pas savo motiną Amaterasu, tasai 
pirmasai Kami dabar viešpalauja dausose ir žiūri teisingumo 
žmonių ir dievų santykiuose. Už gera — atlygina, už nusikalti- 
mus — baudžia, Taigi jis yra vyriausias visatos valdytojas, teisė- 

jas ir atlygintojas. Čia, rodosi, gana aiškiai kyšo monoteistiška 
mintis. Prie tos pačios išvados, nors ir nedrąsiai, linksta Char- 
levoix (Histoire du Japon) ir V. Cathrein (Op. cit. 192 pusl.). 
Tas pats autorius pažymi, kad japonų tikėjimas pomirtiniu gy- 
venimu esąs visiškai neabejotinas. 

e. — Viešasis kultas atliekamas šventyklose. Jos vadinasi 
mijja. Mijja yra paprastumo pavyzdys. Tai — maži, mediniai, 
be jokių pagražinimų namukai. Viduje pastatomas stalas, o ant 
jo — veidrodis. Pastarasis taip suderinamas su durimis, kad 
kiekvienas, įeinąs į šventyklą, pamatytų savo veidą šventame vei- 
drodyje. Be to, ant stalo esti padėtas: kardas, kalnų kristalo ka- 
muolys arba dijemantas ir gohei. Tai — medinė lazdelė, 
prie kurios esti vienu galu prilipdytos ilgos baltos popierio atrėžos. 

Visi šie dalykai yra simboliai. Veidrodis reiškia dievų vi- 
sažinojimą, kardas — galybę, kristalas ar dijemantas — skaistu- 


+ mą ir pastovumą, gohei — spinduliuojančią saulę ir šviesą. Kai 


kas mano, kad gohei tėra simbolis šventojo medžio Sakaki, 
kuris esti apkabinamas votais, t. y. maldininkų dovanomis. Sin- 
toizmas turi nemažą skaičių švenčių. Tada viešąsias maldas ir 
ritualo griežtai nustatytas apeigas atlieka kunigai — bonzos. Jie, 
dažniausiai — mažamoksliai; skirtingus drabužius vartoja tiktai 
laike apeigų; savo pareigas gauna paveldėjimo keliu. Šintoizme, 
ne kaip budizme — vienuolynų nėra. (Plg. minėtąją rusų enci- 
klopediją, XX tomas, 767 psl.). Šintoizmas daug kreipia dėmesio 
į tinkamą lavonų laidojimą. Vartojama apeiginė malda — oba- 
rai, sielai nuo nuodėmių apvalyti. Reikalaujama maldingų kelio- 
nių, ypačiai į Izės ir Izumės miestų šventyklas. Tai — lyg ma- 
hometonų Meka ir Medina. Gana dažnai atliekami ritualiniai š0- 
kiai, Jiems net įtaisoma speciali estrada šventyklose. 

Be viešojo kulto, šintoizme svarbų vaidmenį vaidina priva- 
tusis pamaldumas. Beveik kiekviena japonų šeima turi savo Ži- 
dinio globėją-dievaitį, vadinamą Kami-Sims. Jam 3 sykius per 
mėnesį aukojama maisto, alaus, šventojo medžio sakaki gabalė- 
liai. Vakarais jo garbei įžiebiama speciali lemputė.  Turtingės- 
nieji laiko savo namuose atskirą kambarį — lyg koplytėlę—kul- 
to reikalams atlikti ir šeimos šventenybėms laikyti. Neturtingieji 
įsitaiso bent specialias medines dėžes, kuriose laiko įvairius amu- 
letus, naminius gohei ir laimės dievaičių — Daikoku ir Ebi- 
zu — miniatiurinius fetišus. (Plg. Kun. I. Skruodys. Op. cit. 
54 psl. et sąun.). 

t. — Teisingai yra sakoma, kad apie tautos moralę daug 
pasako jos vartojamos maldos, V. Cathrein (Op. cit. 193 psl.) 
patiekia mums japonų rytmečio maldos pradžią. „Nužemintai jus 
maldauju, dievai, kad atsiųstumėt man savo palaiminimą, kad 
teiktumėtės nuvalyti mane nuo tų nuodėmių, kuriomis, rasi, su- 
sitepiau nejučiomis jūsų akyse..“ Iš šių žodžių matyti, kad ja- 
ponai rūpinasi sielos ir sąžinės skaistumu. Sį reikalą primena 
jiems ir šventyklos veidrodis ir ritualiniai apsiplovimai, ir 
daug kitų simbolinių apeigų. Krikščionių misijonieriai stebisi 
tuo nepaprastu uolumu, kuriuo japonai rūpinasi užtikrinti sau 
laimingąją amžinybę. 

Tarp dorovinių ypatybių japonuose pasižymi: tėvynės mei- 
lė, narsumas, ištikimybė valstybei, pagarba tėvams ir vyresnie- 
siems, broliška meilė ir šeimyninis solidarumas. Japonai yra 
kantrūs, švelnūs, gailestingi vargšams, dėkingi už gera. „Sunkūs 
nusižengimai, kaip žmogžudystė, vagystė, svetimoterystė, retai 
jų tarpe pasitaiko“. Taip charakterizuoja japonų moralę V. Ca- 
threin (ibidem). Jų dorovingumas — aiškiai pagrįstas religija. 

g. — Kad vaizdas būtų pilnas, naudinga dar suminėti kai 
kurie japonų religinio gyvenimo savotiškumai, Jei ir nutylėti prie- 
taringumą ir nepaprastą susiskaldymą sektomis, tai, apskritai 
imant, tenka konstatuoti žymų japonų religinės nuovokos nu- 
smukimą. Jau minėjome, kad svarbiausi šintoizmo elementai — 
gamtos garbinimas ir senuolių dievinimas — yra stambūs nu- 
krypimai..Be to, pas juos užeinama ir zoolatrijos reiškinių. Tai 
yra tikra, nors ir atrodo sunkiai įtikima, Pavyzdžiui, arklys, gy- 
vatė ir katė — laikomi šventais gyvuliais. Nuostabu, kad tokie 
rimti, blaivūs, praktiški žmonės, kaip japonai, nukrypo į tokias 
ryškias klaidas! Tikinčiam krikščioniui — tai dar vienas įrody- 
mas, kad Kristus neklydo, sakydamas: „Be manęs jūs nieko ne- 
galite padaryti“ (Jon. XV, 5). Dievo malonė nėra tuščias žodis! 

Japonų moralėje taip pat ne visa idealu, Nusižudymas — 
charakiri, moraliniu atžvilgiu — nepateisinamas. Jis yra aiš- 
kinamas klaidingais religiniais sumetimais ir nepaprastai išbujo- 
jusia, perdėta asmens savigarba. Japonas nusižudo, kad išvengtų 
pažeminimo ir bausmės. — Kita japonų moralės neigiamybė — 
tai savotiškas indiferentizmas, Japonas dažniausiai griežtai nesi- 
laiko pasirinktos tikybos apeigų. Vieną dieną jisai dalyvauja bu- 
dizmo kulte, kitą dieną šintoizmo ar konfucianizmo religinėse 
praktikose. Bet, tai — iš dalies — galima paaiškinti istorine praei- 
tim ir dabarties visuomenine padėtimi, Užtai pakrikštytieji japo- 

nai — visais atžvilgiais nusipelno pagarbos. Jie herojiškai laikosi 
savo religijos. Tai parodo krikščionybės persekiojimo Japonuose 
istorija. Aukštos kilmės japonai ramiai atsisakydavo priprastos 
aplinkumos ir privilegijų; turtuoliai — turtų; vyrai ir moterys, 
seniai, jaunuoliai ir vaikai didvyriškai pakeldavo torturas ir 
mirtį. (Plg. Encyklopedja Košcielna. X. M. Nowodworskiego. 
Warszawa (Tom VIII, psl. 562 et są.). 


2. — Kinų religija 

a. — Kinija ir jos vardas; b. — Senovės raštai 
€. — Kinų religijos istorija; d. — Koniucianizmas; e. — 
Taoizmas; f. — Religinių kovų išdavos. Dėsniai. 

a. — Kinija — mongolų šalis. Ji yra labai senos kultūros 
atstovė. Ši, tačiau, kultūra šiuo laiku pergyvena susmukimo lai- 
kotarpį. Be to, Kinijoje smarkiai plinta komunistiškoji propagan- 
da ir kitokios, iš kitur atneštos — visuomeninės bei politiškos 
srovės. Atrodo, kad Kinija nebe bus tuo, kuo yra buvusi ligi 
šiol. Bet kuo ji taps po visų dabartinių sukrėtimų, žinoma, — 
tuo tarpu — sunku numatyti. 

Apskritai imant, su Kinijos vardų dabarties metu jungia- 
si veikiau barbariškumo vaizdai, negu kultūros. Patsai var- 
das, kurį mes dabar vartojame, nėra labai senas. Jis yra išveda- 
mas iš vardo Tsin. Taip vadinosi garsi valdovų dinastija, kurios 
galva, apie 221 m. prieš Kristų, sujungė į vieną susiskaldžiusias, 
smulkias kinų valstybėles. Patys kinai savo valstybės branduolį 
vadina vardu Čungkuo —- vidurio valstybe. Šis vardas nėra tai- 
komas vėliau užkariautosioms pakraščių proviricijoms, 

Čungkuo, arba griežtai paimta Kinija, randasi Azijos žie- 
mos rytų kampe, tarp 410 ir 180 žiem. platumos, ir — 980 ir 
1250 rytų ilgumos. Ją supa: Mongolija — žiemiuose, Tibetas — 
vakaruose, Birma — pietų vakaruose, vadinamoji Prancūzų In- 
dija ir Kinų Pietų jūra — pietuose, Kinų Rytų ir Geltonoji jū- 
ros — rytuose. (Plg. Meyers Lexikon. Leipzig. 1925 m. II Bd. 
1477 psl.). 

b. — Apie kinų senovę, be archeologinių liekanų ir filo- 
loginių davinių, daug pasako gausi senovės raštija. Religijai pa- 
žinti svarbiausios reikšmės turi 90 knygos (kings). Jų penkios 
sudaro rinkinį „Tsin“, dar kitaip vadinamą vardu „Ši-king“. Li- 
kusios keturios sudaro kitą rinkinį, vadinamą „Šu“, arba „Šu- 
king“. Tai yra lyg kiniečių biblija. Prie šių raštų tvarkymo dau- 

giausia bus prisidėjęs Konfucijus. Bet jisai nėra tikrasai jų au- 
torius. Šventųjų knygų turinys yra, nepalyginti, už Koniucijų 
senesnis. Tos knygos, be papročių ir religinių padavimų aprašy- 
mo, patiekia dar 17-0s šimtmečių kinų istoriją, pradedant maž- 
daug 2500 metais prieš Kristų. Kai kurios knygos atrodo lyg 
būtų sudėtos iš atskirų liaudies giesmių. Vadinasi, jų konstruk- 
cija ir kilmė šiek tiek primena Ilijadą. 

Šalia šių dviejų rinkinių reikalinga suminėti raštai religinin- 
kų-filosofų, gyvenusių VI-V šimtm. prieš Kristų, kaip Konfucijaus 
Lao-tsi ir jų mokiniai bei komentatoriai. (Plg. K. I. Skruodys, 
Op. cit. 35 et są.). 

c. — Komunistiško judėjimo pasisekimas Kinuose nėra 
vien tik didelio materialinio masių skurdo ir dar didesnių socia- 
linių skirtumų padarinys. Tasai pasisekimas yra susijęs su ma- 
terialistinės pasaulėžiūros paplitimu.  Materialistinę filosofiją ki- 
nų tarpe yra paskleidęs jų filosofas Ču-hi, miręs 1200 m. 
po Kristaus. Ču-hi individualūs gabumai, vykusi propaganda ir 
tinkamos kultūrinės bei ekonominės sąlygos — negalėjo palikti 
be vaisiaus šio kinų Feierbacho pastangas. 

Tačiau, būtų klaidinga manyti, kad kinai visada buvo linkę 
į materializmą ir bedievybę. Aukščiau nurodytieji, pirmos rūšies 
rašto liudijimai aiškiai pasako, kad kinų būta labai religingų 
ir kad seniausia jų religija neabejotinai yra buvusi monoteistinė. 
Šią pažiūrą remia, be mokytų misijonierių — jėzuitų ir kitų, dar 
tokios kinologijos žvaigždės, kaip Viktor Strauss, Win- 
dischmann, de Harlez, H. J. Schmitt ir kiti. Jų tyrinėjimai 
parodė, kad senovėje kinai garbino vieną dievą — Tjen'ą. Tjen 
buvo suprantamas kaipo visatos kūrėjas ir viešpats. Daugelis 
tyrinėtojų nurodo didelį panašumą tarp kinų Tjen'o ir izraelitų 
Jahve's. (Plg. kun. I. Skruodys. Op. cit. 36 pusl.). Nuomonės, 
priešingos tik ką išdėstytoms, nepasižymi nei autoritingu- 
mu, nei rimta argumentacija. Knyga Šu-king ypač aiškiai vaiz- 
duoja Tjen'ą, kitur vadinamą vardu Šangti, kaipo būtybę dva- 
sinę, protingą ir laisvą, — būtybę, neturinčią sau lygios. (Plg. 
Encyklopedja  Košcielna X. M. Nowodworskiego. Warszawa. 
Tom X, 611 psl). Tjen'ui buvo meldžiamasi, aukojamos aukos. 

Senovėje buvo gerai organizuotas kunigų luomas, turėta 
šventyklų, tikėta pomirtiniu gyvenimu, rūpintasi mirusiais, buvo 
gerbiamas senuolių atminimas, kuris vėliau pavirto tikruoju se- 
nuolių kultu. Iš visa, kinų kultas iš pradžių buvo grynas. Prie- 
tarų randasi vėliau. Tiesą, moralinė senovės religijos dalis nebu- 

vo taip aiški, kaip dogmatinė. Atrodo, kad vyriausiąja dorovės 
norma ėjo anuomet tėvų ir valdovų valios gerbimas. Jei tėvai ir 
valdovai nebuvo traktuojami kaip Dievo atstovai, tai šitoksai 
moralumo kriterijus, žinoma, jau būtų galima laikyti tam tikros 
dekadencijos reiškiniu. Tuomet kinų religinio gyvenimo istorija 
būtų puikiausias patvirtinimas Biblijos dėsnio, kad religinis puo- 
limas ateina po moralinio puolimo arba, paprastai sakant — po 
nuodėmės. 

Kilnios senovės religijos krizė prasideda maždaug pra- 
džioje XII šimt. prieš Kristų, sėdus į sostą Tsu dinastijai. Apie 
VIII šimt. prieš Kristų jau pasireiškia fetišizmo, t. y. — materia- 
linių daiktų dievinimo, simptomų. Netrukus monoteizmo vietoj 
stoja kažin koks miglotas dualizmas paskui, kurį ėmė plisti po- 
liteizmas su budistišku antspalviu, 

VI šimtmečio pabaigoje išeina į istorijos areną du garsūs“ 
kinų filosofai — Koniucijus ir Lao-tsi. - Juodu sukuria skirlingas 
religines-filosofines sistemas, kurios amžių bėgyje gana atkak- 
liai tarpusavyje kovojo, gaudamos viršų — tai viena, tai kita, 

d. — Konfucijus, — tikriau Kon-tsi, arba Kong-fu-ce —gimė 
provincijoje Lu 551 m. prieš Kristų. 478 metai yra nurodomi 
kaipo jo mirties data. Aukštos kilmės, bet vargingai augęs, Kon- 
fucijus pasižymėjo dideliais gabumais ir tauriomis būdo savybė- 
mis. Jo gyvenimas — labai įvairus ir įdomus. Buvo ministeris, 
bet vėliau pasitraukė iš viešumos ir visas atsidavė mokslo dar- 
bui. Sutvarkęs šventas padavimų knygas, vadinamas T sin, arba 
Ši-king rinkiniu, Konfucijus daug rašė originalių veikalų. Iš jų, 
bene svarbiausias bus Tahio. Tai yra lyg etikos ir politikos va- 
dovėlis (plg. V. Cathrein. Op. cit. Tomas II, psl. 188). 

Svarbiausios dorybės, kurias Konfucijus ypač pabrėžia, yra 
ištikimumas ir humaniškumas. Karčiai nusiskųsdamas 
šeimos ir valstybės gyvenimo pakrikimuų, jis deda pastangų 
šeimai ir valstybei pakelti. Dėl tos priežasties kai kas 
lygina jį su Izraelio pranašais. Buvo net ir tokių, kurie norėjo 
Koniucijų statyti net greta Kristaus. Tai yra paradoksas, galįs 
imponuoti tiktai tiems, kurie menkai tepažįsta — ir Evangeliją, ir 
konfucianizmą. Pastarasis gali sužavėti gražių, kilnių, labai ori- 
ginališkų minčių gausumu. Tai tiesa. Bet Konficijaus mintys yra 
reiškiamos be tvarkos, be sistemos. Pasitaiko prieštaravi- 
mų. Charakteringas yra, Kristui taip labai svetimas, Konfucijaus 
oportunizmas. Pasak jo, „kiekvienas iš anksto padarytas, 
planingas sumanymas, arba iš anksto pasiryžimas — yra blogas. 

Žmogus turi eiti viduriniu keliu, tai yra — negali aistra apsi- 
supti ir negali visiškai jos atmesti; turi daryti tai, kas rodosi 
geriau, kas atitinka šiam laikui ir aplinkybėms. Elgtis (reikalinga) 
be idealo, be plano, be programos, be patriotizmo, be politikos, 
be meilės, be neapykantos. Pasinerti atplūdusioje bangoje ir at- 
sipeikėti, jai nuslūgus“ (plg, kun. I. Skruodys. Op. cit. 44 psl.). 
Tai mokslas, kuris negali sukurti charakterio, kuris negali pa- 
kreipti gyvenimo. Jame nėra nei Kristaus drąsos, nei jo jėgos, 
kuri reikalauja nukirsti ranką, išlupti akį, jei jos darytų kliūčių, 
siekiant idealių aukštybių. Tiek apie Konfucijaus moralę. 

Nekitaip yra ir su jo dogmatine doktrina. Atrodo, kad 
Konfucijus yra griežtas monoteizmo šalininkas ir kovotojas už 
atgaivinimą senojo Tjen'o kulto. Bet, kitur tas pat Konfucijus 
ima traktuoti, kaipo dievybes —dangų, žemę ir įvairias ypatinges- 
nes gamtos apraiškas. Vadinasi, jis pats tiesia pagrindus polite- 
izmui, prieš kurį dėjosi didžiu kovotoju. Labai savotiška yra an- 
tropologiškoji Konfucijaus doktrina. Pasak jos, žmogus susidedąs 
iš dangaus (Yang) ir žemės (Vin) substancijų. Dangiškoji sub- 
stancija žmoguje vadinasi „Šen“, žemiškoji — „Kvei“. Žmo- 
gui mirštant, „Šen“ grįžta į dangų ir tampa kulto objektu. „Kvei“ 
palieka žemėje ir gyvena joje, kaip šmėkla. „Kvei“ dar gali kažin 
kaip įsikūnyti į įvairius materialinius padarus, kaip saulė, mė- 
nulis, žvaigždės, upės, statulos ir kita. Čia mes matome, ne tik 
naują akstiną politeizmui iškilti, bet ir šaltinį įvairių prie- 
tarų, gamtos dievinimo ir net ietišizmo. 

Ne be ydų yra ir socialinės bei politinės Konfucijaus pa- 
žiūros, Jis reikalauja neriboto paklusnumo ir perdėtos pagarbos 
tėvams. Štai kame glūdi bočių dievinimo šaknis ar bent akstinas. 

Valstybę Konfucijus vaizduojasi kaip didelę šeimą. Jis ne- 
mato, nepastebi tų esminių skirtumų, kurie padaro tai, kad val- 
stybei neužtenka tų patriarchalinių valdymo formų ir priemonių, 
kuriomis gali pasitenkinti ideali šeima. Valstybė, pagaliau, 
Koniucijui yra tobuliausias kosminės, kitaip — dieviškos išmin- 
ties pasireiškimas. Imperatorius — „dangaus sūnus“ ir kosminės 
išminties organas. Štai kelias prie absoliutizmo, prie ciesoriaus 
asmens dievinimo. Visa tai buvo žinoma ir praktikuojama kinų 
istorijoje. Šių dienų Kinijoje matome visa to liūdnus vaisius. 
Žmonės įsitikino, kad imperatorius — ne dievas, ir kilo anarchija, 

Bet didžiausias to tariamojo „Kristaus konkurento“ tragiz- 
mas yra tas, kad jis, kurdamas religiją, religijai pakirto šaknis, 
Religija patampa ne tik valstybės vergė, bet ji, tiesiog — val- 

stybėje išnyksta. Kunigystės vietoje atsistoja valdininkai su cje- 
nyčias atstoja prisiminimų ir patriotinių iškilmių pastatai... Žo- 
džiu, vietoje santykių su Dievybe, mes matome tik santykius 
su valstybe ir jos organais. Tas tariamas valstybės triumfas — jai 
pačiai neša pražūtį. Tauta palieka raiša, Ji remiasi tik viena koja. 
Rezultatas: kiekviena politinė opozicija neišvengiamai turi nu- 
sistatyti ir prieš religiją. Kiekviena revoliucija, šitokiose sąlygose, 
griauna visus gyvenimo pagrindus, nieko nepalikdama. Tokie 
yra vaisiai valstybinio monizmo arba politinio totalizmo dok- 
trinos, kuri šiais laikais daug kam imponuoja ir kurios patriarchu 
buvo Konfucijus. 

Jei dar atsiminsime Konfucijaus mokslo neaiškumą, jo min- 
čių painumą, tai lengvai suprasime, iš kur galėjo rastis toji dau- 
gybė sektų ir prietarų, kuriuose šiandieną skęste skęsta kinų 
liaudis. Laikui bėgant radosi įvairių konfucianizmo variantų, ka- 
dangi patys to didžiausio kinų filosofo mokiniai ir sekėjai tar- 
pusavy nesutarė (Plg. Dr. Fr. Hettinger. Lehrbuch der Funda- 
mentaltheologie. Freiburg im Br. 1913 m., pusl. 373 et segu.). 

e. — Kita žymi kinų religija yra taoizmas. Jos įsteigėju yra 
laikomas Konfucijaus bendralaikis, filosofas Lao-ce, gimęs apie 
604 m. prieš Kristų. Tačiau, laikoma neabejotinu dalyku, kad + 
patsai mokslas apie „tao“ yra daug senesnis. Lao-ce jį tik su- 
tvarkė ir supopuliarino. Po Lao-cės mirties jo mokslas liko 
žymiai pakeistas, net deformuotas. Patsai filosofas savo pa- 
žiūras išdėsto veikale „Tao-te-king“. 

Kas yra „tao“? Lao-ce aiškina šitaip. „Tao“ — tai absoliu- 
tinis dėsnis, visako pradžia, vyriausia priežastis, sakytume — 
dievybė. Tasai absoliutinis principas yra bevaizdis, neišreiškiamas 
— tol, kol jis yra arba buvo pirm visko ir aukščiau visko. Ta- 
čiau „tao“, žengdamas į būtį, patapdamas rea liniais esiniais, pa- 
sidaro išreiškiamas vardu. Taip randasi tam tikras dvilypis esinys, 
arba dualizmas. Pirmasis tų esinių — yra vyriausias pasaulio 
pradmuo. Antrasis — visų reališkai ekzistuojančių buičių for- 
muotojas. Jųdviejų tarpe randasi dvasia. Tasai—trilypiu patapęs— 
„tao“ yra bet kokios buities šaltinis, priežastis ir aukščiausia sub- 
stancija. Žmogus, suprantama, nesudaro išimties, Jisai, kaipo 
„tao“ dalis ir pasireiškimas, dalyvauja paties „tao“ amžinume, 
Toji žmogaus padėtis, tariant — tasai santykis arba ryšys su 
„tao“, uždeda žmogui tam tikrų prievolių. Jisai turi būti doras, 
(Plg. Dr. Fr. Hettinger. Op. cit. 374 psl.). 

Moralinis Lao-cės idealas — tai šventas žmogus. „Kaip 
„Tao“, kuris visas būtybes kuria, formuoja, gaivina, atbaigia 
ir savo globoje laiko, taip lygiai ir šventasis žmogus, eidamas 
jo pėdomis, rodo meilės visiems sutvėrimams: visus sušelpia ir 
jiems daro gera; neskriaudžia jokio žmogaus ir jokio gyvulio... 
Šventasis žmogus yra kuklus, laisvas nuo gašlumo ir aistrų, pra- 
matąs, taikingas, taurus, taupus, kad galėtų būti gailestingas 
ir duosnus, neišdidus, nuoširdus ir atviras, atsilyginąs geru už 
pikta“ (Plg. V. Cathrein. Op. cit. 190 pusl). W. Strauss ma- 
no, kad Lao-cės moralė visiškai sutampanti su Evangelijos etika. 
Tačiau, V. Cathrein pastebi, kad taoizmo dorovė yra artimesnė stoi- 
cizmui, kaip Evangelijai (ibidem). Atrodo, kad tiesa yra V. Cathrein'o 
pusėje. Taoizmo moralė, lygiai kaip stoicizmo, pasižymį pa- 
nieka paprastų žmonių ir kasdienių jų santykių bei uždavi- 
nių. Taoizmo didvyriams stinga evangeliškos ši- 
lumos ir nusižeminimo. Lao-ce nenurodo aiškių ir įtiki- 
nančių dorovingumo motyvų. Pagarba kažin kokiam neaiškiam, 
panteistiškam „tao“ ir ryšys su juo — tai nėra pakankamas aks- 
tinas susivaldyti, išsižadėti savęs, pasiaukoti! 

Miglotos, panteistiškos Lao-cės doktrinos turėjo neišvengia- 
mai privesti prie senuolių ir gamtos dievinimo, ir — konsekven- 
tiškai — prie politeizmo. Taip ir atsitiko. Šiandieną taoizmo ša- 
lininkai garbina daugybę dievų, vartoja daug įvairių prietarų, turi 
vienuolių — celibatninkų ir vedusių kunigų, kurių viršininkas — 
„dangiškasis mokytojas“ — gyvena Lun-ku kalne. (Plg. Kun. 
I. Skruodys, Op. cit, 41 et sąun. pusl.). 

f. — Taoizmui ir konfucianizmui tarpusavyje bekovojant kai 
kurie imperatoriai ėmė proteguoti iš Persijos atneštąjį mazdeizmą, 
Pirmaisiais mūsų eros amžiais manicheizmo ir nestorianizmo ša- 
lininkai, išvyti iš Romos imperijos ribų, rado prieglaudą Kinuose 
ir čia gerokai išplatino savo mokslą. Pagaliau, VI-me amž. po 
Kristaus Kiniją užlieja budizmo banga. Žodžiu, tasai kraštas tapo 
įvairių įvairiausių religijų varžytynių arena. Tai negalėjo gyven- 
tojų nesudemoralizuoti. Kinietis nebegalėjo susigaudyti tarp įvai- 
rių religijų nuostatų, tarp daugybės visokių dievų ir jų reika- 
lavimų. Tuo ir tenka aiškinti filosofo Cu-hi materialistinio moks- 
lo pasisekimas. 

Drakono šalis, aiškiau už kitas, pavaizduoja religinio gal- 
vojimo naturalinį kelią. Tasai kelias — nėra pažangos bei tobu- 
lėjimo kelias, nors to ir norėtų, su faktiška padėtimi nesiskaitą, 
teorininkai. Deja! Religinė mintis, viena sau palikta, nueina smų- 

kimo ir išsigimimo šunkeliais! Tą patį matysime ir kitų tautų 
istorijoje. Kyla klausimas, o kokia to smukimo priežastis? Biblija 
duoda aiškų atsakymą, kurio daugelis nenori priimti — vien dėl 
to, kad jis užeinamas... Biblijoje, o ne kitur. Pasak Biblijos, re- 
ligijos susmukimas, vyriausiai, eina iš šių dviejų priežasčių: 
10 kad žmonės nutolsta nuo pirminio apreiškimo, taip sakant 
— jie užmiršta paties Dievo duotąją tikybos pamoką, ir — 20 kad 
nusmunka žmonių dora. Rimtas, objektyvus tyrimas nieko negali 
prikišti šiems Biblijos teigimams. 


3. — Indų religija seniausiais laikais 
a. — Tauta ir kastos; b. — Vedai; c. — Vedų reli- 
gija, arba vedizmas; d.—Vedų komentarai ir papildymai. 

a.— Indija vadiname kraštą, esantį tarp Indo upės, Himalajų, 
Arabijos jūros ir Bengalų įlankos. Šio krašto gyventojai — in- 
dai yra arijų rasės tauta, nusikėlusi anapus Indo iš Irano — 
2-me tūkstanty metų prieš Kristų. Indai nebuvo toki genialūs, 
kaip graikai, nei tokie sumanūs ir praktiški, kaip romėnai. Ne- 
pasižymi jie nei japonų darbštumu, nei kinų ištverme. Tačiau, 
jie yra pakankamai gabūs, o praeityje, matyt, yra buvę ir valin- 
gi. Savaime aišku, kad senesnieji Indijos gyventojai neužleido 
be kovos tokio turtingo krašto iš žiemių atsibasčiusiems atei- 
viams! Kova buvo ilga ir sunki. Bet indai ją laimėjo. Ne- 
sveikas, labai karštas ir drėgnas klimatas darė neigiamos įta- 
kos jų būdui. Ilgainiui indai paliko pasingi, apsnūdę, pesimistiš- 
kai nusiteikę. 

Reikalas išlaikyti savo valdžioje užkariautąsias turtingas ša- 
lis paskatino indus įvesti pas save griežtą susiskirstymą kas- 
tomis. Šitokia santvarka patikrino gerų specialistų turėjimą įvai- 
rioms politinio bei ekonominio gyvenimo sritims. Aukščiausiai 
stovi bramanų kasta. Jai priklauso valdovai, jų patarėjai, 
aukštieji valdininkai, mokytojai, dvasininkai. Antroji kasta—k ša t- 
rijai, kariai. Vaisijų kastai priklauso amatininkai, pramoninin- 
kai, pirkliai, žemdirbiai. Ketvirtąją kastą sudarė sudrai — ver- 
gai ir vargingiausieji darbininkai. Sudrai skyrėsi nuo trijų pir- 
mųjų kastų kiek tamsesne odos spalva ir, matyt, yra pirminių, 
nuveiktųjų krašto šeimininkų liekana. Dar žemiau kaip sudrai 
stovi visų niekinamieji, į kastų hierarchiją nejeinantieji parijai. 
Tai — beteisių vargšų luomas, kuris laikomas žemesniu net už 
gyvulius. Dėl parijų kilmės yra dvį nuomonės, Vieni mano, kad 

parijai yra, daugiausia pasipriešinimo parodžiusios, senosios 
čiabuvių kilties ainiai. Kiti sako, kad jie esą „nuodėmės vaikai“, 
kilę iš kastų susimišrinimo, kas, tikriausia, buvo uždrausta. Parijų 
nelemta padėtis esanti tik profilaktinė priemonė — išlaikyti griežtą 
pasiskirstymą kastomis. 

b. — Indų senovei pažinti turi daug svarbos jų papročiai 
ir religiniai padavimai. Jų visuma vadinasi kolektyviniu vardu 
smriti. Tačiau, nepalyginti svarbesni yra rašytieji senovės pa- 
minklai — šruti (raštas). Jų tarpe, pirmoji vieta tenka V edams. 
Žodis „veda“ sanskrito kalboje reiškia mokslą, žinojimą. Tuo 
vardu yra vadinamos 4 šventosios indų knygos: Rigveda, Sama- 
veda, Jadžurveda ir Atarvaveda. Manoma, kad pirmoji — Rigve- 
da — yra kilusi II-me tūkstantyje metų prieš Kristų. Daugelis 
ją laiko senesnę net už pačias seniausias Sen. Įstatymo knygas. 
(Plg. V. Cathrein. Filozofia Moralnošci. T. II. Warszawa, 1904. 
177 pusl.). 3 likusios Vedų knygos yra kiek vėliau kilusios. Vy- 
riausias šių knygų turinys yra — giesmės, himnai, atnašavimo 
formulės, užkeikimai ir kiti panašūs dalykai. 

c. — Kai kas vedizm ą vykusiai vadina homoteistine re- 
ligija. Žiūrint graikiškos šio žodžio prasmės — išeitų, kad Ve- 
duose tas pats vienas Dievas išreiškiamas skirtingais įvaizdžiais 
ir vadinamas įvairiais vardais. Kai kurie Vedų tekstai šitokią pa- 
žiūrą aiškiai pateisina. Štai — pavyzdys. „Vakare Agni pataps 
Varuna; jisai pavirs Mitra, kai patekės ryto metu; kaipo Savitri 
eina jis per orą; kaipo Indra kaitina jis iš dangaus vidurio“ 
(Atharvaveda 13, 3, 13). Netenka aiškinti, kad šitaip suprastas 
homoteizmas yra labai artimas monoteizmui. Todėl ir religijų 
istorininkas Maksas Mūller'is sako, kad Veduose, per po- 
liteistinę miglą, aiškiai šviečia vieno, begalinio Dievo prisimini- 
mas. (History of Ancient Sanscrit Literature. London, 1860; 
559; — ir Dr. Fr. Hettinger, Lehrbuch der Fundamentaltheolo- 
gie. Freiburg, 1913, S. 377). Negalima ginčyti ir to, kad homo- 
teizmas labai lengvai gali privesti prie panteizmo, kuris Veduose, 
kad ir nežymiai, tačiau vis dėlto pasireiškia. Panteizmas atšipina 
jausmus ir šaldo žmogaus širdį. Jis yra nejaukus, kadangi verčia 
vaizduotis pasaulį, kaip milžinišką, aklo būtinumo, geriau pasa- 
kant — fatalizmo stumiamiąją mašiną, kuri atskiras buitis mala 
ir triuškina, kad iš tos medžiagos išduotų naujas, taip pat neil- 
gaamžes būtybes... Vadinasi, nėra iš ko laukti nei pagalbos, 
nei pasigailėjimo, nei bausmės, nei atlyginimo... Visi kosminiai 
procesai tėra tik nepaliaujama mirties agonija, kadangi — tose są- 

lygose — net patį gimimą tenka laikyti esant ne ką kitą, kaip 
tik mirties pradžią! Tat nenuostabu, kad panteizmas yra įmano- 
mas tautų gyvenime tik kaipo pereinamoji stadija, nuo kurios 
skubiai nusigręžiama, 

Panašiai, kaip kinų taoizmas — taip ir panteizmu atsiduo- 
dąs indų homoteizmas — veikiai išsigimė į politeizmą. Jau pa- 
čiose seniausiose Vedų dalyse užeiname daugybę dievų. Atrodo, 
kad kai kurie jų yra arijų atsinešti iš Irano, Toksai yra dangaus 
dievas Dijauš-Pitar. Patsai tojo dievo vardas gyvai primena 
kitų arijų vyriausiuosius dievus, kaip graikų — Zebs rarhp, arba 
lotynų — Juppiter. Bet, nėra visiškai aišku, ar Dijauš-Pitar, Ve- 
dų rašymo laikais, buvo laikomas kitų dievų tėvu ir viršininku, 
kokiais kitur buvo Dzeusas ir Jovis. Kiek vėliau senuosius arijų 
dievus visai aiškiai nukonkuruoją naujieji, jau gimę ir užaugę In- 
dijos dirvoje. Einant tradiciniu, taip sakant, oficialiu bramanų 
mokslu, dievų turėtų būti tiktai 33 (11x3). Tačiau, nekalbant 
jau apie vėlesnę religinę literatūrą, pačiuose Veduose jų randa- 
ma daug daugiau. Vadinasi, dievų skaičius taip smarkiai augo, 
kad indų teologai, bemaž nespėdavo jų registruoti ir žymėti jų 
vietas panteone. Apskritai, indų dievai suskirstomi į tris gru- 
pes: į dangaus, oro ir žemės dievus, 

Tarp dangaus dievų, pirmoji vieta tenka Varunai. Jis 
nustelbia senąjį Dijauš-Pitarą, buvusį dangaus dievą, ir stoja jo 
vietoj. Kai kas identifikuoja Varuną su kitu, senovės arijų gar- 
binamu saulės dievu — Mitra. Kad ir Indijos dievų tarpusavio 
santykiai nėra toki aiškūs, kaip, pavyzdžiui, graikų, vis dėlto 
aiškiai pasireiškia Varunos primatas. Jis vaizduojamas kaipo pa- 
saulio ir moralinės santvarkos kūrėjas bei palaikytojas, žmonių 
teisėjas ir atlygintojas, gėrybių teikėjas. V. Cathrein'as Rigvedos 
teikiamojoje Varunos charakteristikoje mato neabejotiną įrodymą 
to, kad vedizmas senovėje yra buvęs monoteistinė religija (Op. 
cit. 177 ir 178 psl.). 

Antroje grupėje, tai yra oro dievuose, pirmasis yra Indrą, 
audrų ir kovų dievas, nuo velnių gynėjas. Jis turi daug paly- 
dovų, marutais (vėjas) vadinamų. Įžymiausias, pagaliau, že- 
mės dievų tarpe — yra Agni (ugnis, lot. — ignis). Tai yra die- 
vas, žmonėms artimiausias ir palankiausias, 

Taigi, matome, kad žymiausi Vedų dievai arba personifi- 
kuoja gamtos reiškinius, arba bent yra su jais susiję. Vadinasi, 
vedizmas taip pat perėjo religinio naturalizmo stadiją, Taigi, pa- 
grįstai prileidžiamoji tos religijos raida turėjo būti šitokia, Pir- 

miausia — garbinamas vienas pasaulio Kūr ėjas, kuris buvo va- 
dinamas — Dijauš-Pitar, Varuna, Mitra ar kaip nors kitaip. Toks 
ar kitoks vardas nekeičia dalykų esmės, Vėliau, su Kūrėju 
sutapdinami reikšmingesnieji Jo kūriniai. Žmonėms ima rodytis, 
kad per gamtą veikianti Apvaizda toje gamtoje nuolatos pa- 
silieka, joje gyvena. Pradžioje dar šiek tiek atmenama, kad per 
prigimties įstatymą veikiąs Vyriausiasai Pradmuo tėra vienas. Ta- 
čiau abstrakčią Absoliuto idėją ima kas kartą labiau nustelbti 
konkretūs Jo padarai, Jo galybės liudininkai, Jo palankumo arba 
teisingumo įrankiai. Pagal daugybę pasireiškim o formų randas 
ir daugybė vardų, įvaizdžių, simbolių... Tai — jau minėto ho- 
moteizmo ir su juo susijusio migloto panteizmo stadija. Iš čia 
iki politeizmo tik vienas žingsnis! Vedizmas, deja, tą žingsnį ir 
yra nužengęs. 

Dar keli žodžiai — apie sielą, kultą, moralę. 

Vedų atman skiriasi nuo Aristotelio psychės, taigi ir nuo 
krikščioniškojo sielos supratimo. Pasak Vedų, siela nėra grynai 
dvasinė substancija. Joje randasi astralas, kažin koks subtilios 
medžiagos pradmuo. Mirtis laikoma didžiausia nelaime. Vedų 
himnai ir sentencijos vaizduoja žmogaus mirtį tamsiomis, galima 
sakyti, tragiškomis varsomis. Tačiau mirtis buities nepanaikina. 
Atman — siela lieka nemari ir nekintama. Vėlės eina arba į dan- 
gų, kame amžinai džiaugiasi su Varuna, arba į pragarą, kame 
kenčia baisias kančias. Tokio nevienodumo priežastis glūdi skir- 
tingoje žmonių moralėje. Apskritai imant, Vedų moralė labai kil- 
ni. Nesitenkinama vienu tik negatyviniu susilaikymu nuo pikta. 
Reikalaujama teisingumo, žmogiškumo, arba humaniškumo, skais- 
tybės, ištikimumo. Be to, nurodoma, kad aukščiausias gyveni- 
mo uždavinys yra dvasios tobulėjimas. Žmogus turi jo siekti. 
Moterystės ryšiai — šventi, Religija, dievų valia yra ne tik šei- 
mos gyvenimo, bet ir valstybės santvarkos pagrindas. Nepaisyti 
dievų valios, jai prieštarauti — nuodėmė. Ją seka nepasisekimai Že- 
mėje ir pragaras po mirties. Tačiau dievai yra gailestingi ir lei- 
džiasi permaldaujami. Dievų kulte, be maldų, himnų, užkeikimų, 
— didelės svarbos turi aukos. 

d. — Tolimesnėje religinės minties raidoje labai didelės 
reikšmės indams turėjo jų milžiniška, religinė ir herojų literatū- 
ra, Tos literatūros pradžią sudarė Vedų papildymai ir, ypačiai — 
komentarai, Su kiekviena Vedų knyga susiję Brachmanai. 
Tai proza rašyti ritualiniai vadovėliai, skiriami dvasiškiams — 
bramanams. Panašūs į Brachmanus yra Sutrai (sutra — siū- 

las). Jų yra labai daug. Sutrai yra mokykloms ir šiaip pasaulie- 
čiams skirti liturginiai vadovėliai. Jų kalba ir dėstymas yra daug 
populiaresnis, kaip Br4chmanų. Toliaus eina filosofinio pobūdžio 
veikalai — „aranjaka“ (miško tekstai) ir, pagaliau — upani- 
šados. Tai įspūdingos epopejos, kuriose aprašoma fantastiški 
dievų ir žmonių žygiai, Didžiausia upanišada, gražiai išlikusi, va- 
dinasi „Mahabarata“, Ji kilo IV šimtm. prieš Kristų. Šalia jos — 
„Ramajana“, kiek mažesnė, gal ir vėlesnė, bet geriau sutvarkyta, 
Jos abi yra labai svarbios indų religijai pažinti. Upanišadose, kaip 
ekrane, vaizdžiai pasireiškia, kaip vedizmas, toji jaunuoliška, op- 
timistiška, gyvenimo meile dvelkianti religija smunka į pesi- 
mizmo, nevilties ir abstrakčios kazuistikos bei spekuliacijos klai- 
kumą. Vėliausiai yra kilusios „puranos“. Sanskrite purana reiš- 
kia, maždaug kosmologiją. Kiekviena sekta turi savo puranų, 
kuriose stengiasi išgarsinti savo vyriausiojo dievo žygius. 


4. — Vėlybesnių laikų indų religijos 
a. — Indų filosofinės srovės; b. — Induizmas; e, — 
Budizmas; d. — Džainizmas, 

a. — Betiriant ir beaiškinant Vedus, ilgainiui Induose susi- 
darė trys filosofinės srovės: Mimanza, Vedanta ir Sanki- 
ja. Pirmoji, Mimanza, nebuvo labai populari. Tai — ortodoksi- 
nė srovė, kuri rūpinosi griežtai laikytis Vedų teksto, Galingiau- 
sia srovė buvo Vedanta. Ją labiausiai palaikė dvasininkai. Ve- 
dantoje žymiai nutolstama nuo Vedų teksto. Vietoje asmeninių, 
antropomortinių dievybių, Vedantoje labiau iškeliamas „b ram 4- 
nas“, kažin koks amžinas dėsnis, neaprėžta jėga. Ji sukūrė pa- 
saulį ir visas būtybes; jas ji palaiko ir vėl praryja. Čia mes mą- 
tome griežtai pabrėžiamą savotišką panteizmo formą, kuri, laikui 
bėgant, evoliucionavo. Pagaliau, trečia filosofinė srovė — San- 
kija, kilusi ir paplitus antrosios kastos — kšatrijų — tarpe, buvo 
savotiška reakcija prieš bramanus, jų filosofiją ir įtaką. Sankija 
visiškai atmetė Vedus ir sukūrė, galima sakyti, ateistinį mokslą, 
kame visiškai nebeužsimenama apie dievus. Šios srovės šalinin- 
kai mano žmogų turint dvi sielas, Viena — materialinė, dingstanti 
kartu su kūnų; kita, kad ir amžina, bet, atsiskyrusi nuo kūno, 
palieka kažin kokia pasinga, neveikianti ir, galop — netenkanti 
Sąmonės. Jos aukščiausias siekimas, nelyginant laimė, yra nu- 
sikratymas kūnu, medžiaga. 

Iš dviejų pastarųjų srovių, Vedantos ir Sankijos, ilgainiui 
susidarė naujesniųjų laikų indų religijos. 

b. — Indijos vakaruose šiuo laiku labiausiai paplitusi religija 
vadinasi induizmas. Europiečiai dažniau ją vadina bram a- 
nizmu. Pastarasis pavadinimas yra kilęs iš sanskrito žodžio 
„brahma“. Ką jis reiškia? Veduose šis žodis yra bevardės gimi- 
nės ir turi reikšmę — mistiškoji šventumo jėga, maldos galybė. 
Tai nėra griežta, bet tik apytikrė prasmė. Bršchmanų (Vėdų 
komentarai) knygose tasai žodis įgyja aiškiai panteistinę prasmę. 
Jis ima reikšti neasmeninį Absoliutą, lyg Visatos sielą. 

Vėlybesnėje mitologijoje — upanišadose — žodis „brahma“ 
jau pereina į vyriškąją giminę. Ilgainiui tas pats žodis pradeda 
reikšti vyriausiąjį dievą — Bramą. Šis, visažinojimo ženklan, 
buvo vaizduojamas sų keturiais veidais. Brama stovi Vedų Va- 
runos vietoj, bet turi žmoną Sarasvati, mokslo ir poezijos deivę. 

Greta Bramos, didelės reikšmės Induizme įgyja dievas Vi š- 
nu, Veduose buvęs tik kuklus Indros palydovas. Jis kartais sta- 
tomas net aukščiau už Bramą. Višnu savybė — tai žmonių ge- 
rovei atliekami įvairūs „įsikūnymai“. Šių įsikūnymų idėja nieko 
bendra neturi su įsikūnymo dogma krikščionybėj. Tai nėra pa- 
stovi, hypostatinė unija, turinti tikslo Dievą priartinti prie žmo- 
nių ir, atvirkščiai — žmogaus prigimtį iškelti į dieviškosios to- 
bulybės aukštybės. Šiuos dievo Višnu tariamuosius įsikūnymus ge- 
riau būtų vadinti pasivertimais, nes jie turi laikinu- 
mo ir paviršutiniškumo pobūdį. Be to, ir patys „įsikū- 
nijusio“ dievo (Krišnu) žygiai dažnai atrodo keisti, nerimti, 
beprasmiški. Devyni įsikūnymai jau buvę. Laukiama dešimto, 
kuris turėsiąs įvykti ypačiai sunkiais laikais. 

Pagaliau, trečias svarbus induizmo dievas — Siva, arba 
Šivu, yra rūstus naikintojas, bet kartu ir atgaivintojas. Pa- 
našų charakterį turi ir Šivos žmona — Parvati. 

Brama, Višnu ir Siva sudaro induizmo trejybę, vadi- 
namą Trimurti. Trimurti yra neabejotinas krikščionių Tre- 
jybės sekimas, bet — jokiu būdu — neatvirkščiai. Ir pats žodis 
„trimurti“ ir idėja radosi induose keliems šimtmečiams praėjus 
po Kristaus gimimo. Čia nėra kalbos apie vieną, trims asmenims 
bendrą prigimtį. Tai tik savotiškas trijų dievų „sindikatas“, kad 
išvengtų konkurencijos. Apie tuos dalykus dar teks užsiminti 
kitur. Čia tiktai turime pažymėti, kad Brama, Višnu ir Siva — tai 
anaiptol, ne visas induizmo Olimpas. Be Trimurti, yra dar dau- 
gybė kitų dievų ir deivių. 

Induizmas, neabejotinai, ima savo pradžią iš vedizmo, bet 
žymiai nuo jo skiriasi. Induizme labai smarkiai pabrėžiamas su- 
siskirstymas kastomis, tikėjimas metempsychozo (sielos 
persikėlimas) ir panteistinės tendencijos. Tuo tarpu, Veduose šie 
visi dalykai — arba visiškai nežinomi, arba tik silpnai apie juos 
teužsimenama.  Vadovavimą panteone, kaip matėme, paima visai 
kiti dievai. Jų charakteris mažiau kilnus. Jie turi žmonų, dalyvauja 
keistose avantiurose (Višnu įsikūnymai). Kulte, tiesa, išliko daug 
vediško kilnumo, kuris, net, galima sakyti dominuoja. Bet, 
šalia to randasi šlykštynių (paleistuvingosios apeigos), žiau- 
rumų (kruvinosios Šivu garbei aukos) ir net beprotybių, kaip 
antai, garbinimas karvių, gyvačių ir vandens (Gango) kultas. 

Prie induizmo neigiamybių tenka, be abejo, priskirti perdė- 
tas, nesveikas asketizmas, pasižymįs kūno ir pasaulio neapykanta, 
žinomas fakirizmo vardu. Tasai fakirizmas iš kraštutinės as- 
kezės kartais pavirsta nesveiku rekordizmu arba net šarla- 
tanizmu, kurio tikslas — stebinti, tenkinti tuščią smalsumą ir... 
vilioti pinigus. Kaip visa tai be galo skiriasi nuo švelniosios 
Kristaus idealizmo bei humaniškumo dvasios, ir nuo rimtų bei 
naudingų Jo stebuklų! 

Grįžtant prie induizmo, tenka pripažinti, kad jame, kaip ir 
vedizme, tebereikalaujama nemeluoti, nekeikti, nešmeižti, žiauriai 
nesielgti, nevogti, blogai nemanyti, kraujo nepralieti, žmones my- 
lėti, moterystėje ištikimybę laikyti ir panašiai. Bet, tai yra ben- 
dras žmonijos turtas. Tai Dievo įstatymo įgimti reikalavi- 
mai. Rasime juos ir kitose tautose, greta visiškai kitokių religi- 
nių įvaizdžių. Tai suduoda mirtiną smūgį doroviniam pozityviz- 
mui arba etiniam reliativizmui, kuris neigia obiektyvinę moralę 
ir mato tautų gyvenime tiktai papročius. Nuostabus, iš tikro, tų 
„papročių“ sutapimas, nežiūrint visiškai skirtingų gamtos ir kul- 
tūros sąlygų! 

c. — Filosofinė srovė Samkija, be abejo, turėjo daug įta- 
kos, iškylant Budizmo religijai. Budizmas — tai gigantas. Iš- 
skyrus krikščionybę, nė viena kita religija neturi tiek daug se- 
kėjų, kaip budizmas. Reikia manyti, kad nė viena kita religija nėra 
nė tiek daug ginčų sukėlusi, kaip šitoji. Tačiau, nuolatiniai gin- 
čai ir tyrimai nedaug tepadeda. Budizme yra, kaip ir buvę, be- 
galės istorinių bei doktrinalinių neaiškumų, kurie, kažin ar ir 
bebus kada: nors išaiškinti. Tų neaiškumų vyriausioji priežastis 
bene bus tik ta, kad budizmas, nors ir labai paplitęs, bet jis įvai- 
riose šalyse bei tautose vis kitaip pasireiškia. Jame telpa, saky- 

tumei, nesuderinami dalykai. Jis inkorporuoja savyje griežčiau- 
sius kontrastus bei aiškius prieštaravimus. Ir tai neina iš kaž- 
kokio genialaus idėjų platumo bei gilumo, bet — iš to, kad bu- 
dizmas neįstengia paveikti tautų konvertitų, bet, atvirkščiai, pats. 
būna jųjų paveiktas. Tuo atžvilgiu budizmas yra savotiškas krikš- 
čionybės kontrastas. Be to, dėl tos pačios priežasties tenka at- 
sargiai kalbėti apie budizmą, kaipo apie „kosminę“ religiją. Bu- 
dizmas — tai religijų kolektyvas. 

Budizmo įsteigėju yra laikomas Buda, reiškia „išbudęs“ 
(apšviestasis). Šį vardą davė jam jojo mokiniai ir garbintojai. Ly- 
giai kaip ir kitą vardą — Baghavata, tt y. — šventas, pa- 
laimintas. Jo tikrasai vardas buvęs Siddharta — visais atžvil- 
giais tobulas. Jis buvęs karališkos giminės Ssakija-Gau- 
tama narys. Prie Budos pavardės — Ssakija — dažnai pride- 
dama žodis — „muni“, reiškiąs vienuolį. Patsai Buda vadinda- 
vęs save Ssramana. To vardo prasmė: savo geidulių nugalė- 
tojas. Pravartu atkreipti dėmesį į šių vardų pompastišką preten- 
sionalumą ir į kontrastišką nusižeminimą Kristaus, vadinusio save 
„Žmogaus Sūnumi“... 

Buda gimęs Kapilavastu mieste, ties Gango viduriu. Chro- 
nologija šio įvykio — labai neaiški. Budistų padavimuose ji svy- 
ruoja tarp 2422 ir 370 metų prieš Kristų. Veikiausia, Buda, bus. 
miręs apie vidurį VI šimtmečio pr. Kr., jau būdamas seneliu. 
543 metai pr. Kr. dažniausia yra nurodomi, kaipo Budos mi- 
rimo metai. Pasak padavimų, Buda, sukakęs 16 metų, vienu kartu, 
vedęs 3 žmonas. Iš vienos sulaukęs sūnaus. Eidamas 30-tus me- 
tus staiga pakeitęs savo gyvenimą, išėjęs į tyrus, gyvenęs atsis- 
kyrėliu, gavęs apšvietimą, pasiekęs aukščiausiąją išmintį ir ta- 
Pęs pranašu-mokytoju. 

Jo mokslą suprasti nelengva. Medžiagos, tiesa, netrūksta, 
Bet, jų autentiškumas — dažniausiai -- abejotinas. Svarbiausia. 
medžiaga, budizmui pažinti yra 3-jų knygų rinkinys, vadina- 
mas „Tripitaka“, lietuviškai — trilypis krepšys, arba triguba 
pintinė. Pirmoji knyga vadinasi Sutra (siūlas, įstatymas) arba 
Matrika (motina). Tai — paties Budos pamokslai. Antrojoje 
knygoje —Vinaijoje — sudėtos vienuoliškos budistų bendruo- 
menės drausmės nuostatai. Trečioji — Abidarma — patiekia 
abstrakčias spekuliacijas, t. y. dviejų pirmųjų knygų turinio filo- 
solinį pagrindą. 

Budos mokslas, kaip rodo šios versmės, nėra visiškai ori- 
ginalus. Jo pagrindan padėti du bramanizmo arba induizmo tei-. 

gimai: 10 kad žmogaus siela pereina po mirties į kitas būtybes 
(metempsychozė), ir — 20 kad naujoji būtis griežtai pareina nuo 
to, kaip buvo elgtasi praeitame gyvenime (karman). Remdamasis 
šiuo prileidimu, Buda skelbia savo 4 šventąsias tiesas (arjasatja- 
ni): 10 gyvenimo turinys — kentėjimai; 20 kentėjimų priežastis— 
gyvenimo geismas; 30 išsigelbėjimas nuo kentėjimų — visiškas 
išnaikinimas geismo arba „nirvana“ (išblasimas, išgęsimas); 
49 kelias prie išsigelbėjimo, prie nirvanos — dorovingas gyveni- 
mas, einąs vidurio keliu — tarp jautulingumo ir perdėto aske- 


„ tizmo. Atrodo, kad pradžioje budizmo etika buvo tik pasingoji, 


arba regatyvinė. Vadinasi, ji tik įpareigodavo susilaikyti nuo 
blogo: žudymo (net gyvulių), vagystės, paleistuvystės, girtavi- 
mo, melo ir kita, Į žaidimus ir kitokius pasilinksminimus, net 
į vietas, kuriose tokie dalykai vyksta, Buda žiūri neigiamai. Be 
to, skaitant Tripitakos tekstus, susidaro pastovus įspūdis, kad 
Buda, skelbdamas savo mokslą, turi galvoje ne žmonių visu- 
mą, bet vienuolius, atsiskyrėlius. Dievo jisai neneigia, bet Jo 
ir nemini. Jo mokslu einant, siela siekia nirvanos, kurią jis pats, 
veikiausia, bus supratęs, kaipo būties išnykimą. Nirvaną, žino- 
ma, būtų galima ir kitaip vaizduotis bei aiškintis. Tačiau at- 
rodo, kad arčiausia tiesos yra tie tyrinėtojai, kurie originalųjį, 
pirminį Budos mokslą laiko ateistišku — materialistišku. Čia ir 
paaiškėja paslaptis, kodėl Vakarų laisvamaniai taip labai žavisi 
budizmu. Juk ir pas mus nevienas laisvamanis, kuris visiškai ne- 
pažįsta savo tikėjimo, su entuziazmu kalba ir rašo apie Budą 
ir jo „evangeliją“. Šituo, Europos Vakarams nauju pavidalu, vėl 
norėtų pakelti galvą subankrutavęs, brutalusis, XIX-me šimtme- 
tyje savo orgijas daręs, bet dabar jau pasenęs, materializmas. 

Materialistinė Budos mokslo dvasia, veikiausia ir bus bu- 
vusi priežastis to, kad budizmas savo tėvynėje — Induose — 
menkai teprigijo. Išsikėlęs kitur“ (į Kinus, Japoniją, Tibetą, Sia- 
mą, Ceiloną ir t. t.), budizmas smarkiai pasikeitė, susiliedamas 
dažniausiai su kitais to krašto tikėjimais. Šių dienų praktikoje 
budizmas pavirto politeistine religija su daugybe stabų ir nai- 
viškų prietarų. O patsai Buda, ateistiškos religijos skelbėjas, 
tapo... vyriausiu dievu. Tai — savotiška likimo ironija! Antra 
vertus tai — faktas, aiškiai įrodantis, kad ateizmas yra svetimas 
žmogaus dvasiai. Žmogaus prigimtis ieško Dievo. 

d. — Beveik kartu su budizmu iškyla istorijoje kitas indų 
tikėjimas — Džainizmas. Jo įkūrėjas, kšatrijų kastos griežtas 
asketas, Vardamana-Machavira gyveno VI-me šimt. prieš 

Kristų. Jisai tapęs „džina“! t. y. — nugalėjęs metempsycho- 
zės dėsnį. Vadinasi, Vardamana-Machavira pasiekęs tokį tobulu- 
mo laipsnį, kad jam daugiau atgimti nebereikės. Jo pasekėjai 
pasivadino „džainomis, iš kur kilo patsai džainizmo pavadi- 
nimas.  Džainizmas, panašiai kaip budizmas, savo pagrindu 
padarė du mums jau žinomu dėsniu — metempsychozę ir kar- 
maną. Išvengimui varginančio reinkarnacijos rato reikalinga 
stengtis patapti džina, kaip tai padarė Vardamana. Priemonė 1am 
yra „3 brangenybės“ triratna): 10 tikrasis tikėjimas (džainizmas); 
20 tikrasis žinojimas (savotiškas, labai originališkas pasaulio esmės 
ir jo elementų supratimas bei aiškinimas), 3? šventas gyvenimas. 

Etikos srityje džainizmas yra radikalesnis už budizmą. Rei- 
kalaujama — nežudyti, nevogti, nemeluoti, nepaleistuvauti. Bet to 
negana. Norint tapti tikru džaina, privalu visiškai atsisakyti nuo- 
savybės (vaikšto nuogi!) ir kankinti savo kūną — ligi bado mir- 
ties, imtinai. Džainos, kaip ir budiztai, yra griežti vegetarai ir 
blaivininkai.  Vardamana, kaip Buda, pirmiausia siekė įkurti 
savotišką vienuolių ordiną. Čia yra tik tasai skirtumas, kad džai- 
nizmo vienuoliai laikosi griežtos organizacinės disciplinos, ko 
apie budiztus pasakyti negalima. Galutinas siekimas džainiz- 
me, kaip ir dviejose kitose povedinio laikotarpio religijose, yra 
nirvana. Tik džainos nirvaną supranta kitaip, negu bramanas 
arba budiztas. Pirmajam nirvana — tai susiliejimas su Brama,. 
Antrajam — ji reiškia buities išblasimą, tikriau — nebuitį. Džai- 
nizme pabrėžiama, kad siela — nemirtinga, amžina. Nirvanoje 
sielos sąmonė pasiliks, ji neišges, bet — nebeliks nei veikimo, 
nei geismų. O tai, pasak Vardamanos, ir esanti tikra laimė, ku- 
rios reikalinga trokšti ir siekti. Džainizmas dar ir tuo primena 
budizmą, kad ir jo sistemoje Dievas pradžioje buvo ignoruoja- 
mas. Jisai Vardamanos— Machaviros kalbose visiškai nefiguravęs... 

Džainizmo religinė literatūra yra milžiniška, bet mažai ištir- 
ta. Konstatuota tiek, kad ilgainiui džainos (vienuoliai) pasi- 
davė pasaulionių įtakai. Pastariesiems, lygiai kaip budizme, 
nebuvo taikoma tokių griežtų reikalavimų.  Supasaulėjimas ėmė 
skverbtis ir į pačių džainų-vienuolių tarpą. Griežtas asketizmas 
atslūgo. Įvyko susiskaldymas į daugybę sektų. MDžainizmas taip 
pat neišlaikė savo pirminio ateistinio charakterio. Istorija dar sy- 
kį įrodė, kad ateizmas yra priešingas protingajai žmogaus prigim- 
čiai. Budizmas ir džainizmas — tai plataus mato eksperimentai! 

Džainos, kurių, 1901 metų statistikos daviniais einant, yra apie 
3.500.000 (plg. Ruskaja Enciklopedija, prof. S. A. Adrianova. Tom. 


VII), ilgainiui taip pasidavė induizmo įtakai, kad šiandieną patys 
laiko save bramanizmo sekta. Dėl to reikia manyti, jie ir išliko 
Indijoje. Tuo tarpu budizmas buvo priverstas palikti savo. 
tėvynę. Pastaruoju laiku džainų tarpe pastebėtas žymus palinki- 
mas į monoteizmą. Tasai reiškinys aiškinama šitaip. Vardama- 
na-Machavira uždraudė savo sekėjams verstis žemės darbais. Ūkio 
darbus dirbant, esą neišvengiamai tenka naikinti gyvybę. Pavyz- 
džiui, ariant sutraiškinamos kirmėlės, pjaunant — sužeidžiamos 
varlės, įvairūs vabzdžiai ir t.t. Dėl to, džainos labiau ėmėsi pra- 
monės, prekybos, finansinių operacijų, inteligentinių profesijų. Tuo. 
būdu, pati profesija ar visuomeninė padėtis verste vertė džainas 
daugiau bendrauti su europiečiais ir pasiduoti jųjų įtakai. Taigi, 
nė čia monoteizmas nėra jokios evoliucijos rezultatas. 


IV. Artimesniųjų Rytų religijos 


1. Irano religija 


a. — Irano šalis ir gyventojai; b. — Mazdeizmo isto- 
rija; c. — Mazdeizmo turinys; d. — Avesta; e. — Zaratustra. 
a. — lranu vadiname plokštumą tarp Mesopotamijos, Persų 


įlankos, Indo upės, Turkestano ir Kaspijos jūros. Sį kraštą laiko 
esant arijų lopšį. Senovėje tame krašte gyveno trys tautos: va- 
saros vakaruose — medai, vasaros rytuose — baktrai, pietuose — 
persai. Šita pastaroji tauta yra visų reikšmingiausia. Dvi kitos 
Irano tautos pasidavė politinei persų galybei ir jų kultūros įta- 
kai. Achemenidų dinastijai (568 — 330 pr. Kr.) viešpataujant, Per- 
siją buvo pasiekusi didžiausios garbės ir galybės. Ji tuomet buvo 
sukūrusi milžinišką imperiją su aukšta kultūra ir pavyzdinga ad- 
ministracine santvarka. Vėliau tai tautai teko išgyventi daug įvai- 
rių atmainų. Ji kėlėsi ir vėl smuko; buvo laisva, bet kartais jai 
tekdavo nešti sunkų svetimųjų jungą. Dabar Persija yra suvere- 
ninė valstybė. Bet joje stipriai jaučiama svetimųjų įtaka. Del jos 
nuolatos varžosi rusai su anglais. 

b. — Šiuo metu persai, su mažomis išimtimis, yra maho- 
metonys. Bet, prieš priimdami islamą, jie išpažino religiją, vadi- 
namą mazdeizmu. Religijos vardas eina nuo vyriausios die- 
vybės — Ahura Mazda, vėliau vadintos sutrumpintai: Ormuzdu. 

Šios religijos charakteris — nelengvai suvokiamas. Skai- 
tant įvairių autorių bei tyrinėtojų aprašymus, tenka kartais net 
rimtai suabejoti, ar jie kalba apie tą pačią religiją, ar gal kelias 
skirtingas religijas klaidingai vadina vienu vardu. Vieni mazde- 
izmą laiko esant monoteistine religija, kiti — dualistine, treti — 
politeistine, Joje tikrai esama visų šitų religijų elementų. Ne visi 
tyrinėtojai tuos pačius elementus pastebi. O jei ir pastebi, tai 
ne visiems skiria tą pačią reikšmę ir svarbą. Mat, senoji persų 
religija yra išgyvenusi įvairių etapų bei fazių, kurios visiškai ne- 
žuvo, bet paliko tam tikrų žymių. 

Remiantis sanskrito kalbos tyrinėjimais, yra pagrindo ma- 
nyti, kad arijai pačiais seniausiais laikais išpažino monoteizmą, 
Vėliau, atėjus visuotinam religijos susmukimui, drąsūs reforma- 

toriai, pavieniai ar organizuoti, bandė pašalinti politeizmą ir grą- 
žinti užmirštąjį monoteizmą. Matyt, šitie bandymai nevisiškai pa- 
vyko. Gauta lyg kokia kompromisinė religija. Joje vyrauja dua- 
lizmas kaipo vyriausias motyvas, o šalia jo reiškiasi monoteisti- 
nės tendencijos ir politeizmo likučiai. Štai raktas, galys išspręs- 
ti mįslę, kaip tą pačią religiją jos tyrinėtojai taip skirtingai, kar- 
tais kontrastiškai apibūdina. 

Grįžtant prie sakytų reformatorių, yra daug pagrindo spėti, 
kad norėdami pakelti išsigimusią savo šalies religiją, jie turėjo 
prieš akis artimoje Azijoje plačiai žinomą ir reikšmingą judaiz- 
mą. Persai labai lengvai pasiduodavo žydų įtakai; tai, tarp kita 
ko, ryškiai parodo ir Biblijoje atpasakotoji pranašo Danieliaus 
istorija. Šitoji aplinkybė visiškai gerai paaiškina tą nuostabų fak- 
tą, kad mazdeizmas taip labai skiriasi nuo kitų arijų religijų (pa- 
vyzdžiui — pranašo sąvoka!) ir kad jis, iš visa, turi ne naturali- 
nės, bet — apreikštosios religijos pobūdį. (Plg. Prof. W. Szczeš- 
niak. Op. saepius cit. Tomas III, pusl. 400 et są.). 

c. — Dėstant mazdeizmo turinį, tenka suminėti tos religi- 
jos — a) dievus, 3) etiką, 1) kultą, 

a) Mazdeizmo dievai sudaro du pasauliu, labai skirtingu, 
nesutaikomu, tarpusavyje amžinai kovojančių. Vyriausias gerasai 
Dievas, pasaulio, žmonių ir visokių gerųjų dvasių kūrėjas bei lai- 
kytojas yra jau minėtasai Ormuzdas, arba, tikriau sakant — 
Ahura Mazda. Ši dievybė labai primena indų Varuną. Yra, 
žinoma, ir esminių skirtumų. Bet, tie skirtumai negali atmesti pa- 
našumų. Jų esama tokių didelių, kad daugelis tyrinėtojų visiškai 
neabejoja Ormuzdą ir Varuną kitados reiškus tą pačią idėją. Ahu- 
ros Mazdos vardo reikšmė yra — „visažinantis viešpats“. Jisai 
valdo pasaulį, padedamas šešių genijų arba aukščiausių dvasių, 
vadinamų bendru vardu — Ameša spentas. Tai, daugiausia 
— Ahuros Mazdos veiksmų arba savybių personifikacijos. Šalia 
jų eina visa galybė gamtos genijų arba įasmenintų gamtos jėgų. 
Šių tarpe paminėtini: Mitra — šviesa ir taika, Atar — ugnis, 
Asman — dangus, Armajiti — žemė. Pagaliau, trečia gerųjų 
dvasių rūšis — fravašiai. Tai yra, lyg krikščionių angelai sar- 
gai. Reikia įsidėmėti, kad visi šitie gerieji dievai yra Ahuros 
Mazdos arba vaikai arba kuriniai. Čia ir pasireiškia mazdeizme 
jau sakytoji monoteistinė tendencija (Plg. Chr. Pesch. „Der Got- 
tesbegrifi in den heidnischen Religionen des Alterthums“. Frei- 
burg im Br. 1886. Pusl. 29 et sgun.). 

Ormuzdo prieštara vyriausiasai piktas dievas, vadinasi A n- 
ro-Mainijus, arba sutrumpintai Arimanas. Tai reiškia — „dva- 
sia naikintoja“. Ji taip pat turi šešis padėjėjus, kurie vadinami 
darvandais. Be šių, yra dar daugybė kitų piktųjų dvasių. Jų 
bendras pavadinimas — daėvai. 

Mazdeizmas neaiškina, kaip toji Anro — Mainijaus gvardi- 
ja atsirado. Ji jam padeda jo kovoje su Ahura Mazda — ir tiek! 
Toji kova truks 12.000 metų. Ji baigsis gero laimėjimu. Iš vi- 
sa negalima pasakyti, kad mazdeizmo ideologijoje Anro — Mai- 
nijus (piktas) visiškai prilygtų Ahurai Mazdai (gėriui). Pastara- 
sis — daug galingesnis. Arimanas nieko nekuria. Jis neturi kū- 
rėjo prerogatyvų. Jis tik stengiasi, kur gali, kai ką pagadinti iš 
Ormuzdo kūrinių. Ir tai jam neretai pasiseka. Pagaliau, kol Or- 
muzdas pasaulio nebuvo pradėjęs kurti, Arimanas buvo apsnū- 
dęs, bejausmis, neveiklus... Visa tai tenka vertinti, kaip nuotru- 
pas senojo tikėjimo į vieną Aukščiausiąją Būtybę. 

8) Mazdeizmo dorovė yra gana kilni. Nesitenkinama nega- 
tyvine etika, kuri pasireiškia draudimu — vogti, paleištuvauti, 
keikti, žudyti ir pan. Greta to, įsakoma ir pozityvinė etika: pa- 
maldumo praktikos, gailestingumas, labdarybė. Mazdeizmo išpa- 
žinėjas turi daryti aukas, atgailauti už nuodėmes, daug melstis. 
Be to, persai pasižymėdavo nepaprasta tiesos meile, Melas — 
didžiausia nedorybė. Netenka sakyti, kad toji etika, ne- 
žiūrint jos kilnumo, vis dėlto, toli atsilieka nuo krikščionių eti- 
kos. Mazdeizme nėra kalbos apie pasiaukojimą kitiems, apie prie- 
šų meilę, nusižeminimą ir kitas krikščioniškąsias dorybes. At- 
virkščiai mazdeizmas aiškiai teigia, kad pagonys ir klaidatikiai ne- 
turi teisės į pasigailėjimą ir labdarybę. Vadinasi, savotiškas siau- 
rumas ir fanatiškumas paraližuoja kilnesnius mazdeiškos doro- 
vės polėkius. (Plg. V. Cathrein, „Filozofija Moralna“. Warszawa, 
1904. Tom. II. 176 psl.). 


+) Kulto apeigoms atlikti persai turėjo kunigus — atra- 
vanus. „Athravan“ — ugnies žmogus. Be jų, buvo dar kita 
rūšis kunigų, vadinamų — „rathu“. Tai nebuvo apeigininkai, 


bet sąžinės vadovai, mokytojai. Rodos, kad visos kunigų hierar- 
chijos priešakyje stovėjo vyriausias kunigas, vadinamas — Za- 
rathustaotema. Stabų mazdeistai neturėjo. Tuščių švento- 
vių viduryje, būdavo įrengiamas visiškai tamsus kambarys, kame 
ant keturkampio akmens degdavo šventoji ugnis. Jai| palaikyt 
malkos būdavo paruošiamos su ypatingomis apeigomis. Šven- 
tosios ugnies nevalia buvo paliesti nei į ją pūsti. Todėl kuni- 

gai, atlikdami apeigas, užsimaudavo pirštinėmis ir užsirišdavo 
burną. Ypatingos reikšmės turėdavo auka, vadinama „haoma“. 
Tai — švento augalo vardas. Tą auką atliekant, kalbamojo au- 
galo syvai buvo sumaišomi su sutirpdytu sviestu. 

Turėjo persai ir šventų gyvulių. Tai šuo ir karvė. Su šu- 
nim apsieidavo kaip su žmogumi. Tikėdavo, kad šuo nubaidąs 
nuo mirštančiojo žmogaus piktąsias dvasias. Todėl, ligoniui su- 
silpnėjus, namiškiai kviesdavo kunigą, kad melstųsi, ir šunį, kad 
nuvaikytų velnius. 

VYpačiai charakteringos persų laidotuvės. Lavonai nebuvo 
nei deginami nei į žemes užkasami, bet nunešami į kalnus arba 
(turtingesnieji) padedami į specialius „mirusiųjų bokštus“. Šitaip 
paliktus lavonus sudraskydavo žvėrys arba sulesdavo paukščiai. 
Šitoksai keistas laidojimo būdas atsirado iš įsitikinimo, kad 1a- 
vonas yra patsai nešvariausias dalykas, kurio liesti nevalia. Tik 
artimiausieji giminės arba, šių neesant, specialūs lavonų nešioto- 
jai galėdavo mirusį pašarvoti ir jį nugabenti į numatytąją laido- 
jimo vietą. Jei atsitiktinai bet kuris pašalinis žmogus paliesdavo 

„lavoną, jis buvo laikomas susitepęs ir gaudavo atlikti sunkias ir 
biaurias apsivalymo apeigas. Svarbiausia apsivalomoji priemonė 
— karvės šlapumas (gomez). Antra vertus, laikant ugnį, žemę 
ir vandenį švenčiausiais elementais, kurių teršti negalima, persai 
negalėjo sugalvoti kitokio laidojimo būdo, kaip minėtasai. (Plg. 
Kun, J. Skruodys, Religijų istorija. Vilnius, 1920. Pusl. 107 et sgun.). 

Reikšmingiausia persų malda — Ahuna Vairija. Tai lyg 
krikščionių „Tėve mūsų“. Tikrasai tos maldos tikslas, kaip paro- 
do jos tekstas, buvo žadinti pagarbos jausmą kunigystei ir jos 
uždaviniams. Pažymėtina taip pat ir tai, kad persuose buvo ti- 
kima, jog galima esą atsikratyti nuodėmių, jas išpažįstant, pasa- 
kant, arba žadinant tikrąjį, nuoširdų gailestį. Tikintiesiems net 
gi buvo įsakoma, prieš einant gulti, kalbėti nuodėmių gailesčio 
formulę, vadinamą, — patet. Paskutinieji tos formulės žodžiai 
skambėjo, kaip tikėjimo aktas. „Tikiu, kad yra grynasai mazde- 
iškas tikėjimas; kad jis yra tikras ir neabejotinas; tikiu į kurėją 
Ormuzdą, į visuotiną teismą, į naujų kūnų prisikėlimą“, (Plg. V. 
Cathrein. Op. cit. II tomas, 177 pusl). 

d. — Šventoji mazdeizmo knyga yra vadinama Avesta. 
Šito pavadinimo prasmė nėra visiškai aiški. Ne be pagrindo yra 
manoma, kad Avestos vardas radosi žymiai vėliau, kaip patsai 
tekstas. Žodis „avesta“, reikia manyti, reiškia įstatymą bet ku- 
ria senąja persų tarme. Prie vardo „Avesta“ dažnai pridedama 


——O—-—-PP 


——48 


žodis „Zend“. Tokiu būdu gaunama pavadinimas „Zend Aves- 
ta“. Bet tai tėra tik keistas nesusipratimas. Jis atsirado šitaip. 
Vidurinės Persijos dialektas vadinosi „pechlevi“. Pati Avesta 
buvo parašyta sena, sanskritui artima, persų kalba. Il-me mūsų 
eros šimtmetyje buvo padarytas Avestos vertimas į minėtąjį „pe- 
<chlevi“ dialektą. Tasai vertimas buvo aprūpintas paaiškinimais, 
komentarais. Pechlevi kalba posakis „Zanta Avesta“ reiškė, maž 
daug — „Avestos Komentarai“. Dėl didesnio kalbos artumo ir 
suprantamumo, vertimas imta dažniau ir plačiau vartoti kaip pat- 
sai originalas. Nekritiški, mažai filologijoje nusimaną skaitytojai 
pechleviškį žodį „zanta“ pakeitė žodžiu „Zend“ ir padarė jį kny- 
gos titulo dalimi. 

Europiečiams Avestos turinį pasisekė pažinti tiktai XVIII 
šimtmetyje. Nepaisant didelių pastangų, mokslininkams nepavy- 
ko aiškiai nustatyti nei vietos nei laiko, kada Avesta buvo pa- 
rašyta, Aišku tėra tik viena: Avesta nėra kūrinys nei vieno as- 
mens nei vieno laikotarpio. Pasak persų tradicijos, Avesta turė- 
jusi kitados net 21 knygą. Atrodo, kad toji avestinė literatūra 
pradėta kurti Achemenidų dinastijos (568—330 pr. Kr.) laikais 
ir baigta apie IV-jį mūsų eros šimtmetį, valdant Sassanidams 
(226 652 po Kr.). Žymi dalis jau buvo parašyta II-me šimtm. 
po Kr., kada padaryta vertimas į pechleviškę kalbą. 

Šiandieną mes neturime viso Avestos teksto. Didžioji Aves- 
tos dalis yra visiškai žuvusi. Persuose manoma, kad Avestą lie- 
pęs sunaikinti, Persiją nukariavęs, Aleksandras Didysis. Bet, 
šitaip negalėjo įvykti jau vien dėl to, kad Aleksandro laikais, 
kaip matėme, dar, toli gražu, nevisa Avesta buvo parašyta. Jei 
ją kas nors, iš tikrųjų, naikino, tai, veikiausia tai bus padarę 
arabai, panašiai kaip jie sunaikino turtingąją Ptolomejų bibliote- 
ką Egipte. Arabams nukariavus Persiją (6052 m. po Kr.) ir visus 
varu verčiant priimti islamą, dalis gyventojų, ištikimų mazdeiz- 
mui, nusikėlė gyventi Indijon, kame jie žinomi parsų vardu. 
Šitie emigrantai, matyt, bus pasiėmę su savim tik pačią reikalin- 
giausią, liturginę Avestos dalį. Tik dėl to ji visa nežuvo. 

Išlikusi Avestos dalis susideda iš trijų knygų: 10 Jasna 
(auka), 20 Vispered ir 30 Vendidat. Jų turinys susideda -— 
iš mitologinių padavimų, maldų, himnų ir daugelio aukojimo bei 
nusivalymo taisyklių. Ypatingos reikšmės turi knygos Jasna da- 
lis, vadinama „gatais“ (gatha). Tai 17 etinio turinio himnų. 
pasižyminčių nepaprastu minties ir moralinės nuovokos kilnumu 
bei aiškumu. Sprendžiant iš kalbos savybių, tai yra pati seniau- 

sia Avestos dalis, kuri, galimas dalykas, siekia paties Zaratustros 
laikus, jei tik, iš visa, tasai Zaratrustra yra kada nors gyvenęs. 
Su Avesta parsai sieja dar vieną religinio turinio knygą. 
Ji vadinasi „Jašt“. Jos turinys ir dvasia gerokai skiriasi nuo 
kitų avestinės literatūros knygų. Ji parašyta žymiai vėliau. Lygi- 
nant Jaštą su Jasna, aiškiaušiai pasitvirtina religijos smukimo 
dėsnis. Jašt — tai rinkinys himnų, skiriamų įvairioms dievybėms 
pagarbinti. Patsai knygos pavadinimas reiškia garbinimą. Pagaliau, 
yra dar sutrumpinta, arba mažoji, Avesta. Tai kasdieniniam na- 
mų vartojimui pritaikinta maldaknygė. Ją parsai vadina „Hor da 
— Avesta“, Plg. Russkoe Enciklopedija. Prof. S. A. Andriekova. 
T. I, psl. 39; Lietuviškoji Enciklopedija; II t. psl. 426—427). 
» e. — Persai tiki, kad mazdeizmo religijos įkūrėju ir Avestos 
autorium yra buvęs pranašas Zaratustra, graikų vadinamas 
Zoroastru. Dėl jo asmens pati Avesta mažai ką tepasako. Jo tė- 
vas buvęs vardu Purušaspa (Purushaspa). Zaratustrai gimstant 
pasaulis sudrebėjęs iš džiaugsmo, pragaras iš išgąsčio. Pranašo 
gyvenimas, nuo nuo pat kūdikystės dienų, buvęs nepaprastas, ste- 
buklingas. Užaugęs Zaratustra gavęs iš dangaus apreiškimą ir 
ypatingų įgaliojimų. Velnias jį gundęs, kad atsisakytų jam pa- 
vestojo uždavinio. Bet, dangaus išrinktasis pagundas nuveikęs 
maldos galybe. Buvęs vedęs 3 žmonas. Iš dviejų pirmųjų žmonų 
sulaukęs trijų sūnų. Tie trys pranašo sūnūs sutvarkė viešąjį įra- 
niečių gyvenimą. Trečioji žmona dar tebebrandinanti savyje vai- 
sių. Ji pagimdysianti dar vieną pranašo sūnų, kuris, taip pat bū- 
siąs pranašas. Jo vardas būsiąs Sošijans, t. y. — Gelbėtojas. 
Jis ateis į pasaulį baigiantis dvyliktajam metų tūkstančiui. Soši- 
jans atnaujinsiąs pasaulį ir įvykdysiąs visuotinąjį mirusiųjų prisi- 
kėlimą. Pagaliau, Zaratustra turėjęs galingąjį uztarėją ir globėją. 
Juo buvęs karalius Vištaspa (Vistaspa). Jis daug prisidėjęs 
mazdeizmui išplatinti. Tiek randame žinių apie Zaratustrą Avestoje. 
Graikų istorininkai Herodotas (484—425 pr. Kr.) ir Ktesijas 
i (V šimtm. pr. Kr.) dar nieko apie Zaratustrą nežino ir nekal- 
2 ba. Taip pat, nieko neužsimena apie jį nei Biblija, nei Chaldė- 
jos kultūros paminklai, nei seniausi graikų raštai. Toksai tylėji- 
1 mas labai reikšmingas. Pirmasai graikų rašytojas, kuris jau šį tą 
užšimena apie Irano pranašą, yra Platonas (429—347 pr. Kr.). 
Vėliau Plutarchas (50—125 po Kr.). Kai ką yra girdėjęs apie Za- 
ratustrą ir lotynų rašytojas Plinijus Jaunesnysis (62—120 po Kr.). 
Tačiau, Platono, Plutarcho ir Plinijaus žinios nesutinka su viena 
kita. Nesutaria jos nė su Avesta. 

Daugiausia pripasakoja žinių apie Zaratustrą viduriniųjų 
amžių arabų ir persų rašytojai. Tuo atžvilgiu, visų svarbiausias 
veikalas yra „Zaratušt-name“. Jis yra parašytas XIII-me šimt- 
metyje, sekant senesniais arabų ir persų rašytojais. Reikia pažy- 
mėti, kad juo vėlyvesnė versmė, juo iantastiškesnių, keistesnių 
žinių patiekia apie paslaptingąjį persų pranašą. Tos žinios viena 
kitai prieštarauja arba visiškai nesiderina su bendru, istoriniu 
fonu. Iš visa, negalima nustatyti nei vietos nei laiko, kame ir ka- 
da Zaratustra yra gimęs, gyvenęs, veikęs. Vienos versmės nusa- 
ko jį buvus persą, kitos medą, trečios chaldėjietį.. Jo gyvenimo 
data svyruoja tarp 6000 ir 600 pr. Kristų... Susidaro neaiškumų. 
Jei Zaratustra gyveno labai senai, tai kodėl tik naujesniosios 
versmės apie jį teužsimena? Jei gyveno, maždaug tuo laiku, ka- 
da imta apie jį rašyti, tai kodėl nenurodoma konkrečių istorinių, 
geografinių bei chronologinių davinių apie jo asmenį ir veikimą? 
Pavyzdžiui, negalima surasti artimosios Azijos kraštuose nei 
laiko nei vietos, kame būtų galėjęs viešpatauti Zaratustros glo- 
bėjas, karalius Vištaspa. Iš to visa galima numanyti, kodėl kai- 
kurie tyrinėtojai rimtai abejoja Zaratustros asmens istoriškumu. 

Šitoje vietoje su nusistebėjimu tenka prisiminti, kaip 1905 m. 
Vokietijoje Karlsruhe miesto aukštosios prekybos mokyklos pro- 
fesorius Arthur Drews išleido knygą, kurioje bandė ginčyti 
Kristaus asmens istoriškumą. Kai kam galėtų pasirodyti, kad, 
prisidėję prie aukščiau išdėstytos pažiūros į Zaratustros asmenį, 
neturėtumėm stebėtis prof. Drews'o pažiūromis. Bet, tarp Zara- 
tustros ir Kristaus yra begalinis skirtumas! Reikalinga tiktai at- 
siminti, kaip Evangelijose realiai, tiesiog protokoliškai piešiamos 
istorinės, ekonominės ir kultūrinės apystovos, kuriomis Kristus 
pasirodo, gyvena, veikia. Kristus nėra, kaip legendų būtybės, pa- 
kabintas kažkur erdvėje. Jis nėra už istorijos ribų. Joks kitas 
istorijos asmuo negali pasiremti tokia daugybe ir tokių kvalifi- 
kuotų liudininkų, kaip tie, kurie paliudija Nazaretiečio Jėzaus 
istoriškumą. Bet, apie tai plačiau pakalbėsime kitoje vietoje, būi- 
tent šito darbo pabaigoje. Grįžtant prie Zaratustros, turėtumėm 
dar išspręsti jam priskiriamos reformos klausimą. 

Nėra abejonės, kad religijos reforma kitados persuose tikrai 
buvo padaryta. Apie tai labai aiškiai pasako ir Avestos tekstai, 
ir mazdeizmo religijos charakteris. Tačiau toji reforma, veikiau- 
siai bus darbas ne atskiro asmens, bet magų, arba kunigų, ko- 
lektyvo. Pastebėtina, kad Zaratustros vardų buvo vadinamas vienas 
aukštas hierarchinis laipsnis. Pagaliau įsidėmėtina ir tai, kad Za- 

ratustros gyvenimo aprašymai nuostabiai primena izraelitų vadą 
Mozę. Jis turi reikalų su karaliais. Apsireiškia degančiame krūme. 
Bendrauja su Dievu. Tasai Dievas kovoja su šėtonu. Patsai pra- 
našas gauna sunkiai grumtis su senovės šalininkais. Charakte- 
ringoji Biblijos frazė: „et dixit Dominus ad Moysen“ — dažnai 
užtinkama ir Avestoje, pakeitus, žinoma, pranašo vardą. Ne be 
reikšmės yra ir tai, kad kaikurie arabų istorininkai atkakliai tvir- 
tina, būsią Zaratustra buvęs žydas ir izraelitų pranašo tarnas. 

Visa, kas ligi šiol pasakyta, įgalina mus padaryti šitokią 
išvadą. Nesvarbu, ar Zaratustra yra buvęs istorijos asmuo, ar 
tik mitologijos. Bet, jam priskiriamoji Irano religijos reiorma tėra 
tik paprastas Dievo apreikštosios žydų religijos sekimas. Šitaip 
nusistačius, darosi nebe taip reikšmingas antrasai klausimas: ar 
reforma buvo vieno asmens, ar tam tikros kolegijos darbas. 
Svarbu, kad susekta raktas padedąs išaiškinti antgamtinį maz- 
deizmo charakterį. (Sekta Karoliu de Harlez.). 


2.— Vadovaujamoji Semitų pasaulio religija 
a, — Semitų kraštai ir tautos; b. — Mesopotamija ir 
jos gyventojai; e. — Babilono kultūros liekanos; d. — Ba- 
biloniečių religija; e — Semitų religinės ideologijos raida. 

a. — Beveik visame artimosios Azijos plote į vakarus nuo 
Irano ir Persų įlankos gyveno įvairios semitų tautos: akadai, 
amorėjai, asyrai, arabai, chaldėjai, elamitai, ebrėjai, finikijiečiai ir 
kiti. Einant senu padavimu, kuriam pritaria ir Biblija, tos visos 
tautos yra kilusios iš vyriausiojo Nojaus sūnaus Semo. Brauda- 
miesi į vakarus semitai kiek vėliau užplūdo ir Afrikos vasaros 
rytus. Semitų ekspansija į vakarus, suprantama, negalėjo vykti 
be tam tikro senesniųjų gyventojų pasipriešinimo. Vienais atve- 
jais kova būdavo labai sunki, kitais žymiai lengvesnė. Pagaliau, 
ir pačių užimtųjų kraštų gamtinės sąlygos nebuvo vienodos. Visa 
tai buvo naturalinės priežastys, dėliai kurių semitų tautų kultūri- 
nis lygis buvo labai nevienodas, 

b. — Aukščiausio kultūros bei civilizacijos laipsnio buvo 
pasiekę semitai, gyvenę Mesopotamijoje, derlingame slėnyje tarp 
Tigro ir Eufrato. Čia daugelis rašytojų spėja buvus kitados žę- 
mės rojų. Bet, tai ne daugiau kaip spėjimas. Bet jau visiškai 
griežtai galima tvirtinti, kad Mesopotamija yra mūsų civilizacijos lop- 
šys. Graikai buvo tik labai gabūs babiloniečių mokiniai. Šiais sekė 
germanų, keltų, slavų ir kitų Europos tautų mokytojai — romėnai. 

Tačiau, rimčiausių asyrologų įsitikinimu, pradžią Babilonijos 
kultūrai yra davę ne semitai, bet, pietų krašte gyvenę, semitų 
akadų kaimynai — sumerai. Spėjama, kad pastarieji priderėję va- 
dinamai „uralo — altajaus“ tautų grupei. (Plg. straipsnį „Vavilo- 
nija“ III t. prof. Adrianovo redaguojamosios rusų enciklopedijos). 
Manoma, kad sumerai čia buvo pasiekę aukštų kultūrinių laimė- 
jimų dar penktame tūkstantyje metų prieš Kristų. Vėliau juos 
puolė ir pavergė semitai. Tai buvo akadai, padedami kitų karingų 
semitų tautelių. Sumerai žymiai susemitėję. 

Tačiau nė patys karingieji semitai nepaliko mokslingųjų ir 
kultūringųjų sumerų nepaveikti. Galima spėti, kad kultūros ir re- 
ligijos srityje sumerai veikiai tapo savo pavergėjų vadovais. At- 
rodo, kad asyrai ir babiloniečiai, ilgainiui, perėmė senąją sumerų 
religiją. Žinoma, tai nebūtų galėję įvykti, jei religiniai tų dviejų 
tautų įvaizdžiai būtų buvę labai skirtingi. Iš visa, susidaro įspū- 
dis, kad asyrai ir babiloniečiai paveldėjo ne tik materialinius, bet 
ir dvasinius savo pranokėjų, sumerų turtus. Vėliau jie darė dide- 
lės įtakos kitoms, aplinkui gyvenančioms, semitų tautoms. Aišku, 
kad ir religijos sritis nesudarė išimties. Neneigdami tam tikrų, 
kartais gana žymių, skirtumų, negalime nepripažinti labai didelių 
panašumų tarp įvairių semitų tautų religijų. Dėliai tos priežasties, 
norėdami susivokti semitų religijos dvasioje, galime pasitenkinti 
bent kiek giliau patyrinėję babiloniečių religiją. Ji yra tipinga se- 
mitų pasauliui. Be to, tai religija centrinės tautos, davusios vardą 
senovės civilizacijai. 

<. — Babilonijos religijai pažinti versmių netrūksta. Babi- 
lono, Ninivos ir kitų miestų griuvėsiuose randama ne tik visokių 


linės plytelės. Tai labai patvari medžiaga. Randamų raštų turinys 
labai įvairus. Surasta privačios korespondencijos laiškų masės, 
firmų sąskaitų, ūkio apyskaitų, kalendorių, mokslo veikalų ir šiaip 
vadovėlių, įstatymų kodeksų, chronikų, poemų ir, pagaliau litur- 
ginio turinio raštų. Pastarųjų tarpe, žymioj vietoj stovi maldų ir 
himnų rinkiniai, ir būrimų bei užkeikimų, formulės. 

Mūsų reikalui nemažiau reikšmingi yra religiniai bei hero- 
jiniai epai, kaip „Enumaeliš“ (kosmogonija) ir „Gilgameš“ 
(padavimas apie tvaną). Šituose kūriniuose randama tekstų, kurie, 
daugiau ar mažiau primena kai kurias Biblijos vietas. Del to kai 
kas pasiskubino padaryti išvadą, kad Senasis Įstatymas tėra tik 

babiloniečių literatūros kompiliacija. Tačiau, šitokia pažiūra nėra 
pakankamai pagrįsta. Jos šalininkai žiūri vien panašumų, nekreip- 
dami dėmesio į skirtumus, kurie yra daug didesni ir reikšmin- 
gesni. Su lygiu pagrindu galėtų kai kas sakyti, kad drambliai yra 
žiurkių rūšis, kadangi drambliai ir žiurkės turi uodegas ir yra, 
dažniausiai pilkos spalvos... Plačiau apie tai bus kalbama vėliau, 
skyriuje apie judaizmą. (Plg. Kugler. Im Bannkreis Babels. Mūn- 
ster, 1910). 

d. — Nežiūrint, palyginti, gausios medžiagos, kalbant apie 
Babilonijos religiją, labai lengva apsirikti. Net ir labai autorite- 
tingi tyrinėtojai gavo ne kartą revizuoti savo pažiūras, susijusias 
su babiloniečių religijos klausimais. Priežastis yra ta, kad randa- 
muose plytelių rinkiniuose pasitaiko daug trūkumų. Vienos jų 
visiškai sunaikintos, kitos iš dalies ištrupėjusios. Kartais, vienas 
žodis visiškai pakeičia prasmę. Ką ir besakyti apie padėtį, kada 
tekste stinga ne vieno žodžio, bet ištisų sakinių arba, net sky- 
rių! Sveikos išlikusios plytelės nevisos iššifruotos, išskaitytos, 
O ir dėl iššifruotų tekstų prasmės asyrologai nevisada ir nevi- 
sais atžvilgiais sutinka. Taigi, tyrinėtojas kiekvienam žingsnyje 
susiduria su pavojum suklysti. Žinoma, dėl to labai maža sielo- 
jasi nerimti ir nesąžiningi tyrinėtojai. Kartais tuose neaiškumuose 
net bandyta ieškoti sau naudos... 

Apskritai, reikia pažymėti, kad iš visos turimos medžiagos, 
kuri pastaruoju metu dar ypatingai pagausėjo, aiškiai pasirodo, 
jog asyrų babiloniečių religijos charakteris yra labai sudėtingas. 
Pirmiausia, toje religijoje stipriai pasireiškia savotiškasai mono- 
teizmo niuansas, genoteizmu vadinamas. Tuo vardu M. Mūl- 
ler pavadino vieno atatinkamos giminės bei tautos dievo kultą. 
(plg. prof. A. Adrianovo rusų enciklopedijos — 5-jo tomo 276 
pusl. ir 3-jo tomo 431 pusl.). Šalia genoteizmo, ryškiai matytis 
ir religinis naturalizmas. Bet gamtos garbinimas babiloniečiuose 
priėmė ypatingąją lytį, kuri vadinasi astraliniu kultu. Tasai 
pavadinimas eina iš to, kad tame kulte ypatinga pagarba yra ro- 
doma žvaigždėms ir kitiems dangaus kūnams (lot. — astrum, i). 
Pagaliau, nesvetimi yra Babilonijos religijai ir panteistiški elemen- 
tai. Visa tai aiškiai pamatysime panagrinėję babiloniečių dievus, 
kultą, moralę. 

a) Dievų tarpe pirmoji vieta priklauso dievui Ilu. Jis daž- 
nai vadinamas vardu El. As suras — tai asyriškas tos pačios 
dievybės pavadinimas. Ilu —- geras dievas, visų dalykų versmė 
ir viešpats, kitų dievų viršininkas ir tėvas. Jo esmės supratimas 

buvo bent kiek panteistiškas. Nors Ilu ir buvo asmeninis die- 
vas, bet kažkaip nevisai nuo regimojo pasaulio atsiskyręs. Tasai 
ilu įvaizdžio miglotumas ir buvo priežastis, kad jis nebuvo la- 
bai populiarus. Paprastajam, kasdieniam kulte jį nustelbė kiti die- 
vai, kurie vaizduojami babiloniečių ideologijoje ir mitologijoje, 
kaip savotiškos dievo Ilu emanacijos arba jo privalumų perso- 
nifikacijos. 

Pirmiausia tai yra vyriausioji dievų trijulė, reprezentuojanti 
tris kosmines sritis. Tą trijulę sudarė: Anu dangaus dievas, 
Enlil, kitaip Bel, oro ir vėjų dievas, ir Ea žemės ir vandeny- 
no valdovas. Po to ėjo jaunesnioji trijulė, turinti griežtai astrali- 
nį charakterį. Čia priklauso: Enlilio sūnus Sin mėnulio dievas, 
jo sūnus Šamaš saulės dievas, ir Ištar (Astarta) rytmečio ir 
vakaro aušros deivė, Ištar'ės vyras buvo Mardukas (Mordech) 
— Jupiterio planetos personifikacija. Pradžioje Mardukas buvo 
nežymus dievas babiloniečių panteone. Jis buvo kitų, galinges- 
nių dievų pasiuntinys. Jo kultas labai iškyla karaliaus Hammu- 
rabio laikais, t. y. apie 2000 m. prieš Kristų. Apie šitą laiką Ba- 
bilonas tampa milžiniškos, sujungtos imperijos <sostinė. Kartu su 
Babilono iškilimu, iškyla ir Marduko, to miesto globėjo, garbė. 
Nuo šito laiko jisai tampa demiurgu, vadinasi, svarbiausiu 
dievu, pasaulio kūrėju ir geradariu. Marduko brolis ir, kartu 
priešininkas yra Ner gal. Tai dievas naikintojas. Išanna (Iš- 
ara) buvo Nergalio sesuo ir kartu žmona. Tai buvo mirties dei- 
vė ir priešininkė Ištaros, kuri buvo meilės, motinybės ir vaisin- 
gumo deivė. Žyniai aiškino, kad gaivinanti ir žadinanti pavasario 
saulė tai Mardukas, o Nergal tai kepinanti, deginanti rudens 
saulė, Pagaliau, tenka paminėti ir požemių (mirusiųjų) karalystės 
valdovę Alattu. 

Čia suminėjome tik pačius įžymiausius asyrų — babilonie- 
čių dievus. Šiaip Mesopotamijos semitai tikėjo, kad pasaulis 
esąs pilnas įvairių dvasių. Vienos jų žmonėms palankios, kitos 
neprietelingos. Pastarosios visą laiką stengiasi žmonėms kenkti, 
juos visokeriopai kankinti. Nei ligos nei kitokios nelaimės bei 
nepasisekimai neatsitinka dėl naturalių priežasčių. Visa tai piktų- 
jų dievų pinklės ir puolimai. Toks tikėjimas tai savotiška fata- 
lizmo rūšis. Babilonietis raminosi tuo, kad nuo tų nematomų 
priešų puolimų galima, esą, šiaip taip, apsiginti visokiais burtais, 
užkeikimais, maldomis. (Prof. W. Szczesniak ir jo versmė — 
„Charles de Harlez.). 


8) Šitoks galvojimas, be abejonės, negalėjo būti be įtakos 
babiloniečių kultui. Apskritai paėmus, tame kulte buvo labai stip- 
riai jaučiama sumerų įtaka. Babiloniečiai, būdami semitai, savo 
dievus dažniausiai vadindavo sumeriškais vardais. Sumerų kalba 
buvo laikoma šventa. Babiloniečių kulte vyravo aukų paprotys. 
Jos buvo daromos labai dažnai. Be įvairių, atsitiktinų aukų, kas- 
dieną reguliariai buvo du kartu aukojama - rytą ir vakarą. Aukoms 
vartojo: duoną, sviestą, medų, pieną, vyną, smilkalus. Permalda- 
vimo bei nusivalymo aukoms imdavo gyvulius, paukščius, žuvis. 
Tai kruvinosios aukos. Be aukų, labai plačiai buvo vartojamos 
įvairios maldos, giesmės, himnai. Jų turinys dažnai stebina šių laikų 
skaitytoją savo kilnumu, o forma literatūriniu tobulumu. Neviena 
sena babiloniečių psalmė galėtų eiti gražiausiu religinės poėzijos 
pavyzdžiu! Tarp kitų, šituo atžvilgiu pažymėtina giesmė, vadinama 
„Rankos pakėlimo maldos“, Ši giesmė buvo paskirta Ištaros garbei. 

Daugiausia maldų bei giesmių mokėdavo, ateitį spėdavo, 
aukas atlikdavo įvairių laipsnių bei pavadinimų kunigai. Jie bu- 
vo labai įtakingi. Pirmiausia, Babilonijos kunigai buvo gerokai 
išsimokslinę. Tarp tų mokslų, kuriuos globojo kunigai, pirmąją 
vietą turėjo astronomija. Tai išaiškina atsiradimą astralinio kulto 


„elementų babiloniečių religijoje. Mokslingumas užtikrino kuni- 


gams aukštųjų valdininkų ir karalių patarėjų vietas bei pareigas. 
Ne be reikšmės buvo, žinoma, ir pavyzdinga kunigų organiza- 
cija. Juose nebuvo nei chaoso, nei konkurencijos, nei nesusiklau- 
symo. Pagaliau, privilegijuotą kunigų padėtį stiprino nepaprastas 
babiloniečių prietaringumas. 

Tasai prietaringumas sudaro tamsiausią dėmę, šiaip kultū- 
ringųjų babiloniečių papročių istorijoje. Kiekviename žingsnyje 
jiems vaidinosi paslaptingi ženklai, burtai, magiški reiškiniai. Atei- 
tis buvo spėjama iš medžių šlamėjimo, vandens lašų varvėjimo, 
paukščių skridimo, iš aukojamų gyvulių vidurių ir ypačiai iš 
žvaigždžių ir kitokių astronomijos bei meteorologijos reiškinių, 
Babiloniečiai šventai tikėdavo, kad nepalankius horoskopus gali- 
ma pakeisti magiškais vaistais, slaptingais ženklais ir žodžiais, 
ypatingomis, tam skirtomis formulėmis, užkeikimais... Visa tai 
mokėdavo ir padarydavo kunigai ir tik jie vieni. Iš to ėjo jų ga- 
lybė. Kad jos neprarastų, kunigai nepopuliarindavo savo meno 
ir savo žinių. Atvirkščiai, kunigai visus kulto veiksmus stengda- 
vosi apsupti kuo didžiausiu paslaptingumu. 

ia pravers pastebėjus, kad Katalikų Bažnyčia el- 


giasi visiškai atvirkščiai, Ji rūpinasi kiekviena proga aiškinti tikin- 

tiesiems istorinę ir simbolinę savo apeigų prasmę. Bažnyčia la- 
biausiai bijosi, kad į kulto formas nebūtų žiūrima, kaip į magiš- 
kus veiksmus. Su bet kokio prietaringumo pasireiškimais Ji 
griežtai kovoja. Pavyzdžiui, Bažnyčia kvaliftikuoja kaip nuodėmę 
visokius, maldos pavidalu atliekamus, užkalbėjimus — nuo rožės, 
nuo gyvatės įkandimo, nuo kraujoplūdžio ir panašiai. Kovojama 
taip pat su įvairiomis, tariamai ypatingos reikšmės turinčiomis 
maldomis. Antikinių kalbų vartojimas katalikų kulte, kaip žino- 
ma, neturi tikslo slėpti maldų prasmę, bet kitokius tikslus, vei- 
kiau priežastis. Tai patvirtina mišiolų bei ritualų vertimai ir ypač 
Bažnyčios užgiriamų, recituotinių Mišių praktika. 

1 Jei babiloniečių kulte vyravo sumerų įtaka, tai moralėje 
buvo žymu semitiško elemento dominavimas. Nėra mažiausios 
abejonės, kad į patį pomirtinį gyvenimą buvo stipriai tikima. Tuo 
atžvilgiu, babiloniečiuose neužeinama jokių skeptiškumo žymių. 
Tačiau, labai sunku pasakyti, ar jie turėjo aiškią pomirtinio atly- 
gio sąvoką. Atrodo, kad jų laikomos moralinės normos buvo 
tik negatyviškai sankcijonuotos. Vadinasi nesilaikysi dorovės rei- 
kalavimų — čia pat žemėje lauk dievų bausmės! Šiaip jau tenka pasa- 
kyti, kad babiloniečių dorovės nuostatai buvo labai kilnūs. Be 
kitų versmių, gražiausias jų viešosios moralės paminklas yra 
garsus Hammurabio kodeksas. Jo nuostatai nuostabiai primena 
Dekalogo reikalavimus. Mokslininkai, kurie įsidėmėjo tik pana- 
šumus, bet nekreipė dėmesio į skirtumus, pasiskubino paskelbti 
„urbi et orbi“, kad kalbamasai Hammurabio kodeksas esąs ne- 
abejotina Mozės įstatymo versmė ir pagrindas. Tuo ypatingai 
pasižymėjo asyrologas Fridrichas Delitzsch, pagarsėjęs 
„Babel und Bibel“ ginčo inicijatorius (žiūrėk str. apie Judaizmą). 
Tačiau kiti mokslininkai, labiau gilūs ir obiektingi, kaip De- 
litzsch'as, aiškiai įrodė, kad jo teigimai nėra moksliškos išvados, 
bet mokslui pragaištingi perdėjimai (pl. Kugler S. J, Babylon 
und Christentum, Freiburg 1903). 

e. — Babiloniečių religijos raida labai pamokanti. Ji ypatin- 
gai aiškiai parodo, kad religijos srityje žmogaus protas yra ne- 
pakankamai saugus kriterijus. Jis gali katastrofiškai nusmukti, 
jei jo neveiks Apvaizdos malonė ir nesaugos tokia dieviškos 
kilmės ir autoriteto įstaiga, kaip Kristaus Bažnyčia. 

Yra pakankamai pagrindo manyti, kad seniausia semitų re- 
ligija buvo monoteistinė. Reikšminga, kad visos žymesnės semi- 
tų kalbos vartoja tą patį žodį, Dievybės sąvokai išreikšti. Tas 
žodis — El. Babiloniečiai Dievą, kaip matėme, vadino Ilu, žy- 


45715 


dai — Elohim, arabai Allach. Vienas vardas žymi vieną bendrą 
idėją praeityje. Neįmanoma chronologiškai nustatyti, kada semitų 
monoteizmas, patekęs į tautinio egoizmo (šovinizmo) ir tautelių 
separatizmo įtaką, pavirto henoteizmu. Žinoma tik tiek, kad Me- 
sopotamijos semitai, dar gerokai prieš Hammurabio (2000 pr. Kr.) 
laikus buvo susiskaldę į smulkias valstybėles, kurių kiekviena 
garbino savo tautelės ar miesto dievą, paprastai, vadinamą Bel 
(valdovas), Adon (viešpats), Belita (valdovė). Iš šių bendrinių 
vardų vėliau pasidarė tikriniai. Pavyzdžiui fenikiečiuose randame 
Baalio ir Melitos kultą. 

Šitokiame semitų henoteizme dar tebėra stip- 
riai jaučiamas monoteizmas. Čia dar matome tą pačią 
pasaulio Kūrėjo ir Valdovo sąvoką, bet jau žymiai susiaurintą ir 
partikuliarizuotą. Laikui bėgant, toji sąvoka vis labiau ir labiau 
deformuojama. Beveik vienu metu su henoteizmu semituose ima 
reikštis ir religinis naturalizmas arba gamtos jėgų bei reiški- 
nių dievinimas ir garbinimas. Neužtenka suversti visą atsakomy- 
bę už tai sumerų ar kitų kaimynų įtakai. Savaime kils klausi- 
mas, iš kur gi semitų kaimynams radosi ta naturalizmo religija? 

Šito reiškinio paaiškinimo reikalinga ieškoti žmogaus psi- 
chotechnikoje. Priežasties ir padarinio sąvokos žmo- 
gaus mąstyme yra labai susietos. Kūrėjo (priežasties) 
vertinimas būna naturaliai išplečiamas ir jo kūriniui (padariniui). 
Kartais tie kūriniai, tam tikromis sąlygomis, gali net nustelbti 
pačią kūrėjo idėją. Taip gana dažnai pasitaiko ir ne religijos sri- 
tyje. Pavyzdžiui, radio yra plačiau žinomas ir labiau populiarus, 
kaip Marconi. Šitokių pavyzdžių užeiname, galima sakyti, kiek- 
viename žingsnyje. Antropomorfiškas gamtos jėgų vaizdavimasis 
pastūmėjo žmones į politeizmą. Mesopotamijos panteonas dar 
pagausėjo dėliai įtakos įvairių užkariautojų, kurie be paliovos 
brovėsi į šitą derlingąją ir visokių turtų pertekusią šalį. Ne be 
reikšmės buvo ir tai, kad, kylant miestams ėjo didyn jų įtaka, o 
kartu nejučiomis plito ir tų miestų dievų kultas. Tam pavyzdys 
Mardukas, Babilono dievas. Pagaliau, astralinio kulto atsiradimas 
tenka psichologiškai išvesti iš to, kad žmonės dažnai simbolį 
suplaka su to simbolio reiškiama idėja. Pavyzdžiui, 
gyvybę žadinanti pavasario saulė visai gerai tinka būti gyvybę 
teikiančio  Dievo-Kūrėjo simboliu. Taigi, iš simbolio ir idėjos 
suplakimo kilęs ąstralinis kultas, turėjęs nemaža reikšmės babilo- 
niečių astronominiam išsimokslinimui, ilgainiui įvairiai degeneravosi. 

Ryškiausią to išsigimimo pavyzdį matome Fenikijos religi- 
joje. Pastebėję, kad saulė ne tik šildo ir gaivina, bet taip pat 
džiovina, degina ir išnaikina silpnus gyvybės diegus, fenikiečiai, 
šalia gerojo Baalio (pavasario saulė) ir jo žmonos Astartos (mė- 
nulis), ima garbinti Molochą (rudens saulė), reikalaujantį kruvi- 
nų — žmonių ir kūdikių — aukų. Palinkimas į žiaurumus pa- 
stūmėjo tos semitų šakos kultą prie žmogžudystės, kaip neval- 
domas gašlumas, jau pirma tąjį kultą buvo suteršęs paleistuvin- 
gomis praktikomis. Mat, Baalis ir Astarta buvo garbinami seksu- 
aliniais aktais, ištvirkavimais. Afrodita ir Venera tebuvo tik hele- 
nizuota ir lotynizuota Astarta (Ch. de Harlez.). 

Visa tai gali eiti kaip vaizd. iliustracija tiesos, kad žmogaus 
dvasios gyvenime etiniai principai ir moralės prakti- 
ka yra labai artimai susiję su religine pasaulė- 
žiūra, Vienai iškrypus, neišvengiamai išsigimsta ir kita. Reikėtų 
tai įsidėmėti visiems bereligės moralės šalininkams. Jų kaskart 
daugiau sutinkama ir Lietuvoje. Antra vertus, nedaug arčiau 
tiesos stovi ir visi tie, kurie, vengdami bet kokio konfesinio aiš- 
kumo, norėtų vadovautis gyvenime ir auklėjime perdaug bendrai 
suprasta ir miglota „krikščioniškąja dora“. Remdamiesi sakytu, 
istorijos patvirtintu dėsniu galime drąsiai tvirtinti, kad kur nėra 
dogmatinės precizijos, ten negali būti nė moralinės. O neaiški 
moralė niekada negali patenkinti nuoširdžių ir nuoseklių mora- 
lės pionierių. Neaiški dorovė yra beveik nedorovė. 


3. — Egipto religija 

a. — Egipto vardas, geogratinė padėtis, istorijos 
santrauka; b. — Seniausios versmės ir Šampoljonas; 
c. — Istorinio Egipto «) dievai, 2) dorovė, 1) kultas; 
d. — Seniausių laikų E. religija ir jos smukimo me- 
namosios priežastys. 

a. — Mūsų vartojamas Egipto vardas yra graikų kilmės, 
neaiškios prasmės žodis. Biblija Egiptą vadina „Micraim“ arba 
„Mizraim“. Patys egiptėnai savo kraštą vadindavo „Kėmet“, kar- 
tais — „Kemi“, t. y. — juodoji žemė. Šie visi vardai žymi ne- 
paprastai derlingą slėnį, tarp 220 Žiem. platumos ir Viduržemio 
jūros, ir tarp Libijos dykumų bei Raudonosios jūros. 

Šio krašto gyventojų kilmė aiškiai nenustatyta. Veikiausia, 
tai bus mišinys semitų su seniausiais negriško tipo vietos gy- 
ventojais ir dar kitų rasių atstovais, kurie, gyvenimui patogesnių 
sąlygų beieškodami, kitados susitiko viliojančiame, palaiminga- 


me Nilo slėnyje. Tai turėjo įvykti labai seniai, Tačiau, iš tokio miši- 
nio kilęs etnografinis tipas stabilizavosi, Vėlybesnieji egiptėnų tipai 
nė kiek nesiskiria nuo seniausių to krašto gyventojų atvaizdų. 

Egipto chronologija skaičiuojama — ne šimtmečiais, bet 
tūkstančiais metų. Sen iausiais laikais čia būta daugelio (30—40) 
smulkių valstybėlių. Vienas Žiem. Egipto valdovas, Memfio įkū- 
rėjas, Menu — sujungė savo valdžioj visą Egiptą. Tai įvyko 
apie 3300 m. pr. Kr. Nuo to laiko ligi Aleksandro Didžiojo Egip- 
tą valdė — viena po kitos — net 30 dinastijų. 15-0s ir 16-05 
dinastijų laikais Egipto viešpačiai buvo Hiksai Azijos atėjū- 
nai, veikiausiai semitai. Persų viešpatavimas apima 28—30 di- 
nastijų laikus. Vėliau prasidėjo graikų (Aleksandro ir Ptolomiejų) 
ir, pagaliau — romėnų valdymo laikotarpiai. Visos tos politinės 
atmainos, suprantama, negalėjo praeiti be įtakos Egipto kultūrai 
ir religijai, 

b. — Egipto kulturą bei religiją pažinti, seniau buvo nau- 
dojamasi: graikų, romėnų ir senovės krikščionių raštais. Daugiau- 
sia turėjo reikšmės: Herodoto (484--425 pr. Kr.) istorija, Plutar- 
cho (50 -125 po Kr.) veikalas — „Apie Izidą' ir. Ozirį“, ir kai 
kurių Bažnyčios Tėvų knygos. Bet, iš ten gaunamų žinių toli 
gražu neužteko. Pirmiausia — jos nedavė pilno, atbaigto vaizdo. 
Be to, pasitaikydavo neviena esminė klaida. Tai, beveik neiš- 
vengiama, kada apie bet kurios tautos kultūrą ir religiją rašo 
„Svetimas“ žmogus, į tuos dalykus neįsigyvenęs. 

Begalinės reikšmės egiptologijos pažangai turėjo garsaus Ro- 
zetos akmens atradimas. Tuo akmeniu pasinaudodamas, prancū- 
zų archeologas Jonas-Pranas Šampoljonas (Champollion 
1790 - 1832;. išmoko skaityti senąjį egiptėnų raštą — hieroglifus. 

Dabar jau galime išskaityti daugybes užrašų ir epitafijų, 
randamų ant gražiai išlikusių Egipto kultūros paminklų. Be to, 
pavyko surasti didžiausius papyro ritinius, kaip vad. Harris'o ar- 
ba Paryžiuje laikomas seniausias pasaulyje rankraštis, vadinamas 
„Priss'o papyru“ (Fr. Heifinger, Die Fundamentaltheologie. Frei- 
burg im Br., 1913, 390). Mažesnių papyro ritinių šiandieną turi 
gana daug įvairūs muziejai. 

Kadangi pasak garsaus egiptologo Maspero (plg. jo His- 
toire ancienne des peuples de I'Orient, 3 leid. 27 p.), egiptėnai 
buvo labai religinga tauta, tai visi jų bet kur randami raštai, dau- 
giausia gvildena religines temas. Tačiau, kalbant apie svarbiau- 
sias versmes Egipto religijai pažinti, ypač tenka pažymėti vad. 
„Vartų knygos“, „Atodūsių knygos“ ir, ypač vad. „Mirusiųjų 

knygos“. Tai platus veikalas. Ilgiausi jo tekstai yra randami su- 
rašyti ant papyro gabalų, įdėtų mumijoms į rankas. „Mirusiųjų 
knygos“ — tai savotiškos maldaknygės ir kartu ritualas (apeigų 
vadovas). Tų knygų senumą parodo, kad ir tas faktas, jog jose 
dar visiškai neminimas dievo Amon'o vardas. O tasai dievas yra 
vienas seniausių ir labai populiarių Egipto dievų. Dėl savo se- 
numo, tos knygos gali būti vadinamos egiptologijos perlu. Ypa- 
tingos svarbos turi jose XVII skyrius (kosmogonija) ir CXXV 
skyrius (Ozirio teismas). 

€. — Visos šios versmės patiekia gausių žinių apie svar- 
biausius istorinius Egipto religijos elementus kaip antai, apie die- 
vus, dorovę, kultą. Sų visu tuo bent trumpai susipažinsime. 

a) Kažkas yra, ne be pagrindo, pasakęs, kad Egipto teogo- 
nijoje yra nelengviau susiorientuoti, kaip kinų rašyboje.. Visų 
pirma — tyrinėtoją nustebina negirdėta dievų daugybė. Dirbant 
su didžiausiu atsidėjimu egiptologams šiaip taip pavyko atskirti 
tikrieji Egipto dievai nuo atneštinių. Šių pastarųjų — vieni bu- 
vo pasiskolinti iš artimosios Azijos semitų. Tokie yra, pav. — 
Baalis, Astarta. Kiti dievai užplūdo Egiptą kartu su helenizmo 
banga ir buvo kilę iš graikų Olimpų. Tačiau ir įsibrovusiomis 
dievybėmis nusikračius dalyko tyrimas, palyginti, mažai paleng- 
vėjo. Vienos darnios visam Egiptui bendros religinės sistemos 
Egipte niekada nebuvo sudaryta. Kiekviena apylinkė turėjo savo 
dievus, kuriuos savaip vaizdavosi ir vadino. Tačiau, mokslinin- 
kai, kantriai studijuodami įvairių dievybių charakterį ir klasifikuo- 
dami jas pagal panašumą, aiškiai pastebėjo, kad, vardams griež- 
tai skiriantis, pati dievų idėja dažnai buvo viena kitai labai artima 
arba, net identiška. Pavyzdžiui, Abydos apylinkės garsioji triada, 
Oziris, Izis ir Horus visai atatiko: Tebuose garbinamą triadą — 
Ammon, Maut ir Khus; Memfyje — Piah, Sekhet ir Nofer Thum; 
Knosse — Mentu, Sati ir Khem ir panašiai. Iš to savaime darėsi 
išvada, kad senovėje buvo, nepalyginti, mažesnis dievų skaičius. 
O to skaičiaus padaugėjimą visai gerai išaiškina Egipto istorija, 
Susidarius atskirų valstybėlių sistemai, kiekviena jų norėjo turėti 
— savo sostinę, savo valdovą ir savo dievus. Nuo senų, visam 
Egiptui bendrų dievų atsisakyti — taip pat buvo nelengva. Mat, 
jie buvo savi, priprasti. Radosi dievų partikuliarizavimo proce- 
sas. Vadinasi, tiems patiems, bendriems dievams, kad jie atro- 
dytų skirtingi ir tik tai vienai valstybėlei tepriklausytų, buvo duota 
nauji, skirtingi vardai. Žinoma, visa tai neįvyko taip staiga ir be 
tokio sąmoningo planingumo, kaip bet kas norėtų vaizduotis, 

skaitydamas šias eilutes (Ch. de Harlez). Reikia manyti, kad vi- 
sa tai vyko spontaniškai, veikiant politinio separatizmo psicholo- 
giškam impulsui. Vėliau, kada radosi viena, didžiulė sujungtoji 
Egipto valstybė, susumavusi visas lokalines valstybėlių dievybes, 
pasireiškė tasai, savo astronomiškais skaičiais mus stebinąs, Egip- 
to panteonas. Iš visa, kas ligi šiol buvo pasakyta, savaime per- 
šasi išvada, kad, norint susidaryti istorinio Egipto religijos su- 
pratimą, visai užtenka susipažinti su bet kurios vienos provinci- 
jos ar apylinkės teokosmogonija. Pasirinkti nesunku. 

Kaip Graikijoje Atėnai buvo kitados išgarsėję filosofija, 
taip Egipte Heliopolio miestas laikui bėgant tapo savotiškų 
teologijos centru. Kai kituose miestuose ar apylinkėse daugybė 
dievų sudarė daugiau ar mažiau chaotišką minią, Heliopolyje buvo 
prigijusi nuosaikiausia ir labiausiai išsiplėtojusi religinė sistema. 
Einant šio miesto teokosmogonija, pradžioje buvęs tik begalinis 
chaosas. Jo vardas buvo Nun. Nun išauginęs lotosą, iš kurio 
kilusi saulės dievybė Re, kitur dar vadinama Atum'u. Toji die- 
vybė — tai visų dievų tėvas ir visų kūrinių pradžia. Iš Re arba 
Atumo kilo, kaž kaip emanavo, dievas Šu (erdve su oru) ir mo- 
teriškas jo papildinys — deivė Tefnut. Šiuodu davė pradžią 
naujai dievų porai. Tai -— deivė Nut (žvaigždėtasai dangus) ir 
jos vyras (kartu — ir brolis), vienur vadinamas — Seb, kitur — 
Keb. Pastarasis buvo pati derlingoji žemė, Nut ir Keb pagimdo 
visus kitus dievus. Jų tarpe daugiausia pagarbos ir simpatijų 
įgijusį Ozirį (Osiris) ir jo seserį (kartu—ir žmoną) Izidę (Isis). 

Pradžioje Oziris buvo tik nakties saulė, šviečianti kitapus 
žemės. Bet, augant jo autoritetui ir populiarumui, Oziris tampa 
mirusiųjų teisėju ir jų karalystės valdovu. Drauge Ozirio kom- 
petencijon pereina: Nilas — maitintojas, žemdirbystė, vaisingu- 
mas, kulturos reikalai. Jiedviem su Izide gimė sūnus Horus 
(aušra, arba rytmečio saulė). Šioji dievų triada amžinai kovoja 
su piktuoju Ozirio broliu ir jo nenumaldomu priešininku—Setu 
(tamsus nakties dangus). Karštas tyrų vėjas ir lekiantysis smėlys 
— tai piktojo Seto, kartais Tyfonu vadinamo, alsavimas, siekiąs 
sunaikinti Ozirio (Nilo) vaisius. Kai kas mano, kad Setas esąs 
semitiškos kilmės, atneštinis dievas. Jis buvusi tautinė (genote- 
istinė) Hiksų, Egipto pavergėjų, dievybė. 

Be šių dievybių, reikalinga dar suminėti slaptingasai dievas 
Ptah, arba Fta. Jis buvo vaizduojamas su šventojo paukščio 
ibio (ibis) galva. Kaikuriose vietose tasai Fta buvo garbinamas 
vietoje Re (saulės), kaipo jo antrininkas. Pagaliau, neužmirštinas, 

visame Egipte žinomas ir garbinamas dievas Tot (mėnulis). Tai 
buvo Ozirio teismo sekretorius ir geraširdis mirusiųjų palydovas 
jų klijonėse po dausas. Tot, be to, buvo laikomas teisingumo 
ir išminties globėju. 

Čia turime visus svarbesniuosius ir būdingesniuosius egip- 
tiško Olimpo personažus. Šitame jų aprašyme lengvai pastebimi 
monoteizmo likučiai. Dievas Re (respektiviai — Ptah) yra visų 
dievų ir visų kūrinių tėvas. Šalia to, įsidėmėtinas yra astralinis 
Egipto religijos charakteris. Re, kaip matėme, yra saulė. Visos 
kitos dievybės turi su ja santykių vienaip ar kitaip. Naudinga, 
pagaliau, įsidėmėti ir tai, kad iš viso kolosalinio Egipto dievų 
skaičiaus tik vienas kitas yra blogas, žmonėms, daugiau ar ma- 
žiau nepalankus. Šis faktas aiškiai parodo, kaip toli nuo tiesos 
yra ta religijos kilmės teorija, kuri Dievybės sąvoką ir, iš visa — 
religijos pradžią bando išvesti iš baimės jausmo. Egipto dievų 
charakteris parodo religinį žmonių galvojimą buvus persunktą 
pagarbos, pasitikėjimo ir dėkingumo jausmų. Tą patį galima pa- 
stebėti ir kitose tautose. 

8) Egiptėnų dorovė buvo labai aukštai pakilusi. Viešojo 
padorumo — plačiausia prasme — žiūrėdavo griežti, gal — kar- 
tais net pergriežti valstybės įstatymai. Kokios moralės reikalavo 
iš žmonių dievai — matyt iš Ozirio teismo aprašymo „Mirusiųjų 
knygose“. Teisiamasis turėdavo pasisakyti, ką gerą buvo padaręs 
ir kurių piktų darbų gyvenime vengdavęs. Iš to matyt, kad egip- 
tėnų dorovės reikalavimai maždaug atitiko bendrus Dekalogo 
nuostatus. Reikšminga yra tai, kad buvo reikalaujama pozi- 
tyvinės dorovės. Būtent, reikėjo laikytis teisybės ir teisin- 
gumo; tarnauti dievams ir stengtis jiems įtikti; klausyti tėvų; 
gerbti vyresniuosius ir galvočius; rauti su šaknimis įvairias būdo 
ydas; stropiai ir rūpestingai atlikti savo pareigas. Rodosi, kad 
paskutinysis reikalavimas buvo laikomas aukščiausiu tobulybės 
pažymiu. 

1) Egipto kultas sudaro su jų etiniu lygiu savotišką kont- 
rastą. Vadinasi, jis visiškai nepasižymėjo kilnumu. Kultui vado- 
vavo kunigai. Panašiai kaip Babilonijoje, jie buvo gerai organi- 
zuoti, mokyti ir įtakingi. Prieš jų galybę dažnai būdavo bejegis 
net patsai faraonas, nors oficialiai jis ir buvo laikomas kunigų 
viršininku. Kalbant apie pačias kulto formas tenka pasakyti, kad, 
greta procesijų, aukų ir kitokių estetinių kulto veiksmų, gana 
plačiai buvo pasklidę visokeriopi burtai, užkeikimai, amuletai, 
magija, orakulai. Iš visa, egiptėnų prietaringumas buvo labai di- 

delis, Visų keisčiausias kultūringųjų egiptėnų kulto reiškinys 
— tai zoolatrija, arba gyvulių garbinimas. Be garsaus Apio, 
| kuris Memfyje buvo labai garbinamas, kaipo didžioj» dievo Ptah 
ž sielos nešiotojas, Heliopolyje buvo garbinamas kitas jautis — 
Mnevis (dievo Ra siela) ir mieste Mondes — ožys (Ozirio 
siela). Šventaisiais gyvuliais dar buvo laikomi: katės, paukščiai 
—ibis ir bennu, fantastiškas fenix, kaikurie driežai ir vabzdžiai. 
Zoolatrijos ir aukštos egiptėnų dorovės sugretinimo faktas, rodo- 
si, pirštu prikišamai parodo, kaip silpnas ir bejėgis yra žmogaus 
. protas religijos srityje, kada jam nebevadovauja dieviškoji Ap- 
reiškimo šviesa, 

Tur būt nei viena kita tauta taip labai nesirūpino savo mi- 
rusiais, kaip egiptėnai. Kūnų balzamavimas ir mumijos yra ypa- 
tingas jų kulto savotiškumas. Suprantama, kad visa tai aiškiau- 
|. siai įrodo, jog Egipte buvo tvirtai tikima į kūnų prisikėlimą ir 
| pomirtinį gyvenimą. Be to, čia turėjo reikšmės ir savotiška egip- 
Ą tėnų antropologija. Jų tikėta, kad žmogus, be materialinio kūno 
(chet) ir grynai dvasinės sielos (ba), turįs dar trečią elementą, 
kuris jungiąs du pirmuoju, Tai -—- astralinis kūnas — ka. Che- 
Ūui sunykus, nebegali išlikti ir ka. O tuomet prisikėlimas darosi 
nebegalimas. ka, palikęs patsai vienas, negali nurimti nei rasti 
tinkamos vietos. Dalies laimė ir ramybė — tik visumoje.. Dėl 
to kaip galima nesirūpinti kūnu? 

d.— Rimčiausi egiptologai, kaip antai De Rougė, Renouf (Het- 
tinger, Lehrbuch der Fundamentaltheologie. 1913, 389 p. ir kiti), 
griežtai teigia, kad seniausia Egipto religija buvo monoteistinė. 
Jų pažiūra remiasi tais pačiais seniausiais egiptėnų raštais, ku- 
rie, palyginti, dar neseniai pavyko iššifruoti. Jau minėtas, Pary- 
žiuje laikomas, Prisso papyras, yra kilęs, kaip spėjama, apie 
2300 m. pr. Kristų, cituoja raštus, visu tūkstančiu metų senes- 
nius už save. Iš tų IV-jo metų tūkstančio prieš Kristų paminklų 
pažymėtina princo Ptahotebo knyga. Tuose visuose raš- 
tuose visai nėra politeizmo. Jie kalba tik apie vieną, 
galingąjį, amžinąjį tobulą Dievą; apie Dievą — meilės, malonės 
ir kūrimo. To Dievo vardas — Neter. Pasak vienų egiptologų, 
tas žodis reiškiąs — galingasis. Kiti — jį verčia, maždaug, šitaip: 
„patsai save gyvą darąs“, arba — „nuolat save atnaujinąs“, arba, 
pagaliau — „patsai save gimdąs“. De Rougė tvirtina, kad saulės 
pavartojimas kaipo simbolio, tinkamo dievybės veiksmui žymėti, 
visų pirma egiptėnus atvedęs į sabeizmą, t. y. ugnies ir dan- 
gaus švyturių kultą. Iš čia — trumpas kelias į politeizmą. Pasak 

šio mokslininko, čia turėjęs reikšmės ir patsai Dievo vardas — 
Neter.  Žodinė to vardo prasmė — pats savę gimdąs — visai 
naturaliai sukelia gimdymo ir šeimos asocijaciją. Taip, veikiausiai, 
bus kilusios nepadorios, ekshibicionistinės Ozirio (vaisingumas) 
kulto praktikos. Iš tos pačios sąvokų asocijacijos galėjo rastis ir 
savotiškas dievų jungimas triadomis. Tai galėjo vykti, egiptėnų 
galvojime maždaug, šitaip. Oimdymas yra toksai veiksmas, kada 
kartu veikia vyriškasai ir moteriškasai pradmuo. Be to, greta gim- 
dytojų, tėvų — randasi jų vaisius, vaikai. Pagaliau, vaikas yra 
tos pačios prigimties esinys, kaip ir jo gimdytojai. Jis yra jų 
dalis ir, tam tikra prasme — jų egzistencijos tęsinys. Dėl šios 
pastarosios priežasties, tėvai į vaikus ir, atvirkščiai — vaikai į tė- 
vus gali žiūrėt ir, tikrai žiūri, kaip į kažin ką, sau identišką, sa- 
kysime — kaip į savo antrininką, ar savo būvio naują pasireiš- 
kimą. Kadangi Neter yra „pats save gimdąs“, tai jis privalo sa- 
vyje turėti ir vyriškąjį ir moteriškąjį pradmenį. Be to, jis gali 
kartu reikštis ir kaipo tėvas, ir kaipo sūnus. Jei vyriškajame 
pradmeny identifikuojasi tėvo ir sūnaus sąvokos, tai neatskiria- 
majame moteriškame pradmeny —neišvengiamai turi identifikuotis 
sūnaus ir vyro sąvokos. Tokį sudėtingą dieviškosios prigimties 
charakterį, rodosi, kaip tik ir siekė išreikšti Egipto dievų triados, 
kame savotiškai buvo susipynusios —vyriškumo ir moteriškumo, 
tėviškumo ir sūniškumo sąvokos. 

Ieškodami, pagaliau, simbolių, tinkamų šitokiam dievybės 
charakteriui pavaizduoti, egiptėnai, matyt, apsistojo ties gyvuliais, 
Mat, gyvulių santykiuose visiškai nepaisoma giminystės. Todėl 
sūnus dažnai tampa savo motinos vyru. O tuo atveju jis, tam 
tikra prasme, tampa ir pačiam sau tėvu... Taip seksualinis gyvulių 
promiskuitetas, tam tikromis sąlygomis, tapo alegorišku simboliu 
tosios dievo Neter prerogativos, kad jis yra „pats save gimdąs“. 
Taip, veikiausiai, bus atsiradęs Egipte paprotys vartoti gyvulius, kai- 
po dievų simbolius, Jautis, tuo atžvilgiu, geriau tiko už kitus gyvulius. 

Kalbėdami apie astralinį Babilonijos kultą, mes matėme, 
kaip lengvai galvojimo procese simbolis supainiojamas su pačia 
idėja. Taip atsitiko ir Egipte. Simbolinis dievų ir jų savybių vaiz- 
davimas privedė rimtus ir mokslingus egiptėnus prie zoolatrijos. 
(P. Le Page Renouf, Vorlesungen ūber Ursprung und Entwik- 
klung der „Religion, erlžutert an der Religion der alten Agypter“, 
Leipzig 1881; 221 psl.) Be to, šiame procese tikriausiai suvai- 
dino savo vaidmenį ir totemizmo atgarsiai. 


V. Klasikinės kultūros kraštų religijos 


1. Graikų religija 
a. — Šalis ir gyventojai; b. — Pelasgų religija; c. — Ben- 
dras graikų religijos charakteris; d. — Graikų dievai; 
e. — Moralė ir kultas; f. — Refleksai. 

a. — Graikija — tai pietinė Balkanų pusiausalio dalis, maž- 
daug — tarp 360 ir 400 žiem. platumos. Su tuo kraštu įvairiais 
atžvilgiais yra tampriai susijusi daugybė aplinkinių salų. Senieji 
Graikijos gyventojai vadinami pelasgais. Tasai vardas yra kil- 
dinamas iš sanskrito kalbos žodžio „balaxa“— baltas. Tai, žinoma, 
nėra vienintelis to žodžio aiškinimas. 

Pelasgai buvo sukūrę aukštą kultūrą, žinomą istorijoje „Mi- 
kėnų kultūros“ vardu. Jos liekanų randama gana apsčiai piet. 
Graikijoje ir jos salose. Pelasgų kultūrai ištirti ypač daug nusi- 
pelnė vokietis Enrikas Schliemann (1870 metų radiniais) 
ir anglas Arturas Evans. Pastarasis 1901 m. Kretos saloje 
(Knosse) surado apie 2000 molinių plytelių, kurios sudaro ištisą 
biblioteką. Deja, pelasgų rašto mokslininkai dar neišmoko skai- 
tyti. Taigi, tenka tenkintis tik tomis žiniomis, kurias archeologai 
išveda iš įvairių pelasgų kultūros daiktinių palikimų. O iš jų su- 
sidaro šitoksai vaizdas. 

Nežiūrint savo gana aukštos kultūros, pelasgai neįstengė 
atsilaikyti prieš juos užplūdusius Azijos ateivius. Tai buvo arijai, 
Jie patys save vadino elinais. Vėliau romėnai juos praminė 
graikais. Graikai nugalėjo ir pavergė kultūringesnius už save pe- 
lasgus, ir jų kultūrą bei civilizaciją iš dalies sunaikino, iš dalies 
pasisavino. 

b. — Spėjama, kad religiniu atžvilgiu tarp šių dviejų tautų 
neįvyko jokios kolizijos. Nebuvo sunku sudaryti šioj srity tam 
tikras kompromisas. Atrodo, kad pelasgų ir graikų religijose ne- 
buvo nesuderinamų, vienas kitą paneigiančių elementų. Galimas 
dalykas, kad tenai nebūta net esminių skirtumų. Yra pagrindo 
manyti, kad abi tos religijos buvo labai artimos senajam arijų 
natūralizmui, kaip jį randame atvaizduotą Veduose, t. y. su Žy- 
miais monoteizmo likučiais, Graikų Dzeusas buvo supranta- 
mas, maždaug, kaip Vedų Varuna arba Dijaušpitar. Čia esama 

net etimologiško ryšio. Dzeus, kaip ir Dijauš, išvedamas iš san- 
skrito žodžio „dyu“ — šviesti, spindėti. Iš to paties kamieno 
eina ir sanskritiškas dangaus pavadinimas. Taigi atrodo, kad 
Dzeus pirmiausia buvo garbinamas, kaip šviesos ir dangaus die- 
vas, atstovaująs vyriškąjį, kuriamąjį pradmenį. Šalia jo, iš pačių 
seniausių laikų buvo žinomas kultas Dionos, vėliau sutapu- 
sios su Demetra ir Hera, Tai Dzeuso žmona, moteriškasai 
veisimosi pradmuo, vaisingoji žemė. Greta šių dviejų dievybių, 
labai anksti radosi jų vaikai: Pallas Athene ir Apollo. Pir- 
moji — dangaus mėlynė, vėliau — išminties simbolis. Antrasis — 
gydanti ir vaisius brandinanti šviesa, vėliau — meno globėjas. 
Pelasgų laikais šie dievai nebuvo vaizduojami sta- 
bais. Jiems net šventyklų nebuvo statoma. Net ir Epiro Dodo- 
noje kitados nebūta šventyklos, tikrąja to žodžio prasme. Toje 
garsiausioje Dzeuso šventovėje rūpintasi per šventąjį ąžuolą pa- 
tirti dievybės valią. Tasai ąžuolas anaiptol nebuvo koks fetišas, 
kaip klaidingai mano religinio evoliucionizmo šalininkai. Dodo- 
nos šventasai medis tebuvo tik apreiškimo įrankis, tik priemonė 
dievybės valiai susekti. Dėl to galima drąsiai sakyti, kad senovės 
pelasgų religija pasižymėjo kilnumu, kurio vėliau graikų religija 
neteko. 

<. — Graikai buvo labai gabūs. Jųjų gabumai stipriai pasi- 
reiškė intelektualizmu. Graikų filosofijai neprilygo jokia kita 
šalis, jokia kita tauta. Tačiau dar charakteringesnis graikams yra 
jų estetizmas, t. y. — palinkimas į meną. Įvairi ir labai tur 
tinga naujosios tėvynės gamta sužavėjo graikų vaizduotę. Jiems 
taip sekėsi kurti grožinį meną, kad ne tik patys graikai, bet ir 
kiti galėjo įtikėti, kad Graikijoje, o ne kur kitur, įsigyveno mū- 
zos, dailės ir meno globėjos... 

Poezijair meniniai gabumai turėjo daug svar- 
bos, kuriantis graikų kultūrai, Tie patys dalykai uždėjo 
savo antspaudą ir jų religijai. Nepaprastas gamtos įvairumas pa- 
kišo jiems mintį, kad yra daug daugiau dievų, nei tikėjo pelas- 
gai, nei jie patys tikėjo, dar tebegyvendami daug vienodesnėje, 
skurdesnėje Azijos gamtoje. Dievų daugiau prireikė tam, kad 
būtų kas rūpinasi atskiromis gamtos sieromis. Tie dievai ne tik 
daugėjo skaičiumi, bet jie ilgainiui pakeitė ir savo turinį arba, 
net išvaizdą. Vietoje neaiškių, miglotų, grubių gamtos jėgų, ku- 
rios buvo senojo kulto objektas, meniška graikų dvasia ėmė die- 
vus vaizduotis kaip gražius ir kilnius žmones. Vieni jų imponavo 
didingu rimtumu, kiti žavėjo jaunuolišku grakštumu. Šitoks dievų 

vaizdavimas mokslo kalboje priimta vadinti religiniu antropo- 
morfizmu. 

Tai buvo savotiška revoliucija graikų religijoje. Antropo- 
mortizmas, iš vienos pusės, graikų dievus tam tikra prasme 
išaukštino. Su žmogiškąja išvaizda visada savaime jungiasi žmo- 
giškos prigimties savybės. O iš žmogiškos prigimties kyla są- 
moningo ir laisvo veikimo ideja. Vadinasi, antropomorfizuoti 
graikų dievai daugiau jau nebebuvo aklosios, inertinės jėgos. Bet, 
antra vertus, jie tąja pačia proga įsigijo ir žmogiškų silpnybių, 
ydų. Poetai, bematant, sukūrė daugelį mitų, herojiškų poemų, 
padavimų, kuriuose, šalia paprastų žmonių, veikia dievai ir pus- 
dieviai. Pastarieji visai mažai tesiskiria nuo pirmųjų. Jie taip pat 
gimsta, kovoja, meilikaujasi, keršija, apgaudinėja, padaro klaidų. 
Jie nėra amžini, kadangi yra gimę. Jiems tėra pripažįstamas tiktai 
nemirtingumas. Tiesa, dievai stovi aukščiau kaip gamta. Jie valdo 
jos reiškinius, jėgas, vyksmus. Tačiau, graikų dievai nėra visagaliai. 
Juos riboja ne tik jų skaičius, bet — ir kažin koks slaptingas liki- 
mas, Moira vadinamas. Prieš Moirą dievai lygiai bejėgiai, kaip 
ir žmonės. Filosofuojantieji graikai, veikiausia, Moiros vardu su- 
prato nekintamą, būtiną visatos santvarką. 

d. — Patys seniausi graikų rašto paminklai! yra Iliada, iš 
IX šimtm. pr. Kr., ir Odiseja, maždaug — visu šimtmečiu jau- 
nesnė. Šiedu monumentalūs graikų epo kūriniai konstatuoja 
Olympo dievų buvimą ir pasakoja jų varžytynes, intrigas ir ge- 
radarybes žmonėms. Homeras įsakmiai nenustato tų dievų ge- 
neologijos nei jų tarpusavio santykio. Jisai tik labai miglotai nų- 
sako, kad dievų ir viso kito pradžia esąs Okeanas, kuris, po- 
eto supratimu, supąs visą pasaulį. 

Chaotišką Olimpo gyventojų minią stengiasi paversti tvar- 
kingu būriu Hesiodas. Sis poetas, apie 630 m. pr. Kr., para- 
šo poemą Teogoniją, (t. y. dievų gimimas). Joje graikų die- 
vai išvedami iš vieno principo. Pasak Hesiodo, pirmoji prabui- 
tis buvęs Chaos. Iš jo iškyla Gea (materija, žemės medžiaga), 
Eros (meilė, fizinė atrakcija) ir kai kurios kitos formacijos, reiš- 
kiančios paros pasikeitimus. Gea pagimdo Uraną (žvaigždėta- 
sai dangus) ir Pontą (jūra). Uranas tampa vyru savo motinos 
Geos, kuri vėliau pagimdo Kiklopus, t. y. — milžinus, kurie 
gamina žaibus ir perkūniją, Okeaną ir kitas dievybes, vaizduo- 
jančias svarbiausius gamtos gaivalus. Vienas šių pastarųjų, var- 
du Kronos (laikas), matydamas piktus savo tėvo Urano suma- 
nymus, stoja prieš jį. Prasideda smarki kova. Geos padedamas 

Kronos nuveikia Uraną ir jo vietoje patsai tampa pasaulio val- 
dovu. Vedęs deivę Rheą, Kronos davė pradžią šiems dievams: 
Hestijai (ugnis), Demetrai (motina-žemė), Herai (gimdymo 
ir šeimyninės laimės deivė), Hades'ui, kitaip — Plutonui 
(pragaro ir mirties dievas), Poseidonui (jūros valdovas) įr, 
pagaliau — Dzeusui. Dzeusas, kaip matome, iš pradžių stovi 
paskutinioje vietoje. Vėliau jam teks pirmoji. Patyręs, kad Kro- 
nos kėsinasi pražudyti savo vaikus, Dzeusas stoja į kovą su 
žiauriuoju tėvu. Kronosą užsistoja Titanai. Tačiau, Dzeusui 
sekasi. Jis nuveikia Titanus ir Kronosą, ir tampa dievų ir žmo- 
nių pasaulių valdovu. Vėliau jis veda savo seserį Herą ir pa- 
gimdo, be mums jau žinomų Atenos ir Apolono, visą eilę dievų, 
kurių tarpe labiau charakteringi yra šie du: Hermes, žemės 
gelmių, kelionių, prekybos, suktybių, vagysčių dievas ir dievų 
pasiuntinys, ir Artemida, mėnulio, miškų ir medžioklės deivė. 

Be suminėtų dievų, buvo plačiai garbinami dar šie dievai: 
Afrodita, moteriškojo grožio ir kūniškos meilės deivė; Ado- 
nis — tokio pat pobūdžio vyriškoji dievybė. Dionis, arba 
Dionizas, derliaus, vyno, vėliau — girtavimo dievas. Šie trys 
dievai buvo svetimos kilmės. Adoniso kilmė yra neaiški. Grai- 
kai laikė jį Afroditos sūnumi. Pati Afrodita veik yra semitų As- 
tartos varijantas. Dioniso kultas pirmiausiai plėtojosi Trakijoje, 
kur jis, turbūt, bus patekęs iš M. Azijos (Plg. Decharme. Mytho- 
logie de la Grėce antigue, psl. 21 sgun.). 

Dievai, apie kuriuos ligi šiol kalbėjome, sudarė didžiąją die- 
vų šeimą. Jie vadinami olimpiečiais, nuo gyvenamosios vietos — 
Olimpo kalno viršūnėje. Be jų, buvo nesuskaitoma daugybė kitų 
— žemesniųjų: nimių (hajadų, drijadų, oreadų, okeanidų), satyrų, 
mūzų ir kitų. Graikų pasaulis buvo dievų ir deivių pilnas. 

e. — Apie graikų dorovę nedaug gero galima pasakyti. Ji 
nelaikė savo tikslu siekti dvasinio tobulėjimo, moralinio idealizmo; 
gilesniojo, pozityvaus etinio turinio. Visa tai buvo graikų pa- 
sauliui svetima, nesuprantama, Jų etikos vadovaujamoji mintis 
buvo išreikšta Delių šventovės paraše — „Nieko perdaug“! 
Vadinasi, buvo reikalaujama: 10 laikytis visame saiko; 20 per 
drąsiai ir nereikalingai nesispirti prieš likimo (Moiros) Iėmimus; 
30 neprovokuoti Nemezies, keršto deivės, nepasitenkinimo. Tai 
tikra vergų dorovė! Tiesą pasakius, kilnesnės dorovės graikai 
neturėjo iš ko ir pasimokyti. Jų dievai nekokį jiems teikė pa- 
vyzdį. Jie net globojo tokius nusižengimus, kaip paleistuvybė 
(Afrodita, Adonis, Apolonas), girtavimas (Dionis), vagystė bei 

suktybės (Hermes) ir kt. Jau matėme, kad Uranas ir Kronos 
buvo savo vaikų žudytojai. Patsai Dzeusas elgdavosi kaip don- 
žuanas. Jo meilės žygiai — tai seksualinių iškrypimų pavyzdžiai... 
Kiti dievai ir deivės nuolat pavyduliauja, intriguoja, pešasi, ap- 
gaudinėja, kerštauja. Kaip menka, iš tikro, turėjo būti moralinė 
nuovoka tautos, kuri šitokius dievus sukūrė ir juos adoravo! 
(Plg. L. Schmid. Die Ethik der alten Griechen. I t. psl. 48 sąun.), 

Apie graikų kultą šito pasakyti negalima. Jis buvo turtin- 
gas formomis, įvairus. Čia labai dėkingą dirvą ir tikrai platų 
pritaikymą susirado sau meniški grai<ų tautos gabumai. Be vi- 
sokių aukų, giesmių, himnų, procesijų; be puikių šventyklų ir 
nuostabiai gražių dievų statulų, reikia suminėti Olimpijos 
žaidimus ir, ypačiai —misterijas, Olimpijos žaidimai turėjo 
didelės reikšmės ne tik fizinei graikų kultūrai, bet ir intelektua- 
linei. Olimpijoje, greta bėgikų, disko ir ieties svaidytojų, rungty- 
niavo poetai, muzikai, filosofai. Misterijos — tai puošnios, ne- 
visiems prieinamos iškilmės — Demetros, Dioniso ir kitų dievų 
garbei. Apie tas apeigas buvo pripasakojama daug įvairių prasi- 
manymų. Jais pasižymi vėlyvesnių, ypač Renesanso laikų rašy- 
tojai, tyrinėtojai. Bet, ir pačių graikų rašytojų pažiūros į šią kul- 
to formą yra labai nevienodos. Ar ne rimčiausias spėjimas apie 
psichologinę misterijų prasmę bus tas, kad šiose slaptingose 
apeigose dalyviai siekė patenkinti daugelio žmo- 
nių sielose pastebimą natūralinį palinkimą prie 
mistikos, prie kilnesnio bendravimo su Dievybė, 

Tasai palinkimas negalėjo rasti patenkinimo oficialiame grai- 
kų kulte, Antra vertus, tose praktikose elitas stengėsi surasti 
tikslesnių žinių apie žmogaus uždavinius, apie pomirtinį gyve- 
nimą, apie kitokias buities paslaptis. Visiškai panašiai mūsų lai- 
kais nuo religinio gyvenimo nutolusi ir naujoviškumų ištroškusi 
plutokratija ieško panašių dalykų spiritizme ir kitose okultizmo 
praktikose, nors jų daug geriau galėtų rasti kitur... Demetros ir 
Proserpinos misterijos davė pradžią mūsų teatrui. Daug ginčų 
buvo sukėlusios Dionizo misterijos. Laike jų buvęs atnešamas 
—aukojamasai gyvulys. Dalyviai, pirma atitinkamai apsirengę ir 
tam tikromis apeigomis apsivalę, gašlių šokių ir ypatingos, erzi- 
nančios muzikos privesti prie laukinės ekstazės, puldavo minė- 
tąjį gyvulį, dantimis jį draskydavo ir gyvą jo mėsą rydavo. Šioje 
šlykštynėje kai kas nori matyti krikščioniškosios Komunijos pro- 
totypą. Bet krikščionys Eucharistijoje mato patį Kristų, o ne jam 
skirtąją auką. Iniciatyvą čia turi Kristus, Kuris Eucharistiją įstei- 

gė ir joje žmonėms atsiduoda, o ne atvirkščiai. Pagaliau, ką 
bendrą turi gilus, mistiškasai krikščionių Komunijos nusiteiki- 
mas su laukine graikų orgija?! Apskritai, čia — tiek pačios 
idėjos, tiek formos atžvilgiu — yra perdaug skir- 
tumų, kad tuos dalykus būtų galima rimtai gretinti. 

Kalbant apie graikų kultą, negalima nutylėti orakulų. Psi- 
chologiškai imant, orakulų idėja eina iš to, kad žmogus su- 
pranta savo priklausomybę nuo Dievo, junta Jo- 
jo Apvaizdą, visa prigimtimi braujasi bendrauti 
su savo Kūrėju, ieško Jo palaimingos globos, no- 
rėtų gauti Jo įspėjimų ir pamokymų. Šiuo naturalinit 
žmogaus palinkimu mokėta gražiai pasinaudoti. Čia nereikia bū- 
tinai suprasti materialinę ar politinę vieno kurio luomo naudą. 
Orakulai turėjo didelės patriotinės ir valstybinės reikšmės. Ge- 
riau, kad svarbius klausimus sprendė gudrių, patyrusių ir iš- 
mokslintų kunigų kolektyvas, kaip vieno-kito politinio valdovo 
sauvalia ar išsišokimas. Orakulų atsakymai kartais buvo labai 
vykę ir tikslūs. Bet, čia nereikia ieškoti antgamtinių veiksnių. 
Tai tik rezultatas tam tikros žynių kolegijos išminties, patyrimo, 
mokėjimo tiksliai pasiinformuoti ir gudriai suredaguoti atsakymą. 
Atsakymai visada. buvo duodami tiktai raštu ir 
be sintaksės ženklų. Tai leisdavo labai įvairiai interpre- 
tuoti raštą. 

Šiaip graikų kunigai neturėjo nei tokių aukštų kvalifikacijų 
nei tokios politinės įtakos, kaip Babilonijoje ar Egipte. Iš jų, 
bent senovėje, buvo reikalaujama padoraus elgesio, gero vardo, 
kūno ir dvasios sveikumo. Pagarba kunigams buvo rodoma, 
tarp kitko, tuo būdu, kad susirinkimuose, žaidimuose ir kitur 
jiems buvo skiriamos pirmosios vietos. Graikams buvo svetima 
šių dienų psichologija, pagal kurią galima laikyti save religingu 
ir konsekventišku žmogumi, niekinant ir užgauliojant oficialius 
religijos atstovus. 

f. — Graikų religijos istorija aiškiai ir griežtai priešinasi 
religinio evoliucionizmo teorijos spėliojimams. Kylant graikų kul- 
tūrai, jų religija nekyla, bet — smunka. Dievų skaičius auga. Jų 
charakteris eina menkyn, išsigimsta. Vos keli genialūs V ir IV 
šimtm. pr. Kr. filosofai pakyla ligi monoteizmo. Tai buvo Kse- 
nofanis, Sokratas, Platonas, Aristotelis, bet jų religija nie. 
kadanetapo minių religija. Atvirkščiai, net jie patys 
niekada neįstengė visai atsipalaiduoti nuo politeizmo įtakos. Ša- 
lia vieno Dievo, kurį garsina, jie pripažįsta ir olympiečius. So- 

kratas teisme griežtai atmeta kaltinimus, būsią jis niekinęs die- 
vus. Reikšminga ir tai, kad šie genialūs vyrai, aiškiai suprasda- 
mi religijos svarbą, neįstengia sulaikyti jos smukimo proceso. 
Atrodo, kad po jų gadynės religijos dekadencija eina vis smar- 
kyn. Vadinasi, žmogaus dvasiniam pakilimui reikalinga kas nors 
daugiau, kaip Platono idėjos ir Aristotelio silogizmai. 

Visiškai suniekšėjusių olympiečių kultas sugriuvo tik tada, 
kai monoteistinį Kristaus mokslą parėmė Jo teikiamos malonės 
veikimas. Be tos malonės nei protu nei širdimi negalima pakilti 
ligi tokio tarnavimo Dievui, kuris yra Jo vertas. Kitaip tariant, 
jei Kristus nebūtų buvęs tos dieviškosios malonės Davėjas, jei 
Jis nebūtų Dievas, tai Jo mokslas, kad ir kilnus, kad ir šven: 
tas, būtų taip pat praskambėjęs be vaisiaus, kaip tai atsitiko su 
idealistų išvadžiojimais, su monoteistine pasaulėžiūra, kurią reiš- 
kė didieji Elados genijai. Apie jų gražias mintis mes su pasige- 
tėjimu skaitome filosofijos istorijoje. Bet jų mintys, ne taip kaip 
Kristaus, gyvenimo paveikti neįstengė, 


2. Romos religija 
a. — Italija ir jos gyventojai; b. — Lotynų religija; 
<. — Romos religijos evoliucija; d. — Romos kulto 
įtaka krikščionybei. 

a. — Italija vadiname Apeninų pusiasalį. Šis, būdamas maž- 
daug Viduržemio jūros viduryje, labai tiko būti pasaulinės im- 
perijos baze. Italijos vėlybesnieji gyventojai buvo arijai. Jie su- 
darė šias grupes: galų, ilirių, italikų ir dar kai kurias smulkes- 
nes. ltalikai gyveno vidurinėje Italijos dalyje: Latijume, Umbri- 
joje, Samnijoje. Etnografiniu atžvilgiu jie buvo labai artimi grai- 
kams. Tai parodo kalbos, papročių ir religijos panašumas. Itali- 
joje buvo įsikūrę nemaža tikrųjų graikų. Pietinė Italijos dalis net 
buvo vadinama Didžiąja Graikija, 

Tų visų tautų tarpe svarbesnį vaidmenį suvaidino Latijume 
gyvenusi italikų dalis — lotynai. Jų miestas Roma nepaprastai 
iškilo. To miesto galybės anksti gavo patirti visi lotynai ir kiti 
italikai. Netrukus Romos hegemoniją ir net tikrąjį jos viešpata- 
vimą turėjo pripažinti visas Apeninų pusiasalis, Pavergdamas 
kaskart vis naujus kraštus, Romos erelis ilgainiui pasiekė ne; 
tolimiausias šalis. Roma patapo domina gentium, visur skleis- 
dama savo kalbą, papročius, kultūrą, religiją. 

b. — Lotynų religija dažnai identifikuojama su graikų re- 
ligija. Šiai pažiūrai nedaug ką galima prikišti, kai turima galvoje 

paskutiniųjų Romos respublikos laikų religija. Kitais atvejais tok- 
sai apibendrinimas nebus teisingas. Nėra abejonės, kad graikų 
religija labai anksti pradėjo daryti įtakos lotynams. Bet, atrodo, 
kad etruskų įtaka buvo, vis dėlto, didesnė. Tarp lotynų ir seno- 
vės graikų (pelasgų) religijų buvo tas panašumas, kad vieni ir kiti 
išpažino monoteizmui artimąjį natūralizmą, kuris 
esminiuose dalykuose labai priminė senąjį indų 
vedizmą. Vieni ir kiti nestatė šventyklų, neturėjo kunigų hie- 
rarchijos, nedarė stabų. Bet, graikai greit nukrypo į antrop omor- 
tizmą, imdami vaizduotis dievus kiek tobulesniais žmonėmis, tuo 
tarpu kai lotynuose dar ilgai išsilaikė labiau abstrakti dievy- 

Išmintingas lotynas suprato, kad dievybė — tai proto pos- 
tulatas. Jis neabejojo jos buvimu, Juto jos galybę ir savo nuo 
jos priklausomumą. Lotynai dievybę vadino vardu — numen. 
Tasai žodis ilgainiui pradėjo reikšti žemesniųjų dievų bendrinį 
vardą. Bet pradžioje tuo žodžiu buvo žymima aukščiausioji ne- 
apibrėžta jėga — Absoliutas, Jis, lotynų supratimu, reiškėsi gam- 
tos vyksme įvairiais būdais ir net įvairiais asmenimis, kurie nuo 
vienas kito skyrėsi tik iš viršaus, esmėje reprezentuodami vis 
tą patį numen'ą. 

Praktiškasai romėnas nemėgo nei iilosofiškos nei teologiškos 
spekuliacijos. Jam atrodė nesvarbu aiškintis vidujinė dievybės 
prigimtis. Jis rūpinosi tik praktiškąja puse. Romėnui buvo įdo- 
mu ir svarbu sužinoti, kaip ir kame tas numenas jam gali pagel- 
bėti ar pakenkti. Tai pastebima seniausiose maldų formulėse, 
kame vartojamas specifiškas kreipimasis į dievybę — žodžiais: 
„Guisguis es“... Labai charakteringa šiuo atžvilgiu ir lotynų ritualo 
aukojimo formulė — „sive deo, sive deae“.. Vienu atveju šito- 
kiame lotynų religiškame galvojime galima būtų įžiūrėti bent 
kiek įžeidžiantį indiferentizmą — pačios dievybės atžvilgiu — bet, 
antra vertus, tai yra kartu ir kažkokia savotiška diskrecija, nenoras 
kištis į tuos dievybės reikalus, kurie tiesioginiai žmogaus neliečia, 

Rimtasai romėnas — politikas, kariautojas, komersantas — 
gerai suprato duotojo žodžio reikšmę ir sutarties laikymo svarbą. 
Juk be to yra negalimas socialinis gyvenimas! Todėl garbin- 
gai išlaikyti žodį, tęsėti pažadėjimus, pedantiš- 
kai išlaikyti sutarties nuostatus —tai svarbiausi 
romėnų pasaulio viešosios dorovės reikalavimai, 
Visai panašiai buvo reguliuojami ir santykiai su numenu. Čia 
buvo kaip ir sutartis, kontraktas. Romėnas, paskirtais laikais, pe- 

dantiškai atlikdavo aukas ir kitokias kulto apeigas, reguliariai kal- 
bėdavo nustatytas maldas. Jis neabejojo, kad dievybė už visa tai 
jam tinkamai atsilygins. Be to, romėnai buvo puikūs teisininkai, 
Jie žinojo, kiek svarbos turi teismo procedūroje įvairūs formalu- 
mai, kurie dalyko esmės, dažniausiai, visiškai neliečia. Bet tik 
pabandyk išleisti bent vieną tokį formalumą! Bylą tikrai prakiši! 
Būk nežinia kaip teisus, bet jei tik kreipsiesi į neatitinkamą 
įstaigą ar asmenį, gausi sausą arba net rūstų atsakymą: „Tai ne- 
mano reikalas! Tamstą ne ten pakliuvai, kur reikia,“ 

Visą šitą judiciarinio forumo dvasią užtinkame ir senovės 
lotynų kulto formose bei taisyklėse. Atliekant kad ir mažiau reikš- 
mingus kulto veiksmus, nei vieno žodžio, nei vieno gesto ne- 
valia išleisti arba pakreipti kitaip. Nemažiau kaip du žyniu va- 
dovavo pamaldumo praktikoms. Vienas parodydavo, ką reikia 
veikti ir kuriuos žodžius reikalinga tarti. Kitas žynys, stovėda- 
mas už maldininko nugaros, žiūrėdavo, kad visa būtų tiksliai nu- 
kopijuota. Romėnui buvo aišku, kad, pav., nevalia ieškoti Marso 
pagalbos prekybos reikaluose, o Merkuro — kare, Veltui meilu- 
žis melsis į Minervą, o mokslininkas be naudos belsis į Vene- 
ros šventovės duris... Bet, ir savo kompetencijos ribose — dievai 
tik tuomet atsiliepia į mirtingųjų maldavimus, kada, kaip sakyta, 
pastarieji ištikimai padaro visa, kas dievų garbei darytina. Dėl 
šitokio įsitikinimo religinis romėnų gyvenimas ilgainiui ir įgijo tą 
savo specifišką charakterį, kurį galima pavadinti religiniu for- 
malizmu, arba ritualizmu. 

Mistiką romėnai niekino. Nuoširdaus, entuziastiško pamal- 
dumo nesuprato. Religinė ekstazė romėno sielai buvo visiškai 
svetima. Jo manymu, gailestingumas tėra tiktai būdo silpnybė. 
Bet, šalia tų visų savotiškumų, romėnai buvo rimti, tvarkingi, 
darbštūs, laikė duotąjį žodį, neapgaudinėjo, gerbė vyresniuosius, 
vertino ir skaistybę (vestalių — vaidilučių gerbimas). 

Jau minėjome, kad pačiais seniausiais laikais lotynai lenkėsi 
vienam galingam, kad ir neaiškiam numenui. Jis reiškėsi pasau- 
lyje įvairiais būdais ir teikė, pagal reikalo ar prašymo, įvairių 
malonių bei patarnavimų. Tasai dievybės pasireiškimų įvairumas 
ir jos dovanų gausumas — ją pačią lotynų galvojime darė vis, 
tarytum, naują, kitokią. Prisistatydama, savo darbais ar savu- 
mais, vis naujoje šviesoje, toji dievybė, tasai romėnų numenas 
pradeda lyg ir multiplikuotis. Čia randame psichologinę lotyniš- 
kojo politeizmo pradžios priežastį. Politeizmo pažangą paskatino 
tai, kad, atitinkamai skirtingiems pasireiškimams, numenas imta va- 

dinti kaskartą naujais vardais. Ilgainiui visa gamta lotynui atrodė 
pilna dievų. Kuo jie skyrėsi nuo vienas kito, to romėnas pasa- 
kyti nebūtų sugebėjęs. Jam tas buvo ir nesvarbu. Bet, užtat jis 
puikiai žinojo, katras dievas ką veikia ir į kurį dievą atitinkamu 
reikalu reikalinga kreiptis. 

Būtent: sutuoktuves laimino Maia, gimdyvėmis rūpinosi Ju- 
nona, guolį saugojo Cubus, lopšį — Kuhina; naujagimį mokė 
valgyti — Educus, gerti — Potina, stovėti — Statana, parpuo- 
lusį pakelia Levana; kaulus stiprino Osipaga (plg. J. Skruodys. 
Religijų istorija, 174 pusl.). Lares, su Familiariu prieky, saugojo 
židinį. Penates žiūrėjo, kad kamaroje nepristigtų maisto... Kiek- 
vienas reikalas, kiekvienas svarbesnis asmens ar valstybės žygis 
turėjo savo atskirą dievybę, kuri tik tuo ir tesirūpino. 

Tam nesuskaitomam dievų ir deivių pulkui vadovavo vy- 
resnieji dievai. Pastarųjų tarpe pirmoji vieta priklausė Janui 
(Janus). Jo vardas išvedamas iš tos pačios šaknies, kaip Deus, 
Dzeus, Tius ir kiti dievybės vardai, kilę iš indų kalbos. Janus — 
dangaus ir saulės valdovas, gyvybės viešpats, viso ko pradžia 
ir pabaiga. Šalia jo stovi Diana — mėnulio deivė, gimdymo ir 
vandenų globėja. Trečias — Marsas. Tai — vegetacijos ir fizi- 
nio tarpimo, vėliau -— karo dievas. Prie seniausių Romos die- 
vybių priklauso ir sabinų kilmės dievas Kvirinas, 

Tai šitaip atrodė, imant bendrais bruožais, senesniųjų 
laikų lotynų religija ir jų panteonas. Šitoji religija vadinasi dar 
Numos religija, nes, einant tradicija, ją sutvarkęs valdovas 
Numa Pompilius. 

ė. — Toji utilitarinė, bet kuriai mistikai ir idealizmui sve- 
lima, pasakytume — miesčioniškoji lotynų religija ilgainiui žy- 
miai pasikeitė, Tarkvinijų dinastija buvo etruskiškos kilmės. Šiai 
dinastijai valdant, etruskų įtaka skverbėsi į visas lotynų gyve: 
nimo sritis, neišskiriant nė religijos. Trys etruskiškos dievybės — 
Jovis, Junona ir Minerva — stovi vadovaujamoj vietoj 
lotynų panteone. Tarkvinijus pastatydina Kapitolio kalvoje pui- 
kią šventyklą, kurioje pastatydina didingą Jovio-Jupiterio sta- 
tulą. Nuo to laiko imta vartoti ir kitų dievų statulos. Juppiter 
Capitolinus tampa lyg ir aukščiausiu Romos valstybės šefu, 
jos tikruoju valdovu, Pati religija ima įgyti kas kartą daugiau ir 
daugiau kažkokio valstybinio oficialumo. Dėl buvimo buvo po n- 
tifeksai, augurai ir kitokių pavadinimų žyniai-dvasininkai, 
bet vyriausias balsas — ir religijos reikaluose — aiškiai priklausė 
suvereninės valdžios turėtojui — karaliui, senatui, imperatoriui. 

Kulto veiksmai sutapo su neišvengiamomis, privalomomis pilie- 
tinio gyvenimo funkcijomis. 

Nemažiau reikšmės lotynų religijos evoliucijai turėjo ir graikų 
įtaka, Išprusėjusiems romėnams pradėjo pabosti sausas, oficialus 
jų religijos ritualizmas. Jiems ėmė imponuoti toksai iantastiškas, 
bet kartu ir estetiškas vaizdavimasis pačių dievų ir santykių su 
jais, kokį jie matė pas graikus. Laikui bėgant, lotyniškieji dievai 
visiškai sutapo su graikiškaisiais tąja prasme, kad vardai pa- 
sitaiko lotyniški, o turinys, prasmė —virto grynai 
graikiškais. Taigi, Jovis ilgainiui ėmė reikšti tą patį, ką Dzeus; 
Junona įgavo Heros prasmę, Miaerva — Atenos, Marsas — Ares'o, 
Venus — Airoditos, Diana — Artemidos, Neptunas — Poseidono, 
Cerera — Demetros, Vesta — Hestijos ir t. tt Panašumas nuėjo 
taip toli, kad, sekant graikų olympiečiais, 12 didžiausių lotyniškų 
dievų sudarė lyg Kolegiją, vadinamą — divi consentes.. 

Tačiau, drauge su mitais atėjo į Romą ir graikų tiloso- 
fijos kriticizmas. Graikuose jam atstovavo Ksenofanis, 
sofistai. Jų santykis su religija, kaip žinoma, daugiausia bu- 
vo neigiamas. Tai nepaliko be reikšmės ir Romos elito galvoji- 
mui. Skeptiškos pažiūros į religiją pradeda sparčiai plisti pasau- 
lio sostinėje. Skepticizmo pėdomis sekė ateizmo dvasia. Apie 
dievus imta pasakoti įžeidžiančių anekdotų. Iš augurų ir jų at- 
liekamų praktikų atvirai juoktasi. Moralinis ištižimas užliejo kraš- 
tą. Epikurizmas ir hedonizmas buvo laikomi tikrąja gyvenimo 
išmintimi. Post mortem nullą voluptas! — tapo šūkiu. Vaizdas 
darėsi kas kartą liūdnesnis, niūresnis. 

Imperatorius Augustas, pamatęs tragiškus ateizmo vaisius, 
bando atgaivinti senobinį religinį uolumą. Tam tikslui jis su- 
mobilizųoja rašytojus, istorikus, poetus. Šie stengiasi romėnus 
pritraukti prie senovės, vaizduodami ją skaisčiomis, vyliojančiomis 
spalvomis. Augustas ieškojo taip pat ir dvasiškių pritarimo ir 
jį rado. Žodžiu — jis neaplenkė nė vienos priemonės, kuri ga- 
lėjo bent šiek tiek prisidėti prie religinio atgimimo. 

Rezultatas gauta visiškai netikėtas ir nelauktas. Rašytojų idea- 
lizuojamas, poetų dainuojamas, kunigų laiminamas ir visokeriopai 
padedamas Augustas vis dėlto negrąžino senovės dievų gar- 
bės, bet patsai patapo dievu! Nuo Augusto laikų įeina į paprotį 
dievinti imperatorius. Ciesorių kultas religiją dar labiau suoficia- 
lina, dar glaudžiau ją susieja su politinėmis valstybės funkcijo- 
mis, Nėra kalbos, kad šitoksai dalykas negalėjo pakelti religijos 
prestižo. Ir dar nelaimė, kad visa eilė Augusto papėdininkų bu- 

vo aiškiausi degeneratai. Pastarųjų kultas tapo tikriausia religi- 
jos karikatūra, Kilmingieji pradėjo ieškoti dvasios peno įvairiuo- 
se iš Rytų atkeliavusiuose kultuose, kaip antai, Serapio, Izidės, 
Mitros, Kybelės ir kt. Radosi apeigos, panašios į graikų miste- 
rijas. Mūsų eros pradžioje Roma skendėjo įvairių religinių ideo- 
logijų ir kultų chaose. Kai kas iš neoplatonikų ir neopitago- 
rikų tarpo bandė tą chaosą susintetinti. Taip radosi Romos re- 
liginis sinkretizmas. 

Apskritai imant, imperatorių Roma yra ypatingai ryškus pa- 
vyzdys, parodąs, kaip valstybė neturėtų globoti religijos. Jei 
normali religijos ir jos įstaigų globa yra viena garbingiausių ir 
svariausių valstybinės valdžios pareigų, tai religijos pavergimas 
ir jos įstaigų bei organų autonomijos nepaisymas yra viena sun- 
kiausių tos valdžios nusikaltimų ir klaidų, dėl kurių pati valsty- 
bė veikiai gauna skaudžiai nukentėti. Pavergtoji religija, religija 
tapusi valdiška, arba, mūsiškai — „kaziona“, veikiai atsidu- 
ria tokioje pažeminimo ir moralinio skurdo padėtyje, kad ji dau- 
giau jokiu būdu nebegali atlikti savo grynai socialinių, auklėja- 
mųjų funkcijų. Net ir nuoširdžiausios šitokios religijos atstovų 
pastangos, paprastai, būna sutinkamos su neslepiamu nepasiti- 
kėjimu. Šitokia padėtis yra perdėm žalinga tautai ir valstybei. 
Todėl tenka stebėtis ir apgailestauti, kad modernusis nacionaliz- 
mas šitokią nenormalią religijos padėtį valstybėje laiko savo idealu. 

d. — Kai kas ima ir pasako, kad krikščionybė, pagoniško- 
je Romoje įsikūrusi, pati ėmusi... ir supagonėjusi. Tam teigimui 
neva pagrįsti nurodoma, kad Vakarų Bažnyčia, esanti daug apeigų 
pasisavinusi iš pagoniškojo Romos kulto. Pavyzdžiui, kunigų 
lininės albos, barzdų skutimas, vyskupų mitros pavadinimas ir 
išvaizda; ritualizmo idėja, išreiškiama žodžiais — ex opere ope- 
rato, ir daug kitų. Be to, dauguma krikščioniškų švenčių sutam- 
pa, laiko atžvilgiu, su žymiausiomis pagonių šventėmis. Pavyz- 
džiui, Trys Karaliai beveik atitinką Janaus iškilmių laiką, Velykos 
sutampančios su Marso, Sekminės —su Jupiterio šventėmis ir t. t. 
Krikščionių globėjų ir, ypačiai angelų sargų kultas, esą kai kam 
labai primenąs romėnų larus ir penatus. Daroma ir daugiau pana- 
šių sugretinimų. Kai kas čia mato labai svarbų priekaištą krikščio- 
nybei. Bet tikrumoje taip nereikėtų galvoti, 

Pirmiausia įsidėmėtina, kad Bažnyčia laiko paties Kristaus 
įsteigtąja tik šv. Mišių auką ir Septynis Sakramentus. Tačiau Ji 
niekad neskelbė ir neskelbia, kad visos su Mišiomis ir su Sa- 
kramentais susijusios apeigos yra paties Kristaus nustatytos. 

Juo mažiau galima tai pasakyti apie kitokias, katalikų kulte var- 
tojamas apeigas bei ceremonijas. Apskritai imant, apeigos — 
tai simbolių kalba. Kiekviena kalba tik tada tėra prasmin- 
ga, kada ji suprantama. Todėl labai pagirtina ir išmintinga, jei 
krikščionybė, savo tiesoms reikšti, priėmė lotynų pasauliui su- 
prantamus, taip sakant, pas juos prigijusius simbolius bei em- 
blemas. Žinoma, krikščionybė tiems simboliams da- 
vė visiškai naują prasmę, ji į juos įdėjo visai ki- 
tokį turinį. Kad išvengtų idėjų supainiojimo, Bažnyčia |i- 
turginiame gyvenime nešykštauja visokeriopų paaiškinimų bei 
komentarų. Švenčių sutapimą būtų galima paaiškinti tuo, kad 
romėnų, jiems turint tokią daugybę dievų, švenčių skaičius bu- 
vo nepaprastai didelis. Nes be galo praturtėjusi Roma tiktai iš- 
kilmėmis ir tegyveno! Taigi, kad ir labai vengiant sutapimo, vi- 
siškai jo išvengti nebūtų buvę galima. Be to, krikščionybės švenčių 
institucijoje svarbiausias dalykas tai ne laikas, bet idėja arba 
minėtinas įvykis. Jei idėjai paskleisti arba įvykiui supopuliarinti 
galėjo padėti iš seniau įprastų švenčių nuotaika, tai tą progą 
išnaudoti yra tikrai protingas ir pagirtinas dalykas. Per šitokią 
gudrią Bažnyčios strategiją krikščioniškoji tiesa labai lengvai ga- 
lėjo stoti pirminių klaidų ir įsisenėjusių prietarų vieton. Tai bu- 
vo anksti pastebėta ir dėl tos priežasties krikščionių šventės 
galėjo būti tyčia gretinamos su pagonų iškilmėmis. 

Kai dėl angelų sargų, tai krikščionybei buvo visiškai ne- 
reikalingas pagoniškosios Romos pavyzdys. Apie angelus ir jų 
bendravimą su žmonėmis kalba bemaž kiekvienas šv. Rašto pusla- 
pis. Pagaliau, yra dar viena priežastis, gražiai paaiškinanti kai ku- 
riuos krikščioniškojo ir pagoniškojo kulto panašumus. Ta priežastis 
— tai bendra versmė, kuri šiuo atveju buvo Senasis Įstatymas. 

Romoje, kaip žinoma, buvo gerokai paplitę kai kurie rytų 
kultai. Pastariesiems, kai kuriais atvejais, neabejotinai turėjo įta- 
kos judaizmas, t. y. — žydų religija ir jų kultas. Pavyzdžiui, 
idėja apie nusivalymą aukojamojo gyvulio krauju, kaip tai buvo 
praktikuojama Mitros kulte, yra, be jokios abejonės, kilusi iš Mozės 
įstatymo. Tas pats Mozės įstatymas ir iš visa Senasis Testamen- 
tas teikė gausios medžiagos ir krikščionių religinei simbolikai. 

Išvadoje tenka pažymėti, kad tik diletantizmas ir ignorancija 
gali laikyti liturginius krikščionių papročius pagonybės plagijatu. 
Tariamąjį viršinių reiškinių panašumą be galo 
viršija vidinio turinio skirtingumas ir reiškiamų 
idėjų originalumas. 


VI. Europos „barbarų“ religijos 


1. Keltų religija 


a. — Keltų kilmė ir jų gyvenamosios vietos. 
b. — Versmės keltų religijai pažinti; 
c. — Dora ir dievai; d. — Druidizmas. 

a. — Senoji keltų kalba turėjo nemaža panašumo su lotynų. 


Yra ir daugiau žymių, kad keltai yra arijai, priklausą indoeuro- 
piečių grupei, kaip graikai, lotynai, germanai, slaviai, aisčiai. Kada 
keltai atėjo į Europą, tikrų žinių nėra. Iškasenos rodo, kad IX 
šimtm. prieš Kristų keltai gyveno jau pačiame Europos viduryje, 
Iš čia jų dalis nuėjo į pietryčius, įsikurdami Ilirijoje, Trakijoje, 
Makedonijoje. Tačiau didesnė keltų dalis pasuko į vakarus, ka- 
me užėmė Lombardiją, pietinę Prancūziją, Ispaniją. Kiek vėliau 
keltų dalis nusikėlė į Britaniją ir Airiją. 

b. — Keltų senovei ir jų tautinei religijai pažinti — rašto 
versmių kaip ir nėra. Svarbiausia versmė tenka laikyti Cezario 
raštai apie galus. Bet, čia pat reikia pridurti, kad tų raštų tie- 
kiamos žinios toli gražu nepakankamos. Pirmiausia, Cezaris ap- 
rašo savo laikų galus, žymiai pasidavusius graikų ir, ypač — lo- 
tynų įtakai. Antra, jis vertina jų dvasios gyvenimą gana sub- 
jektyviai. Jis net gi keltų-galų dievus vadina lotyniškais vardais, 
lyg jie būtų neturėję savųjų vardų! 

Be abejonės, daugiau reikšmės galėtų turėti gyvoji keltų tra- 
dicija. Bet ir čia pasireiškia daug trūkumų bei sunkumų. Kel- 
tams išsiskirsčius ir plačiai pasklidus po Europą, jiems negali- 
ma buvo išvengti susidūrimo ir didesnio ar mažesnio suartėjimo 
su įvairiomis tautomis. Tos nejučiomis įnešė savo motivų į re- 
ligines keltų pažiūras, praktikas, tradicijas. Dėl to vėlesniųjų lai- 
kų užrašai, legendos ir mitai — jau nebeturi savy grynosios kel- 
tų tautos religinės ideologijos, bet tik savotišką, sunkiai išnarplio- 
jamą ideologinį mišinį. 

Atrodo, kad mažiau nukentėjo tradicijos keltų, išsikrausčiu- 
sių į salas. Galima sakyti, kad kontinente pasilikusius keltus ro- 
mėnai beveik visiškai absorbavo. Mes šiandieną keltų palikuonis 
net ir vadiname daugumoje romaniškomis tautomis... Tokiai pa- 

dėčiai susidarius, bet ką labai griežtai teigti apie senąją keltų re- 
ligiją — yra visada gana pavojinga. 

c. — Kiek galima spręsti iš tų šykščių ir dažnai labai abe- 
jotinų versmių, senovės keltai pasižymėjo gryna gamtine morale, 
Žudyti, vogti, šmeižti buvo laikoma didžiausiomis nedorybėmis. 
Jei kuris keltas panašiu būdu nusižengdavo, tai jis ne tik turėda- 
vo nusivalyti atitinkamomis religinėmis apeigomis, bet dar buvo 
įpareigojamas padaryti nusikaltimui ir nuoskaudai proporcingąją 
viešą restituciją. 

Šalia to, buvo reikalaujamą ir pozitivios moralės veiksmų 
bei įpročių: drąsos, gailestingumo, teisingumo, mandagumo. 

Religijos srity keltų būta politeistų. Jų religija, imama ben- 
drais bruožais, berods, buvo panaši į kitų indo-europiečių religi- 
jas. Manoma, kad ypatingai daug panašumo būtų su pačių se- 
niausių laikų graikų religija. Panašiai, kaip graikuose, keltų reli- 
gijos pagrinde buvo gamtos jėgų garbinimas (naturalizmas), su 
tuo tik skirtumu, kad keltuose tos jėgos nebuvo suantropomor- 
fintos. 

Senosios airių legendos mini įvairių dievybių vardus. Daž- 
niausiai minimas Nuadu. Jis buvęs dievų tėvas ir keltų tautos 
vadas, jiems atsikraustant į Aziją. Šalia Nuadu, dar paminėtini: 
Lugh — šviesos, aušros, ugnies, meno ir mokslo dievas; Ma- 
nanan-mac-lir, laikomas upių ir jūros dievu; Tetate — ka- 
ro dievas, ir kai kurie kiti, mažiau reikšmingi. Bendrasai vardas 
vyriškosioms dievybėms žymėti buvo Sidhi, moteriškosioms — 
Tuatha De Danan. Be to, tikėta Žiemių vandenyse tariamai 
gyveną pikti tamsybių dievai, vadinami Fomori. Labai galima, 
kad tai nėra visų seniausios tautiškos keltų dievybės. 

Už tai nėra mažiausios abejonės, kad keltai visais žinomais 
laikais tikėjo pomirtinį gyvenimą ir sielos amžinumą. Mirusiųjų 
gyvenamoji šalis buvo vadinama labai gražiais vardais: Gyvųjų 
Žemė, Jaunatvės Kraštas, Žydinti Pakalnė ir pan. 

Pagaliau, pažymėtina, kad keltai, panašiai kaip seniausių lai- 
kų graikai bei lotynai, neturėjo nei stabų, nei šventyklų, nei ku- 
nigų kastos (luomo). 

d. — Žymiai vėliau randasi kai kuriose keltų šakose dr u- 
idizmas. Ne visi į druidizmo sąvoką deda vienokį turinį. 
„Nouveau petit Larousse“ (1931 metų Jeidimas) istorijos daly 
druidus stačiai vadina senovės galų arba keltų kunigais (minis- 
tres de la religion). Kai kurios kitos religijai nepalankios versmės 
linkusios matyti druiduose mistiškai nusiteikusius filosofus ir 

tautos mokytojus. Ar šiaip ar taip vaizduosimės druidų charak- 


„terį, visuomet pasiliks tikra, kad druidai atstovavo religijai. Yra 


visiškai tikra, kad, seniausių laikų pavyzdžiu, druidai kulto reika- 
lams nevartojo šventyklų. Religinėms praktikoms atlikti jie rink- 
davosi tamsiuose miškuose. 

Yra pagrindo spėti, kad druidų pirmiausia radosi pas Bri- 
tanijos keltus, vėliau — Airijoj ir Galijoje. Laikui bėgant, Gali- 
jos druidai puikiai susiorganizavo ir įsigijo daug įtakos. Jie re- 
guliariai kartą per metus rinkdavosi į visuotinąjį susirinkimą, 
kurs įvykdavo netoli Chartres'ų apylinkėje vadinamoje Carnu- 
tes. Ten jie svarstydavo savo luomo, tautos ir kulto reikalus. 
Manoma, kad per didžiąsias šventes ar ištikus didelei nelaimei, 
druidai aukodavę dievams net žmonių aukas. Galimas dalykas, 
kad kaip tik šiam reikalui ir buvo skiriami milžiniški akmeniniai 
stalai, dolmenais vadinami. Dar ir dabar jie gana dažnai už- 
einami keltų gyveniuose kraštuose. (Plg. Tiele-Soderblom. „Kom- 
pendium der Religionsgeschichte“. 5 Aflg. Berlin, 470 psl.). 

Kartu su druidizmo veikimu keltuose ypatingai paplinta 
karo dievybės, — Teatatė's — kultas. Šiai dievybei tenka vado. 
vaujamasai vaidmuo. Šiaip druidai nepakeitė keltų politeizmo 
Galima sakyti, kad druidizmo įtakoje politeizmas dar sustiprėjo — 
tąja prasme, kad imta garbinti tokie dalykai, kuriems senovėje 
religinis kultas nebuvo reiškiamas. Pavyzdžiui, šalia įdvasintų 
gamtos jėgų, druidai reiškė religinę pagarbą įvairiems augalams, 
Jų tarpe pirmoji vieta tenka parazitiniam augalui — amalui 
(franc. — le gui, Ict. — vis cum album). Per savo metinį su- 
sirinkimą druidai su ypatingomis apeigomis naktį, mėnuliui švie- 
čiant, aukso pjūklu nuskindavo tą šventąjį augalą nuo ąžuolo, 
Sito vieno pavyzdžio užtenka sugriauti iliuzijoms kai kurių en- 
tuziastiškų tyrinėtojų, linkusių druidizmą laikyti kažkuo aukštes- 
niu, kaip krikščioniškoji mistika, net kaip pati Evangelija. 

Druidai, kaip visi kiti keltai, tvirtai tikėjo pomirtinį gyveni- 
mą. Dėlto jie ruošdavo savo mirusiems labai iškilmingas laido- 
tuves, Vėliau dažnai lankydavo mirusiųjų kapus ir nuolat ragin- 
davo tikinčiuosius tą patį daryti. Iš visa, mirusiųjų kultas — tai 
vienas svarbiausių druidiškos moralės nuostatų. Rugpjūčio mė- 
nesį jie darydavo net bendrą mirusiųjų paminėjimo dieną. Kai 
kas, kam rūpi paneigti krikščioniškojo kulto originalumas, sku- 
binasi padaryti išvadą, kad, girdi, mūsų vėlinės (uždušinė) te- 
sančios tik sekimas keltais. 

Nieko bloga netenka matyti tame, kad Krikščionybė kai 
kurias kilnias pagonių apeigas ir papročius pasisavino ir, pakei- 
tus jų vidujinę prasmę, pritaikė prie savo liturgijos. Juk tuos 
pačius garsus vartoja kompozitorius, ir krikščionis ir pagonis 
kurdamas religinius himnus. Panašiai yra tapyboje ir kitose me- 
no šakose. Kodėl gi būtinai kitaip turėtų būti vienoje tik litur- 
giškoje simbolikoje?! Bet, kai dėl vėlinių, tai nėra pagrindo jas 
kildint iš keltų papročių sekimo. Pirmiausia, visuotinas mirusiųjų 
paminėjimas buvo praktikuojamas ir romėnų. Tai — viena. O 
antra — kad ir keltų, ir krikščionių paprotys randa savo patei- 
sinimą tame pačiame, bendrame pagrinde. Šiuo atveju tasai pa- 
grindas yra visuotinas tikėjimas pomirtiniu gyvenimu. Be to, 
krikščionys, remdamiesi Apreiškimu, tiki, kad savo maldomis ir 
kitais gerais darbais gyvieji gali padėti mirusiems. Tat nereika- 
lingas joks keltų ar: romėnų pavyzdys iš to pasidarymui ati- 
tinkamų praktiškų išvadų. 

Pagaliau, druidai mokė, kad mirusiojo vėlė galinti persikelti 
į kitą žmogų arba net į gyvulį. Čia mes matome jau kitur užei- 
tąjį tikėjimą metempsychoze. 

Klaidinga būtų manyti druidus turėjus įtakos tiktai religi- 
niam kelių gyvenimui. Jų įtakos sfera buvo daug platesnė. Jie 
buvo tradicijų saugotojai, teisių aiškintojai, jaunimo auklėtojai, 
poetai ir net mokslininkai. Druidai turėjo gana daug žinių iš 
gamtos mokslų. Jie ypatingai mėgo ir kultivavo medicinos moks- 
lą, kuris, žinoma, daug kuo skyrėsi nuo šių dienų medicinos. 
Tokio išmokslinto druido pavyzdys yra Cezario draugas Divitia- 
cus. Cicerono liudijimu, Divitiacus buvęs labai didelių gabumų 
ir tikrai plataus išsilavinimo vyras. 

Romos įtakai einant stipryn, galuose druidų reikšmė darosi 
menkesnė. Žymiai ilgiau jie išlaikė savo įtakoje salose įsigyvenu- 
sius keltus. Čia jie gana stipriai reagavo ir prieš pirmuosius 
krikščionybės skelbėjus. Pastarieji, tačiau, išėjo iš tos kovos 
nugalėtojais. 

2. Germanų religija 


a. — Germanų kilmė; b. — Jų būdas; c. — vers- 
mės praeičiai pažinti; d. — Dievai; e. — Bendra 
germanų religijos charakteristika. 


a. — Germanai yra arijai. Jie net reiškia pretensijų būti pir- 
maisiais, tarsi — pirmagimiais ar vyresniaisiais sūnumis visoje 
ariškų tautų šeimoje. Todėl jų mokslininkai, užuot vartoję ben- 
drai priimtąjį etnografiškąjį terminą „indoeuropiečiai“ — 
vartoja ir kitiems perša terminą“ indogermanai“. 

Iš kai kurių filologinių davinių, kurie, berods, yra vet- 
tinami pakankamai kritiškai, mokslininkai spėja germanus ki- 
tados gyvenus Vidurinės Azijos plokštakalnyje. Palikę senąsias 
sodybas, germanai. atsikraustė į Europą kiek vėliau, kaip keltai 
ir slaviai. Bet, vis dėlto, tai įvyko labai seniai. Archeologinės iš- 
kasenos liudija, kad tekinto akmens amžiuje germanai jau gyvė- 
no dabartinėse savo sodybose. Ne be pagrindo manoma, kad 
jų kelias į vidurinę Europą ėjęs per Skandinaviją. Slinkdami pie- 
tų link, germanai atskyrė keltus nuo slavų, įsibrukdami į jų tar- 
pą. Plėsdamiesi į pietus, germanai tačiau niekam neužleido nė 
Europos žiemių. Kai kas net teigia žiemiuose pasilikusius ger- 
manus geriau išlaikius ir pirminį savo charakterį ir kraujo gry- 
numą, kad ir tuo labiausiai didžiuojasi vidurinės Europos ger- 
manai... 

Negalima ginčyti regimų tos ariškos tautos gabumų. Jau 
gilioje senovėje germanai buvo sukūrę savitą civilizaciją. Ji, ta- 
čiau ir laipsniu ir lytimis — toli gražu negali būti lyginama su 
romėnų ir, ypačiai su graikų civilizacija. Klasikinės civilizacijos 
kūrėjams germanai visada atrodė esą barbarai ir tokiais buvo 
laikomi net ligi renešanso laikų. Pasak Gobineau, Romos viršū- 
nės, skaitydamos M. Liuterio raštus, reiškusios nusistebėjimo, 
kad „tasai barbaras“ mokąs šitaip įmanomai rašyti... O, juk, tai 
buvo XVI šimtm! 

b. — Germanų rasė — labai atspari, Apskritai imant, jos 
būdas mažai tepasikeitė — net ir priėmus krikščionybę bei pa- 
sidavus Romos civilizacijos įtakai. Galima sakyti, kad krikščiony- 
bė šiuo atveju tik tiek tepadarė, kiek ji paprastai nori ir siekia 
padaryti. Būtent, ji tik labiau iškėlė teigiamąsias germanų būdo 
savybes ir žymiai sušvelnino neigiamąsias. Krikščionybė, apskri- 
tai, niekad nesistengia niveliuoti tautos etnografiškąjį charakterį. 
Ji tik rūpinasi tą charakterį patobulinti. Šia prasme iš naciona- 

listų stovyklos daromieji Bažnyčiai priekaištai neturi pagrindo. 
Pavyzdys — germanai. Jų dvasios struktūra palieka maždaug ta 
pati, kaip buvusi. 


ž Germanai visada pasižymėdavo karingumu, jėgos garbinimu, 
Ė noru išsiskirti iš kitų tarpo, pasižymėti. Jie labiau, kaip kitos 
i tautos, yra linkę prie individualizmo. Už tai prie aiškiai teigiamų 

k. germanų charakterio bruožų tenka priskirti papročių skaistumą, 


ištikimybę ir šeimos gerbimą. Filologiški ir psichologiški tyrinė. 
jimai parodė, kad šitokiam germanų charakteriui susiformuoti 
turėjo daug reikšmės jų religija. 

c. — Tenka apgailestauti, kad tos žymios tautos praeities 
religija, palyginti tėra labai mažai ištirta. Priežastis — tinkamų 
versmių stoka. Apie senovės germanus šiek tiek žinių teikia grai- 
kų rašytojai: Strabonas (68—20 m. pr. Kr), Plutarchas 
(40—120 po Kr.) ir—lotynų rašytojai: Cezaris (100—44 pr. Kr.), 
Plinius Vyr. (23—79 po Kr.), Svetonius (69—141 po Kr.). 
Bet tos žinios toli gražu nėra pakankamos. Bent kiek daugiau 
kaip sakytieji rašytojai turi svarbos Tacito (45—120 po Kr.), 
veikalas „Germania“. Be to, tenka naudotis archeologiniais da- 
viniais iškasenomis. 

Praeito šimtmečio tyrinėtojai, jų tarpe ir pagarsėjęs germa- 
nologas Grimm'as, patiekė daug abejotinų arba net visiškai 
klaidingų žinių apie senovės germanų religiją. Tų klaidų priežas- 
tis ta, kad šie mokslininkai neskyrė skandinaviškų versmių nuo 
bendrai germaniškų. Savo išvedžiojimams apie germanų religiją 
jie ėmė medžiagos iš skaldų zagų bei giesmių ir iš Eddos. Čia 
reikėjo pritaikyti maximum atsargumo. 

Edda — islandiškas žodis. Reikšmė — prasenuolė, vadina- 
si — tėvo arba motinos močiutė. Tuo vardu buvo pavadintos 
dvi knygos. |-ji Edda, rašytoji eilėmis, radosi apie XI šimtm. 
po Kristaus. II-jį Edda, parašyta proza, kilo, veikiausia — tik 
XIII šimtm. pradžioje. Jose pasakojama apie dievų ir didvyrių 
žygius. Ten užeinama daug gražių minčių, taurių charakterių, he- 
rojiškų žygių. Jie, tikrai, gali sužavėti ne tik šių dienų vokiško- 
jo rasizmo šalininkus, bet ir bet kokį kitą skaitytoją. Tačiau ra: 
sizmo šalininkai labai klysta, statydami Eddas aukščiau kaip 
Evangelijas. Nėra mažiausios abejonės, kad Eddose yra labai stip- 
ri krikščionybės, taigi — ir Evangelijų įtaka (Plg. Tiele-Sėder- 
blom. Op. cit. 490 psl. et sąu.). 

d. — Bemaž visi tyrinėtojai sutaria, kad germanai senovėje 
garbino dievą Tsiū. Jo vardas ir idėja labai artima graikų Dzeu- 


sui ir lotynų Jupiteriui (Ziu=—Zeu=Zeu--$=—]u-|-piter). To dievo 
kulie mes ir užeiname senojo arijų monoteizmo žymių. Germa- 
nai dėjosi esą dievo Tsiū palikuonys per jo sūnų Tuisco, ki- 
laip vadinamą— Tiusko. Bet ir kitų dievų kultai iškyla gana anksti. 

Palinkimas į individualizmą ir politiškų gabumų stoka iš- 
aiškina didelį germanų susiskaldymą. Tasai susiskaldymas turėjo 
rimtų pasekmių jų religijos raidai. Kiekviena germanų giminė, 
juo labiau kiekviena jų valstybėlė, ėmė savaip vadinti, vaizduotis 
ir garbinti tuos pačius dievus. Tai buvo dievų gausėjimo priežastis. 

Suprantama, kad pati idėja, bent — pradžioje, turėjo būti 
labai artima, jei nevisiškai identiška. Vėliau padėtis pasikeitė, 
Vykstant įvairiems politiškiems persigrupavimams ir kilčių san- 
tykiams visaip kintant, dievų įvaizdžiai taip susipynė, kad jų kil- 
mė ir charakteris paliko labai nebeaiškūs. (Germanai niekad ne- 
turėjo darnios, aiškios, visoms giminėms bendros dievų siste- 
mos. Vienos dievybės buvo labiau garbinamos žiemiuose, kitos 
— Pietuose, Buvo ir tokių, kurios tebuvo žinomos tik bet ku- 
rioje vienoje apylinkėje, 

Fr. Hettinger duoda šitokį sąrašą dievų, kurių kultas buvęs 
labiausiai paplitęs. Pirmuoju eina Vodan, arba Odin. Tai dan- 
gaus dievas ir visokeriopos palaimos teikėjas. Jis — geras. Todėl 
rūpinasi padėti žmonėms įvairiuose jų reikaluose, Bet karinga- 
jam germanui svarbiausias reikalas — karas. Taigi, ilgainiui Vo- 
danas, globodamas germanus kare, patapo karo laimėjimų dievu. 
Germanai ėmė jį vaizduotis kilniu karžygiu, kurs, raitas ant balto 
žirgo skrieja ore viršum besikaujančių pulkų. Jo palydovai — 
tai garbingai kovoje nukauti kariai, Taikos metu jie drauge su 
Vodanu gyvena, visokių gerybių ir smagumų pertekę, stebuklin- 
goje Valhalės (Walhoell) pilyje. Šitokiame vyriausios dievybės 
ir jos satelitų atvaizdavime netenka matyti ypatingo kilnumo ar 
mistiškojo gilumo, kad ir to labai norėtų A. Rosenberg'as 
ir kiti moderniškojo vokiško pagonizmo rėksniai! Valhalė, kaip 
matome, labai primena Mahometo rojų. 

Po Vodano eina jo sūnus Tor, arba Donar, perkūnijos 
dievas. Jis turi rudą barzdą ir kai pučia į ją — darosi žaibas... 
Jis mėgsta važinėtis, įsisėdęs į vežimą, kurį traukia ožiai.. Tada 
ima griauti. Tor — taip pat kariautojas. Jis kaujasi su piktais 
milžinais, kurie amžinai tykoja, kad kaip nors pakenktų dievams 
ir žmonėms. 

Toje kovoje Torui padeda gerieji nykštukai ir viena dievų 
pora, Tai — Freyr, gaivinanti ir apvaisinanti saulės šviesa, ir — 


= 85 — 


Freya, vaisių duodanti žemė, Toji simpatingoji dievų pora glo- 
boja moterystę, šeimos židinį ir gimdymą, ir, iš visa, labai pri- 
mena egiptėnų dievybes — Ozirį ir Izidę. Freyai būdinga dar 
yra tai, kad ją visuomet lydi valkirijos, Tai skaisčios merge- 
lės, kurios gražiai palydi į Valhalę nukautų karžygių sielas. 

Daug simpatijos reiškė germanai ir Baldurui. Tai buvo 
išminties, teisingumo ir iškalbos dievas. Su savo žmona Nanna 
jis gyveno puikiuose aukso rūmuose. Dažnai jis buvo vadina- 
mas šviesiuoju dievu — „der lichte Gott“, 

Laimė yra trapi. Malonusis Balduras patapo piktojo Loki 
auka. Pastarasis buvo Vodano brolis, bet jo santykis su dievais 
ir žmonėmis buvo visiškai kitoks, kaip kilnaus Vodano. Baus- 
dami už Balduro nužudymą, dievai pririšo piktąjį Loki jo sūnaus 
žarnomis prie trijų aštrių uolų, pakabindami viršum jo nuodin- 
gąjį žaltį. Žalčio nuodai laša ant Loki veido. Ištikimoji Loki 
žmona Sigina rūpinasi kiekvieną kartą pakišti lėkštę, kad su- 
gautų krintančius nuodų lašus. Dažniausiai jai tai pavyksta. Bet, 
jei kuris lašas, vis dėlto, nukrenta ant Loki veido, pastarasis ima 
nuo skausmo raitytis ir drebėti. Tada pasidaro ir žemės drebėjimas... 

Greta čią paminėtų ir daugybės kitų vyriškųjų dievybių, yra 
tiek pat moteriškų. Jos bemaž visos yra geros ir reprezentuoja 
vokiškąjį darbštumą, tvarkingumą, šeimyniškumą. Jokio drąsesnio 
mojo, jokio moralinio ar intelektualinio gilumo vokiškų deivių 
charakteristika mums nepatiekia. Išimtį gal tik sudaro Hellija— 
vienintėlė piktoji germanų deivė. Visos kitos — tai tik biurge- 
tiškų dorybių pavyzdžiai. Germanų deivės motiniškai rūpinasi 
žmonėmis ir moko juos duoną kepti, linus verpti, kojines adyti. 
daržoves auginti ir kita, kiekviena — pagal savo specialybę. (Plg, 
Tiele —Sėderblom. Op. cit. 480 —492 psl). 

e. — Įsigilinus į svarbiausių germaniškų dievybių charak- 
teristiką, aiškiai pasirodo, kad jos yra gamtos jėgų personilika- 
cija. Germanų dievai nėra amžini. Vieni jų — gimė, kiti buvo 
sukurti. Nėra jie nė visagaliai, Labai populiari germanų zaga apie 
dievų žlugimą (Goetterdaemmerung, Ragnarėk) vaizduoja net 
dievų pražūtį. Jie žus ugnyje kartu su žmonėmis ir visu pasau- 
liu. Tada rasis kitas, geresnis pasaulis. O tai gražiai parodo, kad 
germanuose visada būta nujautimo, jog pasau- 
lyje esama galybės, aukštesnės ir galingesnės už 
jų dievus. Čia ir yra toji pašvaistė pirminės, grynosios religi- 
jos, kurią vėliau suteršė naturalistiškasai politeizmas. 

Senovėje germanai neturėjo šventyklų ir nevartojo stabų. 
Nebūta nė atskiro kunigų luomo. Šeimos ar giminės vyresniej 
atnašaudavo dievams aukas — miškų gilumoje, kalnų viršūnėse 
arba šiaip lauke — po šventuoju medžiu. Tarp kitokių aukų 
pasitaikydavo ir kruvinųjų — žmonių aukų. Procesijose ir kito- 
kiose apeigose stabų vietoje buvo vartojami įvairūs simboliai, 
vaizduojantieji arba tik primianantieji dievus. 

Tik gerokai vėliau germanuose atsiranda šventyklų. Bet 
jų skaičius niekad nebuvo didelis. Panašiai ir kunigai, vadinami 
ewaske, ima pasireikšti germanų istorijoje žymiai vėliau. Jų už- 
davinys buvo saugoti šventyklas, dievų simbolius ir šventas gi- 
raites. Be to, ewaske turėdavo vadovauti pamaldžiosioms eise- 
noms, atlikti viešąsias aukas ir kitokias iškilmingesnes religines 
ceremonijas, laiminti valdovus ir moterystės ryšius, laidoti nu- 
mirėlius, spėti ateitį, eiti teisėjų pareigas. 

Tačiau kunigai germanams niekad neturėjo tokios didelės 
reikšmės nei tokios politiškos įtakos, kaip, pav. babiloniečiams 
ar egiptėnams. Jų įtaka, berods, neprilygdavo nė druidų įtakai 
keliuose. 

3. Slavių religija 


a. — Kas jie ir kame gyvena; b. — Versmės; 
c. — Dievai, dvasios, raganiai; d. — Kultas ir 
moralė. 

a. — Slaviai — tai labai didelė arijų šaka. Jų skaičius sie- 


kia 160 milijonų. Slaviai gyvena Europos rytuose ir priešpiečiuose 
Jų sodybos eina nuo Volgos beveik ligi Elbės ir nuo Baltijos 
jūrų ligi Adriatikos ir Archipelago. Tuose milžiniškuose plotuo- 
se jie gyvena jau labai seniai. Yra pagrindo manyti, kad slaviai 
su keltais įsikūrė Europoje anksčiau kaip germanai. Tačiau ši 
gigantiška tautų šeima palyginti labai vėlai tepasireiškė istorijoje. 
To reiškinio priežasčių tenka pirmiausia ieškoti pačių slavių charak- 
teryje, o juos kaip tik charakterizuoja: stoka gabumų, ypačiai — 
politinių, būdo pasingumas, nekūrybiškasai svajingumas ir pa- 
linkimas į mistiką. Šitokie dvasiniai resursai nėra trumpiausias 
kelias į civilizaciją. 

Tikroji slavių istorija teprasideda tik nuo krikščionybės pri- 
ėmimo. O ir Evangelijos šviesa, jei nekalbėti apie mažiau reikš- 
mingus — chorvatus, slovėnus ir kroatus, vėliau jiems tepatekėjo. 
Čekai ir moravai, vadinasi — kultūringiausia slavių šaka, tepasi- 
krikštijo tiktai antroje IX šimtm. pusėje. Lenkai ir rusai tą patį 
padarė visu šimtmečiu vėliau. 

b. — Būdami mažai kultūringi, senovės slaviai nepaliko 
bemaž jokių reikšmingesnių savo praeities paminklų, kurie būtų 
siekę pagoniškus laikus. Nerandame taip pat nė raštų. Patys 
slaviai dar nemokėjo rašyti. Jų raidyną (kirilicą) sudarė šv. Ki- 
rilas tik apie 865 m. po Kr. Nerašė apie slavius nė kiti. Ramūs 
žemdirbiai, svajotojai, jie neįstengė net kiek labiau sudominti 
savimi tų kaimynų, kurie juos žymiai buvo pralenkę ir turėjo raštą. 

Tai paaiškina mums priežastį, dėl kurios apie slavių senovę 
turima tikrai maža autentiškų žinių. Šį - tą šiuo reikalu sužinome 
iš veikalo „De bello Gothorum“. Jo autorius — graikų istorinin- 
kas Prakapas, gimęs Palestinos Cezarejoje (data nežinoma) ir 
miręs Konstantinopolyje apie 562 m. po Kr. Antroji versmė — 
tai Nestoro Metraštis Letopis', parašytas apie 1113 m. po Kr. 
Jo autorius — Kijevo vienuolis, gimęs 1056 m., miręs apie 1136 m. 
Aišku, kad versmė yra stipriai paveikta krikščioniškos įtakos. 
Nestoras, be gyvų žmonių pasakojimų ir naujausių rašto paminklų, 
sakosi naudojęsis labai senomis versmėmis, kaip, antai, graiko 
Jono Malalas apie 570 m. po Kr. parašytąja „Chronogra- 
phia“, IX šimtm. gyvenusio Jurgio Hamartolo veikalu „Chro- 
nikon“ ir kitas. Atrodo, kad Nestoro veikalas turėtų būti labai 
reikšmingas. Deja, mes neturime autentiškojo Nestoro teksto. 
Visi tyrinėtojai sutinka, kad tai, ką mes šiandieną vadiname „Ne- 
storo Chronika“, tėra tik vėlesnių laikų kompiliacija, į kurios 
sąstatą, be Nestoro, įėjo dar ir kiti — daugiau ar mažiau pati- 
kimų autorių — raštai. Tačiau, ir tos kompiliacijos mes teturime 
tik, palyginti, labai vėlyvų nuorašų. Jų seniausias, vadinamasai 
Monacho Laurentijo manuskriptas, yra kilęs iš 1377 metų, (Plg. 
— „Latopis Nestora, stary tekst mnicha Lawrentiego z XIV w.“ 
Spolszczyt Juljan Kotkowski. Kijėw, 1860 r. in 80), 

Nedaugiau naudos duoda mūsų reikalui ir garsaus lenkų 
istorininko Jono Dlugošo (1414 - 1480) veikalai. Dlugošas 
buvo Krokuvos Kanauninkas, artimas žmogus garsaus kardinolo 
Zbignievo Olesniskio, karaliaus Kazimiero namiškis, šv. Kazimie- 
ro ir jo brolių auklėtojas, žymus tų laikų lenkų diplomatas, ke- 
liautojas, mokslininkas, devynių istorinio turinio veikalų autorius. 
Iš visų jo veikalų slavių senovei pažinti daugiausia reikšmės turi 
jo „Historia Polonica“, kuriai medžiaga, paties autoriaus pasisa- 
kymu, buvusi renkama net per 25 metus. Nežiūrint tokių aukštų 
autoriaus kvalifikacijų, tenka pasakyti, kad Dlugošo žinios, ypa- 
čiai — apie senesniuosius laikus, yra abejotinos vertės. Perdaug 
idealizuodamas savo tautos ir nacijos senovę, jis dažnai tampa 

fantazijos žaislu. Pasak vieno kritiko, Dlugošas „aprašo ne tik 
tai, kas tikrai buvo atsitikę, bet — ir tai, kas galėjo arba, jo ma- 
nymu, turėjo atsitikti“... (plg. X. M. Nowodworski, Encyklopedja 
Košcielna. T. IV, 236 p.). Konkrečiai imant, Dlugošas slavių die- 
vus, (turbūt, kad būtų garbingiau), visiškai suromanina, t. y. su- 
teikia jiems Romos dievų charakterį. O tai labai kliudo susidaryti 
tikrąjį tų dievų ir visos slavių religijos vaizdą. ' 

Be šių slaviškų versmių, reikalinga dar paminėti kai kurie 
vokiški autoriai, kaip antai, Thietmar von Merseburg, 
Adam von Bremen, Saxo Grammaticus ir, ypačiai — 
Helmold, veikalo „Chronica Slavorum“ autorius, 

Pastaraisiais laikais ypatingai daug dėmesio imta kreipt į 
folkliorą, t. y. į pasakas, patarles, liaudies dainas, papročius ir 
visa kita, kas gali daugiau ar mažiau atvaizduoti atatinkamos tau- 
tos dvasią, jos jausmus ir įsitikinimus. Nuo XIX šimtm. pra- 
džios, vadinasi, nuo to laiko, kada imta tais dalykais domėtis 
ligi šiolei šitokios folklorinės slavių medžiagos surinkta labai 
gausiai. Ji padeda specialistams orientuotis ir senosios slavių 
religijos reikaluose, Plg. Der Grosze Brockhaus. Leipzig, 1934 m. 
T. XVII. Straipsnis „Slawische Mythologie“, 477 p.). 

c. — Kai kurie filologijos daviniai aiškiai pasako, kad se- 
novės slaviai, lygiai kaip ir kitos indoeuropiečių tautos, kitados 
yra turėję vienos aukščiausios Būtybės, vieno Dievo nuvokimą. 
Reikšminga yra tai, kad visiems slaviams yra vienas bendras 
Dievybei pavadinti vardas — „boh“, „bog“, „bėg“ ir pan. Jei 
slavių tautos nebūtų turėjusios vienos, visiems bendros dievy- 
bės sąvokos, tai būtų nesuprantamas, neišaiškinamas visiems ži- 
nomo ir visuotinai vartojamo vieno vardo atsiradimas. Etimolo- 
giškai tasai vardas išvedamas iš sanskrito žodžio „b(h)jagha“, 
sinonimo kito, mums jau žinomo sanskrito žodžio „dyaus“, 

Tačiau, visais laikais, kurių siekia rašytos versmės, pas sla- 
vius užeiname tik politeizmą. Tiesa, jie neturėjo tiek daug dievų, 
kaip graikai, romėnai ar semitų tautos. Bet ir slavių jų būta aps- 
čiai. Slavių dievai yra aiškiai susiję su gamtos jėgomis. Paminė- 
tini — šie: dangaus dievas Svarog; saulės ir dienos dievas, 
rusų vadinamas Dažbog, lenkų — Jessa (plg. L. Siemieūski, 
Wieczory w Ojcowie. Warszawa, 1858 r. 22 pusl.); toliau — vėjo 
dievas, kurį rusai vadino Stribog, lenkai - Pochwist. Greta 
šių dievybių, reiškiančių gamtos jėgas, užeinama dar kitų, ku- 
riuose aiškiai atsispindi senuolių garbinimas. Tokie buvo ypa- 
tingai rytų slavių garbinami — dievas „Rod ir deivė Rožanica 

Jų charakterį aiškiai būdina aplinkybė, kad jų garbei skirtoji „r a- 
donicos“ šventė buvo drauge ir mirusiųjų paminėjimo diena. 
(Plg. Der Grosze Brockhaus—cituotasai straipsnis). 

Negalima nepaminėti ir trečios dievų grupės. Tai — mora- 
linių vertybių reiškėjai ir saugotojai. Tokie buvo, daugiausia, len- 
kuose garbinamieji: Lel, meilės dievas, Lada, tvarkos ir taikos 
dievybė, ir dar kai kurie kiti, 

Tačiau šiuos slaviškos kilmės dievus veikiai ima nustelbti 
iš kitur atneštiniai, Tokie buvo: a) Perun, žaibo ir griaustinio 
dievas, daugiausia rusų ir lenkų garbinamas, bet, matyt, iš lie- 
tuvių pasiskolintas; b) Sreka, laimės deivė, labai populiari pie- 
tinių slavių kraštuose, bet, veikiausiai, kilusi iš lotynų Fortunos 
ir graikų Tychės; c) Sviatovit, arba Svientovit, — der- 
liaus, medžioklės ir karo laimėjimų dievas. Jis labai primena ger- 
manų Vodaną, arba Odiną. Svarbiausioji Sviatovito šventovė yra 
buvusi Rūgeno, (Rugijos) saloje, Arkonos miestelyje, ties Elbos 
žiotimis. Prie tos šventovės buvo net nuolatos laikomas puikus 
baltas žirgas, kardas ir skydas, skiriami Sviatovitui, jei jis kar- 
tais, Vodano pavyzdžiu, sumanytų pajodinėti arba dalyvauti kau- 
tynėse. Be to, Sviatovito kultas buvo labiausiai paplitęs tarp Bal- 
tijos slavių, kurie labiausiai buvo spaudžiami germanų įtakos. 
(Plg. Tiele — Sėderblom Kompendium der Religionsgeschichte, 
5 Aflg. Berlin, bei Th. Biller, 1920. Stt. 500—503). 

Šalia dievų, slaviai tikėjo dar daugybę velnių ir kitokių dva- 
sių. Tas paslaptingas būtybes jie vadindavo „naminiais“, „vande- 
niniais“, „miškiniais“ ir kitokiais vardais. Vardas dažniausia pa- 
sako, kur atatinkama dvasia gyvena arba ką ji veikia. Pavyzdžiui, 
naminių gyvulių globėjas vadinosi „chlevnik“, pirties dvasia — 
„bannik“ ir pan. (Plg. Der Grosze Brokhaus. Loc, cit.). Čia tenka 
pastebėti panašumas su lietuvių religija, apie kurią teks tuojau 
kalbėti, Tik slaviškųjų dvasių elgesys buvo bent kiek kitoks, kaip 
lietuviškųjų. Tos dvasios kartais mėgdavo iškrėsti kvailų ir žmo- 
nėms žalingų šposų. Iš visa, jų santykis su žmonėmis labai nepa. 
stovus: kartais — palankus, kartais, vėl — priešingas. 

Po dievų ir dvasių, trečioje vietoje eina visokios fantastiš- 
kos būtybės — pusiau žmonės, pusiau velniai, Charakteringa 
piktoji ragana Baba— Jaga, gyvenanti bakužėje, kur nėra nei 
durų nei langų, o pamato vietoje — vištos kojos. Daug baimės 
įvarydavo slaviams siaubingieji „vampyrai, mintą gyvų žmo- 
nių krauju. Jie čiulpia tą kraują žmonėms miegant, tuo būdu 
paversdami savo aukas tokiais pat vampyrais. Mat, vampyrizmas 

užkrečia. Baisiausia yra tai, kad tos siaubingos būtybės, slavių 
įsitikinimu, pasirinkdavo savo aukas iš tarpo artimųjų. Tik vi- 
siems artimiesiems patapus vampyrais, ta visa gauja užpuldavo 
kitus. Kitose apylinkėse vampyrai buvo vadinami dar „upyr'iais“ 
arba „vurdalak'ais“. Pagaliau, Balkanuose buvo žinomos keistos 
paslaptingosios mergaitės vylos. Jos šiek-tiek primena graikų 
najadas ir driadas. Tačiau, skiriasi nuo pastarųjų tuo, kad mėg- 
sta kištis į žmonių gyvenimą, ir tasai kišimasis, dažniausiai, būna 
žmonėms žalingas. Vylos kartais ieško žemės vyrų meilės ir juos 
visaip vilioja. Vargas tai žemės dukrai, kuri turėjo nelaimės pa- 
tikti vylos išrinktajam, Paslaptingoji konkurentė rengia jai baisias 
kančias, pavogdama vaiką, subiaurodama veidą ir pan. Bet, ir vylų 
elgesys nevienodas. Jos kartkartėmis prisistato geroje šviesoje, 
kaipo rūpestingos ir labdaringos keleivių, paklydusių ir ligonių 
globėjos bei vadovės. 

Rytų slaviams taip pat buvo žinomos panašios būtybės. 
Jos vadinosi rusalkomis. Rusalkomis dažnai pavirsdavusios 
apviltųjų ir tyčia nusiskandinusių mergelių vėlės. Jos taip pat 
keršindavo kaltininkams, ir šiaip dažnai klastingai pasielgdavusios. 

d. — Slavių moralės dėsniai aiškiai, įsakmiai nebuvo su- 
formuluoti. Atrodo, kad nuo gimtinės dorovės dėsnių vykdymo 
juos dažnai atitraukdavo jų jautrumas, valios silpnumas, mo- 
mento įspūdžiu vadovavimasis. Tiesą pasakius, tą patį galima 
pasakyti apie šių dienų slavių moralę. Jie nėra tvirtų principų 
žmonės, 

Kultas pas slavius menkai tebuvo išaugęs. Čia nebuvo 
nieko panašaus į graikų, romėnų ar kai kurių semitų didingas 
religiškas iškilmes. Slaviai šiuo atžvilgiu stovėjo žemiau net ir 
už artimesniuosius savo kaimynus — keltus. Stabai pas juos 
užeinami. Garsūs buvo Kijeve Peruno stabas ir Arkonoje — 
Sviatovito. Pastarasis pasižymėjo net tam tikru didingumu. Jis 
laikė rankoje aukso ragą, kuris sykį per metus buvo iškilmingai 
pripildomas naujuoju vynu. Garsios taip pat buvo Rugijos šven- 
tovės iškilmės, pjūties užbaigimo proga atliekamos. Tų iškilmių 
centras yra buvęs tas pats Sviatovitas. 'Bet visas Arkonos kulto 
iškilmingumas yra savotiška išimtis Kai kas nori matyti čia 
įrodymą, kad Sviatovitas yra buvęs vyriausias slavių dievas. Bet, 
šitoji hipotezė yra persilpnai pagrįsta, ir dėl pačios Sviatovito 
kilmės, kaip minėta, visada pasilieka rimtų abejojimų. 

Slavių kulto menkumas gali būti aiškinamas tuo, kad ne- 
buvo kas juo rūpinasi. Atrodo, kad pas slavius, iš visa, nėra 

buvę kunigų, kaipo pastovaus luomo. Baltijos slaviai, kame ku- 
nigai buvo labai įtakingi, sudaro išimtį slavių tautų šeimoje, Ne- 
tikslu būtų laikyti ir vadinti kunigais rusų kudesnikus, ku- 
rie buvo pusiau išminčiai, pusiau burtininkai, kerėtojai. Įvairūs 
būrimai-kerėjimai, iš visa, slavių buvo labai dažnai naudojami. 

Slaviai visur ir visada tikėjo pomirtiniu gyvenimu. Tuo 
niekas neabejoja. Jų kapinės patiekia pakankamai „neabejotinų 
įrodymų. Mirusiųjų laidojimu buvo, palyginti, labai rūpinamasi. 
Lavonai kartais buvo sudeginami, kartais užkasami į žemę. Pas- 
taruoju atveju net kopėtėlės buvo įdedamos į duobę, kad numi- 
rėlis, pasitaikius reikalui, galėtų iš kapo išlipti. Be to, laidojimo 
proga, būdavo kartais praktikuojamos net ir kruvinosios žmonių 
aukos. 

Reziumuojant visa, kas ligi šiol buvo pasakyta apie slavius, 
tenka konstatuoti, kad slaviai patiekė labai maža originalės, tik- 
rai vertingos medžiagos palyginamajam religijų mokslui. Atsky- 
rus daugiau ar mažiau tipiškus rytietiškos vaizduotės padarus, 
kaip vurdalakai, rusalkos, babos-jagos ir kita, slavių religijoje, 
kaipo žymiausius elementus, rasime ir kitur matytus — religinį 
natūralizmą ir gana primitivųjį animizmą, vadinasi — tokius svei- 
kos religinės nuovokos nukrypimus, apie kuriuos jau kitur buvo 
kalbėta. 


4. Lietuvių (baltų arba aisčių) religija 


a. — Lietuvių tauta ir kalba; b. — Versmės aisčių 
senovei pažinti; c. — Religija ir dievai; d.-— Kultas, 
a. — „XIX a. pradžioje lyginamojo kalbų mokslo įkūrėjas, 
Pranas Bopp'as, kalbininkai von Bohlen'as, Aug. Pott'as 
ir kt, betyrinėdami įvairių kalbų santykius, rado lietuvių tautą 
pareinant iš tos pačios indoeuropiečių, arba indogermanų šakos, 
kurioje randame arijus (arba indus bei iranius), armenius, trakus 
bei brigus, graikus, albanus, ilirus, italikus, keltus, germanus ir 
slavėnus. Be to, dabartinės lietuvių kalbos žodyną lygindami su 
latvių ir žuvusios jau (XVII šimtm.) prūsų, arba senprūsių kal- 
bos palikimais, kalbininkai aptiko, jog lietuvių, latvių ir prūsų... 
kitkart kalbėta viena kalba. Tik vėliau bendra kalba suskilusi at- 
skiromis tarmėmis arba atskiroimis kalbomis. Kitaip tariant, lietu- 
viai, latviai ir prūsai, viena bendra prokalbe kalbėjusieji, turėję 
būti ir to paties kilimo tautos“. 
„Tosios giminės, indoeuropiečių šeimoje sudarydami savitą 
atskirą grupę, gavo balių, arba aisčių, vardą. Kai kurie kalbinin- 

kai tą grupę pataria vadinti vien aistų, arba aisčių vardu, kadan- 
gi baltais esti vadinamos kartais ir visai kitos šakos tautelės, 
k. a. Suomių-ugrių padermės lyvai ir įgauniai, germanų kilties— 
švedai, danai, slavėnų — kašubai, pamarėliai ir kt. Aisčių var- 
das, tų kalbininkų įsitikinimu, buvęs bendras savarankiškos ša- 
kos, būtent, lietuvių-latvių-prūsų protautės vardas“ (P. Klimas, 
Lietuvių senobės bruožai. Vilnius. 1919 m. 6 pusl.). 

„Pati aisčių vardo kiltis ligi šiol visuotinai buvo aiškinama, 
tariant taip germanus savuosius kaimynus nuo rytų pusės pra- 
minus; t. y. aisčiai tesą ne kas kita, kaip tiktai „Leute des Os- 
tens“, Bet lietuvių kalbininkai, K. Būga ir K. Jaunius, jį iš- 
veda garsų kaitoliojimosi dėsniais iš bendrojo lietuvių latvių-prū- 
sų pratėvynės vardo „Aistva“, arba „Aistava“, „Aistuva“ (kaip 
„latvis“, „Ieit(u)vis“ iš „Latva“), kuris žodis etimologiškai gi- 
miniuojasi su indoeuropiečių „os“, latynų „or-a“ ir reiškiąs, kaip 
latynų „Ostium“, pakraštinę žemę. To vardo likučių esą 
randame dar šiaurėje igaunių ir išnykusių lyvių žemėje“... (P. 
Klimas, Op. cit. 21 pusl.). 

„Istorinį tos grupės skirstymąsi lyginamasis kalbų mokslas 
spėja tokį buvus. Iš bendrosios balių prokalbės visų pirma bu- 
vusi išsiskyrusi dvi tarmi, arba prokalbi: prūsų ir bendra lie- 
tuvių-latvių. Kada tas skilimas atsitikęs, šių dienų mokslui 
dar sunku tarti: menama, rods, tatai įvykus paskutiniame amžiu- 
je prieš Kristų. Toliau, kurį laiką tiedviem šakoms gretimai plė- 
tojantis, lietuvių-latvių prokalbė vėl skilusi į dvi tarmi: lietu- 
vių ir latvių. Maždaug, IX a. (po Kr.), kalbininkų nuomone, 
lietuviai ir latviai jau buvę turėję kalbas, kurios, nežiūrint į jų 
artimumą, galima laikyti savytomis, atskiromis“. (P. Klimas, Op. 
cit. 7 pusl.). 

b. — Literatūra apie lietuvių — ir apskritai aisčių — seno- 
vę yra nepaprastai gausi. Užtenka peržiūrėti mūsų cituoto P. 
Klimo veikalo pabaigoje padėtąsias pastabas (127—169 pp.), 
arba I. A. Kacelio patiektąjį literatūros sąrašą (I. A. Kacel Isto- 
rija Litvy Kovno. 1921 m. 3—4 p.). Tačiau, netrūksta nė tikrųjų 
versmių. Ir jų yra taip daug, kad galime čia sužymėti tiktai 
įdomiausias. Suprantama, kad visų jų reikšmė ir patikimumas nė- 
ra vienodas. 

1) Negalima nepaminėti, nors ir neaiškų, bet įdomų apra- 
šymą apie Masilijos jūrininko Pytheas'o kelionę, kurią jis, pasak 
Plinijaus (62—120 po Kr.) ir Strabono (68 pr. Kr.—20 po 
Kr.), tariamai atlikęs į Baltijos pajūrį dar IV šimtm, prieš Kristų. 

2) Toliau, senumo atžvilgiu, pirmoji vieta tenka Tacito (55— 
120 po Kr.) veikalui „De Germania“. 3) Minėtinas taip pat gar- 
sus graikų geografas, žinomas geocentrinės pasaulivaizdžio siste- 
mintojas — Klaudijus Ptolemejus, gimęs Egipte II šimtm. po Kr. 
Deja, nėra tikrų žinių apie jo mirties laiką ir vietą. 4) Tenka pri- 
siminti ir Povilo Orozijaus (V šimtm. po Kr.), veikale „His- 
toriarum libri VII adversus paganos“, įdėtas pasakojimas apie 
Wulistano kelionę. 5) Šiek tiek užsimena apie aisčius ir gotų 
VI šimtm. istorininkas Jornandes, arba Jordanes, savo 
veikale „De Getarum sive Gotharum origine et rebus gestis“, 
6) Šį tą pasako IX šimtm. gyvenęs Einhard'as, Karolio Di- 
džiojo biografas, ir truputį už Einhardą vėlyvesnis veikalo „Vita 
Anskarii“ autorius — Rimbert'as, 7) Mums rūpima tema trum- 
pą žinutę užeiname ir pas XII šimtm, danų rašytoją Saksą 
Grammatiką. 8) Kiek reikšmingesni yra — XI šimtm. kanau- 
ninkas Adomas iš Bremų, autorius veikalo „Gesta Hamma- 
burgensis ecclesiae pontificum“, ir keleri seniausi šv. Adalber- 
to (Vaitiekaus) mirties aprašymai, randami rinkinyje „Scriptores 
rerum Prussicarum“ (5 t. Leipcige, 1861—1874 m.). 9) Gausūs 
žiniomis apie aisčius ir jų religiją yra XIII šimtm. šie rašytojai: 
A) kardininkų kronikininkas Henrikas Latvis rašinyje „Cronicon 
Livonicum vetus“; B) nežinomojo autoriaus „Livlindische Reim- 
chronik“, siekiąs ligi 1290 m; C) „Petri Dusburgii, Ordinis Teu- 
tonici sacerdotis, Chronicon Prussiae“, siekiąs 1326 m; 10) Prof. 
A. Alekna (Bažnyčios istorija. 4 leid. 1929 m.) mini, kaipo 
reikšmingas versmes, Oliverą Scholastiką (-|-1225) ir įvai- 
rius popiežių, ypačiai — Inocento IV (1243—1254) raštus, rašy- 
tus Lietuvos kunigaikščiams, Rygos ir Varmijos vyskupams, ir 
Ordinų magistrams. Šių raštų daugumą galima rasti leidinyje 
„Scriptores rerum Livonicarum“ (išleista Rygoje 1848 m. ir Leip- 
cige 1853m.) ir jau kartą minėtuose „Seriptores rerum Prussi- 
carum“, 

Rytų bei pietų kaimynai taip pat mini lietuvius savo se- 
nuose raštuose. Bene svarbiausieji čia bus: graikas Nikeforas 
Gregoras (į 1360), jau minėtas skyriuje apie slavius Kijevo 
vienuolis Nestoras (1056—1136) ir ištisa eilė lenkų chroniki- 
ninkų bei istorininkų. Iš jų žymėtini: A) Vincentas Kadlu- 
bek, Krokuvos vyskupas, vėliau cistersų vienuolis XII šimtm. 
pabaigoje parašęs veikalą „De origine et rebus gestis Polono- 
rum“; B) Jonas Dlugošas, Krokuvos kanauninkas (1414— 
1480) kitur plačiau minėtas „Historiae Polonicae“ ir kitų istori- 

jos veikalų autorius; C) Motiejus Stryjkowski's, parašęs 
XVI šimtm. „Kronika polska, litewska, žmudska i wszystkiej 
Rusi“, Be šių, ypatingai daug medžiagos teikia senovės lietuvių 
religijos ir papročių tyrinėtojui šie trys lenkų rašytojai: Jonas 
Maletius (Malecki), parašęs Studiją „De sacrificiis et idolola- 
tria veterum Borussorum, livorum aliarumgue vicinarum gen- 
tium“. Šis veikalas pirmą sykį buvo atspausdintas 1551 m. Po 
jo eina Jono Lasiciaus (Lasickio) pirmą kartą Bazelyje 1615 
m. atspausdintas stambus rinkinys „De diis Samogitarum cae- 
terorumgue Sarmatorum et falsorum christianorum“. Trečias tos 
pačios rūšies autorius — tai M. Praetorius, XVII šimtm. 
parašęs „Deliciae Prussicae oder Preussische Schaubūhne“. 

Nors ir atrodo, kad versmių yra nepaprastai gausu, tačiau, 
naudojantis jomis, reikalinga laikytis didžiausio atsargumo. Jų 
patiekiamos žinios dažnai esti labai netikslios. To netikslumo 
priežastys labai įvairios. Vieni senovės liudininkai gyveno labai 
toli nuo lietuvių ir jų gyvenamų kraštų. Jie rašydami apie lietu- 
vius, semdavo žinias iš kelintų lūpų, jų nepatikrinę (Tacitas, Ni- 
keforas Gregoras, iš dalies — Nestoras). Kiti vadovavosi neslepia- 
ma neapykanta lietuviams kaipo pagonims. Jie tyčia juos šmeižė 
ir visaip žemino, pasak jų — „filios Belial“, kad tuo būdu pa- 
teisintų nežmonišką riterių elgesį. Toki buvo kryžiuočių ir kar- 
dininkų chronikininkai, kurių tarpe ypatingai pasižymi Petras 
Dusburgas. Treti, svetimi, laikinai Lietuvoje teatsilankę rašyto- 
jai, nemokėdami žmonių kalbos, baisiausiai iškraipė įvairius var- 
dus ir svetimais pavyzdžiais stilizavo lietuvių mitologiją; daž- 
nai, imdamies sau medžiagą iš kitų atpasakojimų, daug ką 
patys prasimanė, permainė, gerai nenuklausę ar nesupratę“... 
(Pig. P. Klimas, Op. cit. 81 pusl). Prie pastarųjų tenka pri- 
skirti J. Maleckį, J. Lasickį, M. Praetorių ir, ypačiai — XVI 
šimtm. kronikininką vienuolį Simaną Grunau. Dėl jo rašinio rim- 
tesni senovės versmes kritiškai vertiną tyrinėtojai (M. Tėppen, 
A. Mierzynski, P. Klimas, gal kiek perdaug skeptiškai nu- 
siteikęs Berlyno profesorius A. Brūckner ir kiti) kartais net 
išsitaria, kad tai esąs „toks begėdiškas prasimanymas, kurį isto- 
rininkas tegalįs prasikaltimu paskaityti“... 

Iš to aiškėja, koks sunkus uždavinys stoja lietuvių religi- 
jos tyrinėtojui. Jam tenka kiekvieną minėtųjų liudininkų patiek- 
tąją žinutę kritiškai įvertinti archeologinių ir, ypačiai filologinių 
davinių šviesoje. Folkloras yra, tarsi, koks koštuvas, per kurį 
tenka visa skrupulingai praleisti. Bet, ir tą darbą atliekant, reika- 

linga turėti labai daug išminties, tiesos meilės ir „moksliškojo 
sąžiningumo“. Kaip toli gali nuvesti tyrinėtoją-entuziastą jo vaiz- 
duotės gyvumas, gražiai parodo kad ir mūsų istorininko Teo- 
doro Narbuto (1784—1864) pavyzdys... 

c< — P. Klimas duoda šitokią bendrą senovės lietuvių 
religijos charakteristiką. „Vyriausia senovės lietuvių religijos ypa- 
tybė — buvo tatai ypatingas gamtos ir jos reiškinių garbinimas. 
Kaip sprendžiame iš daugybės istorinių liudymų ir įvairių pali- 
kimų, lietuviams anuomet visa gamta rodėsi pilna slaptosios, ga- 
lingesnės už žmogų, jėgos, kuri arba priešingai arba palankiai 
reiškianti savo santykius su žmonėmis. Krikščionys kronikininkai 
stebėjos, jog prietaringas lietuvis, Dievo vietoje, buvo laikęs ir saulę, 
ir mėnesį, ir žvaigždes, ir pačią žemę, ir vėjus, ir griausmą, ir ugnį, 
ir miškus, ir upes, ežerus, kalnus, atskirus medžius, augalus, gy- 
vulius, dargi vabalus. ir, apskritai, visus padarus“. (Op cit. 83 p.). 

Kiek toliau (84 p.) tasai autorius sako, kad „tatai buvo sa- 
votiškas pirminis panteizmas...“ Bet, neatrodo, kad terminas „pan- 
teizmas“ pilnai atatiktų senovės lietuvių religijos charakterį. Li e- 
tuviai aiškiai skyrė vieną nuo kito įvairius savo 
kulto objektus. Toję pačioje gamtoje vieniems reiškiniams 
bei padarams buvo teikiama daugiau religiškos pagarbos, kitiems 
— mažiau. O tai yra nesuderinama su pagrindine panteizmo 
idėja. Panteizmas, imant etimologiškai, tai visatos (uni- 
versum) sutapimas su Dievybe, kitaip sakant — tai gamtos 
visumos dievinimas. O šito sintetinio gamtos visumos die- 
vinimo pas lietuvius, kaip tik, ir. nepastebim. 

Nenorėčiau sutikti ir su tuo P. Klimo pasakymu, kad „visą 
gamtą per šventą laikydamas, lietuvis meldėsi jai dažniausiai to- 
kiai, kokia ji jam tiesioginiai rodėsi, nesivaizduodamas 
sau kitų kokių kūrėjų, šalia jos padarų“ (ibidem). P. Kli- 
mas šitokiam savo teigimui nepatiekia jokių — nei pozityvinių, 
nei negativinių įrodymų. O tuo tarpu, prieš šitokį tvirtinimą ga- 
lima pastatyti labai stiprų ir pavyzdžiais gausų pozityvinį argu- 
mentą. Tai — folkloras. Iš jo davinių mes aiškiai matome, kad 
senovės lietuviui gamta, kaip tik, atrodė esanti pilna įvairių 
dvasių: naminių, žeminių, miškinių, vandeninių, upinių, ežeri- 
nių ir kitokių. Tai buvo ne medžiaginiai, regimi gamtos padarai, 
bet — dvasios, viena nuo kitos skirtingos — ne tik vardais, bet 
ir pamėgimais, ir uždaviniais, 

Specitišką senovės lietuvių religijos reiškinį sudaro ypatin- 
gasai medžių, ypač — ąžuolų garbinimas. Šventųjų medžių ne- 

buvo galima nei kirsti, nei genėti. Be atskirų medžių, būta, taip 
pat, ir šventų miškų. Tai, be kitų, parodo ir šv, Adalberto nužu- 
dymo istorija. Greta augalų, senovės lietuviai garbino dar įvai- 
rius gyvulius. Šių tarpe, ypatingai, pažymėtinas žaltys. Jis buvo 
laikomas namuose specialiai įrengtam guolyje, kaipo šeimos ir 
visų namų globėjas. Bet, atrodo, kad tai nebūta grubaus feti- 
šizmo. Medžių ir gyvulių kulto pagrinde pas lietuvius, veikiausia 
glūdėjo nekrokulto ir metempsychozės idėjos. Kitaip tariant, lie- 
tuviai tikėjo, kad, žmogui mirus, jo siela pareinanti į gyvulius ir 
net į medžius. Taigi, vieni ir kiti galėjo būti garbinami, kaipo 
sielų įr kitokių dvasių būveinės ir būstai. Šitą pažiūrą, berods, 
patvirtina ar Henriko Latvio pasakojimas, kad, krikščionims ėmus 
kirsti šventus medžius, mūsų senuoliai stebėjęsi, kodėl iš jų 
nebėgąs kraujas (plg. „Script. rer. Livon.“ I, 254). Panašių min- 
čių užeinama ir senovės dainose bei patarlėse. Pagaliau ir ug- 
nies garbinimas atrodo turėjęs gilesnę prasmę. Į ugnį buvo žiū- 
rima ne kaipo į fetišą, bet kaip į savotiškąjį tarpininką, santy- 
kiaujant su dievais. Ji yra Perkūno dovana, kadangi patsai Per- 
kūnas kai ką ima kartais ir padega. Be to, ugnis priima iš žmo- 
nių dievams skiriamas aukas (plg. Kun. I. Skruodys, Religijų isto- 
rija, Vilnius 1920 m. 143 pusl.) 

Be gamtos reiškinių ir vėlių kulto, senovės lietuviai paži- 
nojo ir tikrojo vardo dievus. „Patsai žodis „dievas“ daug ką 
pasako. Lietuvių „dievas“ yra tos pačios kilmės kaip lotynų 
„deus“, graikų „teos“, indų „dyans“, gotų „tius“, Vadina- 
si, lietuviai visada tikėjo dievais, ir tojo tikėji- 
mo būta pas juos jau tuomet, kai jie dar nebuvo 
atsiskyrę nuo bendrojo arijų kamieno. Be to, tas 
pats vardas leidžia spėti lietuvius praeityje, kaip ir kitus arijus, 
buvus monoteistus. Vienas vardas reiškia vieną idėją. Jei 
būtų buvę žinomi senovėje keleri dievai, tai tiek pat būtų buvę 
ir vardų. Tie bendros kilmės dievų vardai būtų užeinami visose 
indoeuropiečių kalbose. O taip nėra. Išvada — aiški: tauta, 
visų indoeuropiečių pramotė, pažinojo tik vieną 
būtybę, kurią žymėjo dievo vardu. Sanskrito kalbos 
žinovai tvirtina, kad pati žodžio „dyaus=—dievas“ etimologija pa- 
rodanti, kad tuo vardu žymima būtybė buvusi nemateriališka ir 
net negamtiška, bet — abstrakti, transcendentiška. Reikšminga, 
kad atsiradus pas lietuvius politeizmui — vardas „dievas“ ne- 
buvo taikomas pradžioje net tokiam populiariam Perkūnui. Iš 
visa, kaip matyt iš seniausių liaudies padavimų, žodis „dievas“ 

(prūsų „deivas“, latvių „dievs“) nebuvo vartojamas, kaipo rū- 
šies arba giminės vardas (Gattungsnamne), bet tik kaipo sinonimas 
„dangaus tėvo“, kuriuo vardu buvo žymima Aukščiausioji Bū- 
tybė. (Plg. „Der Grosze Brockhaus“. B. 11. Artikel-„Litauisch- 
lettische Mythologie. St. 485). Žodis „bhagha“ vartojamas kai 
kurių ariškų tautų (slavių) esąs pilnas žodžio „dyaus“ sinoni- 
mas (plg. I. Skruodys. Op. cit. 138 p.). 

Radusis pas lietuvius politeizmui, giliai įsišaknijo Perkū- 
no kultas. Tai — žaibo, griaustinio, dangaus, saulės ir įvairių 
oro atmainų labdaringoji dievybė, Ji suvaldo prieš žmonių ge: 
rovę ir saugumą nuolat besikėsinančius velnius. Greta Perkūno, 
nuo seniai minimas Patrimpas, vandenų ir derliaus dievas, ir 
— Poklis, piktasai pragaro dievas. Jungimas šių dievybių į 
savotišką trejybę — vėlesniųjų laikų prasimanymas. Seniausioji 
tradicija jokio ryšio nemato ir nenurodo. Po šių trijų, eina kitos, 
seniausiais laikais jau užtinkamos dievybės: Saulė, Perkūno 
duktė, jos neištikimasis vyras Mėnulis ir jų dukrelės Žvaigž- 
dės. Sena taip pat, dievybė Laima, kloties ir visokeriopų pa- 
sisekimų davėja, 

Kai kurie tyrinėtojai abejoja lietuviška kilme kelerių žymiai 
vėliau iškilusių dievybių. Tokios yra: karo dievas Kovas, Mil- 
da — meilės ir Vėliona — pomirtinio gyvenimo globėja. 

Pažymėtina, kad lietuviai visas tas ir į jas panašias dievy- 
bes, ligi pačių vėlyviausių laikų, vadindavo dievaičiais, Die- 
vaitis yra lyg dievo vaikas arba ainis, palikonis (palygink — po- 
naitis, karalaitis, sūnaitis ir kiti). Tasai pavadinimas tarytum pa- 
sako, kad lietuviuose visuomet būta tam tikro nujautimo, jog 
yra Aukštesnė Galybė, ne kaip jų dievai. 

Be tikrųjų dievų, lietuviai dar turėjo įvairių dvasių, genijų. 
Charakteringas yra „Kaukas“. Tai — po namų slenksčiu gyve- 
nąs, geraširdis, ilgabarzdis nykštukas. „Aitvaras“ kartais atnešda- 
vęs pinigų ar kitokio pelno. Bet dažniausiai jo veikla buvusi 
žmonėms kenksminga. Gaisrai retai teatsitikdavę be klastingojo 
aitvaro nagų prikišimo. Kenksmingos ir piktos buvusios „raga- 
nos“, Jos gyvenusios giriose, giliuose grioviuose, apleistuose 
triobesiuose ir kitur. Kartais tos nelabosios būtybės pasirody- 
davusios žmogaus paveikslu. Bet susitikimas su jomis visuomet 
buvęs pavojingas. Mat, jos galėjusios savo piktu žvilgsniu žmo- 
gų net „suriesti“ ar kitaip apsarginti. Daug baimės įvarydavo 
sanovės lietuviui ir „Giltinė“. Ji buvusi labai baisios išvaizdos. 
Ją pamatęs žmogus sustingdavęs ir negalėdavęs — nei gintis, 

nei bėgti. Giltinė mėgdavusi visada užklupti iš netyčių. Buvę ir 
daugiau panašių pabaisų, bet šias visų dažniausia mini folkloras. 
Šiuose liaudies įvaizdžiuose galima matyti reileksą tos sunkios 
kovos su aplinkine gamta, kurią reikėjo pakelti lietuviui, pelkių 
ir girių gyventojui. Šviesūs dievaičių, aukštybių gyventojų, pa- 
veikslai teikė jam vilties. Jų palankumui patikrinti daug padėda- 
vo kultas. 

d. — Su kulto sąvoka siejasi: šventės, aukos, dvasininkai, 
šventyklos, laidotuvės, dorovė. Dėl pirmųjų yra manoma, kad 
lietuviai neturėjo periodinių arba savaitinių švenčių. Dažniausiai 
šventės buvo siejamos su karo laimėjimais, jų sukaktuvėmis, mi- 
nėjimais ir kitais panašiais įvykiais. Be to, būdavo iškilminga 
šventė žemės deivei pagarbinti. Į tą šventę rinkdavosi daugybės 
žmonių. Šventėse buvo vartojamos giesmės ir muzika, aukoja- 
mos aukos. 

Aukos būdavo dvejopos: kasdienės, arba privačios, ir šven- 
tinės, arba iškilmingos. Privačias, kasdienines aukas atlikdavo 
patsai šeimininkas, šeimos galva. Ruošdamasis eiti lauko darbų 
dirbti, medžioti arba žvejoti, jis savo kieme išliedavo dievams 
truputį midaus, pieno, o dažniausia — alaus. Dėdama į stalą 
valgius namų šeimininkė taip-pat neužmiršdavo dievų. Ji jiems 
išpildavo šiek-tiek viralo ant aslos. Pastaroji auka būdavo, dau- 
giausia, skiriama, taip sakant, artimiausioms, intimioms dievybėms: 
naminiui, žeminei, kaukui ir protėvių vėlėms. 

Viešosioms, šventadienėms aukoms atlikti buvo kviečiamas 
dvasininkas. Tokiais iškilmingais atvejais aukoms būdavo imami 
dažniausiai, naminiai gyvuliai, kartais — karo imtiniai. Žmonių 
aukas senovės lietuviai tikrai vartodavo. Dvasininkų, kulto tarnų, 
būta labai daug. Vadinosi jie įvairiai: žiniais, žinovais, ženginiais, 
vaidilomis, burtininkais, kerėtojais, mokovais, krivėmis ir dar ki- 
taip. Be vyrų, buvo dar ir mergaitės vaidilutės, šventosios ug- 
nies saugotojos, kūrentojos. Jos buvusios įpareigojamos griežtai 
laikyti skaistybę. Šios pareigos nelaikymas buvęs baudžiamas 
net mirtimi. Tačiau, visi šitie gausūs, įvairių pavadinimų dvasi- 
ninkai, rodosi, nebuvo organizuoti (plg. prof. A. Alekna, Bažny- 
čios istorija. IV I. Kaunas, 1929 m. 122 psl.). Jie nesudarė kastos, 
neturėjo centro nei vieno bendro viršininko. Jei kas buvo pasa- 
kojama apie nepaprastą ir visų pripažintą Nadravės Romuvos 
krivės autoritetą ir valdžią, tai šitokie pasakojimai tenka laikyti 
labai abejotinais, bent nepatikrintais (plg. Kun. I. Skruodys, Op. 
cit. 147—8 psl.). Veikiausia, vienas-kitas krivė visai atsitiktinai 

bus pasiekęs didesnio populiarumo ir įtakos, savo individualinių 
gabumų dėka. Neturint centralizuotos organizacijos, aišku, lietu- 
vių dvasininkai negalėjo turėti tokios įtakos, kokią turėjo, pavyz- 
džiui, Babilonijos ar Egipto kunigai. 

Šventyklų lietuviai, veikiausia, neturėjo. Bent, niekur neužei- 
nama jų liekanų, griuvėsių. Kas vieno-kito svetimo rašytojo pa- 
sakojama apie neparastai didingą ir puošnų Nadravės Romuvos 
(prūsuose) šventyklos pastatą, kurį esą sugriovęs lenkų karalius 
Boleslovas (092 —1025), tai visa šita tenka laikyti tokiu pat fan- 
tazijos kūriniu, kaip ir tenai tariamai augusį amžinai žaliuojantį 
ąžuolą. Antra vertus, to viso nereikia suprasti taip, lyg visas 
lietuvių kultas būtų visada atliekamas po plynu dangumi. Ne- 
turėdami didingų architektūrinių pastatų, jie galėjo turėti ir, vei- 
kiausia, turėjo paprastesnių pastogių, šventajai ugniai apsaugoti 
nuo lietaus ir sniego. 

Nesant šventyklų, neturėjo lietuviai nė stabų. Jej jų ir radosi 
vėliau, tai —- labai mažam kiekyje, Šita pažiūra remiasi tuo faktu, kad 
nei iškasenose, nei muziejuose, nei niekur kitur neužeinama lietu- 
viškų stabų. Jei jų būtų buvę, tai jie visi ūmai dingti nebūtų galėję. 

Gana daug turime žinių apie lietuvių laidotuves, Jos bū- 
davo atliekamos labai iškilmingai ir ilgai trukdavusios, Kartais 
net kelis mėnesius, Vokiečių kronikininkai sako, lietuvius mokėjus 
kažkaip užšaldyti lavonus, kad jie net vasarą ilgai nepūdavę. Per 
pakasynas smarkiai vaišintasi, Artimieji, našlė ir vaikai turėdavę 
atlikti ilgas raudas. Jų tekstų dar ir dabar užeinama nemaža, Iš jų 
aiškiai pasirodo, kad lietuviai tvirtai tikėjo pomirtinį gyvenimą, 
Vėlės turėjo savo atskirą karalystę — „už vartelių“, už durelių“, 
kame jos sėdėdavo „ant uosio suolelio, prie balto stalelio ir pa- 
našiai. Kaip tai suderinti su lietuvių tikima metempsychoze—labai 
neaišku. Po visų ilgų vaišių, raudų, aukų ir kitokių ceremonijų, 
lavonai buvo atiduodami žemei, Tai būdavo padaroma dvejopu 
būdu. Kartais lavonas buvo tiesiog pakasamas į žemę. Kitais at- 
vejais — jis būdavo pirma sudeginamas, o tik paskui pelenai 
buvo užkasami. Kartu su lavonu ar jo pelenais būdavo užkasama 
papuošalų, ginklų, maisto ir kitokių kasdieninio gyvenimo reik- 
menų. Matyt, buvo tikima, kad pomirtinis vėlionies gyvenimas 
ne ką tesiskirs nuo žemiškojo... 

Apie lietuvių dorą maža teturime įsakmių žinių. Rodosi, 
buvo praktikuojamas gimininis kerštas, Šiaip reikia manyti lietu- 
vius buvus dorus žmones, Kryžiuočių kronikininkai, neturėdami 
pagrindo ir intereso klastoti tiesą lietuvių naudai, dažnai pasako 

kad lietuviai, esą, dažnai būtų verti pagyrimo, jei tik nebūtų pa- 
gonys. Atrodo, lyg tai būtų vienintėlis priekaištas. Įsakmiai jų mi- 
nimas ir giriamas lietuvių vaišingumas. Pagaliau, apie tautos mo- 
ralę daug pasako folklorinė medžiaga, kaip — patarlės, sakmės 
ir, ypačiai—dainos: „Lietuvių senovės dainose pastebimas jausmo 
švelnumas, nuoširdumas, įsitikinimo tonas, skaistumas, malonį 
užuojauta, gilus dorumas, rimtas ilgesys, švelnus liūdesys, meilės 
jausmai be aistrumo..“ (Kun. I. Skruodys. Op. cit. 149 psl.). Ši- 
tokia poezija duoda geriausią atestaciją josios autorių moralei. 


VII. Apreikštasis monoteizmas ir jo 
surogatai 


1. Judaizmas 


a. — Vardas, rasė kalba; b. — Šv. Raštas ir ra- 
cionalistai; c. — „Babel und Bibel“. d, — Panbabilo- 


nizmo teorija; e, — Ginčo sprendimas; f. — Judaizmo 
charakteristika; g. — Judaizmas ir Apvaizda; h. — Žy- 
dų istorijos filosofija; į, — Šių dienų judaizmas. 


a. — Judaizmo vardu, paprastai, vadinama Mozės religija, 
Jos išpažintojai — izraelitai, Jokūbo-Izraelio ainiai, Kadangi Izra- 
elis buvo patriarko Abraomo vaikaitis, tai izraelitai teisėtai laiko 
sakytąjį patriarką savo giminės tėvu, 

Mūsų krašte izraelitai dažniausia vadinami žydais. Bet šio 
pavadinimo imta ir pas mus vengti nuo to laiko, kai Sovietuose, 
dėl žinomų priežasčių, imta smarkiai bausti už viešą pavartoji- 
mą žodžio „žid“. Mat, rusuose labiau yra prigijęs žodis „jev- 
tej“, Pastarasis yra kilęs iš lotyniško „hebraeus“, kuris, savo 
ruožtu eina iš kananiečių prieveiksmio „heber“, lot. — „trans“, 
lietuv. — „už“ arba „anapus“, Šį vardą, matyt, pirmieji Ka- 
naano gyventojai bus taikę ateiviams iš anapus upės. Reikia 
manyti, kad čia turėta galvoje Eufrato upė. Rusai, tikrai, žodžiui 
„žid“ teikia tam tikros paniekos antspalvį. Bet pas mus — „Žy- 
das“ nėra paniekos vardas, Tai tėra tik prancūziškojo tarimo se- 
kimas. Patriarcho Judos vardas davė pradžią lotyniškajam „iu- 
daeus“, vokiškajam „Jude“, prancūziškajam „juif“, lenkiškajam, 
„žyd“ ir lietuviškajam „žydui“, prie kurio mes pripratom ir gali- 
me be baimės pasilikti, nesukeldami mažiausio įtarimo antisemi- 
tizmu. 

Žydai yra semitai, kad ir toli gražu ne gryni. Jau laikais 
prieš Kristų, jie rasiniu atžvilgiu buvo mišrūs. Žydai nuo senovės 
kalbėjo vieną semitų kalbų grupės kalba. Semitų kalbos dalinasi į 
keturias pagrindines šakas, arba grupes: asyrų-babiloniečių, ara- 
mejų, arabų ir kananiečių. Hebrajų kalba priklauso pastarajai grupei, 

b. — Žydų tautos praeičiai ir jų religijai tirti turime labai 
gausų ir dėkingą šaltinį. Tai — Senasis Įstatymas. Jis, kaip ži- 


— 102 — 


noma, susideda iš 45 knygų, kurios, pagal turinį skirstomas į 
tris grupes: istorines (21), diktatines (7) ir pranašų (17). Tos 
šventos knygos ilgą laiką visų buvo laikomos nelygstamu auto- 
ritetu, kol, pagaliau, XVII šimtm. Anglijoje kilęs ir XIX šimim. 
viduryje savo apogėjaus pasiekęs racionalizmas nenukreipė prieš 
jas savo atakos. Siaurąjį scientizmą pa norėta perkelti religijos 
dirvon. Imta neigti visa, kas buvo priešinga naujoms, į madą 
įėjusioms pažiūroms, paskubomis sukurtoms hipotezėms, ypač 
šiokį tokį tiesos panašumą turinčioms teorijoms.“ Išlavintų Žmo- 
nių tarpe imta laikyti „gero tono“ ženklu neigti obiektyvią, isto- 
rinę šv. Rašto vertę. Vienas racionalistas (Delitzsch) siūlė vadinti 
legenda tokias Sen. Įstatymo vietas, kaip pasakojimai apie Balaa- 
mo asilę, saulės sustabdymą, Jeriko sugriovimą, pranašo Jonos 
žuvį, Samsono plaukus ir t. t,“ kad sutaikintų Bibliją su moks- 
lu“. Be to, į Rytų iškasenas imta žiūrėti, kaipo į galutinius ir 
ir nepermaldaujamus Sen. Įstatymo pražūties nešėjus. „Rodėsi, 
sako vienas tų laikų stebėtojas: „kad asyrai ir babiloniečiai kėlėsi 
iš karstų, kad prileistų ataką prie didingojo Izraelio sūnų pa- 
minklo, jų šventųjų knygų...“ Net ir į liaudį kai kur ėmė skverb- 
tis pažiūra, kad Senasis Įstatymas — tai tik „žydų pasakos“. 
Šios racionalistų srovės atstovais tenka laikyti šie autoriai: Winc- 
kler, Stucken, Budde, Jensen, Loisy ir, ypačiai Wellhausen. Jie 
visi daugiau ar mažiau prisidėjo Sen. Įstatymo autoritetą SU- 
smukdyt ir garsiai ėmė skambinti jo laidotuvėms. 

“Bet, visiškai netikėta, XIX šimtmečio pabaigoje dalykai pa- 
ėmė priešingą kryptį. Rytų iškasenos, ne tik neišgriovė istorinių 
Biblijos teigimų, bet atvirkščiai — jas kuo aiškiausiai patvirtino. 
Daug dalykų, kuriuos dar XIX šimtmečio vidurio racionalistai 
drąsiai neigė arba, bent laikė abejotinais, surado neužginčyjamų 
įrodymų garsiuose Amarnos laiškuose, Ašurbanipalo bibliotekos 
liekanose, ir kituose — Jurgio Smitho, Rassamo, Kingo ir kitų 
asyrologų bei egiptologų — nemažiau vertinguose radiniuose, 

Kalbamąjį reikalą puikiai nušviečia mūsų mokslinėje litera- 
tūroje prof. A. Grigaičio „Senojo Įstatymo problemos naujųjų 
iškasenų šviesoje“ (I d. — Mariampolė, 1925 m; II d. Kaunas, 
1925 m.). Tikrai kapitalinis šioje srity darbas — tai prancūzo F. 
Vigouroux raštai: 1) La Bible et les dėcouvertes modernes en 
Palestine, en Egypte et en Assyrie, 4 tomai, Paris 1896 m; 2) 
Les livres saints et la critigue rationaliste, 5 tomai, Paris 1901— 
1902 m; 3) Dictzionaire de la Bible, 5 vol, Paris 1902 m. Šie 
didžiojo kalibro mokslininko raštai — tai šaltas dušas visokiems 

per toli įsibėgėjusiems, moksliškai pilnai nesubrendusiems račio: 
listų išvedžiojimams. 

Tačiau, negalima nepripažinti, kad minėtieji puolimai atnešė 
nemaža naudos. Aišku, kad racionalistai ne to siekė, Bet savo 
išsišokimais jie paskatino ir katalikų mokslininkus geriau įsigi- 
linti į istorinę Biblijos kritiką. Šiai pastarajai -daug pa- 
dėjo literatūrinė Biblijos kritika. Ji teisingai pastebėjo, 
kad yra svarbu kreipti dėmesį į tiriamosios knygos literatūrinį 
žanrą (genus litterarium). Pavyzdžiui, poetiškuose veikaluose daž- 
nai randamos įvairios figūros, metaforos, paralelizmai ir kitokios 
vaizdingos minties reiškimo formos bei priemonės, kurių negali- 
ma imti griežta, literatiška prasme. To negalima lygiu griežtumu | 
teigti apie istorines knygas. Toliau, pastebėta, kad nemaža reikš- 
mės turi ir veikalo sudarymo technika (procesus compositionis), 
Senovėje svetimų žodžių ženklai nebuvo vartojami. Kartais auto- 
tius vienaip ar kitaip pažymėdavo, kad jis paduoda kito asmens 
mintį (citacio explicita). Kitą kartą jis, vaizdingumo dėliai, į sa- 
vo tekstą įpindavo folklorinės medžiagos: priežodžių, dainos ar 
himno posmų, legendos nuotrupų ir kita, Jis nepažymėdavo, kad 
tai citatė (citacio implicita) kadangi jo bendralaikiams šis dalykas 
ir taip buvo pakankamai aiškus. Taip, veikiausia bus atsitikę ir 
su garsiu Jozuės knygos tekstu apie saulės sustabdymą (plg. 
Prof. Grigaitis. Senojo Įstatymo Problemos. II d. Kaunas 1925 m. 
50—52 pusl). 

Tai nelengvas ir didelio mokslinio pasiruošimo reikalaująs 
darbas. Šiuo laiku, nors ir, negalima pasakyti, kad neaiškumų ne- 
beliko, bet vis dėlto, tyrimų darbai žymiai pasistūmėjo į priekį. 
Racionalistai, kiek jie paiso objektyvinės žinių padėties, buvo pri. 
versti mesti savo arogantišką poziciją Biblijos atžvilgiu. (Naudo- 
tasi Prof. A. Grigaičio aukštosios egzegezės paskaitomis Lietu- 
vos Universitete 1925 m. rudens semestre). 

€. — Kai, laikui bėgant, paaiškėjo, kad paneigti istorinę 
Biblijos vertę nėra galima, racionalistai pakeitė taktiką. Jie dabar 
pradėjo neigti Sen. Įstatymo originalumą, o kartu, suprantama, ir 
jo anigamtišką charakterį. Jų manymu, Senasis Įstatymas esąs 
tik paprastas sekimas Babelio padavimais, astraline simbolika ir 
teisinėmis bei moralinėmis to garsaus civilizacijos centro normo- 
mis, Taip radosi garsus mokslininkų ginčas apie „Babelį ir Bib- 
liją“ turėjęs atgarsio ir lietuvių, tuomet dar visai negausingoj> 
biblinėj literatūroj (Pr. Dovydaičio veikalėlius: Biblija ir Babelis 
(Kaunas 1911). To ginčo kilmė ir istorija buvo šitokia, 

Įžymus Leipcigo ir Berlyno universitetų lyginamosios semitų 
filologijos ir asyrologijos profesorius Fridrichas Delitzsch 
(1850—1922), nemažiau išgarsėjusio protestantų teologo ir he- 
braisto — Rostoko ir Leipcigo universitetų profesoriaus — Prano 
Delitzsch'o (1813 —1890) sūnus, Berlyno Orientalistų Draugijos 
pavedamas, praeito šimtmečio pabaigoje darė kasinėjimų Asyri- 
joje ir Babilonijoje. Tuo laiku kasinėjo ir kitų tautų ekspedicijos. 
Iš tų laikų radinių garsiausias yra Hammurabio kodeksas suda- 
rytas apie 2000 m. pr. Kr. Prof. Frid. Delitzsch'ą labai paveikė 
pastebėti panašumai tarp šito radinio ir Mozės įstatymų. Tai da- 
vė jam progos sukurti hipotezę, pasak kurią, Mozė nebuvęs ori- 
ginalus, bet padaręs paprastą plagiatą iš Hammurabio kodekso. 
Tada, suprantama, nebegali būti jokios kalbos apie dieviškąją 
Sen. Įstatymo kilmę. 

Savo mintis Frid, Delitzsch pirmą kartą viešai paskelbė sa- 
vo paskaitoje 1903 m. sakytos Orientalistų Draugijos susirinki- 
me. Iš to kilo nemažas trukšmas. Pirmuoju viešai užprotestavo 
Kaizeris Vilhelmas II. Jis pats dalyvavo kalbamajam susirinkime, 
Vėliau buvo viešai paskelbtas jo laiškas Draugijos pirmininkui 
admirolui Hollmanui, kur kaizeris kritikavo ir smerkė Delitzsch'o 
žygį. Netenka abejoti, kad Vilhelmas naudojosi kompetentiškų 
ekspertų patarimais ir kalbamąjį laišką pasirašė, kaip faktinis pro- 
testantų bažnyčios galva. Bet Delitzschas pusiaukelyje nesusto- 
jo. Jis savo hipotezę išgarsino mokslo pasaulyje, savo paskaitas 
atspausdindamas. 

d. — Į ginčą įsivėlė vis daugiau ir daugiau dalyvių. Jei 
Delitzschui nestigo oponentų, tai nemaža buvo ir jo užtarėjų bei 
talkininkų. Pastarųjų tarpe, ypatingai žymus buvo Gunkelis, 
(autorius veikalų: Schėpiung und Chaos in Urzeit und Endzeit 
įr Genesis). Be to, minėtini: H. Winckler, (Religionsgeschich- 
te und geschichtlicher Orient, Leipzig, 1906 m. ir eilės kitų 
raštų autorius), A. Jeremias (Das alte Testament im Lichte 
des alien Orients, Berlin, 1906 m.) E. Stucken ir kiti. Jie visi 
savo raštais davė medžiagos tai religijos kilimo teorijai, kuri 
gavo panbabilonizmo vardą. 

Analizuodami šią teoriją, jos pagrinde randame Tyloro 
animizmą ir senąją, Makso Mū llerio sukurtą ir išpopularintą, 
natūralistinę bei mitologinę religijos atsiradimo teoriją. Prie šių 
dviejų, seniai sukritikuotų teorijų, panbabilonizmas prijungė, sa- 
votiškai iškomentuotus ir nušviestus, naujausius asyrologijos da- 
davinius ir sukūrė maždaug šilokį vaizdą. 

Dievo idėja kilo žmonėse, veikiant šioms trims priežastims: 
a) kažkokiam „sensus numinis“; b) senovės kalbos neaiškumų ir 
savotiškumų dėka (neasmeniniai veiksmažodžiai, esą, reikalavę 
prileisti nematomojo veikėjo buvimą); c) dėliai gamtos reiškinių 
prietaringojo aiškinimosi.. Pamėgimas stebėti astronomijos reiš- 

„ kinius davęs pradžią astraliniams babiloniečių mitams... Taip ra- 
dęsis vaizduotės sukurtų dievybių gausumas. Iš politeizmo, evo- 
liucijos keliu, išaugęs monoteizmas(!). Tos idėjos nelikusios 
lokalizuotos vienos tautos sąmonėje arba viename. krašte, Ba- 
biloniečiai, kartu su politine ir kulūrine įtaka, ilgainiui primetę 
savo religinius įvaizdžius, pirmiausia — žydams ir egiptėnams, 
vėliau — graikams ir romėnams, kol, pagaliau, šituo keliu reli- 
giškieji įsivaizdavimai pasiekę net mus, tolimų žiemių gyven- 
tojus... Vadinasi, jei ne babiloniečiai, tai niekas pasaulyje nebūtų 
pažinojęs ir garbinęs Dievą. Jei ne panbabilonistų reveliacijos 
vargšas pasaulis būtų ir toliau skendėjęs tuščių iliuzijų ir prieta- 
ringų įsivaizdavimų tvane! Koks vertingas patarnavimas žmonijai! 

Šitų, daugiau kaip drąsių teigimų įrodymą panbabilonistai 
laiko tą, kad tarp Biblijos kosmogonijos ir Mozės įstatymo vienu 
atžvilgiu, ir Babelio kosmogonijos ir Hammurabio įstatymų kitu 
esama tam tikro panašumo. A. Jeremias („Zum Kampie um Bi- 
bel und Babel“. Berlin, 1904 m. pusl. 26), tarsi — išskirdamas 
bet kurį kitą minėtojo panašumo aiškinimą ir lyg reziumuodamas 
jo atstovaujamos teorijos išvedžiojimus, bent kiek teatrališkai su- 
šunka: „Panbabilonizmas uždeda savo stiprią leteną ant Senojo 
Įstatymo... ant viso pasaulio!“ (Palg. I. Radziszevski, Geneza Re- 
ligii. Wtoclhawek, 1911 m. pusl. 26—36). 

e. — Kai kurie tos srovės atstovai moka kalbėti gana įti- 
kinamai. Nenuostabu, kad vienas-kitas gerų norų skaitytojas, susi- 
dūręs su panbabilonizmo teoriją dėstančiomis brošiūromis, pasi- 
junta kartais parblokštas autoriteto ir erudicijos. Nenorėdami kai 
kuriais atvejais tos erudicijos paneigti, mes norėtumėm čia pri- 
taikyti žinomąją rusų patarlę apie tai, kad „na vsiakavo mudreca 
dovol'no prostoty“. 

Nevisi panbabilonistai, aiškindami Dievo sąvokos kilmę, seka 
Tyloro animizmo teorija. Kitiems labiau imponuoja Makso Mūl- 
Jerio naturalistiška mitologinė teorija, Svarbiausius 
jos teigimus, tikriau supozicijas, jau esame nusakę. Dabar belieka, 
pilnumo dėliai, bent suglaustai tuos teigimus kritiškai įvertinti, 

Pirmiausia tenka pastebėti, kad M. Mūllerio minimasai „Sen- 
sus numinis“ yra kažkoks... „numen“, specialiai „ad hoc“ sugal- 

votas. Bent jokie psichologijos autoritetai ligi tol apie jį niekad 
nebuvo užsiminę! Antra vertus, jei šitoksai „sensus numinis“ eg- 
zistuotų, ne tik Mūllerio fantazijoje, bet ir tikrovėje, tai jis ga- 
lėtų būti geriausias įrodymas, kad egzistuoja ir „Numen“, t. y.— 
Dievas. Kitaip galvojant, tektų atmesti tą racionalinės psichologi- 
jos visuotinai priimtąją teoriją, kad kiekvienas jutimas (apercep- 
cija) eina iš poveikio (iritacija), kurį — savo ruožtu — iššaukia 
atatinkamas objektyvinis veiksnys (faktorius). Ir psichologijos 
mokslas, savo rimčiausių atstovų lūpomis, atmeta, kaipo vi- 
siškai absurdišką, tą materialistų pamėgtąją mintį, būsią 
Dievo idėja galėjusi kilti ir išsilaikyti be jokio 
realinio pagrindo. Šiuo klausimu specialiai suinteresuotus skaity- 
tojus siunčiame į Dr. W. Keilbach'o veikalą „Problematik der 
Religionen“ (Paderborn, 1936 m.), kuris neseniai išėjo iš spau- 
dos ir kalbamąjį klausimą (5-es Kapitel, Ltt. 248 et sąutt.) spren- 
džia išsamiai. 

Nemažiau iliuzijų turinčios pasirodė ir naturalistinės mito- 
logijos teorijos atstovų svajonės apie Dievybės sąvokos kilimą 
„iš kai kurių pirminės kalbos formų neaiškumų“, Jau didysis D. 
Mercier, savo Kriteriologijoje teisingai pastebėjo, kad „nega- 
lima visų žmogaus minčių laikyti pareinančių nuo dirbtinų kal- 
bos ženklų.“ Maksas Mūlleris norėtų, kad teologija ir 
praktikos tikėjimas pareitų nuo filologijos pažangos... Bet tai 
fantazija, kurios nepateisina faktinė dalykų padėtis. Nereikia pa- 
miršti, kad visais kultūros laikotarpiais kalbos uždavinys pasilie- 
ka tas pat, Kalbą žmogus vartoja išreikšti jau turimoms mintims 
bei idėjoms. Kaip lingvistikos pažanga neneša su savim ateizmo, 
lygiai taip pat kalbos neaiškumas bei netobulumas negalėjo bū- 
ti religinio tikėjimo priežastis ir versmė, 

Pagaliau, gamtos reiškinių liudijimo nereikėtų vaizduotis 
taip, lyg iš tų reiškinių būtinai turėtų sekti filosofijos klaidos. 
Genialusis Akvinietis gamtą vadindavo didžiule knyga, kuri aiš- 
kiai byloja apie Dievą Kūrėją. „Principium causalitatis“ yra pa- 
grindinis galvojimo dėsnis. Jei tat „mens a creatis ascendit ad 
Creatorem“, ir tai — visoje žmonijoje, tai tos išvados nereikėtų 
bagatelizuoti. Nebent panbabilonizmo kūrėjai būtų visiški skepti- 
kai! Tada, žinoma, ir jų teorijas tektų priimti... skeptiškai. Bet, 
kas į mokslo dalykus žiūri su visu tinkamu rimtumu, tasai savo 
išprotavimuose, vis dėlto, turi eiti ligi pat galo. Tai yra, be kitų, 
padaręs ir asirologas jėzuitas Fr. Xav. Kugler'is parašęs kny- 
gą „Im Bannkreis Babels“, (Pambabylonistische konstruktionęm 

und Religionsgeschichtliche Tatsachen, Miinster i W. 1910). 
Jau po antraštės, pakiša mintį, kad panbabilonistų konstrukcijos 
ir religijų istorijos faktai — tai yra skirtingi dalykai. Iš tikrųjų 
iš panbabilonistų konstrukcijų lieka tik griuvėsiai (lietuviškai apie 
tai skaityk Pr. Dovydaičio „Biblija ir Bubelis“, Kaunas 1911), 

Kai kas gali padaryti priekaištą, kad vis dėlto esama, panašu- 
mų tarp Biblijos ir Babilonijos mitų, o tai kaip tik ir yra svarbiau- 
sias sakytosios teorijos ramstis. Netenka neigti tam tikrų pana- 
šumų buvimo, bet tie panašumai yra toki, kad savaime labiau 
peršasi priešinga išvada, kaip ta, kurią yra padarę panbabilonistai. 

Biblijos pasakojimai pasižymi vaizdų rimtumu, minties kil- 
numu, skelbiamų dėsnių protingumu bei šventumu. To negalima 
pasakyti apie Babelio mitus. Jie verčia matyti juose kažkokį iš- 
kraipymą, susmukimą, žodžiu — Babelio mituose aiškiai jaučia- 
mas kažkoks religinio moralinio galvojimo ir gyvenimo dekaden- 
sas, Delitzsch, Gunkel ir kiti racionalistai, negalėdami pa- 
neigti aiškių Biblijos prerogatyvų prieš jos tariamąją versmę, bando 
tą dalyką nevykusiai aiškinti evoliucijos būdu. Minėtasis Kugle- 
ris vadina šitokį bandymą pasityčiojimu iš istorijos ir psicholo- 
gijos davinių. Jau šiame veikale dėmesingas skaitytojas galėjo ir 
turėjo pastebėti vieną istorijos procesą: laikui bėgant, tautų re- 
ligija ir moralė smunka, dievų skaičius auga, kultas išsi- 
gimsta, Mes nežinome, mes neužėjome nė vienos tau- 
tos istorijoj, kame religinės minties procesas 
eitų atvirkščia kryptimi, Taigi, ir mintis apie monoteiz- 
mą, kaip apie tam tikros evoliucijos vaisių, yra niekuo nepagrįsta. 

Atmetus panbabilonizmo pseudomoksliškas, nepagrįstas iš- 
vadas, esamus panašumus gan gražiai išaiškina bendros vers- 
mės buvimu. O ta bendroji versmė yra: 1) proto ir sąžinės 
skelbiamas įgimtas įstatymas ir 2) Dievo Apreiškimas. O skirtu- 
mai radosi iš to, kad vienur (Biblijoje) Apreiškimo daviniai liko 
išlaikyti gryni, o kitur (Babilonijos mituose) tapo iškraipyti ir 
suteršti, kadangi Dievo įkvėpimas ir Apvaizdos globa jų nesau- 
gojo (plačiau žiūr. Prof. A. Grigaičio „Senojo Įstatymo Proble- 
mos“, I d. 5—55 p. p., ypačiai — 35—50 p. p.). 

Baigdami matome reikalo pastebėti, kad teko mums sutikti 
net ir tokių gana rimtų ir pakankamai inteligentiškų skaitytojų, 
kurie buvo dėmesingai perskaitę abi (Biblijos ir Babilonijos) kos- 
mogonijas ir labai nustebę konstatavo, kad jie neradę tokio aiš- 
kaus panašumo, kaip buvo tikėjęsi pasikliaudami panbabilonizmo 

tvirtinimais. Vienam kitam pasirodė, kad daugiau panašumų ran- 
dą tokie tyrinėtojai, kurie yra pratę „skaityti tarp eilučių...“ 

f. — Bet, mes dar nežinome, kas yra judaizmas, kaip reli- 
gija. Remdamasis Sen. Įstatymo tekstais, kun. prof. Szczeš- 
niak'as šitaip atpasakoja žydų religijos turinį: 

„Vienas tėra tikrasai Dievas, tobuliausia ir visagalinti dva- 
sia. Tasai Dievas, vienu savo valios aktu, yra sukūręs visatą su 
jos medžiaga ir forma, kad taptų Jo tobulumo ir gerumo iš- 
kalbingu įrodymu. Žemėje įkurdino protingus žmones, kad jie 
gerėtųsi Dievo darbais ir kad patį jų kūrėją garbintų ir Jam 
lenktųsi. Dievo Apvaizda globoja visa, kas yra pasaulyje, viską 
išlaiko ir valdo. Ypatingoje, betgi, globoje Ji laiko žmones ir jų 
likimą. O žmonių pareiga to Dievo atžvilgiu yra—reprezen- 
tuoti žemėje Jo paveikslą, sekant Jo teisingumą, 
šventumą, gerumą, meilę ir gailestingumą — visų 
padarų atžvilgiu“, 

„Nuodėmė ir vis labiau nuo kūrimo tikslo nuklystančios 
žmonių prigimties sugedimas — tampa gausi versmė visokerio- 
pų nelaimių, vargų ir ašarų žemėje. Visa, kas žmoguje yra gera, 
eina iš Dievo, kuris, būdamas be galo geras, buvo padaręs že- 
mę (rojų) tikrai malonių buveinę žmonėms ir gyvuliams. Jei žmo- 
nės būtų gyvenę vienybėje, meilėje ir dorovingume, žemė būtų 
amžinai pasilikusi rojumi, kaip kad pradžioje yra buvusi“, 

„Patriarkai ir visa išrinktoji giminė tikėjo į būsimąjį žmo- 
nijos Atpirkėją, kuris, atėjus laikui, turės panaikinti pasaulio nuo- 
dėmes ir visa grąžinti į pirminį skaistumą ir laimę. Pažadėjimą, 
kad Atpirkėjas ateis, gavo Adomas ir Ieva tuojau po nupuolimo. 
Ir vėliau išrinktoji tauta iš pranašų lūpų dažnai girdėjo apie Jį, 
kaipo apie Jahvės angelą, tautos globėją ir Išgelbėtoją“. 

„Viršinis Dievo kultas žyduose pasireikšdavo: maldomis, 
aukomis, dešimtinės mokėjimu, priesaikomis, apžadais. Septintoji 
savaitės diena buvo Dievui paskirta. Dorovingo elgesio taisyklės, 
gana smulkmeniškai nustatytos ir labai griežtai įsakytos bei sank- 
cionuotos, atitiko aistringąjį žydų (semitų) būdą ir vedė juos prie 
Dievo reikalaujamosios moralinės tobulybės. Per tai matome Sen, 
Įstatyme tiek daug aukštos dorovės ir net šventumo vyrų. Dievo 
bičiulybės palaima nebuvo ribojama vien šios žemės pasiseki- 
mais. Buvo tikima į būsimąjį gyvenimą, ir niekas negalėtų įrodyti, 
kad tuo atžvilgiu žydai būtų stovėję žemiau už pagonius, kurių 
poetai apdainuodavo pomirtines bausmes ir atlyginimą. Žinojo 
apie Henochą ir Elijų, už dorovingą gyvenimą paimtus į dangų; 

mirties patale savo viltį Dievuje padėdavo...“ (Stownik apologe- 
tyzcny Wiary Katolickiej, Warszawa, 1894 m., III p. 417—419). 

Kai kas be pagrindo abejoja, ar žydai tikėjo į kūnų iš nu- 
mirusių atsikėlimą. Sakome be pagrindo, kadangi Jobo knyga 
nepalieka vietos abejojimams (plg. XIX, 20—27). 

g. — Prie šios sklandžios, prof. W. Szczešniak'o pada- 
rytos, žydų religijos charakteristikos tenka pridėti, kad Izraelio 
tautos religija ir dorovė yra savo rūšies stebuklas, neabejotinai 
įrodąs antgamtinio veiksnio pasireiškimą tos tautos istorijos vyks- 
me. Be šitokio prileidimo negalima išaiškinti fakto, kad mažai 
kultūringa tauta, dar tebegyvenanti (Mozės laikais) nomadų gy- 
venimą, galėjo — vien tik religijos ir moralės sri- 
tyje — prašokti pačias kultūringiausias aplinkines tautas. Kul- 
tūros istorija nežino pavyzdžių, kad bet kuri viena kultūros sritis 
būtų nepaprastai išbujojusi ir pasiekusi savo apogiejaus tuo lai- 
ku, kai kitos kultūros sritys dar tebėra užuomazgoje arba bent 
pradinėje plėtotės stadijoje. Kodėl taip yra, nesunku paaiškinti. 
Kultūra, apskritai, yra susijusi su dvasine žmogaus prigimtimi, Ji 
yra dvasios tobulėjimo vaisius. Betgi toji dvasinė prigimtis žmo- 
guje tėra viena ir vientisa. Jai tobulėjant, tas tobulė- 
jimas neišvengiamai turi reikštis visose 'su žmo- 
gaus dvasia susijusiose gyvenimo srityse. Faktas, 
kad primityviose tautelėse likusi dar ir šiandien aukšta ir, paly- 
ginti — gryna Dievybės sąvoka, negali sugriauti mūsų supozici- 
jos apie Izraelio religijos kilnumo priežastį. Pirmiausia, žydų pri- 
mityvumas nebuvo toks didelis, kaip tų primityviųjų. Antra ver- 
tus, judaizme mus stebina nevien kilni Dievybės sąvoka, bet jų 
religinės ir moralinės doktrinos visuma. Pagaliau, tikrai primity- 
viškos tautelės gyvena visiškai izoliuotos nuo civilizacijos židinių 
ko apie žydus negalima pasakyti. 

Dar kai kas bando sugriauti mūsų teigimą pavyzdžiais as- 
menų, neabejotinai kultūringų, kurių, tačiau elgsena ir galvosena 
yra ryškiai areligiškos. Bet, nesidomėjimas religija, nuo jos nuto- 
limas arba net neigiamas jos atžvilgiu nusistatymas — nėra tas 
pats, ką naiviškų, nekritiškų arba net karikatūriškų pažiūrų bei 
praktikų laikymasis religijos srityje. Pagaliau, kalbamieji pavyz- 
džiai gali būti laikomi išimtimis, kurios betgi negriauja taisyklės, 

h. — Konstatavę, kad žydų religijos kilnumas ir bendrasis 
jų kultūros lygis randasi disproporcijos santykyje, ir— šiam reiški- 
niui išaiškinti — prileisdami antgamtinio veiksnio pasireiškimą, ma- 
tome reikalo šį prileidimą bent kiek plačiau paaiškinti ir pagrįsti. 


ž 

Senasis Įstatymas visiškai nedviprasmiškai teigia, kad se- 
niausia religija buvo monoteistiška. Pirmiesiems žmonėms apsi- 
reiškė vienas Dievas, pareikalaudamas iš jų pagarbos ir 
nuolankumo. Buvo laikas, kada bandyta tai paneigti ir net iš to 
juoktis. Bet, tasai laikas jau priklauso istorijai. Šiandieną moks- 
las jau kitaip į tai žiūri. Jau kelis kartus mūsų minėtasai Kugle- 
ris yra pasakęs, kad tik tas galįs politeizmą laikyti senesniu už 
monoteizmą, kas... norįs pasityčioti iš istorijos davinių ir žmo- 
gaus psichologijos dėsnių. 

Tačiau, ir tas pats Sen. Įstatymas ir kitos — visiškai pati- 
kimos versmės — parodo, kad ir politeizmas žmonių tarpe ro- 
dosi jau labai seniai. Politeizmo plitimas ėjo taip sparčiai, kad 
ilgainiui radosi pavojuje net pati mon oteizmo idėja. Kitaip sakant 
tam tikru istorijos momentu atrodė, kad vieno 
tikrojo Dievo pažinimas ir garbinimas visiškai 

šnyks, jei nebus imtasi tinkamų priemonių. Bet, 
kas gi turėjo tų priemonių ieškoti ir jas taikyti? Kas buvo tuo 
suinteresuotas, kad amžinasai Apvaizdos planas, pagal kurį žmo- 
gaus — protingojo kūrinio — vyriausias uždavinys glūdi savo 
Kūrėjo pažinime ir Jo garbinime, — visiškai nežūtų? Atsakymas 
savaime peršasi. Tuo pasirūpinti turėjo ta pati Apvaizda. (Plg. 
Kun. J. Lomanas: Guo vadis, modernioji, Europa? Kaunas, 1932 
m. p. 5—7). 

Kad monoteizmą nuo visiško išnykimo apsaugotų ir kad 
jį paklydusių tautų tarpe iš naujo paskleistų, Dievui buvo reika- 
lingas tinkamas tam įrankis. Tokiu įrankiu Jis ir pasi- 
rinko žydų tautą. Jo globos dėka, tos tautos istorija tapo 
tokia ypatinga, tokia nepaprasta, kad ties ja su tikru nusistebėji- 
mu tenka stabtelti kiekvienam galvojančiam asmeniui. Seniai iš- 
nyko didžiulės kultūringos, milžiniškas imperijas sukūrusios tau- 
tos. Tų imperijų tepaliko griuvėsiai, ant kurių vos-vos išskaitomi 
jų kūrėjų vardai. Ir tik viena žydų tauta, nors nedidelė ir daug 
mažiau kultūringa, nors visą laiką likimo blaškoma, be paliovos 
vergaudama — tai vieniems, tai kitiems — savo kaimynams, vi- 
siems užkliūnanti, nes gyvenanti ant didžiųjų tautų tako, — vis 
dėlto, nesuprantamu būdu, išvengia visiško sunaikinimo, su ki- 
tais nesusilieja, neasimiliuojasi, bet išlaiko ir savo religiją ir savo 
tautinį charakterį. Čia mes turime vienintelį pavyz- 
dį, kame nepasitvirtina pagrindiniausias visa- 
tos santvarkos dėsnis— „minor vis cedit maiori“, 
Tik dėl Apvaizdos prisidėjimo toji „minor vis“ — žydai — ga- 

lėjo atsispirti didžiosioms jėgoms. (Plg. VI. Solovjovas. „Šv. Ist, 
Filosofija“, J t., 2-ji knyga). 

Kaip minėjome, Apvaizda, pasiimdama globoti žydų tautą, 
siekė dviejų dalykų: 1) religiškai išauklėti pačią pasirinktąją tau- 
tą — ir 2) jos pagalba paskleisti kitų tautų tarpe monoteizmą ir 
mesijaninę idėją. Trumpai prisižiūrėkime, kaip praktikoje buvo 
siekiama šito dvigubo tikslo. 

1. — Siekiant pirmojo dviejų užsibrėžtų tikslų, Apvaizdos 
pedagogika vartojo izoliacijos metodą. Patriarchas Abrao- 
mas iš Chaldejos miesto Ur perkeliamas į Kanaaną. Pirmu akies 
žvilgsniu gali pasirodyti, kad tas žygis beprasmiškas. Ir Chalde- 
jos ir Kanaano gyventojai buvo pagonys. Dėlto Chaldejoje buvo 
daug didesnis pavojus Abraomo tikėjimui, kaip kitur, svetur. Mat, 
žmogus daug lengviau pasiduoda artimųjų įtakai. Jis, tartum, gal- 
voja: „niekas kitas mūs neskiria; neturėtų mūs skirti nė tas ar“ 
kitas dalykas...“ Esant tarp svetimųjų, veikia natūrališkas psicho- 
logiškasai antagonizmas ir savo skirtingumo sąmonė. Tas pats 
izoliacijos metodas buvo taikomas ir vėliau, kada Jokūbas su 
visa savo šeima persikelė į Egiptą, 

Šalia izoliacijos, siekiančios iš oro pusės apsaugoti žydus 
nuo blogos įtakos kaimynų bei genčių, didžiulės auklėjamosios 
reikšmės turėjo morališkosios Sen. Įstatymo taisyklės. Kar- 
tais šių dienų žmonės, skaitydami Sen. Įstatymą, randa daug 
keista, nesuprantama. Pavyzdžiui, dažnai prikišama žydams didelis 
žiaurumas, jų santykyje su Kanaano gyventojais, Tikrai, šie san- 
tykiai nebuvo nei švelnūs, nei humaniški. Bet nereikia pamiršti. 
kad tai buvo visiškai kiti laikai ir kitokia kultūriška aplinkuma. 
Todėl netikslu ir neteisinga anų laikų įvykiams taikyti šių dienų 
moralės mąstas. Tada, iš viso, kultūra buvo žema, papročiai žiau- 
rūs. Ir kitos anų laikų tautos, anaiptol, nebuvo švelnesnės už žy- 


dus. Ypačiai — kovos metu, su priešininkais. Kad objektyviai 
įvertintum anų laikų žydų moralę, tenka šiuo atžvilgiu juos ly- 
ginti — ne su mumis, bet su jų kaimynais bei bendralaikiais. 


Pagaliau, nereikia užmiršti, kad santykyje su Kanaano gyventojais 
žydai buvo Apvaizdos planų vykdytojai, Vienokių ar kitokių Ap- 
vaizdos lėmimų priežastys ir sumetimai — nevisuomet gali būti 
mums žinomi. Mes nežinome nė kuo Kanaano tautelės nusipelnė 
Dievo rūstybę ir bausmę, kurios vykdytoju teko būti Izraeliui 
(Plg. C. Coppens, Trumpas Moralinės Filosofijos vadovėlis, 
Kaunas, 1928 m. 60 pusl.). 

Be moralinių taisyklių, S. Įstatyme užeiname dar daug litur- 
ginių arba ritualinių taisyklių. Daugelis šitų taisyklių turi 
simboliškos prasmės, kuri pilnai paaiškėja tiktai N. Įstatymo įvy- 
kiuose bei nuostatuose. Ryškus pavyzdys — tai velykinis avinėlis 
ir durų pašlakstymas jo krauju. Moralinis bei religinis žydų tau- 
tos auklėjimas buvo artimesnis tikslas šitų ritualinių taisyklių. 
Galutinis tikslas — priminti Kristų-Mesiją, Jo veiklą ir uždavinius. 

Bet didžiausį nusistebėjimą nevienam skaitytojui sukelia S. 
Įstatymo administracinės taisyklės, tvarkančios visą žydų 
gyvenimą ligi pačių smulkiausių kasdienos reikalų. Vienas-kitas 
net suabejoja, ar Dievas iš tikro galėjo domėtis tokiais mažmo- 
žiais. Tačiau ir šiuose Apvaizdos nuostatuose tenka pripažinti 
didelį tikslumą. Tai yra, taip-pat, izoliacijos, bet — vidinės izo- 
liacijos — priemonės, Apvaizdos vartojamame pedagogikos me- 
tode. Smulkios kasdienio gyvenimo taisyklės bei 
formulės, geriau užkinų sieną, skyrė žydusnuojų 
kaimynų. O toksai atskyrimas nebuvo be prasmės. 

2. — Matėme, kokių priemonių ėmėsi Dievo Apvaizda, no- 
rėdama apsaugoti žydus nuo pagonų įtakos, kad pastaroji nesu- 
kliudytų auklėjamųjų Apvaizdos tikslų. Bet žydai buvo taip ypa- 
tingai globojami ne dėl jų pačių. Apvaizdos Jėmimu, Izraelis tu- 
rėjo galiausiai patapti savotišku apaštalu. Kaip minėjome, jojo 
uždavinys buvo paskleisti tarp kaimynų, ypačiai tarp kultūrin- 
gųjų senovės tautų, žinių apie vieną tikrąjį Dievą ir būsimąjį At- 
pirkėją-Mesiją. Kad šitą uždavinį žydų tauta galėtų atlikti, reika- 
lingos buvo kai kurios sąlygos, kurių Apvaizda jai ir patiekė. 

Pirmiausia, Dievas nurodo Kanaaną, kaipo „Žadėtąją Žemę“, 
Jis padeda tą žemę žydams nukariauti ir joje įsigalėti. Nelengvas 
tai buvo žygis. Bet jis nebuvo be prasmės. Su Palestina nuola- 
tos susisiekdavo Babilonija, Asyrija, Graikija, Egiptas, vadinasi — 
labiausiai civilizuotos tautos. Galima sakyti, kad Palestina gulėjo 
ant jų kelio. 

Be patogios gyvenamosios vietos, daug pagelbėjo žydams 
atlikti jiems paskirtąją mesijaninę misiją — jų palinkimas ke- 
liauti ir, ypač — nuolatos pasikartojąs vergavimas — tai vieniems, 
tai kitiems — galingesniems ir labiau civilizuotiems kaimynams. 
Tai ypač pastebima, istorijai artėjant prie jos kulminacinio punkto, 
prie momento, kada turėjo ateiti Kristus. Žydų tauta, lyg vaikų 
žaidžiamasis kamuolys, eina iš vienų rankų į kitas! Senovėje ver- 
gavę Egiptui, Asyrijai ir Babilonijai, vėlyvesniais laikais patenka 
valdžion persų ir makedoniečių. Diadochų laikmetyje žydai su- 

daro objektą aršios kovos tarp naujosios galybės — Sirijos Se- 
leukaičių ir Egipto Ptolemiejų. Tai kovai padaro, pagaliau, galą 
Romos erelis, paglemždamas po savo letena ir abu konkurentu 
ir pačią Palestiną. 

Jei ne aukštesni, tiktai vėliau paaiškėję Apvaizdos planai, 
izraelitus tektų laikyti nelaimingiausia pasaulyje tauta. Tačiau, gi- 
liau pažvelgus, paaiškėja kitkas. Specifiškas Mozės įstatymo au- 
klėjimas ir to įstatymo nuostatų sudarytoji vidujinė izoliacija — 
suteikė žydams psichologinį ir religinį moralinį imunitetą prieš 
tuos pavojus, kurie ėjo iš bendravimo su kuliuringais, išsimoks- 
linusiais pagonimis. Šitoks bendravimas sakytose sąlygose buvo 
patiems žydams labai naudingas. Jie žymiai civilizavosi. 
Bet visų svarbiausia buvo tai, kad per šį, kaip tik bendravimą 
žydai galėjo atlikti jiems Apvaizdos skirtąją apaštalikąją misiją. 
Izraelitų pavergėjai, patys to nenorėdami, neju- 
čiomis pasidavė žydų religinėms ir moralinėms 
idėjoms. To viso dėka, šviesesnieji pagonys buvo daug girdėję 
apie vieną Dievą—Jahvę ir apie visų laukiamąjį Jahvės pasiuntinį 
— Mesiją. Kaip plačiai buvo žinomos Augusto laikais žydų me- 
sijaninės pranašystės, gražiai pavaizduoja trijų magų (karalių) isto- 
rija. Pasirodžiusi žvaigždė jiems nebuvo bereikšmis, nieko nepa- 
sakantis astronomijos reiškinys. Jie jau mokėjo iššifruoti jo reikšmę. 

Šioje vietoje tenka prisiminti dar ir tai, kad Sen. Įstatymo 
pranašystėms išgarsinti graikų pasaulyje — daug padėjo švie- 
sus Egipto faraonas Ptolomiejus II Filadelfas (281-—240 pr. Kr.), 
kuris buvo įsakęs šventąsias žydų knygas išversti į graikų kal- 
bą. Tą didelį darbą atliko 72 mokyti rabinai, Todėl ir patsai ver- 
timas, šiaip žinomas Aleksadrijos vertimo vardu, dažnai esti va- 
dinamas „Sepluaginta“ (sutrumpintai žymimas: LXX). 

Grįžtant prie žydų, tenka konstatuoti, kad Izraelio tauta at- 
liko jai Apvaizdos skirtąjį uždavinį. Tai aiškiai parodo Kristaus 
laikų pasaulėvaizdis. Kai apaštalai pradėjo pasaulio evangelizavi- 
mą, monoteizmo ir mesijanizmo idėjos pasauliui jau nebebuvo 
svetimos, Žydai buvo pramynę apaštalams kelią. 

i. — Izraelio tauta atliko jai paskirtąjį darbą. Bet jos isto- 
rija nepasibaigė su Kristaus atėjimu. Žydų tauta tebėra gyva dar 
ir dabar. Jos gyvastingumą ir nuostabyjį, pavyzdžių istorijoje 
neturintį atsparumą šv. Augustinas (In Ps. 56, n. 9) aiškina tos 
pačios Apvaizdos veikimu. Manome, kad geriausiai atiduosime 
šito genialaus Bažnyčios Tėvo mintis, jei, nieko nekeisdami, tie- 
siog pacituosime atitinkamą jo komentarų vietą! Šiai ji: „Prop- 

terea autem adhuc ludei sunt, ut libros nostros portent ad con- 
fusionem suam. Guando enim volumus ostendere prophetatum 
Christum, proferimus paganis istas litteras. Et ne forte dicant 
duri ad fidem, guia nos christiani illas composuimus et cum 
Evangelio, guod praedicamus, finxerimus prophetas, per guos 
praedictum videretur, guod praedicamus hinc eos convincimus, 
guia omnes ipsae litterae, guibus Christus prophetatus est, apud 
ludeos sunt, omnes ipsas litteras habent Iudei. Proferimus codi- 
ces ab inimicis, ut confundamus alios inimicos.. Codicem por- 
tat Iudeus, ut credat Christianus“, B 

Apie šių dienų judaizmą Fr. Hettinger'is šitaip kalba. „Ka- 
dangi judaizmo uždavinys buvo būti krikščionybės prieangiu, 
po to, kai judaizmas prasilenkė su ta savo paskirtim, jis neiš- 
vengiamai turėjo tapti tuo, kuo jis dabar tikrumoje yra. Vidinis 
tragiškas prieštaravimas nepriveda judaizmo prie galutinio išny- 
kimo tik todėl, kad jame religiniai elementai yra neatskiriamai 
susiję su nacionaliniais. Užtai judaizmas, nepasiekęs aiškiai už- 
brėžto išsivystymo, patapo griuvėsiais. Tai — religinė valstybė, 
neturinti, tačiau, valstybės lyties. Judaizmas, jei žiūrėti jo prigim- 
ties, yra griežtai partikuliariškas (priešingas universalumui), bet 
gyvena išsklaidytas tarp visų tautų. Jo idėja (mesijanizmas), nors 
iš esmės būtinai reikalinga pažangos ir natūralaus vystymosi, 
merdi, tačiau, kažkokiam sustingime arba suakmenėjusiame raidės 
garbinime. Visos teokratiškos institucijos, kuriomis rėmėsi žydų 
religiškasai ir morališkasai gyvenimas, yra žuvusios, kaip antai: 
pranašai, šventovė, kunigystė, aukos. Liko tik maida ir (Biblijos) 
skaitymas. Bet ir tas skaitymas tėra tik negyvas žodis. Nes gi nėra 
galimumo vykdyti nei administracinių nei ritualinių taisyklių, ku- 
rios buvo taip giežtai įsąkytos. 

„Judaizmas kitados viršijo Islamą mesianizmo viltimi. Bet 
toji viltis dabar tapo pagrindu vidijinio susmukimo, kaipo nebe- 
galinti daugiau realizuolis, o tik teikianti progų nesuskaitomiems 
nusivylimams. Tas pats Dievas yra ir Naujame Įstatyme ir Se- 
najame. Bet Naujasis Senajame yra paslėptas. Tik krikščionybė 
šitą paslėptąjį grūdą iškelia aikštėn, išlaisvina iš partikularizmo 
siaurumo; nuvalo ir pagilina moralinį įdealą (uždraudimas poli- 
gamijos ir divorsų, atmetimas skirtumų tarp žydo ir kitataučių), 
Geriausias dalykas, kurį šių dienų judaizme užeiname, tai — jų 
pamaldos, kuriose pastebima elementų, pasiskolintų iš... taip la- 
bai nekenčiamos krikščionybės“, 

„Užtai, jei šių dienų mąstantis žydas nenori grįžti prie tal- 
mudizmo (talmudizmas ir kabalistika — tai rabinų tradicinis pa- 
slėptosios Biblijos prasmės aiškinimas, dažniausiai — juokingai 
naiviškas arba siauraprotiškai prietaringas), — tai jam belieka tik 
dvi alternatyvos: arba 1, — atsigręžti į krikščionybę, kad iš jos 
vėl atgautų senąją savo religiją, josios grynume ir tobulam išsi- 
vystyme, arba 2. — tarnaujant siauram racionalizmui -— amžinai 
pražudyti savo tikėjimo ir religinio gyvenimo likučius,* (Plg. 
„Lehrbuch der Fundamentaltheologie“. III Ausg. Freiburg im 
Breisgau, 1913 m. 409, 10 psl.). 

Deja, daugumas žydų, ypačiai — inteligentų, praktikoje 
pasirenka antrąją alternatyvą. Prof. W, Szczešniak'as ne be 
pagrindo pažymi, kad „žydai, dėl neapykantos Kristui, mielai pa- 
siduodavo visoms antikrikščioniškoms įtakoms ir į savo pasauli- 
žiūros principus neatsargiai įkūnydavo įvairias pagoniškų, maho- 
metoniškų ir kitų filosofų teorijas...“ (Slownik Apologetyczny; 
ed. cit, pag. 419). O to viso vaisiai — tai nepaprastai sparčiai 
žydų visuomenėje plintąs ateizmas, Tuo atžvilgiu ypačiai liūdną 
vaizdą teikia žydų jaunimas, 


2. Islamas 


a. — Senoji Arabija; b. — Pranašas; c. — Kora- 
nas ir Suna; d. — Islamo religija; e. — Islamo pa- 
sisekimo paslaptis. 


a. — Žymų vaidmenį suvaidino istorijoje semitų šaka, gy- 
venanti Arabijoje ir aplinkinėse šalyse, Tai arabai, patys save va- 
diną beduinais, t. y. — dykumų vaikais. Arabai — žydų artimi 
giminės. Savo kilmę jie veda iš Abraomo sūnaus Izmaelio. Tam 
patriarchui, kaip ir jo tėvui, arabai turi labai daug pijetizmo. Ši 
tauta pasižymi nepaprasta gyva vaizduote ir šiaip yra labai gabi, 
Nesvetimas jai ir tam tikras kilnumas bei savigarbos jausmas, 
Bet, arabų gyvenamų kraštų gamtos skurdumas ir palinkimas į 
tingumą buvo priežastys to materialinio vargo, kuris, spaudęs 
seniau „dykumų vaikus“, nė dabar neaplenkia jų daugumos 
Arabai daugy yra gyvulių augintojai, nomadai. Kiti verčiasi pre- 
kyba, medžiokle ir plėšimais. Visa tai nesudaro tinkamų sąlygų 
civilizacijai tarpti. 

Mūsų eros VI-me šimtmety religijos atžvilgiu arabai buvo 
gerokai susmukę. Tiesa, dar tebebuvo žymu senojo monoteizmo 
likučių. Dauguma arabų pripažino vyriausiąją dievybę Allah- 

Taalą. Bet šitoji dievybė neturėjo nei kunigų nei šventovių ir, 
iš viso, nebuvo garbinama jokiais kulto veiksmais. Buvo ma- 
noma, kad Allah-Taala turi tris dukteris, kurių viena — Allait— 
buvo garbinama labiau už kitas, kaipo kitų dievų motina. Ji tu- 
rėjo begalinę daugybę vaikų, vadinamų bendru vardu —Jinns, 
jie, Allah'o pavedami buvo tikrieji pasaulio viešpačiai ir valdy- 
tojai. Jinnsai gyveno ne tik saulėje, mėnulyje, žvaigždėse bet ir 
medžiuose, ir net akmenyse. Iš to arabuose išaugo žemiausia 
politeizmo forma — fetišizmas. Iš pradžios, reikia manyti, 
buvo lenkiamasi akmenyse gyvenantiems Jinnsams. Bet vėliau 
kulto objektais tapo tie patys akmenys. 

Suprantama, kad tokia žema religija negalėjo patenkinti 
visų, ypač gabesnių bei kilnesnių arabų tautos atstovų. Nepasi- 
tenkinimą fetišizmu didino žydų ir krikščionių įtaka, Šios religi- 
jos savo propaganda diskreditavo fetišų kultą. To pasėkoje, ne- 
retai pasitaikydavo tikrai keistų ir kitur beveik neužeinamų SCe- 
nų. Pamaldusis arabas, nesulaukęs iš fetišų pageidaujamų ir ilgai 
maldautų malonių, suvesdavo su nepaslankiais dievais sąskaitas 
tuo būdu, kad juos išjuokdavo, išplakdavo ir net visiškai išsvai- 
dydavo, kaip visiškai beverčius ir niekam nebereikalingus dalykus. 

Antra vertus, nepasitenkinimas savo turimąja religija sukėlė 
arabuose hanifų judėjimą. Hanif (arabiškai — maždaug here- 
tikas) buvo tai filosofo-reformatoriaus tipas, kuris kovojo už mo- 
noteizmą. Hanifai, negalėdami nuveikti savo kaimynų ir artimų- 
jų fanatiško ir paiko prisirišimo prie fetišų, dažnai visiškai pa- 
sitraukdavo iš jų tarpo ir įsigyvendavo nuošaliose vietose, Tenai, 
kad ir neturėdami progos apaštalauti, jie bent pailsėdavo nuo 
fetišizmo praktikų slogučio. Tokių hanifų pavyzdžiu gali būti 
Zaid-ibn-Anir, garsusis Hira kalno atsiskyrėlis, kuris, rodosi, tu- 
rėjo nemažos įtakos ir naujojo tikėjimo kūrėjui. 

b. — Šitokiame, tat, istorijos fone pasirodė garsusis arabų 
pranašas. Tikrumoje, jis buvo tik vienas daugelio hanių, tik 
už kitus gabesnis ir laimingesnis. Jo pilnas vardas yra Abul 
Kassim ibn Abdallah Muhammed. Paskutinis to ilgo 
vardo žodis yra pranašo pavardė, reiškianti: garbingas, pagyri- 
mų vertas, Sekdami įsigalėjusiu papročiu, toliau vadinsime pra- 
našą, tiesiog Mahometu, 

Mahometo tėviškė — Mekka, šventasai miestas. Arabai gy- 
veno ir tvarkėsi giminėmis. Mekkos šeimininkė buvo garbinga 
ir turtinga Koreišitų giminė, Jai priklausė ir pranašo tėvai — 
Abdallah ir Amina. Šitą pora tačiau nebuvo turtinga. Maho- 

metas gimė '570 m. po Kr. Sešerių melų būdamas, jis neteko 
tėvų. Našlaičio likimu rūpinosi dėdė. Bet našlaičių dalia — karti, 
Nesaldūs buvo ir Mahometo kūdikystės metai. Pirmiausia jam 
teko ganyti dėdės avis ir ožkas. Vėliau gavo keliauti po sveti- 
mas šalis, kaipo karavanų palydovas. 

Kelionės kad ir vargindavo, bet jos padarė daug naudos 
būsimajam pranašui. Jis gerokai prasilavino; išmoko kalbų; paži- 
no daug kraštų, papročių, religijų. Matyt Mahometui labiausiai 
imponavo žydų monoteizmas, Suprantama. Monoteizmas Maho- 
metui kaipo semitui, buvo artimas įvairiais atžvilgiais. Krikščio- 
nybės esmės jaunuolis nesuprato. Tam smarkiai kliudė gausų- 
mas įvairių herezijų, kurios Rytuose knibždėte knibždėjo. Jų 
antagonizmas ir aršios tarpusavios kovos žemino krikščionių 
vardą. Kiek žinoma, Mahometas daugiausia susidurdavo su Siri- 
joje gyvenančiais nestorijonais, Pastarųjų kunigu net buvęs pra- 
našo žmonos giminaitis, 

Antra kelionių nauda buvo ta, kad Mahometas išmoko pa- 
vyzdingai vesti prekybos reikalus. Ši aplinkybė nulėmė jo toli-' 
mesnį likimą. Reikia pasakyti, kad Mahometas buvo gražus vy- 
ras. Turėjo gerą iškalbą. Mokėdavo užsidegti entuzijazmu, kaip 
daugelis jo tautiečių. Užjausdavo vargšus. Sielodavosi dėl žmo- 
nių turtų nelygybės ir kitų socialinių blogybių. Tai pastebėjusi 
biednuomenė linko prie Mahometo, kaipo prie savotiško liaudies 
tribuno, vargšų užtarėjo. Suminint gerus pranašo charakterio 
bruožus reikalinga pažymėti jo nuoširdus patriotizmas. Jis mokėjo 
įvertinti savo tautos gabumus ir skaudžiai atjautė jos religinį iš- 
sigimimą ir politinę negalę. Yra pagrindo manyti, kad Mahome- 
tas jaunystėje buvo tikrai kilnus, gerų norų vyras. 

Mahometas nepasižymėjo stipria sveikata. Jį gana dažnai 
kankindavo nuomario (epilepsijos) ligos priepuoliai, kurių metu 
jis gulėdavo, kaip negyvas. Kaipo nusimanąs prekybos reikaluo- 
se, Mahometas gavo tarnybą pas vieną turtingą našlę prekybi- 
ninkę, vardu Chadidžą. Sulaukęs 25 metų amžiaus Mahome- 
tas ją vedė. Juodu turėjo 6 vaikus. Bet visi jie neilgai gyveno, 
Tėvą pergyveno tik duktė Fatima, Jos vyras Ali buvo ketvir- 
tuoju chalifu; vadinasi — visų mahometonų dvasiniu ir pa- 
sauliniu viršininku, 

Po vedybų tapęs turtingu žmogumi, Mahometas visiškai 
pasidavė hanifo palinkimams. Mėgo nuošaliųs pasivaikščiojimus, 
Svajojo apie stiprios valstybės sukūrimą ir apie atgaivinimą to- 
kio gryno tikėjimo, kokį išpažino Abraomas ir skelbė Senojo 

Įstatymo pranašai. Sunku pasakyti, kam teko primatas jo svajo- 
nių pasaulyje: religiniams rūpesčiams ar politiniams bei patrio- 
tiniams reikalams ir susisielojimams. Galimas dalykas, kad Mahome- 
tas visus tuos reikalus laikė lygios vertės ir net neatskiriamus. 

Bet kuo susirūpinęs ar tik fiziškai pavargęs, Mahometas 
mirdavo nuomariu. Rimti tyrinėtojai, jų tarpe Dr. Sprenger 
tvirtina Mahometą sirgus histerijos liga. Vyrai šia liga ser- 
ga, palyginti, retai. Histerijos ypatybė — palinkimas prie visokių 
nudavimų, nenatūralaus laikymosi, apgavysčių. Priepuolių metu 
Mahometui rodėsi, kad jam apsireiškiąs archangelas Gabrielis ir 
liepiąs passimti Nabi, t. y. pranašo pareigas. Tai, ką sakydavo ar- 
kangelas, bent apsireiškimų pradžioje, labai primena Senąjį Įsta- 
tymą, taigi — pasižymi tam tiktu kilnumu, kuris imponuoja ir 
patraukia. 

Suprantama, kad mahometonai mano, būsią tie reiškiniai 
buvę tikrai antgamtiški. Bet, kritiškai imant, dalykas atrodo kitaip, 
Įtartina jau tai, kad apreiškimai ateidavo tik priepuo- 
Įiuose, kuriuos sukeldavo bet kuris susijaudinimas, pyktis, 
išgąstis ir kitos, grynai natūralinės priežastys. Nuosta- 
bu dar ir tai, kad apsireiškimų turinys visiškai su- 
tapdavo su kitados pareikštais Mahometo įsiti- 
kinimais, norais ir palinkimais. Neužginčijama, paga- 
liau, ir tai, kad keičiantis pranašo nuotaikai, smunkant 
jo moralei, gęstant pirminiam idealizmui — atitinkamai kinta 
irapreiškimų koloritas, 

Bet, ar galima drąsiai tvirtinti Mahometą buvus apgaviką? 
Reikia manyti, kad šitoks tvirtinimas vis dėl to būtų perdaug 
drąsus. Veikiausia, jis tikėjo save esant pašauktą natūraliu 
būdu įvykinti religijos ir tautos gyvenimo reiormą. Prasidėjus 
sakytoms halucinacijoms su arkangelu, Mahometas pradžioje ro- 
dęs tam tikro nerimo ir buvęs prislėgtos nuotaikos. Rodosi, kad 
jo žmona Chadidža, pirmiau už jį patį, įtikėjo į tų apreiškimų 
antgamtišką charakterį ir įtikino savo vyrą. Netrukus ėmė tam 
pritarti ir kiti šeimos nariai, draugai, tarnąj. 

Žinant, kokiais absurdais kartais įtiki minia, netenka stebė- 
tis, kad Chadidžos pažiūra veikjai paplito. Tačiau, yra pagrindo 
spėti, kad Jetribo arba Medinos gyventojų dauguma pradžioje 
tiktai nudavė tikėjimą į antgamtinę Mahometo misiją. Medinoje 
daugumą sudarė žydai. Aišku, jie simpatizavo Mahometui, ko- 
vojusiam už monoteizmą ir norėjusiam, kaip dažnai sakėsi su- 
grąžinti grynąjį Abraomo tikėjimą. Be to, tarp Jetribo ir Mekkos 

vyko smarki konkurencija. Mekkos gyventojai, ypačiai vadovau- 
jantieji sluoksniai, labiausia bijojo, kad Mahometo reforma nepa- 
naikintų religinės jų miesto reikšmės, Vadinasi, Mekkai svarbu 
"buvo pasilikti šventuoju miestu. Mahometas, kuris puolė 
stabų garbinimą ir, iš viso iktolinį tikėjimą, susilaukė pasiprieši- 
nimo. Nujausdamas pavojų, Mahometas iš Mekkos pabėgo į Me- 
diną, kame buvo mielai priimtas, Mat, Jetribas numanė, kad įžeis- 
tasis pranašas bus dabar geriausias vadas jo kovoje su konkurentu. 

Pranašo bėgimas (622 m.) arabiškai vadinasi hedžra. Nuo 
jos mahometonai skaičiuoja savo metus, Hedžra — tai pranašo 
galybės pradžia. Jis pats, o vėliau ir jo papėdininkai, žygiuodami, 
tarytum kokioje triumiališkoje eisenoje, ima vieną po kito mies- 
tus ir šalis. Deja, kartu su tais politiniais ir strateginiais laimėji- 
mais, ima reikštis pranašo dvasios apgailėtinas smukimas. Auga 
jame godumas. Pranašas gyvena labai paprastai, beveik šykščiai 
Bet, iš viso karo grobio ir plėšimų jis reikalauja sau liūto dalies 
Jo turtai auga diena po dienos. Kartu su turtais auga ir žiauru- 
„mas. Antai, 627 m. jis nuteisia mirti vienu metu net 700 žmo- 
nių. Visi jie buvo svetingosios Medinos gyventojai. Tos žudy- 
nės tai kruvinas pranašo kerštas už prijautimą jo priešams. 

Ne vien masinės žudynės ir nekalto kraujo tvanai slegia 
pranašo sąžinę. 620 m., sulaukęs 50 metų amžiaus, pranašas 
veda antrąją žmoną. Tai—10 metų vaikas, vardu Ajiša. Ji buvo 
geriausiojo Mahometo draugo Abu-Bekro duktė. Nuo šio mo- 
mento pranašo žmonų skaičius kasmet eina didyn. Jį apėmė sa- 
tiriazmas. Eksperimentinė psichologija įrodo, kad po satiriazmo 
visada seka klastingumas ir melas. Pranašo elgesys patvirtina šią 
taisyklę. Kai tik reikėjo pateisinti bet kurį pranašo 
žiaurumąar kitokią niekšybę, tuojau „krito iš dan- 
gaus“ naujas Korano lapelis... Šiame laikotarpyje jau ne- 
begali būti kalbos apie pranašo bet kokį — idealizmą ar net pa- 
prasčiausią gerą valią. 

Sunku, iš tikro, būtų rasti ryškesnį kontrastą, kaip Jėzus 
Kristus ir Mahometas! Pirmasis — skaistus, beturtis, nusižemi- 
nęs, plaunąs savo mokiniams kojas, besimeldžiąs už pačius savo 
budelius, mirštąs ant kryžiaus „už savo avis“. Antrasis — kerš- 
tingas, žiaurus, pilnas klastos, beveik nesuskaitomų turtų savį- 
ninkas, haremo ir ginkluotų plešikų gaujos apsuptasis despotas. 
Rodosi, koks čia galėtų būti sulyginimas? O tačiau pasitaiko žmo- 
nių, kurie stato klausimą: „Kuris tų dviejų vyrų — kilnesnis, Ia- 
*biau dieviškas?“ Yra buvę atsitikimų, kad iš šitokio sulyginimo 

išeidavo nugalėtoju. Mahometas. Antra vertus — nenuostabu. 
Mahometas reikšmingesnis kaip Barabas. 

Arabų pranašas mirė 632 metais (VI—8) Medinoje, Ajišos 
namuose, Vėliau toje pačioje vietoje tapo pastatyta milžiniška 
mečetė. Besiblaškydamas mirties agonijoje, Mahometas kalbėjo: 
„Pragaras liepsnoja! Artinasi sukilimas... Jis bus baisus, kaip nak- 
tis. Bet, dėl Dievo meilės, nekaltinkite jūs manęs! Aš jums įsa- 
kiau, ką Koranas įsako, ir leidau, ką jis leidžia...“ Taip vaizduoja 
Suna paskutiniasias pranašo valandas. Tasai Mahometo „Con- 
summatum est“, kaip matome, yra kupinas neramumo, baimės, 
abejojimų. 

c. — Dvi knygos turi didžiausios reikšmės islamo tikintie- 
siems. Tai: 1) Koranas ir 2) Suna. 

1. — Koranas lietuviškai reiškia: skaitymas. Šiaip ar 
taip, Korano autorius yra Mahomelas. Bet, jis jį parašė neištisai, 
o atskirais lapeliais. Pradžioje, matyt, pranašas rašė entuziazmo 
pagautas. Biblijos įtaka šiame laikotarpyje yra regima ir negin- 
čytina. Vėliau jis fabrikavo „apreiškimus“ pagal reikalą. Kiekvie- 
nas Korano skaitytojas lengvai pastebi, kad ne tik turinio, bet ir 
stiliaus atžvilgiu tos knygos pradžia ir pabaiga labai skiriasi. 
Patsai pranašas savo parašytų lapelių nerankiojo. Tai padarė, 
Abu Bekrui viešpataujant, Zeid Ibn Thabii; bet atliko jis 
tą darbą be reikiamos sistemos, be chronologiškos tvarkos. Re- 
zultatas — išėjo knyga, labiausiai netvarkinga, chaotiška. Osmano 
laikais Koranas liko galutinai sutvarkytas ir įgavo dabartinę savo 
išvaizdą. Bet, nuo to jis mažai laimėjo. Dalinasi Koranas į 114 
giesmių, vadinamų Suromis. Tos Suros dar skirstomos į eilutes; 
tai palengvina susirast reikalingą tekstą. Charakteringa, kad ma- 
hometonai tiki Korano amžinumu. Jie sako: „Prakeiktas tebūnie 
kas sakys, kad Koranas yra sukurtas!“ Iš visa, kalbant apie Ko- 
raną, tenka konstatuoti, kad šia knyga gali žavėtis nebent tik tas, 
kas jos... nėra skaitęs arba skaitydamas nėra kritiškai vertinęs. Pa- 
prastai, krikščionybės priešai tyčia nuduoda šitokį susižavėjimą, 
keldami Korano reikšmę tik tam, kad iš jo būtų galima daryti 
Evangelijos konkurentą. 

2, — Suna — tai antra šventoji arabų knyga. Ji pasako- 
ja ne visada autentiškus padavimus, apie patį pranašą, jo šeimą 
ir bendradarbius. To veikalo versmė buvo, be abejo, paties Ma- 
hometo giminaičių bei ainių pasakojimai. Suna parašyta, maž- 
daug šimtui metų praėjus po pranašo mirties. Čia reikia pažy- 
mėti, kad ne visi mahometonai pripažįsta Sunos autoritetą. Jos 

“| šalininkai vadinami sunitais, o priešininkai — šiitais, Pir- 


„miesiems priklauso turkai, antriesiems — persai. Yra dar ir 
kitų Islamo sektų. 

“d. — Patsai Mahometas pavadino savo religiją islamu. 
„ Tas žodis reiškia pamaldumą (kas lot. — devotio). Žymus Isla- 
mo tyrinėtojas Dozy, savo veikale „Islamo istorija“ (Histoire 
de Nslamisme), sako, kad iš visų bet kada buvusių religijų Isla- 
mas yra labiausiai prozaiška, labiausiai monotoniška ir mažiausiai 
originali bei savarankiška religija. Jos pagrindinį turinį sudaro 
hanifizmas su gausiais „pasiskolinimais“ iš mozaizmo, krikščio- 
nybės ir senosios arabų religijos, pridedant prie to visa vienin- 
telę specifišką Islamo dogmą, skelbiančią Mahometą buvus visų 
didžiausią ir paskutinį pranašą... Įsižiūrėjus į tos religijos dog- 
mas, moralę ir kultą, negalima nesutikti su mokslingojo Dozy'o 
nuomone, 2 

a, — Visą skurdžią Islamo dogmatiką trumpai išreiškia ši — 
mahometonų nuolat vartojama — formulė: „Nėra kito dievo, kaip 
tik Allachas, 0 Mohometas — jo pranašas!“ Taigi, monote- 
izmas čia pabrėžiamas taip pat stipriai, taip ir mozaizme, Die- 
vas sukūrė pasaulį ir jį valdo. Jis nuskiria kiekvienam žmogui 
likimą, kurio niekas pakeisti negali. Tai — fatalizmas.. Val- 
dyti pasaulį Dievui padeda angelai (arab. — iinns). Tai nėra 
Biblijos angelai, nes jie turi kūnus, iš ugnies padarytus. Pasau- 
lio pabaiga vaizduojama panašiai, kaip Evangelijoje. Tris kartus 
suskambėjęs trimitas prikels visus įš numirusių ir tada įvyks teis- 
mas. Nedorėliai eis į pragarą. Bausmės bus amžinos, tik neti- 
kėliams (nemahometonams). Išrinktieji pateks į rojų, kame am- 
žinai džiaugsis kūniškais malonumais ir medžiagi- 
nėmis gėrybėmis. Kad žmonės žinotų, kaip laimėti rojų, 
Dievas, jiems pamokyti, siuntęs pranašų. Jų buvę iš viso net 
134000: Žymesnieji suminėti Biblijoje. Didžiausias ir paskutinis 
visų laikų pranašas — pats Mahometas. Jam kelią rengęs ir apie 
jojo atėjimą kalbėjęs Kristus. 

B. — Mahometo doros mokslas yrą dar skurdesnis, Dva- 
sios tobulinimosi Mahometas nereikalauja. Nei 
universalinės, visa apimančios meilės, nei pasiaukojimo dvasios, 
nei kantrybės, nusižeminimo arba skaistybės — arabų pranašas 
nepažįsta. Iš senųjų arabų papročių paliekama ir net į dorybių 
laipsnį iškeliama keršto teisė ir poligamija. Sekant mo- 
zaizmu, draudžiama vartoti maistui kiauliena, krau- 
jas, Pasmaugti gyvuliai; neleidžiama taip pat tu- 

rėti statulų. Nuodėmė yra gerti vynas, lošti azarti- 
nius lošimus, gyventi nevedusiam. Didžiausia dorybė — 
platinti islamas. Jei kitaip nesiseka, kardu ir ugnimi. Be 
to, reikalinga atlikti įsakytosios kulto apeigos. 

1 — Moslemitas (mahometonas) turi šias kulto pareigas: 
1) skaityti Koraną; 2) penkis sykius per dieną melstis, atsigrę- 
žęs į Mekkos pusę; 3) besimelsdamas turi atlikti nustatytus kū- 
no judesius; 4) paskirtais laikais privalomi daryti ritualiniai kūno 
apiplovimai (vandeniu arba smėliu); 5) pasninkauti įsakyta išti- 
sas devintasis mėnulio mėnuo (Ramadan); 6) duoti nustatytą iš- 
maldą; 7) bent sykį gyvenime kiekvienas tikintysis privalo ap- 
lankyti Mekką. Pastaroji pareiga tėra tik prisitaikymas seniesiems 
arabų papročiams. Mekkoje yra svarbiausia mosleminų švento- 
vė — Kaaba. Ją pastatęs patsai Abraomas, kad permaldautų 
Dievą už pirmąją nuodėmę. Joje yra „juodasis akmuo“ tada Ab- 
raomui atsiųstas iš dangaus. Jisai ženklinąs žemės vidurį. Mal- 
dininkai apeina septynis kartus apie Kaabą, bučiuoja juodąjį ak- 
menį, geria vandenį iš šventojo šulinio Zemzemo, bėgioja tarp 
dviejų šventų kalvų... Vadovauja pamaldumo praktikoms tam tikri 
dvasininkai — muezinai Jie praneša maldos laiką iš mečetų 
bokštų viršūnių. Tie bokštai vadinami minaretais. Vyriausias 
dvasininkas vadinamas imamu. Pradžioje jis buvo kaip ir pa- 
tarėjas prie chalifo religijos reikalams. Didžiausia šventė — Bei- 
ram. Tai pasninko užbaigimas. Šiaip savaitinė mahometonų 
šventė —- penktadienis. 

e, — Šv. Povilas sako, kad „Žydai ieško stebuklų, o grai- 
kai — išminties“ (I Cor. 1, 22). Arabai įtikėjo, nors jų pranašo 
skelbime nebuvo — nei vieno, nei kito! Kad Mahometo moks- 
le tikrai maža „išminties“, vadinasi — ypatingo gilumo, kilnumo 
— tai kiekvienas patsai gali lengvai įsitikinti; dėl stebuklų, tai jų 
tikrai nebuvo. Jei kas kalba arba rašo apie Mahometo stebuk- 
lus, tai visa tai nedaugiau, kaip fantazija ir gryniausias prasima- 
nymas. Mahometas pats sakėsi: „Esu toks pat žmogus, kaip ir 
jūs* (Koranas, XLI-3). O paprasti žmonės stebuklų nedaro. Kitą 
kartą jis dėjosi nedarąs stebuklų tik dėl tos priežasties, kad tam 
pačiam reikalui daug didelių stebuklų jau buvęs padaręs jo pra- 
nokėjas — Kristus, apie jį (Mahometą) kalbėjęs ir jam kelią ruo- 
šęs.. To esą užtenka. Taip kalbėdamas, Mahometas taikė sau 
Kristaus posakius apie Šv. Dvasios atėjimą. 

Šia proga prisimena šv. Augustino žodžiai, kažin kuria 
proga pasakyti, kad krikščionybė paplitusi — arba dėka stebuklų, 


AU 

arba — be jų. Jei stebuklų būta, tai — aišku, kad krikščionybė 
yra iš Dievo. Bet, jei stebuklų nebuvo, tai didžiausias stebuklas, 
kaip tik esąs patsai tas faktas, kad be stebuklų išsiplatino 
mokslas, taip labai priešingas sugedusiai žmogaus 
prigimčiai! Panašiai kalbėti apie Islamą netenka, Joks stebuk- 
las, kad jis prigijo ir be stebuklų. Pirmiausia, prisiminkime, kad 
Mahometo pasirodymo metu arabų tarpe buvo jaučiamas didelis 
nepasitenkinimas ligšioline jų religija (hanitų judėjimas). Palygi- 
nant su jąja, be abejonės, Mahometo mokslas yra daug kilnes- 
nis. Iš visa, politeizmas lengvai užleidžia vietą mo 
noteizmui, kadangi tikėti daug dievų yra priešinga protui, 
Greta to, nei vienai arabų grupei Islamas nebuvo visiš- 
kai svetimas dalykas. Ir žydų, ir krikščionių, ir pagonių reli- 
gijos arabai rado naujajame moksle senosios savo religijos ele- 
mentų. Svarbu buvo ir tai, kad Islamas nereikalavo jo- 
kios vidujinės reformos, jokio savęs nusigalėji- 
mo. Atvirkščiai, jis aiškiai pataikavo tam, su kuo kovojo Kristus 
ir ką Jisai vadino: Kūno pageidimu, akių pageidimu ir gyvenimo 
puikybe. Gyventi nevaržomam žemėje ir taip lengvai nusipelnyti 
rojų, kaip tai skelbė arabų pranašas buvo perdaug vilio- 
jantis dalykas. Čia savaime prisimena analogiški Liuterio 
pasisakymai. Vieni ir kiti rėmėsi tuo pačiu psichologiniu pagrindu; 
kuris yra — pataikavimas nuodėmingajai žmogaus 
prigimčiai, Kūniškumas mielai sutinka statomas altoriuje. 

Be to, kalbingam Mahometui visiškai nesunku buvo 
sukelti entuziazmą karšto būdo arabuose. Jų nepaprastą 
drąsą dar skatino tikrai gudriai panaudota predestinacijos 
koncepcija, arba tikėjimas fatalizmu. Vadinasi, jei skirta mirti, 
niekur nuo tos mirties nepasislėpsi. Bet, jei neskirta, tai išliksi gyvas, 
kad ir vienas pats prieš tūkstantį kovosi! Rizikos nėra. O skirtumas 
bus tas, kad žūdamas kovoje turėsi užtikrintą, viliojantį savo kū- 
niškumu, Mohometo rojų. Taigi, visiškai suprantama ne tik Isla- 
mo prigijimas, bet ir mahometonų nepaprasti pasisekimai kovose. 
Nuveiktiesiems mahometonų priešams pasirinkimo nebuvo. Jie 
visi turėjo prievarta nusilenkti Islamo mėnuliui. 

Iš visa, lyginant katalikų Bažnyčios likimą su Islamo isto- 
rija, palieka pilnoje galioje tezė, skelbianti, kad nepaprastai grei- 
tas krikščionybės paplitimas, tarp kitko, yra reikšmingas josios 
Autoriaus — Kristaus — dievybės įrodymas. Bažnyčios ir Is- 
lamo istorijos — tai du ryškūs kontrastai, Krikščionybės istorija 
tikrai neturi į save panašios. 


VIII. Kristus istorijos fone ir Bažnyčios 
gyvenime 


1. Jėzaus asmuo istorijoje 


a. — Žmonija laukia Mesijo; b. — Senosios pra- 
našystės ir Jėzaus gyvenimas; c. — Kristus ir mi- 
tologija; d. — Naujasis Testamentas; e. — Jėzus 
— istorijos asmuo. 


a. — Kas atsidėjęs skaito Senojo Įstatymo knygas, tas ne- 
gali nepastebėti jose mesijonizmo idėjos. Būsimasis Dangaus 
Pasiuntinys, Mesijas, yra vedamasis motivas, —yra taip sakant — 
žydų šventųjų knygų vyriausia prasmė, Apie Mesiją jos kalba 
nuo pat pradžios ir ligi galo! Nuo rojaus dienų (Gen. III, 15) 
ligi pat Machabėjų karų, Mesijo viltis buvo — pirmųjų tėvų pa- 
guoda, vedamoji patriarchų žvaigždė, Izraėlio privilegijų pagrin- 
das, žydų tautos ryžtingumo ir ištvermės versmė, visos sinago- 
g0s simbolikos, viso jos kulto paslėptoji prasmė, 

Pranašai dažnai ir aiškiai kalbėjo apie Mesiją. Jų pranašavi- 
mai, paprastai, skirstomi į tris grupes: į geneologines, chronolo- 
gines ir asmenines pranašystes. Ypač pastarosios yra įdomios, 
nuostabiai tikslios ir dėl to visiškai nereikalingos komentarų. Jas 
čia paduodu, sekdamas prof. Pr. Būčiu, „Malachijas“ (I, 1) 
pranašavo, kad, prieš pasirodant Mesijui, būsiąs pasiųstas kitas, 
kuris prirengsiąs Jam kelius, Izająs (VII, 14) sakė, kad pats Dievas 
padarysiąs stebuklą neprašomas: mergaitė pagimdysianti Sūnų 
ir jis būsiąs Emmanuel (Dievas su mumis). Micheas rašė, kad 
tas Mesijas gimsiąs Judos Betliejuje (Mich. V, 2). Izajas paaiš- 
kino, kad Mesijas daugumą mokysiąs Galilejoje (IX-—1, 2)... jo 
viešpatavimas (būsiąs) didis, jo taika nepaliausianti, apimsiąs Do- 
vydo sostą ir jį sustiprinsiąs teismu ir teisybe per amžius (Iz. 
IX -5, 7). Tamsybės laikais iš Jeruzolimos užtekėsianti šviesa ir 
žibėsianti ji visoms tautoms... Iš tolimų šalių daugybės sueisią 
į žydų žemę.. sunešdami auksą, smilkalą ir Viešpaties garbę 
skelbdami (Iz. LX, 1--6). Tarso, Arabų ir Sabų karaliai atnešią 

«dovanų ir visi karaliai jį garbinsią.. Jo pasielgimas su priešais 
„būsiąs malonus (Iz. XLII). Jis darysiąs daug stebuklų, gydysiąs 
aklus, kurčius ir raišus (Iz. XXXV, 5). Jis įjosiąs į Jeruzalę su 
karališka iškilme — raitas ant asilo pataitės ir asiliuko (Zach. IX, 
9), bet būsiąs parduotas už 30 sidabrinių pinigų, tie būsią nu- 
mesti į bažnyčią ir už juos būsiąs nupirktas puodžiaus laukas 
(Zach. XI, 12). Jis tapsiąs priskaitytas prie kaltininkų, būsiąs su- 
žeistas taip, kad neliksią sveikos vietos nuo kojų ligi viršugalvio, 
būsiąs bausmių ištiktas... ir, tautiečiams prašant, pasmerktas mir- 
čiai (Iz. LII) Mesijas būsiąs užmuštas; šventoje vietoje liksią 
griuvėsiai ir šlykštybė (Dan. IX, 26). Jį mušią per veidą ir ap- 
spiaudysią (Iz. L, 6). Jam perdursią rankas ir kojas, suskaitysią 
kaulus, išniekinsią, rūbus pasidalysią, dėl jupos mesią burtus 
(Psl. XXI, 15—17). Jis būsiąs pagirdytas actu (Psl. LXVIII, 22)... 
būsiąs paguldytas didžiaturčio kape (Iz. LII, 9). Bet jo kūnas 
grabe nesugesiąs (Psl. XV, 10). Apie Mesiją dar buvo pasakyta, 
kad jis būsiąs pranašas, kaip Mozė (Deuter. XVIII, 15), kad jis 
būsiąs Melchezedeko apeigų kunigas (Psl. CIX, 5), kad jis bū- 
siąs karalius (Psl. XLIV, 1), kad jo įstatymai apimsią visą pasaulį 
(Iz. II, 2)“. (Trumpa Apologetika. 3 ed. Mariampolė, 1936 m. 
51-54 p.). 

Juo tolyn juo ryškyn ėjo pranašų piešiamasai Mesijo pa- 
veikslas. Jo charakteris tapo taip smulkiai nusakytas, kad apsi- 
Tikti, atpažįstant atėjusį Mesiją, rodosi niekaip nebuvo galima, 
ypač, kad chronologinės pranašystės taip pat buvo pakankamai 
aiškios. Tik tuo galima paaiškinti labai būdingas istorinis reiš- 
kinys, kad kažin kokios dangaus intervencijos, kaip tik tuo me- 
tu aiškiai laukia ne tik žydai, bet ir pagonys. Platonikai skelbia, 
kad būtinas esąs Dievo apreiškimas. Stoikai diskutuoja apie vi- 
sų laukiamąjį didelį ir visiškai naują moralinės santvarkos per- 
tvarkymą. Visur plačiai pasklinda būdingas mitas apie Dievą pra- 
radusią sielą, kuri ieško Jo ir neranda tol, kol Jis pats, pagaliau, 
jai apsireikšiąs... Nuo filosofų ir mistikų neatsilieka istorininkai. 
Tacitas (Hist. V, 13) ir Svetonijus (Vesp. c. 4) liudija apie seną 
ir pastovų visų Rytų įsitikinimą, kad iš Judejos turėsianti iškilti 
nauja šviesa. Net Romos poetai, kaip Vergilijus (IV eklogoje) 
ir Horacijus (C. I, 6), reiškia misijanizmo vilčių ir laukimo. (F. 
Zeibert. Hist. Ecclesiastica. Ed. III. Brūnn, 1903 m. 15 psl.). 

Jei taip buvo kitur, tai žyduose Augusto laikais, Mesijo 
laukimas, tiesiog liejosi per kraštus. Kardinolas Faulhaber 
šitaip vaizduoja Palestinos gyventojų nuotaiką: „Kada paskuti- 

nysis pranašas, pirmatakas Jonas, prie Jordano skelbia savo pa- 
mokslus, visi plaukia tenai, o vyriausybės žmonės stato jam ofi- 
cialų klausimą: „ar tu esi tasai, kuris turi ateiti, ar mes dar tu- 
rime kito laukti, kaip laukę?“ (Luc. VII, 19). Ir kada pirmieji 
apaštalai buvo pašaukti, jie bėga vienas pas kitą su džiaugsmin- 
ga žinia: „klausyk, mes suradome tą, apie kurį buvo rašę Mozė 
Įstatyme ir pranašai!“ (Joh. I, 45). Juk tai yra ryškiausi ženklai, 
parodą mums, kaip anuomet žmonių sielos buvo kupinos to 
ilgesio ir troškimo, kad, pagaliau, ateitų laukiamasis...“ (Juden- 
tum, Cristentum, Germanentum, A. Huber, Miūnchen 82 psl.). 

b. — Netenka stebėtis apaštalų padarytąja išvada, kurią 
užfiksavo šv. Jonas, tas mokinys, „kurį Jėzus mylėjo“ (Jon. XXI, 
20), ir kurią tik ką esame pacitavę iš Faulhaberio knygos. Skai- 
tant Sen. Testamento pranašystes, lengva iššifruoti jų prasmę 
Čia nėra reikalo būti specialistui. Tai gali padaryti kiekvienas, 
kas panorės perskaityti Evangelijas, tą autentišką Jėzaus, krikš- 
čionybės įsteigėjo, biografiją. Įsakmiai ją šioje vietoje atpasakoti 
nėra jokio reikalo. Vysk. J. Skvirecko išleistasis Naujasis Testa- 
mentas, Vysk. K. Paltaroko arba kan. Pr. Penkausko parašytosios 
Naujojo Įstatymo istorijos — yra kiekvienam lietuviui katalikui 
ne tik prieinamos, bet tekstas tų knygų visiems, mokyklą lan- 
kiusiems, yra daugiau ar mažiau žinomas. Todėl, užuot kartoję 
visiems žinomus Kristaus gyvenimo faktus, priminsime tik šit 
ką. Tarp Evangelijų ir Izajo pranašo knygos yra tiek daug pa- 
šumo, kad kai kas tąjį pranašą vadina Senojo Įstatymo evange- 
listu. Pavyzdžiui, tasai pranašas deda į jo laikais dar tik laukia- 
mojo Mesijo lūpas šiuos žodžius: „Viešpaties Dvasia ant manęs 
Jis mane patepė ir siuntė, kad neščiau pavargėliams Linksmąją 
Naujieną (evangeliją), kad gydyčiau sutrintas širdis, kad paskelb- 
čiau belaisviams laisvę, kaliniams dovanojimą ir kad pagarsin- 
čiau susitaikymo metus“ (Iz. LX, 1—3). Atėjus tinkamam laikui 
(plg. — Gal. IV, 4), Jėzus skaito šią vietą savo tėviškės sinagogoje, 
užvožia knygą ir taria: „šiandieną šie Rašto žodžiai jau įvyko“ 
(Luk, IV, 16-21). Tuo būdu Jis pats yra viešai pareiškęs, kad 
tai Jis, o ne kitas kas, esąs išsipildymas mesijanizmo senovės 
pranašavimų Omega (pabaiga ir tikslas) (Faulhaber t. P. 82 psl.). 

Šv. Povilas, tasai mokytas parisiejus, buvęs fanatiškas Kris- 
taus ir Jo mokslo priešininkas, gerai pažinęs Senąjį Įstatymą, o 
vėliau — iš pagrindų ir sąžiningai ištyręs Jėzaus Nazareno gy- 
venimą, priėjo tą pačią išvadą. Viename jo rašiny skaitome: 
„Įstatymo tikslas yra Kristus“ (Rom. X, 4). Po to dar įrodinėti, 

kad Kristuje tikrai įvyko senosios mesijanizmo pranašystės — 
būtų arba brovimasis į atviras duris, arba tuščios pastangos 
įtikinti „profesorius“ skeptikus. To mes ir nebandysime daryti, ka- 
dangi šį darbą skiriame išmintingiems ir geros valios skaitytojams. 
€. — Jei Temistoklio laurai kitados nedavė užmigti Aristi- 
dui, tai šiandieną Jėzaus Nazareno garbė neduoda ramybės vadi- 
namiems racionalistams. Straipsnyje apie judaizmą minėjome, kad 
nuostabi žydų tautos istorija, lygiai kaip nepaprastai kilni, paly- 
ginus su aplinkuma, jų religija ir moralė — negali būti kitaip 
išaiškinta, kaip tik ypatinga Dievo globa. Aršūs racionalizmo 
puolimai šventųjų žydų knygų taip pat nieko nedavė. Tose kny- 
g0se sudėti pranašavimai kaip negali būti geriau atitinka Jėzaus 
gyvenimą. Išvada eina savaime. Bet racionalizmas tos, kaip tik, 
išvados ir nenori. Jis sugalvoja iš istorinio Kristaus gyvenimo 
padaryti... mitą. Nuo kai kurio laiko tai virto mados dalyku. 

Paprastai, mada visiškai nesisieloja mokslingumu. Bet kar- 
tais ji ima prisidengti kaip tik mokslingumo skraiste. Tąja pras- 
me labai būdingas pavyzdys — tai L, Jacolliot, kolonijų val- 
dininkas prancūzų Indijoj. Jis yra paskelbęs Prancūzijoje eilę 
veikalų, kurių “tikslas buvo įkalbėti naiviems, lengvai įtikintiems,. 
nekritiškiems žmonėms, kad Naujasis Testamentas tėra tik pla- 
giatas arba nevykusi kompiliacija iš įvairių indų legendų bei pa- 
davimų. Tuo atžvilgiu įžymiausias, labai būdingas šiam rašytojui 
veikalas yra „La Bible dans PInde; Vie de Jezeus Christna, 

Jau pati tos knygos antraštė aiškiai pasako, ko siekė jos 
autorius. Nepaprastai gudriai stengiamasi tenai įkalbėti skaity- 
tojui, kad Jėzus Kristus tėra tik suplagijuotas indų herojus Je- 
zeus Christna, kurio gyvenimą Jacolliot atpasakoja taip, 
kad tarp šių dviejų asmenybių, vadinasi — tarp Jėzaus Kristaus 
ir Jezeuso Christnos, nebelieka jokio skirtumo. Ir Jezeus, pana- 
šiai kaip Jėzus; įsikūnija, gimsta iš mergaitės — vardu Deva- 
nagua, kovoja su piktąja dvasia, skelbiasi atėjęs išlaisvinti žmo- 
niją iš gimtosios nuodėmės, daro daug stebuklų etc. elc, 

Nemaža žmonių nustebo ir susirūpino dėl tokių sensacingų 
Jacolliot reveliacijų. Vienas kitas silpnesnio tikėjimo žmogus pa- 
sijuto nebeturįs tvirto religinio pagrindo. Ypačiai jaunimą užplū- 
do abejonių banga. Gal nestigo ir tokių, kurie visiškai nustojo: 
tikėję Kristumi, kuris tesąs tik pasakiško herojaus blogas seki- 
mas. Žodžiu, Jacolliot veikalai masonams, kurie tuos veikalus su 
didžiausiu atsidėjimu skleidė visur, 0 ypačiai jaunuomenės tarpe, 
davė naudos nemažiau, kaip garsiojo E. Renano eliukubracijos. 

Tačiau, mokslo atstovai — sanskritistai, indologai ir kiti — 
nepaprastai nustebo ir pasipiktino. Jie nedviprasmiškai konstata- 
vo, kad tariamieji L. Jacolliot „aptikimai“ tėra tik akiplėšiškai 
„drąsus bandymas klastoti mokslą. Čia jau ne kartą minėtasai len- 
kų profesorius V. Szczšniak, pasiremdamas tokiais pasaulinio 
garso indologais, kaip De Harlez, A. Weber, Angelo de. 
Gubernatis, Dowson, Reinaud ir kiti, visą Jacolliot kūry- 
bą pakartotinai vadina. begėdiškiausiu melu, prie kurio Jacolliot 
pridėjęs apie 259/, įvairių iškraipymų, paimtų iš Biblijos ir indų 
Puranų, kilusių viduriniais amžiais ir esančių, tam tikram laips- 
nyje ir tam tikra prasme, — krikščionybės įtakoje. Kitais žodžiais 
tariant, su nuostabiu uolumu masonų platinamasai „paskutinysis 
mokslo žodis“ apie Kristų — buvo tiktai negarbingas junginys 
75 procentų melo ir 25 procentų netikslių atpasakojimų bei iš- 
kraipymų. 

Čia savaime gali ir turi kilti klausimas: kas, būtent, buvo, 
tie realūs daviniai, kurie, pasak prof. W. Szczešniako, sudarė kal- 
bamuosius 259/4 ir kuriuos L. Jacolliot tendencingai atpasakojo 
ir net tyčia iškraipė, kad tuo būdu sudarytų argumentų iš anksto 
„pasirinktajai, aiškiai klaidingai tezei? 

Tie realūs daviniai — tai jau minėtieji krikščioniškieji mo- 
tivai Puranose. Jų atsiradimą indologai aiškina šitaip. Kai Indiją 
užplūdo budizmas, tai bramanai, bekovodami su šiuo stipriu ir 
pavojingu konkurentu, ieškojo priemonių sausam ir abstrakčiam 
Bramos kultui pagyvinti ir pajvairinti. Evangelija, pasiekusi Indiją, 
teikė bramanams labai vertingos medžiagos, kuria jie ir pasinau- 
dojo, pirmiau minėta prasme. Tose apystovose iškilo, tarp kitko, 
ir fantastiškas Krišnos asmuo. 

Visi pasakojimai apie Krišną (tikriau — Kršna), kaip apie 
dievo Višnu įsikūnymą, turį šiokio tokio, kad ir silpno panašumo 
su Kristaus gyvenimo aprašymais, yra užfiksuoti poemoje Hari- 
vansa. Šioji poema yra kilusi pirmaisiais krikščionybės amžiais 
ir sudaro savotišką jungtį tarp garsios Mahabharatos ir Puranų. 
Krišnos pritikimai, matyt, bus pastūmėję Jacolliot prie minėto- 
sios apgavystės. Tasai ponas nepagalvojo, kad pasaulyje yra žmo- 
nių, mokančių sanskrito kalbą, nųsimanančių indų literatūroje, 
pažįstančių jų religinę ideologiją ir kita. Pastarieji atkreipė dė- 
mesį į Jacolliot su tokiu aplombu skelbiamas žinias ir paskelbė 
savo sprendimą, kurio tasai mokslo falsifikuotojas nesitikėjo ir, 
žinoma, nelaukė. 

Žinovai įrodė, kad indų legendose ir jų literatūroje visiškai 
netiguruoja toksai didvyris, kaip Jezeus Christna; kad, iš visa, 
sanskrite nėra ir negali būti tokių vardų, kame pasitaikytų dvi- 
balsis „eu“ ir kame po Ch arba Kh eitų garsas „r“: kad nėra 
taip-pat ir tariamosios Jezeuso motinos Devanaguos vardo; kad 
mergaitės-motinos idėja — indų ideologijai visiškai svetima; pa- 
našiai svetima jiems ir mintis apie gimtąją nuodėmę, piktąją dva- 
sią — gundytoją, evangeliškai suprastąjį įsikūnymą ir kita, ką po- 
nas Jacolliot dėjosi radęs indų legendose, 

Rimti stebėtojai atkreipė savo dėmesį dar ir į tai, kad Ja- 
colliot mini dažnai visiškai negirdėtus, niekam nežinomus auto- 
rių vardus, nepasakydamas, kurį veikalą tas ar kitas autorius yra 
parašęs... Kitą kartą jis remiasi, tiesa, žinomaisiais autoriais ir jų 
veikalais, bet... nesiteikia nurodyti atatinkamos vietos, Aišku, kad 
visa tai jisai daro dėl suprantamos priežasties. Ta priežastis — 
tai apgalvotas melas (Slownik Apologetyczny. Pagal Dr. J. Jan- 
gey. T. I. Warszawa 1894 m.; pusl. 281 et sąun). 

L. Jacolliot mano, kad legendariniai dievo Višnu pasireiški- 
mai matomu būdu yra labai panašūs į Kristaus įsikūnymą! Mes 
tokio panašumo, kaip tik, nematome, Antrasis Švč. Trejybės As- 
muo prisiėmė žmogiškąją prigimtį, kuri amžinai ir neatski- 
riamai susijungė su dieviškąja prigimtimi, Taigi, Kristus bū- 
damas tikras Dievas, patapo tikruoju žmogumi ir to- 
kiu pasiliko. Dievas Višnu daug kartų keičia savo pasireiš- 
kimo lytis, kurios kiekvieną kartą kinta, Vadinasi, tie pasireiški- 
mai turi laikinumo ir paviršutiniškumo pobūdį. Jei 
jau ieškoti šitokių dievo žygių panašumų, tai jų, mūsų manymu, 
veikiau galima rasti liaudies pasakose apie vilkolakius ir kitokius 
velnio pasireiškimus, arba tiksliau — pasivertimus — ožiu, 
jaučiu ar kokia nors pabaisa. Čia pat žymu toks pat laikinumas 
ir paviršutiniškumas, kaip dievo Višnu apsimetimuose. 

L. Jacolliot nėra koks unikatas. Tai tik tipas racionalisto, 
tariamojo mokslininko, kurio kuriamose teorijose ignorancija ar 
bent paviršutiniškumas lenktyniuoja su bloga valia ir neapykanta 
Kristui. Prieš Jacolliot'ą ir po jo daug buvo bandymų sulyginti 
Kristų su kokiu legendariniu ar mitologiniu didvyriu arba net 
dievu. Tie visi bandymai, paprastai, remdavosi jei ne sąmoninga 
bloga valia, tai bent daugiau ar mažiau smerktinu neapsižiūrėjimų 
ir klaida. Kartais tenka, stačiai — stebėtis lakumu vaizduotės tų 
„tyrinėtojų“, kurie suranda panašumo tenai, kame jo visiškai nėra 
arba beveik nėra. 

Prof. B. Čėsnys yra patiekęs „Židinyje“, 1935 metų gale 
labai vertingą straipsnį, pavadintą „Kristaus gimimas ir mitai“, 
kame mokslingas autorius, su didele erudicija ir tikrai geležinė 
logika, gvildena klausimą apie mitologijos įtaką evangelijoms. 
Profesorius nurodo priežastis tų gausių apsirikimų, kurių dažnai 
galima užtikti liberalinės-racionalistinės pakraipos rašytojų raš- 
tuose. Pastarieji teigia, kad mitologijos įsrava evangelijoms bu- 
vusi labai didelė. Tai, žinoma — iliuzija, ir sakytasis profesorius 
tikrai meisteriškai išanalizuoja jos priežastis. Štai jos! 

Kartais imamas vardas ir nežiūrima idėjos. Aišku, kad ga- 
lima labai apsirikti, jei iš vardo panašumo spręsime, jog yra pa- 
našios ir tais vardais žymimos idėjos. Čia viskas reikalinga aiš- 
kiai konstatuoti, Vadovautis spėliojimais — pavojinga. Kitais at- 
vejais dalis imama visumos vietoje, vienas kuris bruožas — vie- 
toje pilnutinio charakterio. Toliau — dažnai nepaisoma legendų 
ir mitų kilimo laiko ir kultūrinės bei religinės aplinkumos. Ne- 
atskiriama esminių mitų bruožų nuo vėlyvesnių varijantų arba 
net komentarų. Žiūrima, paprastai, tik panašumų. Bet visiškai 
nepaisoma skirtumų, kurie kartais būna nepalyginti sva- 
resni, kaip anie panašumai (Židinys 1935 m. 12 Nr. 489 psl. ir 
toliau). Nenuostabu, kad laikantis šitokių „moksliškų“ metodų, 
evangelijose randama... mitų, o Kristus pasirodo esąs imitacija— 
vieną kartą — Krišnos, kitą kartą — Marduko, kitais atvejais — 
Heraklio ar kurio kito mitologijos personažo. 

Mes neturime galimumo smulkiai nagrinėti tų visų diletan- 
tiškų bei naivių teorijų. Bet norime bent trumpai suminėti daž- 
nai iškeliamą panašumą tarp Kristaus ir Budos. Čia, paprastai — 
labai ir labai perdedama. Tiesa, negalima visiškai užginčyti tam 
tikro panašumo dorovės mokslo srityje. Bet tasai panašumas, jo- 
kiu būdu, neįrodo ir nereikalauja budizmo ir krikš- 
čionybės tarpusavio priklausomybės. (Lietuviškoji 
Enciklopedija. IV tomas. 925 psl.). Kristus, skelbdamas savo mo- 
ralės mokslą, niekad nėjo prieš žmogaus prigimtį. Jo etika — tai 
prigimtinio įstatymo detalizacija, arba papildymas, išplėtimas ir 
ištobulinimas. O prigimtinį įstatymą, kaip žinome, garsina doro- 
vinga ir protinga žmogaus prigimtis, kitaip sakant — sąžinė ir 
protas. Negalima nepripažinti, kad ir Budos būta labai protingo, 
doro ir net idealisto žmogaus. Štai — tikra kalbamojo panašumo 
priežastis! Tačiau, kas mato panašumų, tas neprivalo užmerkti 
akių ir prieš skirtumus. O jų yra labai daug — net ir dorovės 
moksle. Pirmiausia — patsai vyriausias dorovingumo 


— 131 — 


motivas, Kristaus sistemoje patsai Dievas yra tuo vyriau- 
siu dorovingumo motivu, 0 podraug — ir pirmovaizdžiu. „Bū- 
kite tobuli, kaip ir jūsų dangiškasai Tėvas tobulas“ (Mat. V, 18). 
Budos dorovingumo motivas yra aiškiai egoistiškas, Reikalinga 
esą vengti pikto, kad pasiektum laisvės ir ramybės 
šiame gyvenime, ir kad užtikrintum sau laimingesnį pakarto- 
tiną atgimimą metempsichozės raidoje. Pati m etempsichozė 
kaip teisingai pastebi Coppens, iš visa, pakerta dorovin- 
gumo šaknis ir leidžia piktos valios žmogui tyčiotis iš Dievo, 
kaipo moralinės santvarkos Kūrėjo. (Trumpas moralinės filosofi- 
jos vadovėlis. Kaunas, 1928; 74 —75 pslp.). 

Tai patys stambiausi skirtumai, pasireiškią pačiose dviejų 
lyginamųjų doktrinų moralumo normose. Apsčiai jų yra ir kon- 
krečiuose nuostatuose. Nenorėdami perdaug prasilenkti su mūsų 
užsibrėžtuoju tikslu, turime pasitenkinti vienų kitu būdingesniu 
pavyzdžiu. Antai, Kristus, kartu su mokiniais, lankosi Kanos ves- 
tuvėse, dalyvauja Raupsuotojo Simono pokilyje, Mortos ir Ma- 
rijos priėmime. Buda griežtai draudžia savo sekėjams bet kokius 
pasilinksminimus. Smagumų ieškojimas yra, pasak jo, kiekvienu 
atveju nuodėmė. Kristus yra uolus kilnios, monogaminės, neišar- 
domos moterystės apaštalas. Buda, atvirkščiai, ir nemano smerkti 
poligamijos ar poliandrijos praktikų, kurios dar ir šiandieną gana 
„dažnai užtinkamos Budos garbintojų tarpe. Kristus patsai yra 
maldos vyras. Jisai sako, kad „visuomet reikia melstis“ (Luk. “ 
XVIII, 1). Budos moksle nėra vietos maldai. (W. Szczešniak, Op. 
cit. 160 psl.). Tai labai ryškūs ir kartu principiniai skirtumai, 

Jei žiūrėsime pasaulėžiūros, tai tikrai skirtumų rasime tiek 
daug, kad krikščionybę ir budizmą teks beveik laikyti antipodais. 
Budavisiškai nutyli Dievą. Jis nemato reikalo Juo do- 
mėtis. Kristaus kalboje — Dievas dažniausia minimas žodis, Jis 
visų Jo minčių Alfa ir Omega. Kristus moko: „Mylėk savo 
Viešpatį Dievą visa savo širdimi, visa savo siela, visa savo 
mintimi. Tai yra didžiausias ir pirmasis įsakymas“ 
(Mšt. XXII, 37). Vadinasi, tėra ateizmas, čia griežtai pabrėžtas 
teocentrizmas, 

Budą ryškiai charakterizuoja jo pasingumas. Kristų — 
nepaprastas aktingumas. Jisai sakosi, atėjęs ugnies mėtytų 
ant žemės ir vien norįs, kad toji ugnis liepsnotų.. Budos pas- 
tangų galutinas tikslas — nirvana, t. y. nebūtis arba, gal, tokia 
būties forma, kada gyvenimas praktikoje niekuo nesiskiria nuo 

mirties. Kristaus siekimas — gyvenimas. Jis sakosi atėjęs, kad 
Jo sekėjai turėtų gyvybės ir gausiau jos turėtų! 

Galėtumėm dar ilgai vesti tą kontrastų paralelę. Bet mano- 
me, kad ir iš to, kas pasakyta, pakankamai paaiškėjo, jog Evan- 
gelijos mokslas nėra budizmo plagijatas. O kai dėl panašumo 
kai kurių gyvenimo epizodų, tai reikalinga žinoti štai kas. Pasa- 
kojimai apie Budos gyvenimą ir stebuklus tapo surašyti keliais 
šimtmečiais vėliau po jo mirties. Todėl nėra jokio galimumo 
patikrinti tų pasakojimų autentiškumas. Turint gal- 
voje, kad kalbamieji užrašai atsirado Evangelijai jau seniai pa- 
siekus Indiją, su didesniu pagrindu galima prileisti, kad vei- 
kiau krikščionybė darė įtakos budizmui, o ne at- 
virkščiai. Netrūksta rimtų tyrinėtojų, pavyzdžiu — Eitel; 
Grandt, Nicolas ir kiti, kurie griežtai tvirtina, kad tariamieji pa- 
našumai Kristaus ir Budos gyvenimo aprašymuose pradedami 
užtikti ne anksčiau kaip V-me šimtmety po Kr. Senesniose Bu- 
dos biografijose visiškai nėra šitokių panašumų. Ir, iš visa, tų 
panašumų nežino pietinių kraštų budizmas, kuris, 
kaip žinoma, vėliau susėjo į kontaktą su krikščionybe ir kuris, 
visų žinovų įsitikinimu, yra išlikęs nepalyginti grynesnis, kaip 
žieminių kraštų budizmas. 

Kai ką stebina savo tariamuoju dideliu panašumu su krikš- 
čionybe lamaizmas. Tai yra tibetomongoliška budizmo for- 
ma, kuriai krikščionybė yra padariusi daugiausia įtakos. Specija- 
listai šiuo atžvilgiu neturi jokių abejojimų. Kalbant konkrečiai 
apie „dalai-lamą“, jei kam nors jis primena popiežių (mes to 
nesakome!), toks turėtų žinoti, kad, iš visa, dalai-lamų (dabarti- 
ne prasme) institucija yra atsiradusi prieš kokius 600 arba, dau- 
giausia — 650 metų. (Encyklopedija Košcielna X. M. Nowod- 
worskiego. Warszawa. Tom. III. pusl. 31 et sąun). 

d. — Kai kurie spiritistai tikina, kad antrąją dalį savo apy- 
sakos „The mystery of Edvin Drood“ rašytojas Karolis Dickens 
parašęs po savo mirties. (K. Wais, Spirytyzm.  Lwėw, 1920 m. 
14 pusl.). Mes nesiimam spręsti, ar daug kas tuo tiki! Tačiau, 
mums atrodo, kad nepalyginti sunkiau yra įtikėti, jog pasakų 
asmenybė, niekad žemėje negyvenęs asmuo, turėjo mokinių, ku- 
rie vėliau smulkiai aprašė savo mokytojo gyvenimą. Viena iš 
dviejų: arba nėra tokių aprašymų nei jų autorių, kaip kad nebu- 
vo tų autorių mokytojo; arba atvirkščiai — jei, vis dėlto, yra 
raštai, parašyti mokinių, kaipo tokių, tai negalėjo nebūti nė tų 
rašiusių mokinių mokytojo. Tertium non datur! 

Šitą logiką puikiai supranta ir racionalistai. Todėl jie savo: 
laiku ėmė ginčyti Naujojo Testamento autentiškumą. Kitais žo- 
džiais tariant, jie iškėlė abejojimų, ar tikrai Jėzaus mokiniai yra 
parašę Evangelijas ir kitas N. Testamento knygas. Jiems, tur būt, 
atrodė, kad praėjus maždaug 1800 metų laiko tarpui — sunku. 
bus surinkti pakankamai įrodymų, kurie galėtų tinkamai išsklai- 
dyti racionalistų paskleistąjį skepticizmą. Bet išėjo atvirkščiai, 
Privalomasai veikalo proporcijonalumas neleidžia mums čia smul- 
kiai pasakoti nei ginčo pradžios, nei įvairių tojo ginčo fazių. 
Lygiai taip pat, dėl vietos stokos, mes negalime čia išsvarstyti 
visų to ginčo pro ir contra, Juk tai sudaro ištisą literatūrą, su- 
rašytą įvairiomis kalbomis, — literatūrą, kurioje gražiai atsispin: 
di — toki aistringi, kartais — toki įsiutę laisvamanių puolimai, 

nukreipti prieš N. Testamentą, — tiek, iš antros pusės, chole- 
Ė riškas, nepajudinamas tikinčiųjų mokslininkų ramumas ir tvirtu- 
mas. Jei kas tuo tikrai susidomėtų ir panorėtų Naujojo Testa- 
mento autentiškumo klausimą pagvildenti ex professo, tai tikrai 
nejustų specialių veikalų trūkumo. Net ir lietuvių kalba, be eilės 
vertingų, įvairiuose teologinio bei apologetinio turinio raštuose 
randamų straipsnių, yra tikrai vertingas, specialus arkivysk. J. 
Skvirecko „Įvadas į Šv. Raštą“ ir kun. B. Andruško So. Jis 
knyga „Evangelijų kilmė ir jų tikėtinumas“. Į tuos tatai veikalus 
ir siunčiame visus suinteresuotuosius. Čia tik pasitenkinsime 
trumpa paties metodo apžvalga. 

Sprendžiant bet kokio veikalo autoriaus klausimą, žiūrima 
dviejų dalykų: 1) paties veikalo savybių ir 2) kitų, žinoma, kom= 
petentingų liudininkų parodymų. Atliekant šitokį tyrimą, laiko- 
masi taisyklių, kurias patiekia specialūs mokslai, kaip istorinė 
kritika, literatūrinė kritika ir visa plejada pagalbinių bei lygiagre- 
čių mokslų. Galima drąsiai sakyti, nė vienai kitai knygai pasau- 
lyje nebuvo taip griežtai taikomi visi kritikos reikalavimai, kaip 
tai buvo daroma su visomis Naujojo Testamento knygomis, 
o ypačiai su Evangelijomis, Kaip rezultatas paaiškėjo, kad Evan- 
gelijas parašė žydai, kalbą aramajų dialektu ir gyve- 
nę Palestinoje; kad jos parašytos prieš 70 mūsų 
eros metus; kadjų autoriai yra neaptašyti, bet 
nuoširdūs ir dori prasčiokėliai, nemoką retori-- 
kos gudrybių ir neturį literatiško stiliaus. Šios 
autorių savybės, rodosi, sakyte sako, kad nepaprastai 
kilnus mokslas, kurį jie savo raštuose dėsto ir kuris toli 
prašoksta didžiausių filosofų mintis, — negali būti jų pa- 

čių sugalvotas. Tą mokslą jie, be abejo, turėjo semti iš 
kokios labai kįilnios, jiems visiems lygiai prieinamos versmės; iš 
tokios versmės, kurios kiti, ne jų būrio žmonės, nepažinojo ar- 
ba bent nenorėjo ar nemokėjo jąja naudotis. Ir tos versmės Evan- 
gelijų autoriai, anaiptol, neslepia. Atvirkščiai, jie atvirai ir pakar- 
totinai jį nurodo. Toji versmė — tai Jėzus Nazarenas jų mo- 
kytojas. 

Skaitant evangelijas, nesunku įsitikinti, kad jų autoriai gir- 
dėtąsias mintis perdavė tiksliai, jų neiškraipė. Tai ypač lengva 
pastebėti, kada imi lyginti atitinkamus tekstus. Visa tai pirštu 
prikišamai parodo, apaštalus buvus evangelijų autorius. Kiekvie- 
nas puslapis, galima sakyti kiekviena eilutė, aiškiai nešioja apaš- 
talų, Jėzaus mokinių, charakterį. 

Lygiai tą patį pasako ir labai didelis skaičius liudininkų, 
kurių autoritetas, šiuo atveju, yra tikrai lemiamas. Svarbu, kad 
tų liudininkų tarpe mes matome atstovus ne vienos kurios reli- 
gijos ar pasaulėžiūros, bet įvairių. Čia yra katalikų (apaštališkieji 
tėvai, apologetai), heretikų (gąnostikas Valentinas, Bazilidas ir kiti), 
žydų (Talmudas, Juozapas Flavijus) ir pagonių (Kelsas). Iš tikro, 
neprotinga abejoti faktu, kurį vienodai nusako 


liudininkai, negalį vienas su kitu susitarti, liudi- 
ninkai, tarpusavyj kovoją, liudininkai, kurių tar- 
pušavio santykį būdina šūkis: — „žūtbūtinė ko- 


val“ O toksai faktas yra šis: Naujojo Testamento knygas 
parašė Jėzaus mokiniai. 

Skaitytojams, kurie šiuo momentu neturi rankoj specialios 
kalbamuoju klausimu literatūros, manome, bus naudinga priminti 
vardus autorių, kurie patvirtina mūsų tezę. 

«) Katalikai rašytojai I-jo šimtmečio: šv. Ignacas, Antiochi- 
jos vyskupas, ir šv. Klemensas, Romos popiežius. Abu — apaš- 
talų mokiniai. Katalikai rašytojai II-jo šimtmečio: Papijas ir Poli- 
karpas, šv. Jono apaštalo mokinjai; šv. Justinas, filosofas; šv, 
Įreniejus, vyskupas ir šv. Polikarpo mokinys; apologetai — Aris- 
tidas, Kvadratas, Atenagoras, Minucijus Feliksas. Toliau eina; 
Klemensas Aleksandrietis, Tertulijonas, Origenas, šv. Kiprijonas 
ir daug kitų. Kiekvieno šių liudininkų skyrium mes čia negalime 
egzaminuoti. Tai — patrologijos mokslo uždavinys. Šitoje vietoje 
užteks pažymėti, kad visų suminėtų autorių raštų autentiškumas 
yra specialistų rūpestingai, kartais net priekabingai, ištirtas ir 
pripažintas, 

8) Šalia šių ortodoksinių rašytojų tenka pažymėti visą eilę 
heretikų gnostikų, kurių tarpe įžymiausi yra II-jo šimtmečio evan- 
gelijų aiškintojai — Valentinas ir Bazilidas. Tuodu rašytoju bų- 
vo nepaprastai gausūs. Jų parašytieji komentarai sudarė dešimtis 
tomų. Kad ir šie kapitaliniai veikalai buvo sunaikinti ir mūsų ne- 
pasiekė, betgi tie rašytojai, kurie minėtais veikalais naudojosi, 
perteikė mums savo knygose Valentino ir Bazilido poziciją svars- 
tomuoju klausimu, 

1) Pagaliau, žydų autoritetai, kurių pažiūras gražiai doku- 
mentuoja II-me šimtmetyje parašytosios pirmosios Talmudo kny- 
gos (Mišnu ir Gebora), neigdami Kristaus dievybę ir Jo mesija- 
nišką pasiuntinybę, niekur nei puse žodžio nepaneigia mūsų te- 
zės, tuo būdu duodami mums stiprų, netiesioginį įrodymą. Mat, 
jie reaguoja į Naujame Testamente užfiksuotus faktus bei idėjas, 
bet visiškai nekvestijonuoja autorių kompetencijos ir tapatybės. 
Tą pačią poziciją, tik daug džentlmeniškiau, laiko ir Juozapas 
Flavijus, garsus I-jo šimtmečio antrosios pusės žydų istorinin- 
kas, mokytas rabinas, miręs Romoje. 

8) Stačiai neįkainuojamąjį patarnavimą atliko garsus krikš- 
čionių priešininkas, filosofas Kelsas, platonikas, gyvenęs Romoje 
Antoninų (Il šimt.) laikais. Pasistatęs sau tikslą — sukritikuoti 
Kristaus mokslą, tasai filosofas ima punktais atskiras evangelijų 
vietas, cituoja jas, sakydamas: „Jėzaus mokinys Matas (arba Lu- 
kas, arba Jonas) sako tai ir tai,“ Argi bereikia geresnio įrody- 
amo, kaip šis? 

Toli gražu, nevisus turimus liudininkus čia suminėjome, o 
tačiau galime be baimės sakyti, kad jokioje kitoje istori- 
jos byloje nėra buvę nei tiek daug nei taip kvali- 
fikuotų liudininkų, kaip tie, kurie tuo ar kitu būdu stoja ginti 
apaštalų autoriškumo teises! (W. Wiszniewski, Bėg Jesus. Stud- 
jum krytyczne. Odesa, 1911 m, pusl. 21 et segu.). 

Bet, jei nebėra abejonės, kad evangelijas ir, iš visa — Nau- 
jąji Testamentą parašė Jėzaus mokiniai, tai lygiai taip pat nebe- 
galima protingai abejoti tų knygų pasakojimų objektivumu, Au- 
toriai rašė tai, ką patys matė ir girdėjo (plg. Jono XXI, 24). Jų 
negalima įtarti melavus, nes iš pačių tekstų švieste šviečia jų 
didelė tiesos meilė. Be to, melas būtų buvęs be prasmės! Mate- 
rialinio pasipelnymo evangelistai neieškojo. To, berods, niekas 
jiems ir neprikiša. Lengva įsitikinti, kad jei apaštalų intencijos ir 
būtų buvusios kitokios, kaip tikrumoje buvo, tai jie, nebūdami 
bepročiai, turėjo tučtuojau pastebėt, kad ne tuo keliu einamą į 

pelną ir garbę. Jei visa pasaulio evangelizuotojų akcija būtų bu- 
vusi tik fanatiškas ar svajotojiškas įkarštis, tai Vyresniojo Jokū- 
bo kraujas (41 m.) turėjo juos paveikti, kaip šaltas dušas. Bet 
mes to nematome. Atvirkščiai, apaštalai nei vieno žingsnio ne- 
sitraukia atgal. Jie, kaip broliai Makabėjai, po vienas kito paguldo 
savo galvas. Šitokia kaina niekas nesiperka sau nei 
turtų nei garbės, nes visi šie dalykai turi vertės 
tik tol, kol žmogus gyvas. Jie mirė todėl, kad negalėjo 
nežinoti to, ką tikrai žinojo; kad negalėjo nepripažinti to, ką 
patys girdėjo ir matė. Jie negalėjo paneigti To, Kuriuo įtikėjo. 
O įtikėjo todėl, kad matė įrodymų stipresnių irlabiau 
įtikinančių, kaip laimės troškimas, kaip noras gy- 
venti. Trumpiau tariant, apaštalai — ne rašalu, ne laku, ne ant- 


spaudo dažais, bet savo krauju užantspaudavo savo žodžių tik- 


rumą. Todėl negalima nepritarti genialiam Pascaliui, pasakiusiam:. 
„Aš mielai tikiu ir net negaliu netikėti liudininkais, kurie už savo 
liudymą davėsi nužudomi!“ 

Kai kas pusiau lūpų prasitaria, kad apaštalų apgaulė galėtų 
būti tam tikras pium mendacium. Bet, kaip tai suprasti? Turi būti 
šitaip, kad apaštalai, nesitikėdami iš savo „aferos“ bet kokjų že- 
miškų pelnų, varė ją vaduodamiesi pomirtinio atlyginimo vilti- 
mis. Galima taip sakyti, bet negalima tuo tikėti. Apaštalai buvo 
tikintys žydai, kurie, eidami savo tautos ligi šių dienų išlaikyta 
tradicija, po kelis sykius per dieną kalbėdavo dekalogą. O tenai 
aiškiai pasakyta: „Nekalbėk netiesos!“ Idėja apie Dievo palan- 
kumo pelnymą per Jo įsakymų laužymą yra nonsensas, negalįs 
tilpti sveikoje galvoje. O bepročiais dar niekas apaštalų nebuvo 
paskelbęs ir, reikia manyti, nepaskelbs. O jei ne taip, tai bepro- 
čiais tektų pripažinti ir visus tuos, kurie... tais bepročiais įtikėjo, 
vadinasi — visus krikščionis. 

Reikalinga turėti galvoje dar vienas dalykas. Jėzaus moki- 
niai negalėjo meluoti, jei ir būtų norėję. Jėzaus as- 
muo ir Jo mokslas, anaiptol, nebuvo abejingas — nei žydams, 
nei pagonims. Vieni ir kiti dėjo pastangų sunaikinti krikščionybę, 
pirmiesiems buvusią „papiktinimu“, antriesiems — „kvailybe“. 
Reikia tik kritiškai paskaityti tokį anų laikų istorinį dokumentą, 
kaip „Apaštalų Darbai“, kad įsitikintumėm, jog Evangelijos prie- 
šininkai nesėdėjo rankų sunėrę. Atsiminkime tik Sauliaus atsiver- 
timo apystovas! Paskandinęs kraujo tvane jaunutę Jeruzalės baž- 
nyčią, skuba su panašiais sumanymais į Damaską. Koks kovos 
įkarštis! O kovojo prieš krikščionybę ne bet kas, o parisiejai — 

gudrūs, inteligentiški, išsilavinę dialektikoje kazuistai. Argi šito- 
kius oponentus būtų galėję „vedžioti už nosies“ savo prasima- 
nymais ir melagystėmis paprasti Galilejos žvejai?! 

Kyla dar vienas klausimas. Kažin, ar Jėzaus mokiniai įrašė 
į Naująjį Testamentą lygiai tą patį, ką mes dabar skaitome? Tik- 
rai taip! Šitą įrodyti yra visai nesunku. Mes turime evangelijų 
nuorašų, siekiančių net V-jį šimtmetį. Mes turime evangelijų ver- 
timų (Itala ir Pešita) net iš II-jo šimtmečio. Mes, pagaliau, turime 
tokią daugybę šv. Rašto ištraukų I ir II šimtmečio rašytojų kny- 
gose (bendras citačių skaičius — 15406!), kad, jei kaip nors žūtų 
visi evangelijų egzemplioriai, tai iš ankstyvosios krikščionių lite- 
ratūros citačių tikrai būtų galima žūvusį tekstą atstatyti. Šito- 
kiose aplinkybėse kokia gali būti kalba apie evangelijų teksto 
suklastojimą?! (Kun. P. Kirvelaitis. Šviesa ir Gyvenimas. I d. Kau- 
nas, 1932 m. psl. 67—80). 

Ne be reikšmės kalbamajam reikalui yra ir Bažnyčios 
tradicijos liudijimas. Iš visa, rimtas istorininkas negali 
bagatelizuoti tokių dalykų, kaip tradicijos ir įvairūs padavimai. 
Tai — reikšmingi praeities liudytojai. Bažnyčios tradicijos, dėlto 
kad Bažnyčios, negi gali sudaryti išimtis iš bendros taisyklės! 
Nors Voltaire ir vadindavo Bažnyčią niekše (Pinfame), tačiau ma- 
nau, kad joks padorumo nenustojęs žmogus netaikys šio epiteto 
pirmykščiai Bažnyčiai, šventųjų ir kankinių Bažnyčiai, 
kurią ryškiausiai būdina kilnusis heroizmas ir nežemiškas idea- 
lizmas! Nežinau, kokia košmarinė dvasios menkysta galėtų iš- 
drįsti mesti įtarimų tai tikrojo žodžio Šventųjų Draugystei? O 
toji pirminė Bažnyčia, kaip tik, primigtinai tvirtina, kad Evange- 
lijas yra parašę: Matas, Morkus, Lukas ir Jonas. Vadinasi — du 
apaštalu (Matas ir Jonas) ir du apaštalų mokiniu (Lukas ir Mor- 
kus). Dviejų pastarųjų raštų autoritetas nei kiek nenusileidžia 
dviem pirmiesiems. O tai — štai dėl ko. Morkus ir Lukas taip 
artimai dirba su apaštalais Petru ir Povilu, kad į juos ne be pa- 
grindo, imta žiūrėti, kaip į savo mokytojų ruporus. Ir ši pažiūra 
nuėjo taip toli, kad senovėje Morkaus ir Luko Evangelijos dau- 
giau buvo žinomos Petro ir Povilo vardais, 

Pagaliau, Bažnyčios objektivumą ir atsargumą pavaizduoja 
mums dar ir ši nevisiems žinoma aplinkybė, kad Ji Bažnyčia, 
anaiptol, nevisas knygas pripažino šventomis ir 
kanoniškomis, kurios į tai pratendavo. Krikščionybės pra- 
džioje radosi daug Evangelijų sekimų ir pamėgdžiojimų. Tai — 
apokrifai, vadinasi netikrosios, melagingosios evangelijos, kurios 

buvo tikrųjų amžininkės ir kurios pasakoja apie Kristų ir Jo ar- 
timuosius daug įdomių, nuostabių, kartais — labai pagirtinų ir 
garbingų dalykų. Tokios yra: 1) Protoevangelium Jacobi, 2) Evan- 
gelium Pseudo-Matthei, 3) Evangelium de nativitate Mariae, 
4) Evangelium infantiae Salvatoris, 5) Historia Josephi, fabri lig- 
nari, 6) Evangelium Thomae Įsraelitae, 7) Evangelium Nikode- 
mi, ir dar daug kitų panašaus turinio ir vardo veikalų (Fr. Zei- 
bert. Compend. Historiae Eccles. Ed. III. Brūinn 1903 psl. 620) 
Savaime peršasi klausimas, kodėl Bažnyčia tas gražias ir įdomias 
istorijas pavadino apokrifais ir jas atmetė, nors, kaip sakyta, jų 
pasakojimai, dažniausia, tik padidinę Josios gerbiamų asmenų 
aureoles? Aišku, Ji nebūtų to padariusi, jei nebūtų vadovavusis 
objektivine istorine tiesal 

O kokia visų šitų pastabų galutinė išvada? Jei paliksime 
ramybėje visus nemokšas, visus blogos valios sukčius ir mokslo 
falsifikatorius, jei, pagaliau neimsime dėmesin skeptikų „ex officio“, 
tai, pasiremdami rimtais ir objektiviais tyrimais, galime drąsiai ra- 
šytis po šiais reikšmingais šv. Augustino žodžiais: „Jei abejotu- 
me, ar Evangelijos yra autentiškos, tai apie jokią pasaulio knygą 
negalime sakyti, kad ji autentiška“ (Cit. iš kun. P. Kirvelaičio. 
Op. cit. 78 pusl). 

e. — Vasaros rytų Lietuvoje teko nekartą girdėti pasakojant 
šį anekdotą. Arkliavagis rusas bandęs vogti svetimą kumelę ir 
įkliuvęs. Bijodamas teismo bausmės, pasisamdęs gynėją — ad- 
vokatą. Šio būta tokio kalbingo, kad beklausydamas gynimo kai- 
bos teisme palsai ginamasis, galų gale, ėmęs abejoti: „aš jau ne- 
bežinau, ar aš vogiau tą kumelę ar ne“?... 

Prašau skaitytojus atleisti, kad leidau sau šį anekdotą čia 
pacituoti. Anekdotas, žinoma, palieka anekdotu. Bet jis vaiz- 
džiai parodo, kokių rezultatų galima kartais pasiekti, turint Žo- 
džių gausumą, nebranginant tiesos, nevengiant sofizmų, mikliai 
naudojantis retorikos suktumais. Rodosi, nereikia didesnio ab- 
surdo (tai pavadinti paradoksu — permaža!), kaip toji tezė, kurią 
pasiėmė ginti Karlsruhės Aukštosios Prekybos Mokyklos profe- 
sorius Arthur Drews, išleidęs 1905 metais knygą, kurioje sa- 
koma, kad Jėzaus Kristaus niekad pasaulyje nėrą buvę (Pr. Bū- 
čys. Op. cit. 48 pusl.). O tačiau, radosi žmonių, kurie ėmė pa- 
vydėti tam A. Drews'ui jo laurų. Lenkas Andrius Niemo- 
jewski 1909 m. išleido Varšuvoje knygą „Bėg Jezus w šwiet- 
Ie badafi cudzych i wlasnych“, kurioje griežtai atmeta Kristaus 
asmens istoriškumą (W. Wiszniewski, Bėg Jezus. Odesa, 1911 

m. 5 psl). Visa šita praverčia čia suminėti, kadangi vyresnioji 
(prieškarinė) Lietuvos inteligentija yra nemaža apie A, Niemojew- 
skį girdėjusi, o gal — ir skaičiusi jo knygą. 

Nėra kalbos, kad tuodu ponu parodė didelę drąsą! Bet 
tikroji drąsa yra verta doro tikslo ir tinkamos dirvos. To negali- 
ma pasakyti apie Drewso ir Niemojewskio žygius. Todėl man 
rodosi, kad teisingiau bus pasakius, jog tuodu autoriu vadova- 
vosi ne garbinga drąsa, bet įžuliu akiplėšiškumu, Šį išsireiš- 
kimų griežtumą, tikiuosi, skaitytojai teiksis man atleisti, atsiminę, 
kad minėtieji ponai pasišovė įrodinėti, būsią visiškai nebuvę as- 
mens, tikrai turėjusio keliasdešimtis atsidavusių jam mokinių; — 
asmėns, kurį visur sekiojo nesuskaitomos minios susižavėjusių 
klausytojų; — asmens, kuris savo laiku sujaudino visą šalį (plg. 
Luk. XXIII, 5). O kas kita, jei ne akiplėšiškumas, neigti bu- 
vimą tokio asmens, kurio visas gyvenimas yra smulkiai aprašytas 
kelerių visiškai patikimų biografų, kurio mokslo negalėjo sugriau- 
ti nei fariziejų klasta, nei graikų skepticizmas, nei geležinė, 
brutali Romos legionų galybė? O juk negalima ginčyti, kad bu- 
vo stengiamasi tai padaryti! Kažin kas yra teisingai pasakęs, kad 
neigti Kristų istorijoje yra tas pats, ką neigti... saulę gamtoje. 
Tą posakį pilnai pateisina bendras krikščioniškosios civilizacijos 
vaizdas. Jei pastaroji iš esmės skiriasi nuo kitų (nekrikščioniš- 
kųjų) civilizacijų, tai tie skirtingumai kaip tik ir eina iš Kris- 
taus asmens ir Jo mokslo dvasios. O kaip tad gali- 
„ma sakyti, kad to, Kristaus nebuvo?! 

Adolias Harnack'ūas, kad ir pats racionalistas, vienoje 
savo paskaitoje yra išsitaręs, kad Jėzaus buvimą istorijoje esą ne- 
sunkiau įrodyti, kaip Napoleono. Sekdami Dr. Zejbertu, trum- 
pai suminėsime, kas įrodo Kristaus asmens istoriškumą, Tai yra: 
1) Aštuoniolika (tikrumoje — jau 19!) šimtmečių visuotinės isto- 
rijos; 2) viso krikščionių pasaulio sutarimas; 3) visi argumentai, 
įrodą Evangelijų autentiškumą ir patikimumą (mums jau žinomi); 
4) pačių žydų ir pagonų liudijimai, Šiuo atžvilgiu, be Svetonijaus 
(Vita Claudii 25, Vita Neronis 16), Tacito (Annales XV, 44), Pli- 
nijaus (Epp. L. X. 97, 98), Syro Maros (epist. ad filium Serapio- 
nem, in Spicilegio Syriaco a Cureton Londini 1855 ed., p. XIII-XV, 
70—76) ir Kelso,-įžymiausias „yra liudymas Juozapo Flavijaus, 
jo „Senienose“ (Antiguitates XVIII. 3, 3) patiektas. Šis liudymas 
be pagrindo yra kai kieno laikomas primestu arba iš šalies įterptu. 
Nes kalbamoji vieta ne tik randama visuose ranka rašytuose ko- 
deksuose, bet, taip pat, ją citavo senovės rašytojai, kaip Euze- 

bijus (Hist. eccl. I, II Demonstr. evang. III, 5), Sozomenas, Jero- 
nimas, Izidorius Pelusiota, Pagaliau, Juozapas Flavijus vargu ir 
begalėjo nutylėti Kristų, jei jis kalbėjo apie kitus biblinius as- 
menis, pavyzdžiui — apie Joną Krikštytoją, apie Jokubą Jaunes- 
nijį..“ (Zeibert. Op. Cit. 10 pusl). 

O Juozapo Flavijaus tekstas, kurį prof. Fr. Zeibert taip įti- 
kinamai gina, šitaip skamba: „Tuo metu gyveno Jėzus, išmintin. 
gas vyras, jei, iš visa, jį žmogumi galims vadinti, nes jis darė nema- 
tytų dalykų ir mokė tuos žmones, kurie su džiaugsmu priimdavo 
tiesą. Daugelį žydų ir graikų jis patraukė prie savęs. Kada Pilo- 
tas, mūsų kilniesiems vyrams reikalaujant, pasmerkė jį kryžiaus 
mirčiai, tie, kurie pirma prie jo buvo prisidėję, nė dabar henu- 
stojo jo mylėti. Nes gi trečią dieną po mirties jis jiems pasirodė, 
kaip tai — ir tūkstančiai kitų stebuklingų dalykų — buvo apie 
jį pranašų pasakyta“ (cit. iš W, Wiszniewski'o. Op. cit. 8—0 pusl.). 
Įsidėmėtina, kad dar ir kitose vietose tas pats žydų autorius mini 
Kristų, ir apie anų vietų autentiškumą niekas nėra kėlęs nė ma- 
žiausios abejonės, 

Zeibertas laiko mažiau vertingais tuos pagonų liudymus apie 
Kristų, kurių randame Piloto raporte Tiberijui, Lentulio laiške Ro- 
mos senatui, Piloto istorijoje (Acta Pilati). Mat, sakyto autoriaus ma- 
nymu, šių raštų autentiškumas nėra pakankamai įrodytas (ibidem). 

Kai dėl Talmudo liudymo, tai jau kelis sykius cituotasai 
teisininkas W/. Wiszniewski, savo veikale „Bėg Jezus“ (pusl, 9), 
nurodo per 40 vietų, kame kalbama apie Jėzų, Jo Motiną ir 
mokinius. Suprantama, kad Talmudas tuos asmenis nušviečia nei- 
giamai. Bet neneigia nei istorinio Kristaus asmens nei stebuklin- 
gųjų Jo darbų. To mums, šiuo atveju, visai pakanka. 

Prie visa, kas čia pasakyta, sekant Zeibertu ir Wiszniew- 
skiu, reikalinga pridėti, kad už istorinį Kristų, už Kristų, 
tikrai, realiai gyvenusį mūsų žemėje, išliejo savo kraują mi- 
lionai kankinių. Jų tarpe buvo įvairių žmonių: senių ir jau- 
nuolių, vyrų ir moterų, varguomenės ir aristokratų, nemokytų 
prastuolėlių ir tokių rafinuotų inteligentų, kaip—Povilas iš Tarso, 
Dionizas Areopagita, Justinas Filosofas ir kiti. Jie — lygiai kaip 
mes — norėjo gyventi ir turėjo tokią pat natūralinę mirties baimę. 
Be abejonės, jie nemažiau už mus norėjo pažinti tiesą. Jie sky- 
rėsi nuo mūsų vyriausiai tik tuo, kad tikrą tiesą apie Kristų 
ir Jo darbus jie galėjo pažinti lengviau, betarpiškai, 
Mat, jie žinias apie Kristų sėmė, taip sakant, iš pirmųjų rankų, 
iš akių liudininkų. 

Racionalistai bando susilpninti šio milžiniškos reikšmės įro- 
dymo įtikinamąją galią tuo, kad pasako, esą kiekviena idėja tu- 
rinti savo kankinių... Nežinau, ar čia tenka turėti reikalo su igno- 
rancija, ar su sofizmu? Veikiausia, čia suplakama du skirtingi da- 
lykai per neapsižiūrėjimą. Nėra tas pats dalykas mirtį 
dėlidėjos ir mirti už kurį asmenį. 

Kai žmogus susižavi kokia idėja, ją pamilsta, tai toji idėja 
įeina į jo sielą, į jo inteligenciją, ir tampa jo dvasinės prigimties 
dalimi. Paneigti tą idėją, josios išsižadėti, reikštų tą patį, ką ir 
išsižadėti paties savęs. Atvirkščiai, mirti dėl mylimosios idėjos— 
yra beveik tas pats, ką ir mirti už save patį. Todėl nenuostabu, 
kad „kiekviena idėja turi kankinių“. Jų gali turėti, aišku, ne tik 
geros ir kilnios idėjos, bet ir klaidingos. 

O kalbant apie krikščionių kankinius, reikia atsiminti, kad 
jie buvo kankinami ne už evangelijos idėjų garbinimą ir pripaži- 
nimą, bet už Kristų, už Jo Asmens kultą. Tai yra esmi- 
nis skirtumas, kurio nepastebi diletantiškai nusiteikę protai. Kan- 
kinių bylos (acta Martyrum) aiškiai parodo, kad Steponas Jeru- 
zalėje, Laurynas ir Agnietė Romoje, Ireniejus Lione ir nesuskai- 
toma daugybė kitų, po visą pasaulį išžudytų kankinių, gavo ken- 
tėti ne už tai, kad jiems patiko, kad jie praktikavo: nuolankumą, 
gailestingumą, skaistybę, neturtą, kantrybę ir kitas evangelišką- 
sias dorybes. Šitai jie galėjo laisvai vykdyti ir niekas jiems ne- 
būtų kliudęs. Juk panašias idėjas buvo skelbęs Platonas, Zeno- 
nas ir netgi Morkus Aurelijus, vienas įžymiausių krikščionių per- 
sekiotojų. Iš krikščionių kankinių buvo reikalaujama išsižadėt- 
Kristaus, Jam piktžodžiauti, Jo dieviškumo ir mesijąnizmo nepri- 
pažinti. Taigi, kova ėjo dėl Kristaus asmens. 

Galiausia, Katalikų Bažnyčia su savo archeologija 
mokslu, kultu ir vidujiniu susitvarkymu, yra gyvas, matomas 
liudininkas, neabejotinai įrodąs, kad Kristus, kaipo jos įkū- 
rėjas, tikrai gyveno žemėje. Jei nebūtų buvę Kristaus, nebūtų 
buvę nė Bažnyčios. Juk ji nėra amžina, nėra visada buvusi! Jei 
kas manytų, kad Bažnyčią ne Kristus įkūrė, tai tasai turėtų paro- 
dyti, kas gi kitas yra tai padaręs? Bet mums yra žinoma, kad 
niekas jokio kito Bažnyčios įkūrėjo nenurodo. Tiesa, vienas ki- 
tas racionalistas bandė nedrąsiai sakyti, kad krikščionybės (ne 
Bažnyčios!) tikrasis įkūrėjas buvęs šv. Povilas apaštalas. Bet 
tos garbės neprisiima patsai Povilas! Jo raštuose, kurių yra aps- 
čiai ir kurių autentiškumu šiandieną specialistų tarpe nė kiek 
neabejojama, aiškiai ir primygtinai nurodomas Kristaus asmuo, 

kaipo Sauliaus atsivertimo priežastis ir vėlyvesniojo Povilo moks 
lo ir dvasinės galybės versmė. Ad guid ergo?.. 


2. Dievas žmonijos Mokytojas ir Gelbėtojas 


a. — Kristus — Dievas; b. — Jėzaus mokslo- 
bruožai; c. — Bažnyčia ir jos uždaviniai. 

a. — „Jonas, kalėjime išgirdęs apie Kristaus darbus, siun- 
tė du savo mokytiniu ir jam sakydino: Tu esi tasai, kurs turi 
ateiti, ar mes kito laukiame? Jėzus atsakydamas, jiems tarė: „Eiki- 
te ir papasakokite Jonui, ką esate girdėję ir matę. Aklieji regi, 
raišieji vaikščioja, raupsuotieji pagydomi, kurtiniai girdi, mirusieji 
keliasi, beturčiams skelbiama avangelija“ (Mat. XI, 2—5). 

Nevien Jonui Krikštytojui rūpėjo išspręsti klausimas, kas yra 
Kristus. Visų pirma Jis buvo žmogus. Mūsų laikais tuo niekas 
neabejoja, bent niekas rimtai neginčija. Bet negalima sutikti su 
tuo, kad Jis yra tik žmogus. Jau Juozapas Flavijus abejojo, ar 
„Iš visa, jį žmogumi galima vadinti“, kadangi Jėzaus darbai rodė 
ji esant ką daug daugiau, kaip žmogų. 

Petro lūpomis, prie Pilypo Kesarejos apaštalai pripažino 
Jėzų esant Gyvojo, vadinasi tikrojo Dievo Sūnumi, Žmogaus 
sūnus yra žmogus. Tad Dievo Sūnus tegali būti tiktai Dievas. 
Taip mano ir taip skelbia apie Kristų jau devyniolika amžių Ka- 
talikų Bažnyčia. Daug kas jai pritaria. Tokių yra šiandieną šim- 
tai milijonų. Bet pasitaiko ir kitaip manančių. Tai tolstojininkai, 
protestantai racionalistai, įvairaus plauko ir pavadinimo laisvama- 
niai, pagaliau — visokie proto nesubrendėliai, kurie neigia Baž- 
nyčios nusistatymą ne tiek iš įsitikinimų (jie jų dažniausiai ne- 
turi), kiek dėl taisyklės: „kad ir nežmoniškai, bet tik kitoniškai*! 
Ir tokių yra, ypač jaunųjų tarpe, daug daugiau, kaip paprastai 
manoma, 

Kristaus dieviškumo priešininkų tarpe ar tik ne garsiausias 
bus prancūzo Ernesto Renan'o (1823—1892 m.) vardas. 
Šis žmogus, pradžioj rengęsis būti kunigu, bet dėl Hegelio ir 
Herderio įtakos tapęs netikinčiu, parašė veikalą „Jėzaus Oyveni- 
mas“, kuriame pripažįsta, kad Jėzus gyveno žemėje, vadinasi, kad 
Jis yra istorijos asmuo, bet nepripažįsta, kad Jis būtų buvęs 
Dievas, 

Viso pasaulio laisvamaniai be galo nudžiugo šiam veikalui 
pasirodžius ir pasiskubino jį išversti beveik į visas Europos kal- 
bas. „Vie de Jėsus“ tapo tikrąja bedievių evangelija. Tačiau tos 

knygos mokslinė vertė visiškai nepateisina nei jai daromos mil-- 
žiniškos reklamos, nei „skaisčių“ laisvamanybės vilčių. Juk ir ma- 
žai išsilavinęs, bet sveiko „gaspadoriško“ proto žmogus lengvai 
gali suprasti, kad Kristaus dievybės problema yrarim- 
tas mokslo dalykas, susijęs su istorija, antropologija, teo- 
logija ir visa eile gamtos mokslų. Tuo tarpu E. Renano dar- 
bui visiškai stinga mokslingumo pažymių. 

Tokį mūsų teigimą galime pagrįsti šiais motyvais, 

1. — Renanas yra šališkas pasirinkdamas literatūrą. Jis ne-- 
siremia savo darbe nei vienu rimtu katalikišku veikalu, Tarytum 
nei vienas katalikas nieko tikro nebūtų žinojęs ir nieko gero bei 
vykusio nebūtų parašęs apie Kristų! Nežinau, ar daug atsiras 
rimtų žmonių, net ir nekrikščionių tarpe, kurie pritartų šitam, ne- 
padorumo ribą siekiančiam Renano šališkumui, 

2. — Renanas, kaip rimtomis versmėmis, daugiausia nau- 
dojasi apokrifais, kurie niekad neturėjo ir neturi mokslinės vertės, 
nei istorinių dokumentų vardo. 

3. — Renanas labai dažnai įsipainioja į aiškius prieštaravi- 
mus, iš kurių neįstengia išbristi. Pavyzdžiui, jis kartais aiškiai 
pripažįsta stebuklų galingumą, kitą kartą juos kuo griežčiausiai 
paneigia. Arba, vėl, jo pozicija kanoniškųjų evangelijų atžvilgiu! 
Jis pats nežino, kaip reikėtų jas vertinti. Vienur jas vadina pir- 
mos rūšies istorijos versmėmis, kitur stengiasi sugriauti jų pa- 
tikimumą. 

4. — Renanas pats pasisako, kad „vasarą, turėdamas eiti Gari- 
zan ant Libano, kad kiek pasilsėčiau, aš pabrėžiau ke- 
liais skubiais bruožais paveikslą, kuris man pasi- 
rodė,ir išėjo šita istorija“ (žiūr. „Vie de Jėsus* 36 leid. 
įžangą). Bet šitaip rašomi —ne mokslo veikalai, kaine reika- 
lingas susikaupimas, rimtos, neginčytinos versmės ir faktinė med- 
žiaga, bet pasakos, novelės, kelionės įspūdžiai ir kita, kame leistina 
„kurti istorijas“ iš viso, kas bet kam pakeliui „pasirodo“! 

5, — Renanas neleistinai klaidina savo skaitytojus, Kad suža- 
dintų didesnį skaitytojų pasitikėjimą, autorius nurodo tam tikras 
Naujojo Testamento vietas. Bet labai dažnai nurodo tokius tekstus, 
kurie nė mažiausio ryšio neturi su gvildenama tema. Pavyzdžiui, 
norėdamas įrodyti, kad evangelininkas Lukas buvo maldingas vy- 
ras, Renanas nurodo tekstus: Luk. XXIII-56, Luk. XXIV —53, 
Apd. I-12. Tikrai, šv. Lukas buvo pamaldus. Tuo neabejojame. 
Tik, deja, Renano nurodomosios vietos, kaip kiekvienas lengvai 
gali įsitikinti, nei pusiau lūpų apie tai neužsimena. 

6. — Renanas nesilaiko logikos. Savo išvedžiojimuose jis 
nuolat prasilenkia su identiškumo dėsniu (A yra A). Padaręs pra- 
džioje prileidimą, kad kas nors „galėjo būti“, tolimesnio dė- 
stymo eigoje jis nejučiomis (o gal — „de industrial“) hipotetišką 
formą pakeičia apodiktiška. Skaitytojas, susižavėjęs gražia, vaiz- 
džia Renano kalba, nė nepastebi, kaip iš „galėjo būti“ pasi- 
daro teigimas „buvo“, Žinoma, šitaip elgiantis, galima daug ką 
įrodyti! (Plg. Dr. Liasauskis, Apie tikėjimą. Kaunas, 1923 m, 
108 - 130 psl). Taigi, imant bendrais bruožais, šitaip atrodo iš 
arti toji „sunkioji artilerija“, kurios pagalba laisvamaniai „triuš- 
kina“ Kristaus dievybės dogmą. 

Mes negalime šioje vietoje smulkiai įrodinėti, kad Jėzus 
Kristus tikrai buvo Dievas. Iš apologetinių veikalų, kurie „ex 
professo“ gvildena šią temą, kaipo ypatingai vertingą, galime nu- 
rodyti A. Nicolesso knygą „Jėzaus Kristaus Dievybė“. Reikia 
tikėtis, kad kas nors pasirūpins praturtinti mūsų religinę litera- 
tūrą tos svarios studijos vertimu. Bet jau ir dabar, ačiū Dievui, 
turime ką ir lietuviškai pasiskaityti kalbamuoju klausimu.  Minė- 
tini šie veikalai: 1) Dr. B. Andruška, S. J. „Kristus, Jo mesia- 
nizmas ir dievybė“, Šiauliai, 1935 m. 2) To paties B. Andruškos 
verstas M. Meschler'io, S. J, veikalas „Dieviškasis Išganyto- 
jas“. Kaunas, 1926 m.; 3) Vysk. P. Būčio, M. I. C. Jėzus Kristus, 
Pasaulio Išgelbėtojas. Chicago, 1930 m; 4) Vyskupo Būčio 
„Trumpa Apologetika“ 3 It. Marijampolė, 1926 m; skyrius — „Jė“ 
zus Kristus“; 5) P. Nilkes, S. J. Apsigynimo Ginklas, Kaunas, 
1931 m. (177—198 psl.), ir kiti, mažiau kapitališki raštai. 

Šio darbo planas ir rėmai leidžia mums tik trumpai sumi- 
nėti dažniausiai iškeliamus Jėzaus dievybės įrodymus. Jie yra 
šitokie: 

I. Jėzus pats aiškiai ir pakartotinai pasisakė, esąs Dievas; 

II. Tą patį parodo Sen. Įstatymo pranašavimai; 

III. Paties Kristaus paskelbti ir išsipildę pranašavimai, ir 
ypačiai — Jo padarytieji stebuklai; 

IV. Nežmogiškos išminties, nenugalimo patvarumo įr neiš- 
semiamos galybės mokslas; 

V. nuostabi, nieko panašaus neturinti Bažnyčios istorija. 
Dėl dviejų pastarųjų įrodymų kalbėsime truputį plačiau specia- 
liuose šio skyriaus straipsneliuose. Cia tad konspektyviai per- 
žvelgsime I, II ir III įrodymus. 

I. Dr. Liasauskis jau minėtame veikale (113 pusl.), pa- 
duoda šitokį, su tikrove nesuderinamą E. Renano tvirtinimą: „Ne- 

galima abejoti, kad Jėzus niekada nemanė save laikyti įsikūniju- 
siu Dievu“ (Vie de Jėsus. Ed. XXXVI; p. 252). Vra naivių žmo- 
nių, kuriems užtenka to, kad taip pasakė „didysis“ Renanas! Mes, 
tačiau norėtumėm paklausti Renano ir jo šalininkų, kad jie teik- 
tųsi paaiškinti mums, už ką, kalbant preciziškai, Žydų 
synhedrinas Kristų nuteisė mirti? Ir jei jiesvyruos at- 
sakyti, mes patarsime jiems paimti Evangeliją ir pasiskaityti Ma- 
to XXVI persk. 63—66 eilutes ir Jono XIX persk. 7 eilutę. Iš tų 
tekstų jie galės įsitikinti, kad šį kartą „mokslingasai, krikščiony- 
bės aiškintojas“ bus truputį apsirikęs. Kristus buvo nu- 
teistas mirti, kaiptik už tai, kad vadino save Die- 
vu, ką žydai palaikė piktžodžiavimu. Tai patvirtina daugybė N. 
Testamento vietų. 

Il. Nestinga Sen. Įstatyme pranašavimų, kurie aiškiais žo- 
džiais pasako, kad laukiamasai Mesijas bus tikras Dievas (plg.: 
Is. XXXV. 4, LII. 6, XLVIII. 16; Baruch. III, 36; Zachr. XII. 10 ir 
XXIX; Psl. CIX ir kitur). Greta to, patsai mesijaninių pranaša- 
vimų buvimo faktas yra nemenkas įrodymas to, kad jais pažy- 
mėtas Asmuo negali būti vien tik žmogus. Kardinolas Paulha- 
beris šitaip tą mintį išplėtoja: „Žmonės ir po savo mirties va- 
landėlę gali veikti toliau savo vaikuose, mokiniuose, knygose, 
kūriniuose. Net jų paminklas kurį laiką meta savo šešėlį į tam 
tikrą žemės plotą.. Bet niekad dar nebuvo žmogaus, 
kuris dar prieš savo gimimą būtų perištisus šimt- 
mečius garsinamas taip, kaip pranašų buvo gar- 
sinamas Betliejaus Kūdikis. Net ir tiems vyrams, ku- 
riuos pasaulio istorija Didžiaisiais praminė, prieš jų gimimą, ne- 
buvo skirta nei vieno gaidžio sugiedojimo. Tuo tarpu, kai Bet- 
liejaus Kūdikiui, tam Didžiųjų Didžiausiajam, prieš Jo gimimą 
skambėjo šimtmečių sveikinimai ir mesijaninių pranašavimų šauks- 
mai. Jau pati viena šitoji aplinkybė yra Dievo Pasiuntinio Die- 
vybės įrodymas! Tai — Gerosios naujienos dalis; nepaprasto 
svorio privilegija; tai ženklas, kad Kristus yra pasaulio istorijoje 
vienintelis Antžmogis (Ūbermensch). Nes, jei antžmogiška yra 
tai, kad po Jo mirties tūkstančiai metų neįstengė ištrinti palai- 
mingų Jo pėdsakų, tai dar labiau antžmogiška yra tai, kad Jis 
prieš savo gimimą patsai vadovavo išrinktajai tautai, kaipo „San- 
daros Angelas“, ir patsai nuskyrė, kokioje tautoje ir iš kurios 
motinos Jis turės ateityje gimti“ (Kard. Faulhaber, Judentum, 
Christentum, Germanentum, 85 pusl.). 

III. Nemažiau aiškiai įrodo Kristų buvus Dievą ir Jo pa- 
ties pranašavimai bei stebuklai. Ar retai pasitaiko, kad mūsų pa- 
čių iš anksto padarytieji planai ir sumanymai nueina niekais, ne- 
įvyksta, nežiūrint mūsų norų ir pastangų? Dažnai tai įvyksta 
dėl gamtiškų kliūčių, bet dar dažniau dėl kitų žmonių valios. 
Aš jokiu būdu 'negaliu su visu griežtumu pasakyti, ką aš pats 
veiksiu nė kame būsiu po metų ar kitų. O iš kur kitas kas ga- 
lėtų tai žinoti?! Tik vienas Dievas tegali žinoti su griežtu tiks- 
lumu, ką padarys ateityje laisvieji savo veiksmų pasirinkime žmo- 
nės. Betgi Kristus žinojo, nes Jo pranašavimai įvyko. Ir kas 
ypač nuostabu tai, kad žmonės, būdami laisvi iš anksto žinoda- 
mi ir nenorėdami vykdyti, vis dėlto, (Petras) Kristaus pranašavi- 
mus tiksliai įvykdė! O kaip tai paaiškinti? Hipnozu, sugestija? 
Betgi yra neabejotinas dalykas, kad negalima užhipnotizuoti as- 
mens, kuris tiesioginiai ir sąmoningai priešinasi sugestijai. Pa- 
galiau, Kristus pranašavo dalykus, kurie parėjo ne nuo vieno as- 
mens (Petro išsigynimas) ir kurie turėjo įvykti po ilgesnio laiko 
tarpo (Jeruzalės sunaikinimas), veikiant asmenims, kurie pranaša- 
vimo momentu, veikiausia (Titas ir jo kariai) — dar nebuvo gi- 
mę. Jei visa tai būtų galima aiškinti sugestija, tai tektų sakyti, 
kad Kristus mokėjo hipnotizuoti — ne tik žmones, bet — ir vi- 
są socialinio gyvenimo eigą ir net pačią istoriją! Jei šita būtų 
galima, tai, vis dėlto, būtų antžmogiška (Plg. P. Būčys, Trumpa 
apologetika, III Id, Mariampolė, 1926 m. 55—56 p.p.). 

Dar iškalbingiau byloja stebuklai. Šv. Tomas stebuklą ap- 
taria šitaip: „effectus, gui divinitus fit praeter ordinem conimu- 
niter servatum“ (Contra gent. I, 3, c. 101). Vadinasi, stebuklas — 
Dievo veiksmas. Teisingai pastebi H. Hurter'is, kad „prileidus 
Dievo buvimą, neigti stebuklo galimumą yra absurdas“ (Plg. Me- 
dulta Theol. Dogm. VIII ed. Oeniponte, 1908a., 14 pag). Argi 
Dievas būtų menkesnis už žmogų?! Ogi medicinos, ypačiai — 
chirurgijos ir technikos pažanga aiškiai parodo, kad nė žmogus 
nėra bejėgis prieš gamtą ir jos įstatymus! Kai kas net p2- 
čią civilizaciją apibrėžia, kaip tam tikrą laipsnį gamtos pavergimo 
žmogaus valiai ir intelektui. Taigi atrodo, kad stebuklų galimumą 
neigiąs civilizuotas žmogus save patį laiko didesniu gamtos vieš- 
pačiu, kaip Dievą, ios gamtos Kūrėją. Argi tai neprimena psichi- 
nės ligos, kurią vadina mania grandiosa? 

Sakoma, kad žmonės negalį tikrai nustatyti, kame esama ste- 
buklo, o kame jo nėra. Priežastis ta, kad mes, esą, nepažįstą visų 
gamtos dėsnių ir jų veikimo. Tai gryniausias nesusipratimas! Argi 

tam, kad žinotum kelią į Kauną, būtinai reikalinga pirma aplan- 
kyti visą pasaulį, išvaikščioti visus žemės skritulio kelius ir takus? 
Kokia nesąmonė! Pilnai sutinkame, kad mes nepažįstame visų 
gamtos dėsnių, bet mums šiam reikalui nė nereikia jų pažinti, 
Mums visiškai užtenka žinoti tik kai kuriuos dėsnius ir jų vei- 
kimo bei pritaikymo ribas. Stebuklais mes laikome ir va- 
diname ne bet kokį nepaprastą ir mums nesupran- 
tamą įvykį, bet įvykį, vykstantį mums žinomoje 
gamtos srityje, tik priešingą paprastai, normaliai 
ir būtinai gamtos procesų eigai. Taigi, mes paliekame 
ramybėje visas visiškai nežinomas arba mažai ištirtas gamtos 
sritis ir tenkinamės tik gerai žinomomis ir ištirtomis. Negi gali 
sakyti stebuklų priešininkai, kad mes nežinome nei vienos gam- 
tos srities, kad mes pilnai ir visašališkai nepažįstame nei vieno 
„gamtos dėsnio! Juk tada nebūtų nei fizikos, nei chemijos, nei 
jokio kito gamtos mokslo. Pagaliau, atmintina, kad ir nežinant 
visų galimumų, bet kurioje gamtos srityje, vis dėlto galima nu- 
rodyti visus arba kai kuriuos tos pačios srities negalimumus. Pa- 
vyzdžiui, žmogaus žodis yra reikšmingas. Visų pasakyto žodžio 
galimumų mes galime ir nežinoti. Bet, kas abejos, kad žmogaus 
. žodžio galybė yra permaža įsisiūbavusiai audrai momentaliai su- 
stabdyti?! 

. Mums nėra reikalo atpasakoti ir analizuoti visus Kristaus 
stebuklus. Mes net neturime galimumo tai padaryti. Suinteresuo- 
tuosius siunčiame į kanoniškąsias evangelijas arba bent į biblinės 
istorijos vadovėlius. Pasitenkinsime priminę skaitytojams, kad tie 
stebuklai yra neabejotinai istorijos faktai, atpasakoti daugelio pa- 
tikimų liudininkų. Koks liudijimas gali būti labiau patikimas už 
tą, kuris pasirašomas ir užantspauduojamas savo širdies krauju?! 
Apie tai esame plačiau kalbėję šio (VIII) skyriaus 1 8-fo skirs- 
nelyje, kame specialiai nagrinėjome N. Testamento autoriteto pro- 
blemą. Prisiminkime, kad tų faktų neneigia nė aršiausi Jėzaus iš 
Nazareto priešininkai. Pagonų filosofas Kelsas, savo veikale „Tei- 
singas Žodis“, ir Talmudas bando juos nevykusiai aiškinti: ma- 
gija, Aigipto burtais, velnio galybe... Bet, kas nemato, kad šitokie 
„aiškinimai“ tik labiau sustiprina įspūdį? Teisingai sako prof. Pr, 
Būčys, kad „jei Kristus gamtoje pats turėjo stebuklams daryti 
galybę, tai.. Kristus buvo Dievas, nes tiktai Dievas tėra 
galingesnis už gamtą ir tiktai Jis vienas joje gali daryti tai, 
ko nepagamina joje esančios priežastys“ (Op. cit. 61 pusl.). Prie- 
šingu atveju, vadinasi — jei ir ne Dievas galėtų daryti tikrų ste- 

buklų, tai tektų manyti, kad ne Dievas, bent kad ne Jis vienas, 
yra pasaulio vyriausias Šeimininkas ir Valdytojas. Bet, prileidžia- 
me, kad mūsų skaitytojai pripažįsta pagrindinius teistinės pasau- 
lėžiūros dėsnius ir kad jie nėra nei politeistai nei desperatiški 
agnostikai. Todėl ir nematome reikalo plačiau nagrinėti prof. Pr. 
Būčio padarytosios išvados, su kuria nesutikti negalima. Reika- 
linga pastebėti, kad kartais Dievas duodavo ir žmonėms galios 
daryti stebuklus. Bet tokie žmonės nesisavindavo sau 
Dievo prerogatyvų ir nesisakydavo, esą dievai, kaip tai pa- 
kartotinai buvo daręs Kristus. Be to, niekad nereikia užmiršti 
tikslo, kurio siekė Kristaus stebuklai, Jono evangelijos X, 37—38 
ir kiti N. Įstatymo tekstai aiškiai pasako, kad tų stebuklų tikslas, 
kaip tik, ir buvo -— patvirtinti Kristaus žodžius, jų 
tikrumą įrodyti. Jei Kristaus pareiškimai nebūtų buvę tei- 
singi, jei Jis būtų skelbęs netiesą, tai Dievas, jokiu būdu, netu- 
rėjo leisti tiems stebuklams įvykti. Kitaip išeitų, kad Dievas pa- 
dėjo šventvagiui-piktažodžiautojui, akiplėšiškam savo konkuren- 
tui, apgauti žmones! 

Apie tą tikrųjų stebuklų ypatybę, būtent, kad jie visada turi 
tikslą Dievo pasiuntinybę įrodyti ir skelbiamojo mokslo tikrumą 
patvirtinti — reikalinga visada atsiminti, kai susiduriama su įvai- 
riais spiritizmo fenomenais, hipnotizmo reiškiniais arba net ba- 
laganiškais fakirizmo monais. Pasitaiko kartais, kad vienas kitas 
ima ir neleistinu būdu sugretina tik ką suminėtus reiškinius su 
Kristaus stebuklais. Lyginti tuos dalykus vienus su kitais jokiu 
būdu negalima. Jau nekalbant apie tikslą ir visas veikimo aplin- 
kybes, negalima nepastebėti, kad Kristus nedarė to, ką daro ma- 
gijai, hipnotizuotojai arba fakirai, O pastarieji, už pinigus tenkin- 
dami tingios minios smalsumą, niekad nepadaro ir net nebando 
datyti ką nors tokio, kas bent iš tolo galėtų priminti didingus 
Kristaus stebuklus. Vadinasi, tai yra visiškai skirtingi dalykai, 
kuriuos gali suplakti į krūvą tik ignorancija arba bloga valia. 

O kitų religijų stebuklai? Visų pirma, mes norėtumėm žinoti, 
apie kokias religijas ir apie kokius tų religijų stebuklus kalbama, 
Mokslo dalykuose yra būtina precizija. Negalima operuoti nepa- 
tikrintais gandais ir miglotomis sąvokomis. Tat, jei norima prieš 
Kristaus stebuklus pastatyti kitų religijų stebuklus, tai reikalinga 
aiškiai nurodyti: kas, ką, kada, kame prie kokių liudininkų ir apy- 
stovų tuos tariamuosius stebuklus yra padaręs. Yra būtina daly- 
kus konkretizuoti, nes tik tada mokslinis tyrimas skirsis nuo 
plepalų. 


| 

Iš viso, sunku suprasti, kas turima galvoje,! kalbant apie 
tas „kitas religijas“. Gal islamas, budizmas, bramanizmas? Betgi 
islame visiškai netenka ieškoti stebuklų. Kada tikintieji prašė 
Mahometo, kad jis, savo pasiuntinybės tikrumui įrodyti, padarytų 
stebuklą, pranašas išdidžiai atsakė, kad jis atėjęs mokyti, o ne 
stebuklus daryti. Tai — autentiška, nes paties Korano doku- 
mentuota žinia (plg. Koran. XVII, 91, 95; VI, 6— 19, 34; XIII, 9, 
23, 34; XXI, 5 ir 6). 

Dar keisčiau būtų kalbėti apie Budos stebuklus. Kaip ga- 
lėjo stebuklų pagalba įrodinėti savo pasiuntinybę tasai žmogus, 
kuris niekad nė neužsiminė apie Dievą? Mes žinome, kad Buda, 
jei Dievo tiesioginiai ir neneigė, tai Jį aiškiai ignoravo. Apie ta- 
riamuosius Budos stebuklus, kaip kitur esame minėję, teprade- 
dama pasakoti raštuose parašytuose po Budos mirties — ne anks- 
čiau, kaip po 800 —900 metų! Rimti tyrinėtojai (Eitel, Grandt) tvirti- 
na, kad tenai, kame budizmas išsilaikė gryniausioje savo formoje, 
būtent — Ceylone ir kitose Pietų šalyse, jokios versmės nė užsi- 
minti neužsimena apie bet kokius Budos stebuklus (plg. W. Wi- 
szniewski. Op. cit. 54 psl.). 

Bepalieka bramanizmas. Betgi braminiškų fakirų ir Tibeto 
lanių keistos praktikos, jei jos, nota bene, nėra prasimanymas 
arba miklios apgavystės, veikiau galėtų įrodyti demono globą ir 
patronavimą, kaip Dievo. Juk, pavyzdžiui, tyčia daryti sau žaiz- 
das ir paskui jas „stebuklingai“ išgydyti, ryti ugnį arba kram- 
tyti sugrūstą stiklą — atrodo taip nerimta ir beprasmiška, kad 
išmintingiausiąm buities Valdovui, iš ties, netiktų tame dalyvauti! 
Tai bravūros, vertos balagano ar cirko herojų! Ir, iš tikro, pa- 
našių dalykų tenka dažnai matyti padarant už pinigus tokius 
žmones, kurie, anaiptol nepretenduoja į dangaus pasiuntinius (Plg; 
prof. Al. Kardinolas Kakowski (pagal J. M. A. Vecant). Stėwnik. 
Apologetyczny. Warszawa. 1804 m. T. I. 320—339 psl.). 2 

Konstatavę buvimą be galo didelio skirtumo tarp Kristaus 
stebuklų ir tariamųjų stebuklų kitose religijose, galime drąsia 
pavadinti apgailėtinu nesusipratimu tą priekaištą, kurį laisvamanis 
Larousse savo žodyne padaro katalikams, Jisai sako: „Tie patys 
žmonės, kurie tiki Biblijos stebuklais, atmeta tuos stebuklus, ku- 
riuos priskiria savo dievams arba savo pranašams — graikai, ro- 
mėnai, egiptėnai, mahometonys, indai. Viena iš dviejų: tegul juo- 
kiasi arba patys iš savęs, arba — iš nieko. Nematau priežaties, 
dėl ko reikėtų laikyti didesne nesąmone stebuklas, įvykęs Mekoje, 
Romoje, Atenuose, Memfyje, kaip — Jeruzalėje. O kodėl tik 

biblijiniai stebuklai yra laikomi diplomuotais?“ (Larousse, Dictio- 
naire, art. „Miracle“), 

Galimė p. Laroussė nuraminti. Tegul jis nors pusę tiek 
įrodymų patiekia, anų jo ginamų stebuklų tikrumūui paremti, kiek 
jų turi Kristaus stebuklai, tai užtikriname, kad joks rimtas žmo- 
gus ir iš anų stebuklų tikrai nebesijuoks. Tik ar p. Larousse 
sutiks priimti šią mūsų sąlygą? 

Dabar dirstelkim, bent trumpai, į Kristaus mūiokslą. Iš viė- 
no šono, jis yra vienas reikšmingųjų Kristaus dievybės įrody- 
mų. Antra vertus, tasai mokslas iš dalies paaiškina Kristaus atė- 
jimo tikslą. „Aš tam gimiau“, sako Kristus Pilotui: „ir tam atė- 
“jau į pasaulį, kad liudyčiau apie tiesą. Kiekvienas, kurs yra iš 
tiesos, klauso mano balso“ (Jon, XVIII, 37). 

Kristaus mokslą ypačiai charakterizuoja trys ypatybės. Tai 
0 originalumas, antgamtiškumas ir universalumas Apie kiekviė- 
ną tų trijų savybių teks trumpai išsitarti, 

1. — Kristaus mokslo originalumas daugumai riėsukelia ma- 
žiausio abejojimo. Kaip tik, dėl to nepaprasto Jo mokslo origi- 
nalumo, garsusis Spinoza yra pasakęs, kad „Jėžus — tai di- 
džiausias fenomenas, kurį gamta yra išdavusi“. Norėdamas pa- 
žymėti, kiek daug skiriasi Evangelijos mokslas ir visa jos dva- 
sia nuo tos aplinkumos, nuo ano viso istoriškojo fono, kuriame 
Evangelija pasirodė, Rousseau yra kitados pasakęs, kad „žydai 
niekad nebūtų galėję išgalvoti — nei šitokios moralės, nei šito- 
«kio tono“. Jei taip būtų galėję būti, tai kompozitorius būtų bu- 
vęs didesnis už patį jo sukurtąjį didvyrį! Kitaip tariant, jei Kris- 
taus asmuo ir Jo nesulyginamasai mokslas būtų kieno nors su- 
galvoti, tai to sugalvotojo, to poeto ir filosofo genialumas, jo 
dvasios turtai būtų viršiję tai, ką mes šiandieną žinome, ką mes 
skaitome apie Jėzų iš Nazareto. Betgi tokia didinga asmenybė, 
toks filosofas ir poetas, nebūtų galėjęs pereit per pasaulį nepa- 
stebėtas! Daug menkesnių kūrinių autoriai neįstengė pasislėpti 
nuo istorijos akies (plg. W. Wiszniewski, Op. cit. 49 psl.). 

Taigi, Rousseau reiškia didžiausią pagarbą ir nusistebėjimą 
Kristaus mokslu, kuris, jo išmanymu, jokiu būdu, negali būti tų 
metų žydų dvasios bei kultūros produkcija. Žinoma, šitaip ma- 
nė netik Rousseau ir Spinoza! 

Bet kartkartėmis išgirsi ir priešingų balsų. Prieš keletą me- 
tų vienas Vyt. D. Universiteto profesorius, kuris, tiesą pasakius, 
nebuvo nei teologas, nei filosofas, nei istorininkas, 0 tik... pa- 
prastas, nors labai drąsus, „gastrolierius“ religijos istorijos sri- 

tyje, vieno lietuviško dienraščio atkarpoje, įdėjo straipsnį, kuriame 
teigė, kad apie artimo meilę daug gražiau, kaip Evangelijoje 
esą, mokęs senovėje Konfucijus ir kiti, daug anksčiau, kaip Kris- 
us, gyvenę kinų filosofai. Galutinos išvados tasai ponas pro- 
fesorius nepadarė. Bet iš jo patiektų premisų savaime piršosi 
švada, kad Kristaus mokslas nesąs originalus, kad žavėjimasis 
Evangelija nėsąs pakankamai pagrįstas ir panašiai, 

Kad būtų galima Kristų palaikyti Konfucijaus ar jo kom- 
patriotų filosofų pasekėju, reikėtų pirma įrodyti, kad tarp sakytų 
kinų filosofų ir Kristaus būta tam tikrų ryšių, kad Jis, pavyzdžiui, 
naudojosi jų raštais, bendravo su jų pasekėjais arba šiaip buvo 
patekęs į antikinės kinų filosofijos įtaką. Bet šitokie spėjimai 
yra griežtai priešingi istorijos daviniams. Ligi šiolei niekas nie- 
ko nėra girdėjęs apie kinų įtaką Palestinoje Kristaus laikais! O 
panašumas Kristaus minčių su senovės filosofų mintimis, jei tik 
jisai tikras, gali būti paaiškintas visai paprastai. Pirmiausia, 
kai kurios aukštos mintys, randamos išreikštos senovės filosofų 
ir religijų kūrėjų, yra ne kas kita, kaip tik gražiai išlaikyti 
pirminio apreiškimo likučiai. Antrą vertus, neretai pa- 
sitaiko, kad panašūs dalykai esti palaikomi identiš 
kais. Jei apie dalyką imasi spręsti nespecialistas, tai jis, daž- 
niausia, nepastebi skirtingų niuansų, kurie visur, o ypač 
— filosofijoje ir moralėje, turi nemaža reikšmės. O jei kas ima- 
si daryti apibendrinimų arba tik paprastų sulyginimų religijos- 
dogmatikos srityje, tai toks be erudicijos, yra dar reikalingas di- 
džiausio vaizduotės jautrumo ir inteligencijos apdairumo. Nevi- 
suomet šias kvalifikacijas turi tas ponas psichologas, kuriam kar- 
tais ateina noras „pagastroliuoti“ religijos istorijoje! 

Kaip kartais neleistinu būdu būna suplakama į krūvą visiš- 
kai skirtingi dalykai, labai ryškų pavyzdį duoda mums ginčas 
apie Šv. Trejybę. Prieš kiek laiko, mokslo literatūroje, iš skir- 
tingų logerių ir, žinoma, skirtingais sumetimais, kilo tvirtinimas- 
esą, senovės kinai ir indai turėję savo religijose Trejybės Są- 
voką. Rėmė kai kas tą pažiūrą iš tikinčiųjų mokslininkų (O. 
Amyot, Abel Remisat), įžiūrėdami tame pirminio apreiškimo gra- 


dų smūgį Kristaus mokslo originalumui. Pagaliau, garsusis si- 
nologas Ch. de Harlez aiškiai įrodė, kad kinai neturėjo ma- 

žiausio supratimo apie vieną Dievą trijuose asmenyse. Trys žo- 
10 

džiai — „Vi — Hi — Vei“, kurie randami Lao-tse knygos „Tao- 
te-king“ XIV skyriuje ir kuriuos kai kas net pradėjo skelbti esant 
Dievo vardo „Iehovah“ pakeitimu, — yra ne trijų asmenų var- 
dai, bet vienos esybės ypatybių pavadinimai. O kai dėl „Tri- 
murti“, tos tariamosios indų trejybės, — tai tas labai vėlai at- 
siradęs, senovės raštuose visiškai neužeinamas, filologiškas san- 
skrito naujadaras, kaip paaiškėjo, — reiškia ne vieną dievišką 
substanciją trijuose asmenyse, bet žymi savotišką sąjungą  tri- 
jų savarankiškų substancijų, trijų atskirų dievybių. Žinovai aiš- 
kina, kad viduriniais amžiais bramanai sunkiai kovodami su vis 
labiau įsigalinčiu budizmu ir norėdami išvengti didesnio tikinčių- 
jų susiskaldymo, sujungė į „Trimurti“ tris vyriausius dievus: 
Brahma, Višnu ir Šiva. Mat, kiekvienas jų turėjęs savo ištikimų 
adoratorių, kurių tarpe kildavo ginčų dėl pirmenybės. Sudarius 
kalbamąją trijulę, tiems ginčams ir nesusipratimams padaryta ga- 
las (Plg. prof. W. Szczesniak. Slėwnik Apologetyczny. Warsza- 
wa, 1894. T. III, psl. 686 sąun). 

Pagaliau, sakydami, kad Kristaus mokslas yra originalus, 
mes nemanome tvirtinti, kad tame moksle visa nauja ir anksčiau 
negirdėta. Kristaus mokslo uždavinys buvo: ne originalumo re- 
kordą laimėti, ne nustebinti žmoniją keistomis, niekad negirdėto- 
mis reveliacijomis, bet — sutvarkyti religinį bei mora- 
linį žmonijos gyvenimą. O šito tikslo siekdamas, Kristus, 
žinoma, turėjo paskelbti daug naujų, žmonijai dar nežinomų tiesų 
bei dėsnių. Bet, greta to, Jam dar teko rimtai priminti daug 
dalykų, kuriuos žmonija žinojo — ar iš pirminio ap- 
reiškimo, ar iš įgimtojo įstatymo, bet amžių bėgyje primiršo 
arba bent nebepildė. Atsiminkime, kad įgimtojo įstatymo tiesoms 
ir dėsiams pažinti, užtenka sąžinės balso ir sveiko proto nuro- 
dymų. Reikalinga tiktai, kad sąžinė nebūtų iškraipyta, o protas — 
kad būtų laisvas nuo prietarų ir aistrų. Šitas sąlygas dažnai pa- 
tenkindavo senovės filosofai ir religijų kūrėjai. Todėl jų mokslas, 
kiek jis rėmėsi įgimtuoju įstatymu, gali kai kuriuose dalykuose 
sutapti su Evangelijos nuostatais. Reikalinga įsidėmėti žodžius 
„kai kuriuose dalykuose“. Šiaip, tiek dogmatiškoje, tiek morali- 
nėje Kristaus mokslo dalyse, randame dalykų, kurie pasauliui buvo 
visiškai nauji ir negirdėti. Šitokį įspūdį buvo susidarę Kristaus 
klausytojai jau iš pat pradžios. Antai, šv. Matas, baigdamas at- 
pasakoti Kristaus deklaraciją, Jo programinę kalbą, garsųjį kalno 
pamokslą, baigia septintąjį perskyrimą šiais žodžiais: „Ir atsitiko 
kad, Jėzui pabaigus šiuos žodžius, minios stebėjosi Jo 

mokslu, nes Jis juos mokė, kaip tas, kurs turi valdžios, ir ne 
kaip Rašto žinovai įr parisiejai“ (Mat. VII, 28—29), 
Iliustracijos dėliai, toliau patieksime keletą dogmatiškų ir mora- 
liškų dėsnių, labai būdingų Evangelijai ir niekame kitur neuž- 
tinkamų. 

a. — Kristaus mokslo pagrindan yra padėtas monoteizmas. 
Žydų religija buvo taip pat monoteistinė, Bet, prisiminę Kris- 
taus mokslą apie trijų asmenų buvimą vienoje die- 
viškoje substancijoje, aiškiai pamatysime, kaip labai krikš- 
čioniškasai monoteizmas skiriasi nuo judaiškojo. Taip pat, visiš- 
kai originalus yra Jėzaus mokslas apie įsikūnijimą, Eucha- 
ristiją, nuodėmių atleidimą, apie malonių teiki- 
mą per sakramentus. Iš viso, jokioje mums žinomoje re- 
ligijoje neužeiname nieko Panašaus į malonės są- 
voką, kuri Kristaus moksle reiškia antgamtinę Dievo pagalbą 
sielai išgelbėti. Šalia visa to, tenka dar priminti moterystės 
nesuardomybę, kuri dalinai liečia dogmą, dalinai — doro- 
vės sritį, 

b. - Jei dar pažiūrėsime į Kristaus paskelbtąjį dorovės moks- 
lą, tai pamatysime, kad tenai yra nemažiau naujų, ligi šiolei nie- 
kad negirdėtų dalykų, kaip ir Evangelijos dogmatikoje. Prisimin- 
kime mintį apie žmonijos brolybę, apie visų žmonių ly- 
gybę Dievo akyse, apie priešų meilę, apie reikalą Die- 
vą mylėti, netik tada, kai Jis laimina, bet ir tada, kada Jis bau- 
džia. Užvis, tačiau, būdingiausias evangeliškosios etikos dalykas 
yra — pareiga siekti moralinio tobulumo, pagal pa- 
ties Kūrėjo patiektąjį pirmavaizdį. Ligi Kristaus pasaulis niekad 
nebuvo girdėjęs nieko panašaus į tuos žodžius: „Būkite tobuli, 
kaip ir Jūsų dangiškasis Tėvas tobulas“ (Mat. V, 18). 

2.— Antroji Kristaus mokslo žymė — tai jo antgamtiš- 
kumas, arba grynas dvasiškūmas. Kristus skelbia žmo- 
nijai antgamtines tiesas (paslaptis). Jis nurodo antgamtinį gy- 
venimo tikslą ir prasmę (sielos tobulinimas ir išgelbėjimas). 
Pagaliau, tam tikslui siekti, patiekia antgamtinių priemonių (sak- 
ramentai). Pagal Kristaus mokslą, kūnas tėra tik sielos tarnas 
ir įrankis, žemės gyvenimas — tik pasiruošimas amžinybei. Di- 
džiausi ir svarbiausi žmogaus reikalai — dvasios reikalai. Visa tai 
Kristus pareiškė griežtai ir aiškiai: „Ką padės žmogui, jei laimėtų 
visą pasaulį, 0 savo sielai kęstų nuostolį?“ (Mat. XVI, 26). Todėl 
„ieškokite pirmiausia Dievo karalystės ir jo teisybės“ (Mat. VI, 33). 

Netik jokioje pagonų religijoje, bet ir pas žydus tokio kil- 
naus dvasiškumo, tokio idealizmo mes nerandame. Tiesa, pasį- 
taiko, kad vieną kitą, racionalizman linkusį žmogų, kaip tik, at- 
stumia nuo Kristaus Jo mokslo antgamtiškumas, konkrečiai sa- 
kant — tikėjimo paslaptys. Tačiau, iš kitos pusės, ne be pa- 
grindo yra sakoma, kad, kaip tik tos paslaptys geriausiai įro- 
do dieviškąją Krikščionybės kilmę. Yra tikra, kad žmonės, 
įvairių teorijų ir doktrinų kūrėjai, užvis labiau- 
sia vengia neaiškumų, bijodami, kad tie neaiškumai neat- 
grąsytų pasekėjų. Ir tai — visai suprantama. Kaip gal žmonės 
persiimti tokia mintimi, kaip gali tokią mintį ginti, propaguoti ar- 
ba dėl jos kovoti, jei jie tos minties nesupranta?! Žmonių su- 
kurtiesiems mokslams neaiškumai, paslaptys, gali tik kenkti. To- 
dėl nėra paslapčių jokiose natūralinėse religijose. Primitiviųjų 
„tabu“ ir graikų „misterijos“ turėjo visiškai kitą prasmę. Tai ne- 
buvo dalykai, kurių visiškai negalima suprasti, bet kurie visiems 
negali ar neturi būti žinomi. Tais vardais buvo žymima 
ne tiesos, bet, dažniausia —apeigos, ceremonijos. 

3.— Trečia pagrindinė Kristaus mokslo žymė — tai jo uni- 
versalumas. Dievas-žmogus atėjo į šį pasaulį išgelbėti visų žmo- 
nių. Jono Krikštytojo rekomendacija pristato pajordanyje susi- 
rinkusioms minioms į viešumą žengiantį Jėzų, kaipo aukos avi- 
nėlį, kurio krauju turėjo būti nuplautos nuodėmės —ne 
kurios vienos tautos, bet pasaulio, vadinasi — visos žmoni- 
jos (plg. Jo. I, 24 ir Jo. II, 2). Pasak šv. Povilo, pas Dievą nėsą 
nei žydo, nei graiko, nei romėno; nei laisvo, nei vergo... Patsai 
Kristus pasakė savo sekėjams: „Visi jūs esate broliai, nes vie- 
nas tėra jūsų tėvas... danguje“ (Mat. XXIII, 8). Iškilmingąjį at- 
sisveikinimo momentą, Kristus įsako apaštalams eit į visą pa- 
saulį ir mokyti ir krikštyti visas tautas (plg. Mat. XXVIII, 
16). Šitie posakiai daugiau kaip aiškiai parodo universalųjį Evan- 
gelijos charakterį. Tasai universalumas primygtinai pabrėžiamas. 

Todėl Kristaus mokslas tinka visiems laikams ir vi- 
soms tautoms. Kiekviename istorijos laikotarpyje užtinkame 
Bažnyčioj tautų, labai skirtingų savo kultūra, būdu ir interesais: 
Tačiau, joms visoms atrodo Kristus ir Jo Evangelija — sava, 
artima, su siela ir gyvenimu netskiriamai susijusia vertybe. Joks 
etnografas negalėtų su pakankamu pagrindu pa- 
sakyti, kad tokiai, štai, ar kitokiai tautai krikščio- 
nybėyravisiškai nepriimtina ir nepritaikoma, Visą 

pasaulį apjuosęs misijų tinklas pakankamai tai įrodo — ne dia- 
lektikos, bet eksperimento būdu, 

Kaip negalima Kristaus mokslo jungti su bet kuria tauta, 
taip lygiai negalima jo aprėžti bet kuriuo istorijos laikotarpiu, 
Jau baigiasi antrasis tūkstantis metų, kaip žmonija išgirdo Gerąją. 
Naujieną, bet ligi šiol neatsirado nei vienos tautos, nei 
vienos šalies, kuri galėtų pasididžiuoti, pilnai 
įvykdžiusi Evangelijos idealą. Net atskirų individų tar- 
pe retas kuris galėtų tai apie save pasakyti! 

Jei šiais laikais pasitaiko tokių kraštų, kurie nuo Kristaus 
lyg ir nusisuka, tai šitai įvyksta ne dėl to, kad jie būtų Kristumi 
ar Jo mokslu nusivylę, o tik dėl to, kad jų moralinis pajėgumas 
yra permažas, kad patys Evangelijos reikalavimai atrodo jiems 
perdideli, persunkūs. Jei kartais tikroji apostazijos priežastis ir 
būna nuslepiama po vienokia ar kitokia, dažniausia ekonomiš- 
kos ar politiškos gerovės priedanga, tai šita aplinkybė dalykų 
esmės nepakeičia. Kas norėtų paneigti šitą mūsų tvirtinimą, tasai 
turėtų nurodyti mums bent vieną pavyzdį, kame aukštos mo- 
ralėsir tikra gilios intelektualinės kultūros tau- 
ta, savo valia, spontaniškai būtų nusigręžusi nuo Evan- 
gelijos, kaip nusigręžiama nuo suvalgyto kiaušinio kiauto ar nuo 
nublukusios, suvytusios gėlės. 

Kas pasakyta apie tautas ir šalis, tas pats, bendrais bruo- 
žais, tinka pasakyti ir apie atskirus asmenis arba jų grupes. Kiek- 
vienoje, sąmoningoje ar nesąmoningoje, viešoje ar privačioje apo- 
stazijoje galima rasti priežastį, kuri bus kitur, bet ne Kristaus 
asmenyje ir ne Jo moksle. 

Iš visa to aiškėja, kad neturi pagrindo klausimas, ar tik 
nebus Kristaus mokslas pasenęs, atgyvenęs savo amžių, ir ar ne 
laikas pagalvoti apie ateities religiją? Ne! Evangelija, savo 
visumoje, dar tebėra idealas, tikras idealas, gal artimas daugelio 
širdžiai ir protui, bet tolimas nuo mūsų gyvenimo kasdieninės 
praktikos. Katalikų Bažnyčia įtempia visas savo pajėgas, kad ta- 
sai idealas taptų realybe, kad Dievo Karalystės sąvoka, šian- 
dieną tik maldoje minima, priimtų konkrečias formas, 

c. — Bažnyčia... Tą žodį daugelis taria su meile ir pagarba, 
Bet nestinga ir tokių, kurie, išgirdę, su nepasitenkinimu ir nekant- 
riai klausia: „Kam jos reikia“? Atsakymas nesunkus! Pirmiau- 
sia, Bažnyčia yra reikalinga tam, kad būtų kas Evangeliją a ute n- 
tiškai aiškina ir ištikimai saugo. Valstybių Konstitu- 
cijos numato įstatymų aiškinamuosius organus ir įstaigas. Pas 

mus tikrąją įstatymo mintį ir prasmę nurodo, reikalui esant, Vy- 
tiausias Tribunolas, kitose valstybėse — senatas ar kita speciali 
įstaiga. Jokia valstybė negali apseiti be įstatymų aiškinamųjų or- 
ganų, nors tie įstatymai, paprastai, būna — nauji, trumpi, galimai 
aiškūs, paties gyvenimo pareikalauti ir iškelti, Argi amžinasai, 
ne žmonių — bet Dievo duotasai, visą gyvenimą ir įvairias jo 
sritis bei situacijas apimąs įstatymas būtų nereikalingas autorite- 
tingo ir kompelentiško aiškintojo? Tikrai protingas žmogus, rO- 
dosi, turėtų tą reikalingumą pripažinti. 

Nekitaip yra ir su saugojimo reikalu, Kuo gali pavirsti bet 
koks mokslas, jei jis neturi patikimo sargo, gražiai parodo, kad 
ir konfucijonizmo bei budizmo pavyzdžiai. Jei šiandieną keltųsi 
iš karsto Koniucijus arba Buda, jie, tikriausia, nepažintų savo 
mokslo ir nuo dabartinio jo supratimo atsisakytų! 

Čia numatome priekaištą, kad, girdi, ir krikščionybė pasi- 
keitė. Taip! Krikšionybės išorė šiandieną žymiai skiriasi nuo 
pirminės krikščionybės apaštališkojo paprastumo ir neturto, Su 
tuo negalime nesutikti, bet ir nematome reikalo tuo sielotis! Baž- 
nyčia yra gyvas organizmas, kuriame atskiri individai yra lyg to 
organizmo celės visa, kas gyva, keičiasi. Nesikeičia tik negyvie- 
ji gamtos ar žmonių padarai, balzamuotos mumijos, tam tyčia 
preparuoti, į spiritą įmirkyli muziejiniai eksponatai! Bažnyčia yra 
ne iš tos daiktų kategorijos. Ne Bažnyčia lavonas, bet tiktai Baž- 
nyčia gyvasis organizmas galėjo gauti Kristaus pažadėjimą, kurį 
mums perteikė šv. Matas savo Evangelijos gale (XXVIII, 20). 
Taigi, netenka stebėtis viršiniu Bažnyčios pasikeitimu. Atvirkš- 
čiai, reikėtų stebėtis ir net apgailestauti, jei visam gyvenimui nuo- 
latos kintant, Bažnyčia liktų sustingusi. Tada Ji žmonijos orga- 
nizme atrodytų kaip paraližuota, negyva dalis, kurioj nebevyksta 
normalus medžiagos pasikeitimas! 

Bet, žinoma, pasikeitimas pasikeitimui nelygu! Jei pasikeis- 
tų Bažnyčia savo dogmų ir dorovės mokslo srityse, tai būtų tra- 
gedija. Pasakysime daugiau: tai būtų Bažnyčios mirtis. Bažny- 
čia, tikroji Kristaus Bažnyčia, būtų mirusi tą patį momentą, kadą 
būtų dingęs, naujuoju pakeistas, senasis dogmų ir dorovės moks- 
las. Bet, ačiū Dievui, nieko panašaus neatsitiko! Priešingo daly- 
ko niekas mums įrodyti negali. Visi bandymai tąja kryptimi pa- 
sibaigė fiasko ir parodė pačių priekaištininkų neapdairumą arba 
nesubrendimą, šios rūšies klausimams spręsti. 

Taigi, Bažnyčia pasikeitė — ne savo esmėje, ne savo tikslo ir 
uždavinių supratime, ne savo konstitucijos principinėje struktūro- 

je, ne savo moksle, bet tuose antraeiliuose dalykuose, kuriuose 
Ji gali ir net turi keistis, išeidama iš savo uždavinių supratimo. 
"Bažnyčia ėjo ir tebeina su civilizacijos pažanga, ne tik jos laimė- 
jimus laimindama, bet juos pasisavindama ir prie savo tikslo bei 
uždavinių pritaikydama. Jei ji turi lydėti žmoniją žemiškoje jo- 
sios kelionėje, kad nuolatos priminų tos kelionės tikslą, tai Jai 
jokiu būdu neleistina atsilikti nuo žmonijos progreso. Kitaip 
elgiantis, būtų perfidija! Jei apaštalų gadynėje Gerosios Naujie- 
nos šaukliai galėjo tenkintis asilu ar mulu, tai šiandieną jie nu- 
sikalstų, nepanaudoję auto, lėktuvo, radio, ekrano ir kita, Užtat, 
yra grynas nesusipratimas daryti Bažnyčiai priekaištą dėl Josios 
„pasikeitimo“! Ji pasikeitė tik tiek, kiek pasikeičia 
žmiogus, kol bręsdamas iš embriono patampa stip- 
riu, augalotu vyru. Palyginime apie garstyčių grūdą, šito- 
kį pasikeitimą pramatė patsai Bažnyčios Įkūrėjas Kristus (Naudo- 
tasi prof. P. Būčio paskaitomis V. D. Universitete). 

Kristus aiškiais žodžiais pasižadėjo, kad įkursiąs Bažnyčią. 
„Aš pastatysiu savo Bažnyčią“ (Mat. XVI, 18). Ką ža- 
dėjo — įvykdė. Tik, žinoma, nešaukė steigiamojo susirinkimo, 
nerašė protokolo, nesiregistravo, kaip gal vienas kitas norėtų, 
operuodamas savo žinių siaurumu ir užmiršdamas, kad kiekvie- 
nas amžius turi kitokių papročių, kitokį ritualą vartoja viešie- 
siems žygiams atlikti. Kristus įsteigė Bažnyčią tąja prasme, kad 
davė Jos medžiagą ir formą, kas sudaro esmingąsias 
Bažnyčios organizmo dalis, arba elementus. 

Bažnyčioje tenka skirti dvejopą medžiagą: fizinę ir moralinę, 
Fizinė, arba materialinė, Bažnyčios medžiaga — tai žmonss, ku- 
riuos Kristus patraukė savo mokslo gražumu ir įvairiomis gera- 
darybėmis. O moralinė, arba dvasinė medžiaga — tai Kristaus 
teorinis ir praktikinis mokslas. Jei paklausime, kas yra Bažnyčios 
forma, tai teks atsakyti, kad toji forma — tai Jos konstitucija, 
Jos organizacinė santvarka, pasireiškianti hierarchija ir, ypač — 
'primatu. Kad visa tai, ką mes čia pavadinome Bažnyčios me- 
džiaga ir iorma, tikrai eina iš paties Jos Steigėjo Kristaus, — tai 
aiškiai dokumentuoja Evangelijų tekstai. Jei kas norėtų tai pa- 
tikrinti, lengvai galėtų tai padaryti, pasiėmęs bet kurį žymesnį, 
Bažnyčios aprobuotą dogmatinės teologijos vadovėlį. 

Įsidėmėtina, kad iš trijų esminių Bažnyčios elementų, du 
yra dieviški ir vienas žmogiškas. Dieviškas, taigi 
tobulas yra Bažnyčios mokslas ir Jos konstitucija. |O žmogiškas, 
taigi netobulas, Bažnyčios elementas yra Jos fizinė, arba materia- 

linė,. medžiaga, kuri, kaip žinome, yra tos Bažnyčios nariai, žmo- 
nės. Nė aukščiausi Bažnyčios vadovai nepaliauna buvę žmonė- 
mis. Todėl netenka stebėtis, kad visada galima užtikti Bažnyčio- 
je moralinių blogybių, klaidų ir nuodėmių. Kristus yra davęs 
aiškų pažadėjimą, kad saugos Bažnyčią nuo doktrina- 
linių klaidų. „Aš prašiau už tave, kad tu nenustotu- 
mei tikėjim o“ (Luk. XXII, 32). Bet, Jisai negarantavo, nei 
savo visagalinčia malda, nei kitų būdu, kad Bažnyčios nariai ar- 
ba net Jos vadai nenusidės, nepasiduos pagundai, nepataps vel- 
nio ar savo geidulių žaislu, auka... 

Kristus pažadėjo savo Bažnyčiai neklystamumą, nes be jo 
patsai Bažnyčios steigimas būtų buv ęs bepras- 
miškas. Kam reikalinga sargas, jei nesi tikras, kad jis apsau- 
gos? Kokia prasmė skirti autentiškąjį aiškintoją, jei jis gali ir ne- 
autentiškai išaiškinti? Tiesa, žmonių tarpe taip kartais pasitaiko, 
kad sargai neapsaugoja, mokytojai netikusiai moko, gydytojai pa- 
kenkia savo pacijentų sveikatai. Betgi tai tiktai žmonės, nepre- 
tenduoją į dieviškumą, nevadiną save „keliu, tiesa ir gyvenimu“! 
Kitas reikalas su Kristumi. Klystanti Bažnyčia būtų ne- 
sąmonė, būtų absurdas, kurio Kristus nebūtų galėjęs pa- 
daryti — ir kaipo žmonijos genijus, ir kaipo Dievas. Labiausia 
— kaipo Dievas! 

Kaip keista, kad daugelis krikščionių nesupranta šito pa- 
prasto galvojimo! Arba Kristus —Dievas, arba — ne! Jei — ne, 
tai baigta kalba. Bet, jei Kristus —Dievas ir jei Jis įsteigė Baž- 
nyčią, kad Ji vestų žmones į dangų — tiesos ir malonės keliu, 
ir jei greta to visa, Jis neišskyrė galimumo, fatališkiausio galimu- 
mo, kad Bažnyčia nuves Jai pavestus žmones, kaip tik klaidos ir 
nuodėmės keliais, — tai ką, po to visa, tektų galvoti apie Dievo 
išmintį ir visagalybę?! Šito vaizdo absurdiškumas ypač išryškėja 
tada, kai prisimenam, kad Kristus įsakė absoliutų klus- 
numą Bažnyčiai, Josios mokomąjį autoritetą vi- 
siškai sulygindamas su Savuoju (Luk. X, 16 ir kitur). 
Bažnyčios neklaidingumo priešininkai, kitais atvejais daug gražių 
žodžių prikalbą Kristaus adresu, patys nepamato, kad šiuo atveju 
vaizduojasi Kristų... naivišku prasčiokėliu, kuris perdaug pasitiki, 
arba entuziastišku jaunuoliu, kuris perdaug karščiuojasi, arba, pa- 
galiau, Don Kišotu, kuris karvių šėrikę laiko beveik princese! 
Kristaus posakiai, nukreipti į Bažnyčią ir Jai suteikti įgaliojimai, 
neturint neklystamumo garantijos, visus šituos pa- 
lyginimus būtų pilnai pateisinę. Bet kas gi tada tikėtų Kristaus 

genialumu, kurio, dažniausia, vis dėlto, neneigia tie, kurie piestu 
stoja prieš Bažnyčios neklaidingumo dogmą?! 

Kai kas abejoja, ar Bažnyčia yra matoma. Jie sako: „Argi 
Kristus patsai, be jokių tarpininkų ir vietininkų, negali vadovau- 
ti nematomajai tobulų dvasių bendruomenei“?  Neklauskime, ką 
Kristus gali ir ko negali, nes tai būtų tikrai bergždžias dalykas! 
Pažiūrėkime geriau, ką jis de facto padarė ir ką mums yra įsa- 
kęs. Tiktai šitoksai klausimo pastatymas mums atrodo, šiuo at- 
veju, prasmingas. Teoriškai galime daleisti, kad Kristus galėjo 
per savo malonės veikimą pašventinti žmonių sielas ir jas išgel- 
bėti nematomu būdu. Bet Jis panorėjo pasielgti kitaip. Jam pa- 
tiko įvykdyti atpirkimas matomu būdu. Todėl jis norėjo 
gimti, bendravo su žmonėmis, kaip draugas ir mokytojas, paga- 
liau — kentėjo ir mirė. Taigi, nesistebėkime, kad ir Bažnyčią, 
savo darbų tęsėją, savo planų vykdytoją, Jis taip pat padarė 
matomą. 

Ar tikrai taip? Nėra abejonės! Petrą jis pasirinko savo Baž- 
nyčios pamatu, fundamentu (Mat. XVI, 18). Petras buvo mato- 
mas. Argi galima rimtai kalbėti apie nematomą Bažnyčią, jei Jos 
pamatas yra tikrai matomas? O štai vėl — Kristaus nuskirtasai 
Bažnyčios uždavinys: „Mokykite visas tautas, krikštydami juos 
vardan Tėvo ir Sūnaus, ir Šv. Dvasios, ir mokydami juos laikyti 
visa, ką tik esu jums įsakęs“ (Mat. XXVIII, 16). Kristus šiais 
žodžiais iškilmingai paveda Bažnyčiai trejopą uždavinį: moky- 
ti, sakramentus teikti ir valdyti. O kaip gi visa tai 
būtų galima padaryti nematomu būdu? 

Pirmieji pradėjo kalbėti apie nematomąją Bažnyčią protes- 
tantai. Bet, argi pačių protestantų bažnyčia yra nematoma? Va- 
dinasi, istorijos patyrimas aiškiai įrodė pačios šios 
idėjos nepagrįstumą. Šiandieną dar tebekalba kartais 
apie tą „nematomąją“ bažnyčią tie iš vardo katalikai, kurie pa- 
tys yra nematomi: laike šv. Mišių, per pamokslus, prie klau- 
syklų, prie Dievo Stalo ir kitur, kame tikrieji katalikai turėtų bū- 
ti, kaip tik, matomi. Tai yra labai aiškus įrodymas, kad ne- 
matomosios bažnyčios idėją neišvengiamai turi sekti... 
ir nematomas tikėjimas, nemątomas pamaldumas, 
nematoma dora ir tt.. O tai — jau tikrai liūdni dalykai! (Plg. 
P. D. Habersbruner, O. M. Cap.). Kennst du deine Kirche? 
Regensburg, 1935, 13 et sąu.). 

Nematomoji bažnyčia nebūtų turėjusi tos įdomios istorijos, 
kurią dabar turi tikroji Kristaus Bažnyčia. Ta istorija aiškiai pa- 

brėžia Bažnyčios nesugriaunamumą. O tąsai nesugriauna- 
mumas, savo ruožtu, yra vienas vaizdingiausių įrodymų, kad 
Kristaus Bažnyčios kilmė turi būti dieviška, D. 
Habersbrunner'is sako: „Yra gamtos dėsnis, privalomas 
visoms gyvoms būtybėms, visiems žmonėms ir visiems žmo- 
nių kolektivams, kad jie gimsta, lėtai auga ir, pagaliau — 
miršta. Imkime įrodymą, iš kur tinkami, — iš gėlės, iš indivi- 
dų, iš didžiųjų valstybių, kurios yra kitados pasaulyje buvusios. 
Jei tik vienui vienas socialinis organizmas, šiuo atveju — Bažny- 
čia, šiam gamtos dėsniui nepasiduoda ir jei tai vyksta, nežiūrint 
įvairių griaunančių veiksnių veikimo, — tai tame yra kažkas tik- 
rai negirdėta, kažkas prigimtu būdu neišaiškinama!“ (Op. cit. 74 
pusl.). O argi gali kas nors sakyti, kad Bažnyčioje stigo griau- 
nančių veiksnių? Kad nebūtų pastangų Ją sunaikinti? Kas gi 
yra visa krikščionybės istorija, jei ne kova už egzistenciją? Nuo 
Nerono —christianos ad Leones!, per Diokletiono — non licet vos 
esse!, per Voltaire'o — „ecrasez I'infame*). Per Didžiosios Revo- 
liucijos „civilinę konstituciją“, per Bismarko „Kulturkampią“, — 
ligi šių dienų bolševikų skelbiamojo šūkio: „religija — opiumas 
liaudžiai!“ ir dar naujesnių, įvairių kraštų nacionalistų garsinamų 
„manifestų prieš juodąjį internacionalą“ — juk visa tai buvo ir 
tebėra kruvinasis Bažnyčios „kryžiaus kelias“! Ji tuo keliu ėjo 
amžių amžius, eina dabar ir nesijaučia pavargusi, ir nesitraukia 
iš pasirinktojo kelio. Vienas katalikas publicistas teisingai rašė 
mūsų katalikiškajame dienraštyje: „Jei Bažnyčia būtų buvusi žmo- 
gaus kūrinys, tai seniai, seniai būtų Ją pražudžiusi: Žydų ne- 
apykanta, graikų filosofijos skepticizmas ir ateizmas, Romos ga- 
lybė, herezijų gausumas, Rytų cezaropapizmas, Vakarų kovos vi- 
durinias amžiais, Avignono nelaimė, reformacijos audra, revoliu- 
cijos uraganas, Jos pačios narių silpnybės ir aistros, vadų klai- 
dos ir apsirikimai, komunizmo barbarija, nacionalizmo bakchana- 
lijos ir visos kitos pikto galybės, kurios daužė ir tebedaužo 
Bažnyčios laivelį“! 

Bet Bažnyčia stovi, kaip stovėjusi! Vadinasi — Ji ne žmo- 
gaus kūrinys. Tai pramatė išmintingasis Gamalielis: „Atstokite 
nuo šitų žmonių ir paleiskite juos; nes jei tas sumanymas ar 
veikimas iš žmonių, jis iširs. Bet, jei jis iš Dievo, jūs negalėsi- 
te jo išardyti!“ (ApD. V, 38 -39). Nuostabūs, pranašiški žodžiai! 


*) Kitur Voltaire'is dar yra pasakęs: „Jei užteko 12-kos kvailių Baž- 
nyčiai įkurti, tai manęs vieno užteks jai sugriauti“. 

Iš tikro, Bažnyčios istorija įsakmiai parodo, kad Jos Įsteigėjas 
buvo Dievas. 

Bet, rasi, kas nors mums prikiš, kad ilgai laikosi ir kitos 
religijos. Norėtume žinoti, kurios religijos turima galvoje? Gal 
tokios, kurių tikslas — tarnauti ne Dievui, bet valstybei, kaip, 
pavyzdžiui — Kontucijanizmas, senoji Romos religija ir kitos, 
į jas panašios? O gal tokios, kurios pataikauja žemoms žmonių 
aistroms, kaip islamas? Ilgaamžės, taip pat tos religijos, ku- 
rios leidžia save, savo nuostatus ir drausmę, visaip lankstyti; 
kurios prie visko taikosi; kurios yra pasirengusios kiekvienu mo- 
mentu viską keisti ir visą absorbuoti, ką tik gyvenimas iškelia 
arba galingieji stengiasi primesti. Toks yra budizmas. Taip, ši- 
tos religijos sulaukė gana gražaus amžiaus. Betgi jų niekas Ir 
nemano persekioti! Jos neturi priešų. Jos yra patogios ir „Io- 
jalios“ — ir valstybei, ir žmogaus prigimties kapryzams ir opoms... 
Pagaljau, ar tos, tariamai ilgaamžės ir pastovios religijos įsteng- 
tų įrodyti savo tapatybę? Čia gali būti daug, labai daug abejonių 
(Plg. prof. W. Szczesniak pagal C. Lahousse, Op. Cit. 155 - 166 psl). 

„Štai aš esu su jumis per visas dienas iki pasaulio galo“! 
(Mat. XXVIII, 20). Šis Krstaus pažadas — tai raktas tos kitaip 
neišsprendžiamos istorinės mįslės, kurią sudaro Bažnyčios nesu- 
naikinamumo faktas. Bažnyčia atstovauja Kristui Die- 
vui, grįžusiam į dangų, ir netik atstovauja, bet tam tikra prasme 
Jį atstoja. „Kaip mane siunčia Tėvas, taip ir aš jus siunčiu“ 
(Jon. XX, 21). Dėlto Ji — netik atsilaiko prieš visas žemės ir 
pragaro klastas bei pasikėsinimus, bet, dargi, nuolatos auga, ple- 
čiasi. Ir tas Josios augimas eina dvejopa kryptimi — horizonta- 
line ir vertikaline. Horizontalinį Bažnyčios plitimą skatina ir rea- 
lizuoja misijų darbas. Vertikaliniu Jos kilimu rūpinasi Hie- 
rarchija ir Katalikiškoji Akcija su savo organizacijo- 
mis. Misijos ir Katalikiškoji Akcija yra svarbiausios šių dienų 
Bažnyčios veikimo sritys, jautriausios Jos gyvenimo ir gyvastin- 
gumo apraiškos. Tai jos širdis ir pulsas! 

Šių dviejų bažnytinio gyvenimo ir veikimo apraiškų bega- 
linę svarbą numano ir Bažnyčios priešai. Todėl protestantai ilgą 
laiką su didžiausiu uolumu ardė katalikiškųjų misijų darbą. O 
šių dienų įvairiais vardais pasivadinę laisvamaniai su negirdėtų 
įžūlumu puola Katalikiškąją Akciją, ją pajuokdami, įtardami, šmeiž- 
dami, stengdamiesi pasmaugti katalikiškųjų organizacijų, ypač 
moksleivių ir jaunimo, veikimą. 

Visa tai — žiauru ir nepadoru! Todėl šiuos savo žygius, 
taip aiškiai priešingus jų pačių skelbiamiems laisvės šūkiams, 
laisvamaniai stengiasi pateisinti tariamuoju klerikalizmo pavojumi. 
Taip jie įpratę vadinti Bažnyčios įtaką viešajame gyvenime, Ga- 
lima Bažnyčios bijoti arba Jos nekęsti. Tai — skonio dalykas! 
Tačiau, toji baimė ir neapykanta negali palaisvinti nuo... logikos, 
kuriai šiuo atžvilgiu laisvamaniai labai nusikalsta, 

Iš liberalų pusės labai dažnai prikišama Bažnyčiai, kad Ji 
savęs nepateisinanti, nes nedaranti pakankamai įtakos moralės 
srityje. Tam įrodyti, jie su pasigardžiavimu cituoja katalikiškų 
kraštų kriminalinės statistikos davinius. Bet ką gi tie daviniai 
parodo? O gi tai, kad liberalai moka padaryti išvadų be premi- 
sų. Jų išvadą būtų galima pripažinti visiškai teisingą tik tuo at- 
veju, jei faktai parodytų, kad žmonių moralė yra labiau nusmu- 
kusi kaip tik tokiame krašte, kur Bažnyčia turi pilną vei- 
kimo laisvę ir kame tobulai yra realizuota Jos 
socialinė doktrina. 

Tačiau, nė tada nereiktų laukti, kad išnyks visas 1009/, nu- 
sikaltimų. Kodėl? Ogi todėl, kad moralinio blogio tikroji vers- 
mė yra pačiame žmoguje. Tai — laisvoji valia. Įsitikinimai ir 
socialinė bei kitokia aplinkuma, žinoma, daro milžiniškos įtakos. 
Bet ne tai nulemia. Lemiamoji reikšmė, kartojame, glūdi laisvo- 
joje valioje, O jos panaikinti Bažnyčia nenori ir negali. Ji tik 
rūpinasi taip tvarkyti gyvenimą, kad toji arbitrališka valia turėtų 
daugiau akstinų daryti gera, o ne bloga. Kitaip sakant, Ji sten- 
giasi šalinti viešus papiktinimus, pagundas ir progas nusikalsti 
moralės idealui. Ji deda pastangų auklėti jaunimą tokioje dva- 
sioje, kad dora jį viliotų, 0 nuodėmė baugintų ir stumtų nuo 
savęs. Bet gi tos visos Bažnyčios pastangos kaip tik ir yra tas 
baisusis „klerikalizmas“, kurio taip bijo ir su kuriuo taip despe- 
ratiškai ir įžūliai kovoja Bažnyčios kaltintojas, Jos tariamojo ban- 
kroto skelbėjas, liberalizmas. 

Būtų pusė bėdos, jei laisvamaniams, Bažnyčios atžvilgiu, 
testigtų tiktai logikos! Juk tai iš jų tarpo buvo anie asmenys, 
kurie kaip Jacolliot, sugebėjo savo atakose prieš Bažnyčios po- 
zicijas remtis niekuomet negyvenusiais autoriais ir cituoti veika- 
lus, kurie niekad nebuvo parašyti. Vadinasi, savo santykiuose 
su nekenčiama Bažnyčia, laisvamaniai vadovaujasi pernelyg „elas- 
tiška“ etika. Voltaire'o pamokymas: „meluok, šmeižk — vis kas 
nors iš to pasiliks“! — nepaliko balsu, šaukiančiu tyruose... Ne- 
lygios etikos vartojimas labai apsunkina išlyginimą neaiškumų 

tarp Bažnyčios ir „laisvosios minties“ atstovų. Tik mes nenori- 
me pasakyti, kad laisvamanių eilėse visiškai nėra padorių, tiesą 
mylinčių žmonių. Anaiptol! Bet mes negalime užmerkti akių 
prieš faktą, kad ir patiems padoriausiems laisvamaniams išlaikyti 
objektyvumas Bažnyčios klausime tai lygiai sunkus uždavinys, 
kaip kupriui išlysti pro adatos auselę. Nekitaip yra ir tais atve- 
jais, kada laisvamaniai referuoja „prietaringųjų klerikalų“ doro- 
vės stovį. 

Jei tokia ekonominė įstaiga paketina patiekti savo apyvartos 
balansą, bet, dėl tam tikrų sumetimų, patiekusi pasyvą, nuslepia 
aktyvą, tai mes pasakome, kad turima reikalo su sukčiais. Mes 
tikime skaičiais, kurie pailiustruoja nusikalstamumą katalikų gy- 
venamuose kraštuose ir kuriuos, su tam tikrais komentarais, skel- 
bia laisvamaniškoji spauda. Bet, mes negalime neprikišti tiems 
patiems statistikos mėgėjams to, kad jie nepasirūpina patiekti 
skaičių, parodančių idealizmą ir pasiaukojimą katalikų, gyvenan- 
čių tuose pat kraštuose. Kodėl šitie statistikai niekad nepasako, 
pavyzdžiui, kokias milžiniškas sumas suaukoja tokie 
laisvamaniškų vyriausybių apiplėšti Prancūzijos katalikai — misi- 
joms, spaudai, švietimui, kultūrai ir kitiems religiniams, sociali- 
niams bei karitatyviniams tikslams? Argi šitoks duosnumas nie- 
ko nepasako apie solidarumą, artimo meilę ir kitokių etiškų ga- 
lių gausumą, bei gyvumą? Arba vėl — vienuoliškojo gy- 
venimo daviniai! 

Manau, kad teisingesnieji laisvamaniai turės sutikti, kad mū- 
sų laikais į apiplėštus, visaip varžomus ir tikrai skurstančius vie- 
nuolynus eina žmonės ne dėl turtų, patogumų ir garbės. Tai — 
ne vidurinių amžių prabangos laikai! Kas nori, tas gali visiškai 
lengvai įsitikinti, kad šiandien į vienuolynųs veda žmones tiktai 
idealizmas, artimo meilė, pasiaukojimo dvasia, bodėjimasis plačiai 
pasklydusiu materializmu bei hedonizmu. Nei tinginiai, nei išti- 
žėliai, nei smaliūgos į šių dienų vienuolynus nepritaps! O kokie 
impozantiški jų skaičiai! Neseniai teko girdėti iš kompetentingos 
versmės, kad tik Vokietijoje — vien tik pranciškoniškos konsti- 
tucijos ir vien tik moteriškųjų kongregacijų — yra įsteigta per 
40. Jei šį skaičių padauginsime iš namų (vienuolynų) ir seserų 
(vienuolių) skaičių, tai gausime visą armiją Dievui ir artimui pa- 
sišventusių žmonių! O kur kongregacijos su benediktiniškomis, 
dominikoniškomis ir kitokiomis konstitucijomis? Kame dar vyrų 
vienuolynai? A. Alekna rašo: „atgijo vienuolynai, buvusieji 
prieš revoliuciją, .. įsteigta daug ir naujų vienuolių draugijų — 


= 1645 


kongregacijų. Francijoje 1789 m. moterų vienuolių buvo 37000, 
gi 1901 m. jų buvo 183901. Naujų kongregacijų XIX amž. įsteig- 
ta apie 400, daugiausia — Francijoje“ (Bažnyčios Istorija. IV leid, 
Kaunas, 1929 m. 234 psl). Taigi, jei sugretinsime katalikų kraš- 
tuose kriminalistus vien tik su ideališkai nusiteikusiais vienuo- 
liais bei vienuolėmis, tai pirmieji, tiesiog, paskęs pastarųjų jūroje! 

Negalime nesuminėti ir misijų. Kaip plačiai jos yra iš- 
plėtojusios savo veiklą, matyt iš statistikos, kurią randame Šv. 
Tėvo Tikėjimui Platinti Organizacijos Vyriausios Tarybos Atsi- 
šaukime, išleistame (lietuviškai) Kaune 1934 m. Ten 5-me pus- 
lapyje skaitome, kad 1934 m. Spalių mėn. 21 d. misijose dirbo iš 
viso 213.572 asmenys. Tai, taip pat, armija, kurią sudaro neabe- 
jotino pasiaukojimo bei savęs išsižadėjimo herojai! Aš manau, 
kad niekas, net ir aršiausias Bažnyčios priešininkas, neįtars sa- 
vanaudiškumne tų drąsuolių, kurie, atlikę sunkų pasiruošimo dar- 
bą, dažnai rizikuodami gyvybe, pakeldami nesuskaitomus, mums 
dažnai, stačiai — neįsivaizduojamus vargus ir trūkumus, po cen- 
tą suelgetautais pinigais išlaiko tolimuose kraštuose: 56.237 baž- 
nyčias, 37.200 mokyklų su 2.288.171 mokiniu, 771 ligoninių su 
36.301 lova, 108 leprozorijumus su 12.779 ligoniais—raupsuočiais, 
1971 prieglaudą sn 112.990 našlaičiais ir 428 prieglaudas su 17. 
668 seneliais (Atsišaukimo 6 psl.). Kurioje kitoje religijoje, be 
ujamos Katalikų Bažnyčios, užauga tokie nuostabūs pasiaukoji- 
mo žiedai? Protestantai taip pat turi misijų? Taip. Bet, tai su- 
lyginimas, primenąs ... jaučio ir varlės lenktynes. Kaip toksai 
sulyginimas yra naivus ir net stačiai negalimas, galėjo įsitikinti 
kiekvienas, kas turėjo progos, kaip šių eilučių autorius, aplankyti 
katalikų ir protestantų misijų pavilijomus 1931 metų Paryžiaus 
Kolonialinėje Parodoje. Tenai galima buvo matyti statistikos da- 
vinius, diagramas, nuotraukas ir kita, kas pavaizduoja abiejų rū- 
šių misijų veikimą. Išeidamas, aš negalėjau suprasti, kodėl pro- 
testantai savo pavilijoną leido atidaryti?.. 

Bet, palikime tuos moralinės šviesos ir jėgos švyturius, ko- 
kiais yra katalikų misijonieriai, ir pagalvokime kiek yra dorų, net 
— šventų žmonių, kurie gyvena mūsų tarpe, neikieno neišskiria- 
mi, net nepastebimi, bet kurie semia savo moralines galias iš 
Katalikų Bažnyčios mokslo ir Jos pedagogiškos veiklos. Taigi, 
palikę nuošaliai kraštutinumus, paimkime tą vidurį, tą visą kata- 
likiškosios visuomenės masę, ir sąžiningai pritaikę psichologijos 
nurodomus stebėjimus ir, ypač introspekcijos metodus, aiškiai 
patirsime, kad nusikaltimų būtų buvę nepalyginamai daugiau, 

jei nebūtų vienokio ar kitokio, tarpiško ar betar- 
piško, Evangelijos poveikio. Nesutikti su tuo galėtų 
nebent tik toks kraštutinis pesimistas, kuriam atrodo, jog katali- 
kų visuomenė yra tokia bloga, kad blogesnės jau ir būti negali, 
Bet, argi gali būti daug šitaip galvojančių? Tikimės, kad ne, ka- 
dangi toks galvojimas yra aiškiai liguistas, 

Todėl, galutinoje išvadoje galime drąsiai atmesti laisvama- 
nių priekaištą, daromą Bažnyčiai, kad Ji nepateisinanti savo eg- 
zistencijos, nes nebedarąanti teigiamos įtakos visuomenei, Kaip 
matėme, tai netiesa. O, be to, nereikia užmiršti, kad Bažnyčia, 
būdama dorovės mokytoja, turi dar ir kitokių uždavinių bei įga- 
liojimų. Tai, be anksčiau minėtos teisės ir pareigos — skelbti, 
saugoti ir aiškinti Kristaus mokslą — yra dar sacrum ministe- 
rium, arba, lietuviškai tariant, teisė ir pareiga teikti Kris- 
taus malones per sakramentus, Vadinasi, jei visi pa- 
klystų tikėjime irvisi paskęstų nedorybių purvuose, vis tiek, Ka- 
talikų Bažnyčia nenustotų savo prasmės, Ji būtų reikalinga tam, 
kad būtų kas nurodo grįžimo kelią nuo tiesos nuklydu- 
siajai žmonijai, ir tam, kad būtų kas atleidžia n uodė- 
mes susiprantantiems „sūnums palaidūnams“, 

Trumpiau, jei kam atrodytų, kad Bažnyčiai nebėra kas veik- 
ti paklydusioje žemėje, tai Jai visuomet paliks be galo gražus 
uždavinys — atidaryti dangaus vartus tiems, kurie no- 
rės į tuos vartus pasibelsti, 


Žiupsnelis bibliografijos 
Pridėjo prof. Pr. Dovydaiti s, Kaunas 


Kad šio veikalo skaitytojai galėtų su jame paliestais religijų 
istorijos klausimais ir plačiau susipažinti, tariausi čia reikiant pridėti 
ir bent kiek naujesnės bei naujausios literaturos. Ją perskiriu į dvi 
dali. Pirmojoj (I) įdedu bent kiek įvado bei metodo ir versmių 
literaturos, chrestomatijų ir bendrųjų vadovėlių bei atlų. Tai lite- 
ratura pirmajam knygos skyriui. Antrojoj įdėjau po bent kiek spe- 
cialesnės literaturos prie kitų knygos skyrių. 

Pakartoju antraštės mintį, kad čia tėra tik žiupsnelis, ir tik mažas 
žiupsnelis tos literaturos, kurios šiuo metu esama lyginamosios reli- 
gijų istorijos klausimais apskritai ir įvairiais atskirais klausimas 
Specialiai. 

Literaturą nurodau ne senesnę, kaip iš praeitųjų dviejų dešimt- 
mečių. Nevisų veikalų galiu nurodyti naujausius leidimus; kitų 
nurodau tik pirmojo leidimo metus, Kad vienu ar kitu veikalu susi- 
domėjęs skaitytojas galėtų dėl jo susisiekti tiesiog su leidėju (tik 

pirmojoj daly), nurodau ir jį išleidusią firmą. Veikalų autorius, ku- 
riuos žinau esant katalikus, pažymėjau žvaigždutėmis; bet ne visų 
čia suminėtų autorių konfesija man yra žinoma, 


I. IŠ BENDROSIOS LITERATUROS 


A. Įvado, istorijos, metodo dalykai 
(prie I-jo skyriaus) 


*Anwander A, EINFUHRUNG IN DIE RELIGIONSGE- 
SCHICHTE. Miinchen (1930), Kėsel u. Pustet. — Serijos „Samm- 
lung Kėsel“ nedidukė, bet turininga knygelė, kurioje religijos isto- 
rija siejama su religijos filosofija, psichologija ir teologija (kai ku- 
riuos trūkumus nurodo Anthropos 1931, 984—985). 

*Bellon K. L, INLEIDING TOT DE GODSDIENSTGE- 
SCHIEDENIS. Antwerpen 1935, N. V. Standaard Boekhandel. — 
Šiam veikalui geriau būtų tikusi antraštė: Lyginamosios religijų isto- 
rijos įvadas, o dabartinė (Religijų istorijos įvadas) geriau tinka tik 
pirmajam jo skyriui. 

*Bros A, L'ETHNOLOGIE RELIGIEUSE. Introduction 4 
I'Etude comparėe des religions. Paris 1936, Bloud et Gay. 

*Dovydaitis Pr, NAUJIEJI ETNOLOGIJOS KELIAI IR KAI 
KURIE IŠDAVINIAI. Soter 1924, 3—35. 

*Pinard de la Boullaye H., L'ETUDE COMPARĖE DES RE- 
LIGIONS. 2 t. Paris *1922—1925, G. Beauchesne. — Šio kapitalinio 
veikalo trumpa santrauka (laikantis O. Faller'io) padaryta „Sotere“: 

Religijų lyginimas seniau ir dabar 1927, 17—49 ir 
Religijų lyginimo naujoji metodika 1928, 1—14, 

*Schmidt W., HANDBUCH DER VERGLEICHENDEN RE- 
LIGIONSGESCHICHTE. URSPRUNG UND WERDEN DER 
RELIGION. Theorien und Tatsachen. Miūnster 1930, Aschendorff. 
— Tai pasaulinio garso etnologo ir religijų istorininko, katalikų ku- 
nigo, Vienos univ. prof. (plačiau apie jį žiūr. Soter 1928, 81—93) 
veikalas, kuriame padaryta kaip kokia jo visų, iki tol atliktų tyri- 
nėjimų, santrauka. Dėl to šis puikus jo veikalas tuojau buvo iš- 
verstas angliškai (The Origin and Growth of Religion. London 1951 
Methuen and C.), prancūziškai (Origine et Evolution de la Reli- 
gion. Paris 1932, B. Grasset), ispaniškai (Manual de Historia com- 
parada de las Religiones. Madrid 1932, Espasa Calpe) ir itališkai 
(Manuale di Storia Comparata delle Religioni. Brescia 1934, *1938, 
„Morcelliana“). Kiekvienam kapelionui šis veikalas įsigytinas pir- 
moj eilėj. 

Zwemer S. M., THE ORIGIN OF RELIGION. Nashille (Tenn) 
1935. Cokesbury Press. — Vadovu turėtas daugy W. Schmidt. 


B. Versmių leidimai 


FONTES HISTORIAE RELIGIONUM ex auctoribus graecis 
et latinis collectos edidit Carolus Clemen. Eina sąsiuviniais nuo 

1920 m.; pradėjo leisti Marcus und Weber in Bonn, toliau leido 
Walter de Gruyter in Berlin W 10; dabar leidžia Ludwig R6hr- 
scheid in Bonn, Am Hof 28. Visų šių trijų firmų iki šiol išleista: 

Fasciculus I: FONTES HISTORIAE RELIGIONIS PERSI- 
CAE 1920, 116 p. 

Fasciculus II: FONTES HISTORIAE RELIGIONIS AEGYP- 
TIACAE 1922—25, 5 dalys, 932 p. 

Fasciculus III: FONTES HISTORIAE RELIGIONIS GER- 
MANICAE 1928, 112 p. 

Fasciculus IV: FONTES HISTORIAE RELIGIONIS SLAVI- 
CAE 1931, 112 p. 

Fasciculus V: FONTES HISTORIAE RELIGIONIS CELTI- 
CAE 1934—36, 3 dalys, 346 p. 

Fasciculus VI: FONTES HISTORIAE RELIGIONUM PRI- 
MITIVARUM, PRAEINDOGERMANICARUM, INDOGER- 
MANICARUM MINUS NOTARUM 1936, 120 p. 

Fasciculus VII: FONTES HISTORIAE RELIGIONUM INDI- 
CARUM 1959, 


C. Chrestomatijos 


RELIGIONSGESCHICHTLICHES LESEBUCH. In Verbin- 
dung mit Fachgelehrten hrsg. von Alfred Bertholet. Verlag J. C. B. 
Mohr (Paul Siebeck) Tūbingen. 2-sis šios chrestomatijos leidimas 
eina nuo 1925 m. atskirais sąsiuviniais. Iki šiol išėję 17 sąsiuvinių, 
kuriuose patiekta vokiškai išverstų versmių (su paaiškinamaisiais 
įvadais) apie šias religijas: Zoroastro (Avesta), Amerikos čiabuvių, 
slavių (su prūsais, lietuviais, žemaičiais ir latviais), graikų, romėnų 
ir imperatorių gadynės sinkretizmo, kiniečių, jainų, Australijos ir 
Pietinių Salų čiabuvių, vedizmo ir bramizmo, egiptiečių, senesniojo 
budizmo (Tipitaka tekstais), germanų, keltų, induizmo, Mahayana 
budizmo, islamo (be Korano) su priedu ir Senojo Testamento; arti- 
miausiems sąsiuviniams numatyta: japonų, babiloniečių, asiriečių ir 
artimosios Azijos tautų ir manichejų religija. 

R. H. Grūtzmacher, RELIGIONSGESCHICHTLICHE CHA- 
RAKTERKUNDE. Eina sąsiuviniais nuo 1937 m.; leidžia A. Dei- 
chertsche Verlagsbuchhandlung. Dr. Weiner Scholl in Leipzig. — 
Suplanuota 5 sąsiuviniai. Iki šiol išėję 3: pirmajame kalbama apie 
primitiviųjų ir Tolimųjų Rytų tautų — kinų bei japonų; antrajame 
apie indų (vedai, bramizmas, jainizmas, induizmas); trečiajame apie 
artimosios Azijos, Afrikos, Amerikos tautų religijas: babiloniečių ir 
asiriečių, iraniečių, egiptiečių, meksikiečių ir peruviečių. 

Lehmann-Haas, TEXTBUCH ZUR RELIGIONSGESCHICH- 
TE. Leipzig ?1922. A. Deichertsche Verlagsbuchhandlung. — Vo- 
kiškai išversta religinių tekstų (su paaiškinamaisiais įvadais) kinų, 
japonų, indų, persų, graikų, romėnų, germanų, egiptiečių, babilo- 
niečių-asiriečių, hetitų, islamo religijai pavaizduoti (tikslesnį turinį 
žiūr. Soter 1924, 181). 

D. Vadovėliai 


a. Trumpi vadovėliai pirmajam susipažinimui 


Beth K, EINFUHRUNG IN DIE VERGLEICHENDE RE- 
LIGIONSGESCHICHTE. Leipzig 1920, Teubner. 

*Drexed A, GRUNDRISS DER RELIGIONSWISSEN- 
SCHAFT. Felizian Rauch in Innsbruck. Veikalas suplanuotas 4-mis 
dalimis: 1) Axiomatik des Religiosen (Grundlegung der Religion), 
2) Systematik des Religiėsen (Artbildung der Religion), 3) Proble- 
matik des Religiosen (Wertordnung der Religion) ir 4) Religion der 
Zukunft. — Pirmoji dalis išėjo 1939 m., kitos spausdinamos. 

Frick H., VERGLEICHENDE RELIGIONSWISSENSCHAFT 
Berlin 1928, Gėschen. 

"Lehmann E, DIE RELIGIONEN, KURZGEFASSTE RELI- 
GIONSGESCHICHTE. Leipzig 1924. 

Mensching G., VERGLEICHENDE RELIGIONSWISSEN- 
SCHAFT. Leipzig 1938, Ouelle u. Meyer. 

Richter J, DIE RELIGIONEN DER VOLKER. Miinchen 
1923, R. Oldenbourg (priedas prie A. Reimann'o Geschichtswerk 
fūr h6here Schulen). 

*Skruodys I, RELIGIJŲ ISTORIJA. Vilnius 1920. 

Sėderblom N., EINFUHRUNG IN DIE RELIGIONSGE- 
SCHICHTE. Leipzig 21928, Ouelle u. Meyer (žiūr. Soter 1928, 212). 

Tiele-Sėderblom, KOMPENDIUM DER RELIGIONSGE- 
SCHICHTE. Berlin *1920, Th. Billers Verlag (žiūr. Soter 1924, 
178—179). 


b. Stambesnieji, daugy kolektivų parašyti, vadovėliai 


*Anwander A, DIE RELIGIONEN DER MENSCHHEIT. 
Einfihrung in Wesen und Geschichte der ausserchristlichen Gottes- 
vorstellungen. Nebst einem  Religionsgeschichtlichen Lesebuch. 
Freiburg i. Br. 1927, B. Herder. (žiūr. Soter 1928, 102—103). 

Chantepie de la Saussaye-Bertholet-Lehmann, LEHRBUCH 
DER RELIGIONSGESCHICHTE. Tibingen 1924—25, 2 t. J. B. C. 
Mohr (P. Siebeck) (žiūr. Soter 1924, 179—180 ir 1928, 105). 

Clemen C., DIE RELIGIONEN DER ERDE. Ihr Wesen und 
ihre Geschichte. Miinchen 1927. F. Bruckmann (žiūr. Soter 1928, 104). 

*Huby J, CHRISTUS. MANUEL D'HISTOIRE DES RELI- 
GIONS. Paris 11923, G. Beauchesne (žiūr. Soter 1924, 177—178). 

Lehmann Edv., ILLUSTRERED RELIGIONSHISTORIE. Ko- 
benhavn 1924, G. E. C. Gads Forlag (žiūr. Soter 1924, 180—181). 

*Martindale C, LECTURES ON THE HISTORY OF RELI- 
GIONS. London, Catholic Truth Society (žiūr. Soter 1924, 178). 

*Michelitsch A, ALLGEMEINE RELIGIONSGESCHICHTE. 
Graz 1930, Styria. — Šį katalikų teologo ir profesoriaus veikalą čia 
įrašiau ne kad jį rekomenduočiau, bet kaip „kalbingą liudininką, kad 
šiandien be pagrindingų etnologinių ir praistorinių specialių žinių ir 


— 169 — 


be griežtai metodinio-istorinio išsidisciplinavimo nebegalima rašyti 

religijų istorijos“ (Anthropos 1931, 307). Autoriaus ilgai rašytas šis 

veikalas paseno berašomas. Tegul apie tai žino, kurie jį turi įsigiję. 
*Turchi N., STORIA DELLE RELIGIONI. Torino 21922, 


E. Atlai 


BILDERATLAS ZUR RELIGIONSGESCHICHTE. Dirba 
daug bendradarbių; redaktorius H. Haas. A. Deichertsche Verlags- 
buchhandlung. Dr. W. Scholl in Leipzig. 

Iki šiol yra išėję 1—15 ir 17—20 sąsiuviniai, kuriuose paveiks- 
lais pavaizduotos ir tekstais paaiškintos šios religijos: germanų (1 sąs. 

